
Comentarii 
la Cartea 

Profetului Ieremia 





Introducere 


Profetul Ieremia a activat într-un context ingrat, Rega¬ 
tul de Sud (Iuda) fiind ameninţat, pentru ca - în anul 587 î. 
Hr. - Nabucodonosor să cucerească Ierusalimul, dărâmând 
Templul şi zidurile de apărare ale cetăţii, iar populaţia fiind 
dusă în robie. Cât îl priveşte pe profet, o tradiţie spune că ar 
fi murit în Egipt, o alta susţine că ar fi fost dus în robia 
babiloniană. Conform Scripturii, Ieremia a murit în Egipt, 
fără a se cunoaşte data exactă. 

Chiar numele Ieremia (= Domnul a izgonit pe poporul 
Său) are o semnificaţie profetică. Originar din Anatot, aşe¬ 
zare destul de apropiată de Ierusalim, Ieremia era fiul preo¬ 
tului Hilchia. 

Activitatea profetică a Iui Ieremia se întinde pe par¬ 
cursul a 40 de ani. Cinci regi s-au perindat la Ierusalim în 
acest timp: Iosia, Ioahaz, Ioiachim, lehonia şi Sedechia. 
Dintre aceştia, doar cu Iosia a avut o colaborare îndelungă şi 
pozitivă. 

Cartea Iremia îşi are numele după autorul său: lere- 
miah 1 în Biblia Hebraica , Iepepiat; în Septuaginta şi Hiere - 
miae propheta în Biblia Sacra Vulgata. 

Cartea Ieremia alătură profeţii, mustrări, gesturi pro¬ 
fetice, detalii autobiografice şi încurajări. Scrierea pare a fi 
cunoscut mai multe redactări. Dictată iniţial Iui Baruh şi 
distrusă de regele Ioachim, Baruh primeşte misiunea de a o 
reface cu adăugiri. Par, însă, a fi şi adăugiri şi intervenţii 
mai târzii. 

între Textul Masoretic şi Septuaginta diferenţele sunt 
destul de mari. Cum noi ne folosim de versiunea Bibliei 


‘rr^T» 


7 




diortosită de Valeriu Anania, se va urma în mod predilect 
Septuagintei , ca text. Capitolele, însă, păstrează ordinea din 
Textul Masoretic, arătându-se, acolo unde este cazul, locul 
corespondent din Septuaginta . 

Putem împărţi scrierea în patru părţi: 

I - Mesaje profetice către Iuda şi Israel (cap. 1-25); 

II - Mesaje împotriva neamurilor păgâne (25, 14-32, 
38); 

III - Destinul cuvântului şi al profetului (cap. 33- 51); 

IV - Adaos istoric (cap. 52). 

Ca de fiecare dată, pe lângă contextul istoric care a in¬ 
fluenţat scrierea Cărţii Ieremia, vom urmări împlinirea pro¬ 
feţiilor în Persoana Mântuitorului Hristos. 


CAPITOLUL 1 - Chemarea Profetului 


1: Cuvântul lui Dumnezeu care s-a făcut către Ie- 
remia, fiul lui Helchia, unul din preoţii care locuiau în 
Anatot, în ţinutul Iui Veniamin; 

„Anatot (astăzi, Anata): localitate situată Ia 5 km 
nord-est de Ierusalim” 1 . 

Cuvântul lui Dumnezeu care s-a făcut către Ieremia: 
„Părinţii Bisericii au dat acestei formulări stereotipe din 
cărţile profetice o interpretare hristologică: Cuvântul s-a 
făcut profeţie pentru drepţii Vechiului Testament, iar în 
zilele de pe urmă s-a făcut trup (Ioan 1, 14) [...] ♦ Textul 
Masoretic are doar Cuvintele lui Ieremia , care, însă, având 
în vedere polisemia cuvântului dabhar 2 , se referă şi Ia fap¬ 
tele profetului. într-adevăr, în carte se împletesc întâmplările 
prin care trece profetul cu mesajele pe care Ie transmite prin 
cuvinte şi gesturi profetice” 3 4 . 

Profetul Ieremia „a primit un nume destul de răspân¬ 
dit în vremurile biblice, şi anume Dumnezeu înalţă sau Fie 
ca Domnul să înalţe (ebr. yerim-yahu ) iA . 


1 Biblia sau Sfânta Scriptură , Ediţie jubiliară a Sfântului Sinod, 
versiune diortosită după Septuaginta i redactată şi adnotată de 
Bartolomeu Valeriu Anania (în continuare, abreviat: BBVA), Editura 
Institutului Biblic şi de Misiune al Bisericii Ortodoxe Române (în 
continuare: EIB), Bucureşti, 2001, p. 969 

2 “UT 

3 Septuaginta 6/1 , Isaia Ieremia. Baruh. Plângeri. Epistola lui 
Ieremia (în continuare, abreviat: SEP 6/1), volum coordonat de 
Cristian Bădiliţă, Francisca Băltăceanu, Monica Broşteanu, în colabo¬ 
rare cu loan-Florin Florescu, traduceri de: Francisca Băltăceanu, 
Monica Broşteanu, Ion Pătrulescu, Iaşi/Bucureşti, Colegiul Noua 
Europă/Polirom, 2011, p. 333 

4 Vieţile Sfinţilor Proroci (titlul original: The Lives of the Holy 
ProphetSy Holy Apostles Convent, Buena Vista, Colorado 81211, 
USA) - în continuare, abreviat: VSP, trad. Constantin Jinga, Ed. 
Sofia/Ed. Cartea Ortodoxă, Bucureşti, 2010, p. 359 

Biblia 1982 are, urmând Textului Masoretic: Cuvin¬ 
tele lui Ieremia , versiune pe care o cunoştea şi Sfanţul Va- 
sile cel Mare: „La Ieremia: Cuvântul care a fost la Ieremia '. 
Pentru că vorbeau 1 2 unui popor necredincios, certăreţ şi înde¬ 
părtat de Ia Dumnezeu, au trecut sub tăcere numele Dom¬ 
nului, îngrijindu-se ca ei să primească cuvintele lor. Fiindcă 
ei credeau că pe Dumnezeu îl preocupă cele omeneşti, îi bat¬ 
jocoreau pe cei care le vorbeau ca de Ia faţa Domnului” 3 4 . 

2: cum anume s-a făcut cuvântul lui Dumnezeu că¬ 
tre el în zilele lui Iosia, fiul lui Amos, regele Iudeii, în cel 
de al treisprezecelea an de domnie a acestuia, 

Iosia a domnit în Ierusalim între 640-609 î. Hr. Istoria 
sa se găseşte Ia IV Regi 22, 1 - 23, 30. 

3: precum şi în zilele lui Ioiachim, fiul Iui Iosia, 
regele Iudeii, până în cel de al unsprezecelea an ai lui Se- 
dechia, fiul iui Iosia, regele Iudeii, până la surghiunirea 
Ierusalimului, în cea de a cincea lună. 

„Versetele 2 şi 3 indică perioada activităţii profetice a 
lui Ieremia: din 626 până în iulie 587, adică aproape 40 de 

•»4 

ani . 

Ioiachim a fost rege între 609 - 598 î. Hr. Despre el, 
Ia IV Regi 23,24-24, 6. 

îi urmează Iehoiachin, acesta apărând în Septuaginta 
tot cu numele de Ioachim sau, în alte locuri, Iehonia - cum îl 
numeşte Ieremia. Acesta a domnit doar ceva mai mult de trei 
luni, sub asediu, din decembrie 598 până în martie 597 î. 
Hr., când s-a predat şi a fost dus în robie în Babilon. 

„Fericitul Augustin ţine să precizeze şi contextul in¬ 
ternaţional al activităţii profetului: în vremea când Roma 


1 Aşadar, lipseşte sintagma cuvântul Domnului sau cuvântul lui 
Dumnezeu. 

2 Pluralul cuprinde şi pe alţi doi profeţi, Isaia şi Iezechiel. 

3 Sf. Vasile cel Mare, Comentariu la Cartea profetului Isaia. II, 65 

4 BBVA, p. 969 


10 


era condusă de Ancus Martius şi Tarquinius Priscus, al cin¬ 
cilea rege {De civitate Dei 18, 33)” 1 . 

„Cele trei versete introductive constituie preambulul 
cărţii în care se precizează originea divină a profeţiei, recep¬ 
torul uman - profetul Ieremia, descendent al unei familii 
preoţeşti din Anatot precum şi o plasare amplă, temporală 
şi geografică, a activităţii profetice a lui Ieremia” 2 . 

Tragem „concluzia că lucrarea iui profetică s-a întins 
pe durata de timp cât au domnit trei regi, încheindu-se deo¬ 
dată cu căderea Ierusalimului în robia Babilonului din luna a 
cincea. Care-i, dar, învăţătura pe care am scos-o din urmă¬ 
rirea celor citite? Dumnezeu a pedepsit Ierusalimul pentru 
păcatul lui, osândind pe fiii lui la robie. 

Cu toate acestea, Atotmilostivul Dumnezeu îl trimite 
pe proorocul Ieremia, în vremea celei de a treia domnii, îna¬ 
intea plecării în robie, pentru ca cei care vor să-şi dea seama 
şi să se căiască la cuvintele proorocului. Mai mult. Domnul 
a trimis pe prooroc să propovăduiască şi pe vremea regelui 
care a urmat celui dintâi, ba încă şi sub cel de al treilea rege, 
care domnea tocmai când a început robia. Şi aceasta, pentru 
că, în marea Lui milostivire, Dumnezeu a mai dat un răgaz 
chiar până în ajunul luării în robie, îndemnându-i pe toţi cei 
ce-L ascultă să se îndrepte, ca să scape astfel de necazul ro¬ 
biei” 3 . 

4: Fost-a cuvântul Domnului către mine, zicând: 

Origen socoteşte aici a fi o înainte-vedere a Iui Hris- 
tos: „Ce vrea să însemne Cuvântul Domnului Ceva cu totul 
deosebit faţă de ceea ce s-a spus celorlalţi prooroci. Căci, 
într-adevăr, Ia nici un alt proroc nu mai întâlnim o astfel de 
rostire” 4 . 


1 SEP 6/1, p. 333 

2 SEP 6/1, p. 333 

3 Origen, Omilii la Cartea Proorocului Ieremia, 1,5 

4 Origen, Omilii la Cartea Proorocului Ieremia, 1,5 

5: „De când încă nu te plăsmuiai în pântece te ştiu 
şi mai înainte de a fi ieşit din pântece te-am sfinţit, profet 
pentru neamuri te-am rânduit”. 

„Ieremia nu a fost predestinat , ci ales să devină pro¬ 
fet; preştiinţa lui Dumnezeu atestă faptul că, o dată chemat, 
alesul nu-şi va folosi libertatea respingând propunerea, ci, 
dimpotrivă, acceptând-o (chiar dacă cu îndoială şi şovăiri, 
aşa cum se vede mai departe)” 1 . 

„Maxim de Torino şi Ieronim amintesc versetul în le¬ 
gătură cu vocaţia profetică a lui loan Botezătorul, care a dat 
primul semn încă din pântecele mamei sale, în momentul 
întâlnirii dintre Maria şi Elizabeta (Maxim, Omilii 5,4; Iero¬ 
nim, Cele şase cărţi despre Ieremia 1,2,1-3 )” 2 . 

„Dacă Dumnezeu plăsmuieşte în pântece, El imprimă 
şi suflarea cea dintru început [...]. Dar nu cunoscuse Dum¬ 
nezeu pe om în pântece decât total format” 3 . 

„Dumnezeul Cel dinainte ştiutor al celor viitoare îl 
sfinţeşte pe Ieremia înainte de a se naşte” 4 . 

„Un atât de mare profet - mă refer la Ieremia, care 
a fost sfinţit în pântecele mamei şi consacrat profet pen¬ 
tru neamuri — nu ar fi scris ceva inutil în cărţile ce vor ră¬ 
mâne în veac, dacă nu ar fi cuprins ceva secret şi plin de 
taine uriaşe” 5 . 

Tot de aici, şi un argument pentru întruparea Dom¬ 
nului: „Deci dacă nu Se ruşinează Cel ce se atinge de oa¬ 
meni când îi plăsmuieşte, oare Se ruşina când Şi-a plăs¬ 
muit pentru El însuşi sfântul trup, catapeteasma dumne- 
zeirii?” 6 . 


1 BBVA, p. 969 

2 SEP 6/1, p. 335 

3 Terţul ian, Despre suflet XXVI, 5 

4 Fericitul Ieronim, Epistole /, XXTV, 2 

5 Origen, Omilii la Levitic , VIII, 3 

6 S£ Chirii al Ierusalimului, Catehezele t XII, 26 

La întruparea lui Hristos se gândeşte şi Origen: „Nu 
tăinuim că aceste cuvinte unii le referă la cineva mai mare 
decât Ieremia şi anume Ia Domnul şi Mântuitorul Hristos” 1 . 

„Aşadar, Proorocul recunoaşte în fiinţa lui Iisus o fire 
dublă; cea dumnezeiască şi cea trupească, prima din Tatăl, 
cealaltă din Fecioară, dar şi aceasta în aşa fel încât să nu fie 
cu totul străină de Dumnezeire atunci când e vorba de naş¬ 
terea din Fecioară şi de a avea şi trup” 2 . 

„Sfânta Scriptură a arătat, ca printr-o singură gură, că 
Domnul va veni în carne prin tot trupul său” 3 . 

„El l-a sfinţit pe Ieremia în pântecele maicii sale şi 
prin aceasta ne-a învăţat că dacă până şi rodul pântecului 
slab al legăturii trupeşti e sfinţit, cu cât mai mult va sfinţi 
atunci Botezul rodul curat şi duhovnicesc al naşterii Salel 
Căci acolo în pântec e rodul obştesc al zămislirii oamenilor, 
aici însă apa Botezului e rodul unei naşteri asemenea făptu¬ 
rilor duhovniceşti [îngerilor]” 4 5 . 

6: Iar eu am zis: „O, Stăpâne, Doamne, iată că nu 
ştiu sa vorbesc, fiindcă eu sunt încă tânăr”. 

„Chemarea lui Ieremia şi răspunsul dat evocă episo¬ 
dul chemării lui Moise (Ieşirea 4). La Moise întâlnim o îm¬ 
potrivire chiar mai pronunţată. Eusebiu al Cezareii subli¬ 
niază modestia Iui Ieremia (ca şi în cazul lui Moise, această 
modestie e cât se poate de autentică) {Preparatio evangelica 
12,9)”*. 

în comentariul său, Origen ezită în a-I aplica acest 
verset Mântuitorului, socotind supărător şi nedemn de el a 
zice că e prea tânăr şi că nu ştie să vorbească. Le explică, 
totuşi, prin kenoza întrupării. Mai mult: „când zice nu ştiu 


1 Origen, Omilii la Cartea Proorocului Ieremia , 1,6 

2 Sf. Ambrozie al Milanului, Despre Patriarhi , 51 

3 Sf Ioan Casian, Despre întruparea Domnului , IV, 9 

4 Sf. Efrem Şirul, Imnele Arătării, VIII, 9 

5 SEP 6/1, p. 335 

grai, vrea să spună: Ştiu lucruri mai mari decât cele care ar 
putea fi spuse, lucruri ce întrec puterea graiului omenesc!” 1 . 

„Ieremia îşi făcea griji din pricina tinereţii lui şi nu s-a 
grăbit să proorocească până ce nu a primit de Ia Dumnezeu 
făgăduinţă şi o putere care trecea cu mult peste vârsta Iui” 2 . 
„Prin urmare, vedem bine că ei [profeţii] au posibilitatea atât 
de a vorbi, cât şi de a tăcea. Căci unii ca aceştia nu sunt le¬ 
gaţi în nici un fel prin darul profetic, ci darul acesta îi ono¬ 
rează şi le este oferit ca un privilegiu. [...] Pentru aceasta, 
Ieremia are posibilitatea de a da înapoi. Dumnezeu îşi pune 
încrederea în aceşti oameni şi nu îi constrânge în nici un fel, 
ci mai degrabă îi sfătuieşte şi le dă îndrumare, îi îndeamnă şi 
îi ameninţă. Dumnezeu nu le întunecă minţile, căci a pro¬ 
voca tulburare şi nebunie şi a aduce întunecimea este o lu¬ 
crare specifică demonilor. Iar lucrarea Domnului constă 
tocmai în a aduce lumina şi a descoperi lucrurile de folos 
pentru fiecare. Aceasta este aşadar prima deosebire între un 
ghicitor şi un profet adevărat” 3 . 

„Ieremia a fost trimis şi totuşi s-a împotrivit trimiterii, 
minimalizând capacităţile lui [...]. Ieremia îşi dorea sincer şi 
se trudea asiduu să rămână în iubirea lui Dumnezeu şi să 
lucreze aceasta printr-o viaţă contemplativă, de aceea căuta 
să arate că nu poate cuvânta înaintea oamenilor. Fiindcă nu 
voia să piardă roadele vieţii contemplative, şî pe această cale 
să se scufunde neîncetat în iubirea lui Dumnezeu, s-a împo¬ 
trivit de a fi trimis la predicare. [...] Ieremia, pentru că nu 
voia să piardă, datorită faptelor, roadele vieţii contemplative 
şi pe Autorul iubirii, [...] nu s-a încăpăţânat în refuz. [...] 
Prin urmare, aşa după cum nimeni nu poate îndrăzni să se 
ofere pentru slujirea cea sfântă fara ca mai întâi să-şi fi puri¬ 
ficat inima, tot aşa cel ales de darul Iui Dumnezeu să nu 


1 Origen, Omilii la Cartea Proorocului Ieremia , 1,9 

2 Sf. Grigorie de Nazianz, Cuvântări , III - apud VSP, p. 387 

Sf. loan Gură de Aur, Omilii la Epistolele Sfântului Apostol Pavel 
către Corinteni , XXIX - apud VSP, pp. 387-388 

îndrăznească să refuze sarcinile printr-o falsă smerenie. Pe 
de altă parte, e greu de ştiut cu siguranţă dacă inima e cura¬ 
tă; atunci, mai sigur este să fugă de slujba predicării. Dar 
atunci când ştie că, primind această slujbă, împlineşte voia 
lui Dumnezeu, nu trebuie să fugă cu încăpăţânare” 1 . 

„Odată cu acele vorbe pe care le auzea, a conştientizat 
că era el însuşi fără cuvinte” 2 . 

„Când sunt trimişi de Dumnezeu în ajutorul oame¬ 
nilor, sfinţii, din smerenie, nu primesc. Astfel [...], Ieremia 
a zis: Sunt prea tânăr. [...] Această smerenie nimeni nu poa¬ 
te spune prin cuvânt cum este, sau cum se naşte în suflet, de 
nu o află omul prin cercare. Dar prin cuvânt nu o poate 
învăţa nimeni” 3 . 

„Deci, aşa cum respinge cineva pofta trupului şi i se 
împotriveşte cu mintea, tot aşa trebuie să se împotrivească 
slavei deşarte cu mintea, prin gândurile sale. Chiar dacă 
vorbeşte cu har şi este silit de unii să propovăduiască prin 
cuvânt, el trebuie să se scârbească, să fugă ca de foc şi să se 
împotrivească în cugetul său, ca nu cumva, făcând aceasta, 
să cadă, prin vorbirea sa, în păcatul slavei deşarte” 4 . 

„Cu adevărat sunt slab la glas şi greoi la limbă şi lipsit 
de priceperea de a grăi cele bune. N-am nici minte pentru a 
înţelege cele dumnezeieşti, nici cuvântul grăitor în stare să 
slujească mărimii celor cercetate. Căci sunt încă viguros în 
patimi şi-mi este răscoala trupului mai tare ca legea Du¬ 
hului” 5 . 

7: Iar Domnul a zis către mine: „Să nu zici: «Sunt 
încă tânăr», căci la câţi te voi trimite, la toţi vei merge şi 
pe toate câte-ţi voi porunci Eu ţie, pe acelea le vei grăi. 


1 Sf. Grigorie cel Mare, Cartea regulei pastorale , VTI - apud VSP, p. 
388 

2 Sf. Grigorie cel Mare, Omilii la Profetul lezechiel, I, VIII, 19 

3 Ava Dorotei, Felurite învăţături , [I, 10 

4 Sf. Macarie Egipteanul Omilii 5 (55) 

5 Sf. Maxim Mărturisitorul, Epistolele , 19 

„în privinţa vârstei, că nu este un obstacol celui care 
doreşte să trăiască după virtute, a arătat-o Domnul în cuvin¬ 
tele către Ieremia, spunând: Să nu zici: sunt mai tânăr. Căci 
nu a negat că el este tânăr, dar a spus că nu este un obstacol 
pentru el tinereţea datorită desăvârşirii sufletului” 1 . 

„Nu trebuie să influenţeze pe nimeni faptul că Ieremia 
a primit duhul profetic din copilărie pentru că minunile nu 
trebuie să fie considerate ca model de lucrare” 2 . 

De se vor întreba unii cu ce e diferit Fiul de ceilalţi 
prooroci, le vom spune că „cuvântul trimis îl vei înţelege fie 
în sensul înomenirii şi venirii în această lume cu trupul, fie 
în sensul mai potrivit Dumnezeirii şi mai vrednic de preţu¬ 
ire. Căci n-a ascuns Tatăl în Sine pe Fiul, ci L-a făcut să lu¬ 
mineze din firea Sa proprie, ca strălucirea din lumină, prin 
modul negrăit şi de neexplicat al naşterii” 3 . 

8: De faţa lor să nu te temi, că Eu cu tine sunt ca să 
te scap, zice Domnul 9 ’. 

„Poate că profeţia a spus aceste cuvinte acoperit către 
noi, care eram cunoscuţi de Dumnezeu ca credincioşi înainte 
de întemeierea lumii, dar acum suntem prunci, datorită 
voinţei lui Dumnezeu, împlinită de curând, întrucât suntem 
nou născuţi spre chemare şi mântuire” 4 . 

„Chiar dacă nu reiese destul de limpede că prin aceste 
se are în vedere Mântuitorul, totuşi cele ce se spun mai 
departe [w. 9-10] - acestea nu se potrivesc lui Ieremia” 5 . 

Mintea ce suie la Dumnezeu se priveşte pe sine; „iar 
pe sine se vede păcătuind pururea 6 . Dar, văzandu-se astfel şi 
şi smerindu-se, potrivit cu această simţire, totuşi se bucură • 


1 Sf. Vasile cel Mare, Comentariu la Cartea profetului Isaia , m, 108 

2 Sf. Grigorie cel Mare, Omilii la Profetul Iezechiel , I, II, 4 

Sf. Chirii al Alexandriei, Comentariu la Evanghelia Sfântului Ioan , 

II 

4 Clement Alexandrinul, Pedagogul , I, 59,3 

Origen, Omilii la Cartea Proorocului Ieremia , 1,6 

Apropierea de Dumnezeu o face să se vadă pururi nevrednică. 

mult şi se veseleşte, dar nu de sine - căci cum ar face a- 
ceasta, odată ce se socoteşte păcătuind neîncetat -, ci de 
Dumnezeu Cel îndurător, care e mai aproape de el decât 
răsuflarea sa, sau, ca să vorbesc mai lămurit, care scoate din 
inima Iui râuri de lumină cerească şi pâraie nesecate de 
minuni ale Duhului, pe care le revarsă în el şi-i umplu 
mintea de lumină, şi-i spune simplu: Sunt cu tine” 1 . 

9: Atunci Domnul Şi-a întins mâna spre mine şi 
mi-a atins gura şi mi-a zis: 

10: „lată, cuvintele Mele le-am pus în gura ta; iată, 
Eu astăzi te-am pus peste neamuri şi peste regate, ca să 
smulgi şi să arunci la pământ şi să nimiceşti şi din nou să 
zideşti şi să răsădeşti”. 

„Interpretarea moral-spirituală prevalează şi la 2 loan 
Casian ori Ieronim. Pentru primul, care se adresează mona¬ 
hilor, înainte de a zidi virtuţile trebuie stârpite viciile, acti¬ 
vitate mult mai dificilă şi de mai lungă durată decât vieţuirea 
virtuoasă {Convorbiri 2,14,3). După Ieronim, profetul anun¬ 
ţă aici judecarea şi pedepsirea tuturor necredincioşilor {Cele 
şase cărţi despre Ieremia 1,6,1-S)” 3 . 

„Distrugerea mai întâi a tot ce e rău e condiţia ca pro¬ 
fetul să poată zidi cele bune. Să fie smulşi, mai întâi, spinii 
iubirii deşarte din inimile ascultătorilor. Aceasta e condiţia 
pentru ca cuvântul sfintei propovăduiri să nu fie semănat 
fără folos” 4 . 

„In noi, Cuvântul lui Dumnezeu este înfierbântat şi 
cald” 5 . 

„Ieremia, însă, se temea din pricina tinereţii sale şi n-a 
îndrăznit să profeţească până ce n-a primit de la Dumnezeu 


1 Cal ist Patriarhul, Capete despre rugăciune, 26 

2 Ca şi la Origen. 

3 SEP 6/1, p. 337 

4 Sf. Grigorie cel Mare, Cartea regulei pastorale , XXVI - apud VSP, 
d. 389 

5 Origen, Despre principii , II, 8,3 

şi făgăduinţă şi putere mai mare decât vârsta lui” 1 . „Şi pe 
Ieremia, când acesta a adus înainte scuza vârstei, Dumnezeu 
nu l-a primit, ci l-a dus la poporul iudeu, spunându-i că nu 
va avea de la tinereţe nici o piedică, dacă are cugetul plin de 
hotărâre” 2 . 

Origen continuă argumentaţia că aici ar fi vizat mai 
degrabă Hristos: „Ce neamuri a smuls Ieremia? Ce împărăţii 
a aruncat el la pământ? [...] Şi ce putere avea Ieremia să 
piardă , din moment ce şi cuvântul acesta i s-a spus? Şi apoi, 
există oare astfel de oameni pe care Ieremia să-i fi zidit , pen¬ 
tru ca să se poată spune despre el să zideşti [...]S-ar potrivi 
pentru Ieremia cuvântul sădeşti ? Or, dacă raportăm aceste 
cuvinte la Domnul Hristos, ele nu fac nici o greutate tâlcui- 
torului, pentru că aici Ieremia simbolizează (sau prefigu¬ 
rează) pe Mântuitorul” 3 . 

11: Şi a fost cuvântul Domnului către mine, zi¬ 
când: „Ce vezi tu, Ieremia?”. Şi am răspuns: „Un toiag 
din lemn de migdal”. 

Semnul „este fără ocoliş, că toiagul este autoritatea 
preoţească ale cărei porunci nu sunt întotdeauna plăcute, dar 
sunt folositoare. De aceea i se porunceşte profetului să ia 
toiagul de nuc [sau migdal - n. n.], fiindcă fructul pomului 
amintit are scoarţa amară, coaja tare, dar sâmburele gustos, 
pentru ca, prin asemănare, profetul să ceară cele amare, dar 
curate, să nu se teamă a da pe faţă cele rele” 4 . 

12: Atunci Domnul mi-a zis: „Bine ai văzut, pentru 
că Eu am vegheat asupra cuvintelor Mele, ca să le să¬ 
vârşesc”. 

„Versetele 11 şi 12 sunt construite pe jocul a două cu¬ 
vinte: migdal , care în ebraică se numeşte şaqed 5 , şi veghe - 


1 S£ Grigorie de Nazianz, Despre preoţie, CXIV 

2 Sf. Ioan Gură de Aur, Comentariu la Isaia, III, 4 

3 Origen, Omilii la Cartea Proorocului Ieremia , 1,6 

4 Sf Ambrozie, Scrisori , XLI, 2-3 

5 ipw 

tor, care, în aceeaşi ebraică se cheamă şoquedt [în scrierea 
nevocalizată cele două cuvinte apărând identice - şaqed e 
forma de pual, termenul obişnuit pentru migdal fiind luz - n. 
n.]. Aşadar, migdalul, cel ce veghează cu nerăbdare să vină 
primăvara pentru a fi cel dintâi care înfloreşte (uneori, la 
sfârşitul lui ianuarie), devine simbol al lui Dumnezeu, Cel- 
pururea-veghetor” 2 . 

„In calitate de toiag de nuc (migdal) [...] are o fire 
pricinuitoare de nedormire [...]. Aşadar Hristos ni se înfăţi¬ 
şează pe Sine înţeles în chipul toiagului, ca Cel care a murit. 
S-a sculat şi S-a înălţat la cer şi a lărgit prin Duhul în mod 
spiritual inimile celor ce-L primesc pe El” 3 . 

13: Şi a fost cuvântul Domnului a doua oară către 
mine, zicând: „Ce vezi?” Şi am răspuns: „Un cazan pe 
foc; iar ciocul lui e spre miazănoapte”. 

„Nordul este un element de referinţă în întreaga carte: 
3,18; 4,6; 6,1; 6,22 etc., fiindcă, pe Semiluna Fertilă 4 , din 
punctul de vedere al israeliţilor, toţi invadatorii din zona 
Mesopotamiei (asirieni, babilonieni) veneau dinspre nord” 5 . 

„Ce altceva a însemnat cazanul clocotit dacă nu min¬ 
tea iudeilor, înfuriată spre prigonire şi agitată de răutatea 
cumplită? Se spune că faţa [cazanului] este întoarsă spre 
miazănoapte, adică, dacă [evreul] nu s-ar fi pus în slujba 
duhului rău prin împietrirea sufletului, nu s-ar f! aprins de 
atâta răutate împotriva celor buni” 6 . 

14: Iar Domnul mi-a zis: „Dinspre miazănoapte se 
vor stârni relele pentru toţi locuitorii ţării. 

Nevoitorul, „veghind mereu, aşadar, atent şi arzător, 
să observe şireteniile diavolului şi să vadă totdeauna de unde 


’vip 

2 BBVA, p. 969 

Sf Chirii al Alexandriei, Glafire la Facere , V, 4, Despre lacob 

4 Arcul de pământ dintre Nil, Tigru şi Eufrat 

5 SEP 6/1, p. 337 

6 Sf. Grigorie cel Mare, Omilii la Profetul lezechiel, I, II, 12 

vine ispita, de unde dă năvală vrăjmaşul, de unde se furi¬ 
şează inamicul” 1 2 . 

„Că miazănoaptea este luată drept puterile potrivnice 
este clar din textul: Dinspre faţa miazănoaptei vor arde re¬ 
lele” 1 . 

15: Că, iată, Eu chem laolaltă toate regatele din 
miazănoaptea pământului, zice Domnul; şi ele vor veni şi 
iiecare îşi va pune tronul la intrarea porţilor Ierusa¬ 
limului şi-mpotriva tuturor zidurilor dimprejurul lui şi- 
mpotriva tuturor cetăţilor lui Iuda. 

„Tronurile cuceritorilor puse în faţa porţilor cetăţii ar 
putea sugera o scenă de judecată, unde învingătorii hotărăsc 
soarta celor învinşi. Aici pare a fi însă mai degrabă o ima¬ 
gine a asediului” 3 . 

16: Şi Eu întru judecată le voi grăi despre toate 
răutăţile lor, de vreme ce ele M-au părăsit şi au adus 
jertfe unor dumnezei străini şi s-au închinat la lucrurile 
mâinilor lor. 

„Mânia lui Dumnezeu, aducătoare de pedeapsă, e pro¬ 
vocată în principal de aplecarea Iudeilor spre idolatrie; pe 
păgâni i-au preferat, de păgâni vor fi chinuiţi” 4 , 

„Diavolul este şi a fost întotdeauna călăul şi cel care 
umple de chinuri, spre deosebire de Dumnezeu. Astfel, cei 
ce nu umblă în căile cele drepte ale lui Dumnezeu ajung pe 
mâna lui [...]. 

Aceasta înseamnă că păcătoşii sunt lăsaţi pe mâna 
diavolului, care îi chinuie, pentru ca ei să se poată întoarce 
la Dumnezeu. Ieremia spune; Ce vezi tu? Şi eu am răspuns: 
Văd un cazan clocotind,.. Mare milă! Mare taină! Iată, 
bucăţi de carne sunt aruncate în cazan, pentru ca inima 


1 Origen, Omilii la Exod, IX, 4 

2 Sf. Vasile cel Mare, Comentariu la Cartea profetului Isaia , XIV, 
290 

3 SEP 6/1, pp. 337-338 

4 BBVA, p. 969 


20 



*■ 

s 


omului să se topească şi să înveţe să-L cunoască pe Dom¬ 
nul” 1 . 

17: Dar tu încinge-ţi mijlocul şi ridică-te şi gră- 
ieşte-le toate câte Eu îţi voi porunci; nu te teme de faţa 
lor, nici nu te înfricoşa înainte-le, căci cu tine sunt Eu ca 
să te scap, zice Domnul. 

18: Iată, Eu te-am aşezat astăzi ca pe o cetate tare 
şi ca pe un zid de aramă, puternic în faţa tuturor regilor 
lui Iuda şi a principilor lui şi a poporului ţării. 

îl întăreşte, „căci aveau 2 de înfruntat un popor neru¬ 
şinat, iute la mânie şi însetat de sânge proorocesc şi cuge¬ 
tând mereu ucideri de sfinţi şi atunci, pe bună dreptate, pro¬ 
feţii aveau nevoie de multă putere, astfel încât să nu fie vă¬ 
tămată negrăita lor tărie” 3 . 

19: Ei se vor lupta împotrivă-ţi, dar nicicum nu 
vor putea să te biruie, căci cu tine sunt Eu ca să te scap, 
zice Domnul”. 

Dumnezeu „Tatăl, vorbind către Ieremia, spune că-1 
va pune stâlp de aramă şi zid; pe Feremia l-a pus stâlp unui 
singur neam” 4 , iudeilor. „Domnul Dumnezeu spune aceasta 
proorocilor Lui [...], pentru ca ei să nu se teamă până la 
sfârşit, să nu şovăie dacă poporul îi ocărăşte, ci prin puterea 
privirilor lor să poată risipi toată împotrivirea celor ce strigă 
la ei” 5 . 


CAPITOLUL 2 -Israel nerecunoscător şi pedepsit 

1: Şi s-a făcut cuvântul Domnului către mine, zi¬ 
când: „Du-te şi strigă acestea în urechile Ierusalimului: 


1 Fer. Ieronim, Omilii 1-59 la Psalmi , XXXIV - apud VSP, p. 390 

2 Profeţii. 

3 Sf. loan Gură de Aur, Comentariu la Isaia , I, 1 

4 Sf. Ioan Gură de Aur, Omilii la Matei , LXV, 2 

5 Fer. Ieronim, Epistole , LXVI - apud VSP, p. 390 

„Acest verset, omis în versiunea Septuagintei (ediţia 
Rahlfs), este preluat din Textul Masoretic” . 

2: Acestea zice Domnul: Adusu-Mi-am aminte de 
duioşia tinereţii tale şi de iubirea logodirii tale în a-L ur¬ 
ma pe Sfanţul lui Israel, zice Domnul. 

Duioşia : „literal: mila; sentimentul uneori matern pe 
care o femeie îl are pentru bărbatul iubit” 1 2 . 

3: Sfanţ li este Israel Domnului, pârga roadelor 
Lui; toţi cei ce-o mănâncă fl-vor vinovaţi, rele vor veni 
asupră-le, zice Domnul. 

Sfânt „are sensul primar de separat , total deosebit, a- 
plicat lui Dumnezeu, se referă la transcendenţa Lui absolută 
(Cel cu totul altul); unei alte fiinţe sau unui lucru i se poate 
aplica numai în relaţie cu Dumnezeu: aici. Israel e sfânt pen¬ 
tru că Dumnezeu Şi I-a pus deoparte pentru Sine” 3 . 

,JR.oade ale lui Dumnezeu sunt şi neamurile întoarse la 
credinţă mai târziu. Dar, pentru că Israel a crezut în Dum¬ 
nezeu mai înainte, cu îndreptăţire profetul l-a numit pârga 
roadelor Lui” 4 . 

4: Auziţi cuvântul Domnului, voi, casa lui Iacob, 
voi, întreaga seminţie a casei Iui Israel! 

5: Acestea zice Domnul: Ce greşală au aflat în Mi¬ 
ne părinţii voştri de s-au îndepărtat de Mine şi s-au luat 
după deşertăciuni şi s-au făcut netrebnici?; 

6: şi n-au zis: «Unde este Domnul, Cel ce ne-a scos 
din ţara Egiptului, Cel ce ne-a călăuzit în pustie, în pă¬ 
mânt uscat şi neumblat, în pământ lipsit de apă şi de 
roadă, în pământ pe care nimeni n-a umblat vreodată şi 
pe care nici un om n-a locuit?». 

„Socotesc pe drept cuvânt că se abat de la tot sfatul 
bun cei ce, depărtându-se de la slujirea lui Dumnezeu, slu- 


1 BBVA, p. 970 

2 BBVA, p. 970 

3 SEP 6/1, p. 340 

Sf. Grigorie cel Mare, Omilii la Profetul lezechiel , I, XI, 1 

jesc zidirii în locul Ziditorului şi Făcătorului sau, coborând 
la o rătăcire încă şi mai ruşinoasă se închină lucrurilor mâi¬ 
nilor lor. Căci doar le era uşor, dacă ar fi voit să cugete 
drept, să vadă frumuseţea firii negrăite şi mai presus de toate 
din podoaba zidirii şi să înţeleagă pe Orânduitorul, Cârmu- 
itorul şi Făcătorul întregii lumi din buna întocmire a făp¬ 
turilor” 1 . 

7: Dar Eu v-am dus în Ţara-cea-Verde ca să-i 
mâncaţi roadele şi bunătăţile; voi aţi intrat şi Mi-aţi pân¬ 
gărit pământul, iar moştenirea Mi-aţi facut-o urâciune. 

Ţara-cea-Verde : „literal: karmel , cuvânt ebraic care 
înseamnă ţinut verde şi care a dat numele Muntelui Car- 
mei” 2 . 

8: Preoţii n-au zis: «Unde este Domnul?». Cei 
ce aveau în mână Legea nu M-au cunoscut; păstorii, 
şi ei, s-au răzvrătit împotrivă-Mi, iar profeţii au 
profeţit prin Baal şi după lucruri netrebnice au 
umblat. 

9: Pentru aceasta Eu încă Mă voi judeca cu voi, zi¬ 
ce Domnul; şi cu fiii fiilor voştri Mă voi judeca. 

„Pretutindeni în Scripturi se poate vedea acest stil fi¬ 
gurat care este impresionant şi vrednic de iubirea de oameni 
a lui Dumnezeu. Căci se arată negrăita Lui bunătate, fiindcă 
se coboară într-atât încât să se judece cu oamenii” 3 . 

10: Treceţi în insulele Chitim şi vedeţi, trimiteţi în 
Chedar, cu de-amănuntul cercetaţi şi vedeţi de s-a petre¬ 
cut acolo ceva asemănător cu acestea. 

Chitim: „localitate în Cipru; nume al Ciprului; termen 
generic pentru universul insular al Mediteranei. 

Chedar : pustiu locuit de triburi nomade” 4 . 


1 Sf. Chirii al Alexandriei, Despre închinarea şi shuirea în Duh şi 
Adevăr , VI 

2 BBVA, p. 970 

3 Sf loan Gură de Aur, Omilii la Psalmi y 49, 1 

4 BBVA, p. 970 

11: dacă păgânii şi-au schimbat dumnezeii — mă¬ 
car că aceia nu sunt dumnezei - în timp ce poporul Meu 
şi-a dat mărirea în schimbul celor ce sunt netrebnici. 

Adeseori, pentru a-i îndrepta pe iudei, Dumnezeu le 
dă exemple de la păgâni 1 , aceia părând în unele epoci mai 
puţin rătăciţi de la Adevăr. 

„Arată că legea nu este împovărătoare şi că măsura pe 
care o cere de la oameni este uşor şi animalelor să o împli¬ 
nească, chiar celor mai fără de minte dintre ele. Dar va spu¬ 
ne cineva că acelea au în firea lor faptul de a-şi recunoaşte 
stăpânul. Este cu putinţă ca cele împlinite prin fire de ani¬ 
male să fie împlinite şi de noi prin liberă alegere” 2 . 

12: Cerul însuşi s-a înspăimântat de acestea, cu 
mare-nfricoşare s-a îngrozit, zice Domnul. 

„reremia vorbeşte chiar despre o încremenire a cerului 
la auzul cuvintelor nelegiuite ale poporului” 3 . 

Unele versiuni evocă aici şi pământul: „Pământul s-a 
mirat şi s-a îngrozit. Suspină pământul atunci când facem 
nedreptăţi cu roadele lui” 4 . 

„Profetul cheamă elementele cele fără simţire pentru a 
deplânge cu o jale comună greşelile” 5 . „întreaga zidire se 
mişcă împreună cu Stăpânul pentru răzbunare împotriva ce¬ 
lor care au păcătuit faţă de El. Căci după cum cerul se miră 
şi se cutremură faţă de încălcările legii neaşteptate ale 
poporului, când L-au părăsit pe Domnul (Matei 24, 29), la 
fel, când sunt îndeplinite păcatele celor apostaţi şi vine tim¬ 
pul răsplătirii, se spune că se mânie şi se ridică împreună cu 
urgia lui Dumnezeu” 6 . 


* Cf. Sf Ioan Gură de Aur, Omilii la Matei , XVII, 7 

2 Sf Ioan Gură de Aur, Comentariu la Isaia , 1,3 

3 Sf. Vasile cel Mare, Despre Sfântul Duh , XIII 

4 Sf Ioan Gură de Aur, Comentariu la Iov , XXXI, 17 

5 Sf Ioan Gură de Aur, Omilii la Psalmi , 49, 8 

Sf Vasile cel Mare, Comentariu la Cartea profetului Isaia , XIII, 
269 

„Oamenii, lăsând grija de a-şi plânge păcatele lor, au 
luat judecata de Ia Fiul şi se judecă şi se osândesc unii pe 
alţii, de pare că ar fi fără păcat. Cerul s-a uimit de aceasta şi 
pământul s-a cutremurat . Ei însă nu se ruşinează, ca nişte 
nesimţiţi” 1 . 

13: Două lucruri, şi rele, facut-a poporul Meu: ei 
M-au părăsit pe Mine, izvorul apei celei vii, şi şi-au săpat 
fântâni surpate, care nu pot să ţină apă. 

Fericitul Augustin „invocă versetul în legătură cu ere¬ 
ticii, care-şi pun credinţa în rezervoare sparte (Scrisori 
121). Tot în cheie antieretică este interpretat versetul de 
către Lactanţiu {Instituţii divine 4,30) şi Ciprian {Scrisori 
69, l)” 2 . 

„Sau nu săvârşim, cum zic Scripturile, păcatul îndoit, 
asemenea necredincioşilor, neştiind prin ce ne ispitim 3 sau 
chiar justificându-ne pe noi înşine şi socotind că vedem, dar 
în realitate nevăzând?” 4 . „S-au lepădat de Dumnezeu şi s-au 
au întors către idoli, închinându-se acestora, după cum arată 
şi Ieremia Proorocul. Căci fântânile sparte sunt, aici, 
chipurile cioplite şi idolii” 5 6 . 

Este şi o anticipare a Botezului: „Noi am crezut şi 
cunoaştem că Botezul acela, pe care l-a vestit [profetul] de 
mai înainte, este singurul care poate curăţi pe cei ce se po¬ 
căiesc şi că el este apa vieţi /. 

Ereticii, însă, „deşi nu poate fi decât un singur botez, 
se cred demni să boteze, promit binefacerea apei vii şi mân¬ 
tuitoare, după ce au părăsit izvorul vieţii. In felul acesta, oa¬ 
menii nu se spală, ci mai rău se murdăresc, nu se curăţesc de 
păcate, ci dimpotrivă şi le înmulţesc. O asemenea naştere n- 


1 Sf. Maxim Mărturisitorul, Capetele despre dragoste , 254 

2 SEP 6/1, p. 342 

3 Ignorându-ne păcatul. 

4 Sf. Dionisie Areopagitul, Epistole , VIU, 4 

3 Sf. Afraat Sirianul, Omilii - apud VSP, p. 393 

6 Sf. Iustin Martirul, Dialogul cu iudeul Trifon , I, XTV 

aduce fii lui Dumnezeu, ci diavolului. Născuţi din minciună, 
nu primesc fagăduiala adevărului. Rod al perfidiei, pierd 
graţia credinţei. Nu pot veni la răsplata păcii cei care au rupt 
pacea Domnului din nebunia dezbinării” 1 . 

„Prin cuvântul proorocului îi ceartă pe unii care, după 
primirea învăţăturii prin lege, s-au îndreptat fără pricepere 
spre alţi învăţători şi s-au aplecat spre învăţăturile şi 
poruncile oamenilor” 2 . 

„Căci cultul cu nume mincinoase e ca un puţ surpat, 
fiindcă nu poate scoate cineva din el cuvântul în stare să dea 
viaţă. Izvor al vieţii adevărate nu e decât cunoştinţa nepătată 
despre Dumnezeu. Deci puţul este chipul cunoştinţei sădite 
în firea noastră . 

»V-a(i înstrăinat înapoi . Aceasta a fost adăugat de la 
Theodotion, ca o explicaţie la părăsire, adică înstrăinarea de 
Dumnezeu prin căderea spre mai rău. Căci după cum cel de¬ 
săvârşit năzuieşte spre cele din faţa sa, la fel şi păcătosul 
face un pas înapoi, îndepărtându-se de Domnul, fiind prin 
aceasta pierdut” 4 . 

E prefigurată şi lepădarea unora de Hristos, „însuşi 
Cuvântul cel Sfânt, Care este viu, enipostaziat, împăratul 
ceresc, Fiul legitim, Care întotdeauna [este] cu Tatăl, Care a 
ieşit din Tatăl, strălucirea slavei, întipărirea ipostasului, 
imaginea Tatălui în adevăr. Cel ce şade pe acelaşi tron dim¬ 
preună cu Născătorul Său, Cel a Cărui împărăţie nu va avea 
sfârşit. Judecătorul viilor şi al morţilor, Cel ce este înţelep¬ 
ciune din înţelepciune, Cel ce este izvor din izvor” 5 . Dar, 
„dacă poporul idolatru este acuzat [...], este clar că cel care 


* S£ Ciprian al Cartaginei, Despre unitatea Bisericii ecumenice, XI 
SC Chirii al Alexandriei, Glafire la Facere , IV, 4, Iarăşi despre 
patriarhul lacob 

4 SC Chirii al Alexandriei, Glcfire la Ieşire , 1 , 8, Iarăşi despre Moise 

SC Vasile cel Mare, Comentariu la Cartea profetului Isaia , 
începutul cuvântului, 17 

5 Epifknie al Salaminei, Ancoratus, 19 * 


26 


crede în Dumnezeu şi îşi adapă sufletul din credinţa în El 
prin dogmele mântuitoare, acela scoate apă cu veselie din iz¬ 
voarele Mântuitorului” 1 . 

* 

Scriptura II numeşte pe Dumnezeu izvor al vieţii : 
„Astfel, prin toate simţurile înţelegătoare hrăneşti pe ai Tăi, 
veselindu-i. Prea Iubitorule de suflet, Doamne, facându-Te 
lor lumină, viaţă şi desfătarea mai presus de toate bunătăţile 
cele mai presus de fire” 2 . 

„De aceea trebuie să ne străduim să fi stat lângă izvor, 
ca să nu ni se potrivească şi nouă ce s-a spus: M-au părăsit 
pe Mine, izvorul apei care este v/e” 3 . 

Sunt vizaţi şi ereticii: „Deşi nu poate fi decât un 
Botez, ei se cred demni să boteze, promit binefacerea apei 
vii şi mântuitoare, după ce au părăsit izvorul vieţii. în felul 
acesta, oamenii nu se spală, ci mai rău se murdăresc, nu se 
curăţesc de păcate, ci dimpotrivă şi ie înmulţesc. O aseme¬ 
nea naştere n-aduce fii lui Dumnezeu, ci diavolului. Născuţi 
din minciună, nu primesc fagăduiala adevărului. Rod al 
perfidiei, pierd graţia credinţei. Nu pot veni la răsplata păcii 
cei ce au rupt pacea Domnului din nebunia dezbinării” 4 . 

Au părăsit izvorul apei celei vii , „atunci când trebuiau 
să recunoască cu că Tatăl e Dumnezeu, Fiul e Dumnezeu şi 
Duhul Sfânt e Dumnezeu, după cum ne-au învăţat dumne- 
zeieştile cuvinte şi cei care au scos din ele cea mai înaltă 
înţelepciune” 5 . 

14: Este oare Israel un rob născut printre casnici?; 
de ce a devenit el o pradă? 

15: Leii au răcnit asupră-i şi glasul şi l-au ridicat 
cei ce i-au prefăcut pământul în pustiu şi cetăţile i le-au 
surpat, ca să nu poată fi locuite. 


1 Sf. Vasile cel Mare, Comentariu la Cartea profetului Isaia , XII, 253 

2 Calist Patriarhul, Capete despre rugăciune , 64 

3 Origen, Adnotări la Geneză , 59 

4 Sf. Ciprian al Cartaginei, Despre unitatea Bisericii ecumenice , XI 

3 Sf. Vasile cel Mare, Scrisori , 8,2 

Leii „simbolizează aici noile mari puteri care domină 
zona, Babilonul şi Egiptul, Asiria fiind simbolizată în textele 
anterioare de leu (Isaia 5,29-30)”'. 

16: Chiar şi fiii Memfisului şi ai Ţâfnei te-au cu¬ 
noscut şi te-au batjocorit. 

Te-au batjocorit : „Ebraică: te-au ras pe cap. Aluzie Ia 
invaziile egiptene din 608-605” 1 2 . 

17: Oare nu faptul că M-ai părăsit ţi-a adus aces¬ 
tea? zice Domnul, Dumnezeul tău. 

18: Şi acum, ce ai tu de-a face cu calea Egiptului, 
să bei tu apă din Nil? şi ce ai tu de-a face cu calea Asi- 
rienilor, ca să bei tu apă din Râuri? 

Din Nil: „textual: apa Ghihonului. După toate proba¬ 
bilităţile, acesta era numele unui braţ din Delta Nilului. 
Râuri : Eufratul şi afluenţii lui” 3 . 

„Arată vrăjmaşului răbdarea ta şi starea ta probată în 
cele mici, ca să nu ceară de Ia tine cele mari. Dreptar să-ţi 
fie ţie aceste mici, ca prin ele să surpi pe potrivnicul; ca să 
nu uneltească şi să-ţi sape curse mari” 4 . Suntem târâţi în 
Egiptul inteligibil şi prin neglijarea luptelor celor mărunte, 
dar şi prin angajarea în lupte pentru care nu suntem pregătiţi. 

19: Lepădarea ta de credinţă te va certa şi rău¬ 
tatea ta îţi va fi mustrare; cunoaşte dar şi vezi că amară 
ţi-a fost lepădarea de Mine, zice Domnul, Dumnezeul 
tău, şi că nici o plăcere n-am aflat Eu în tine, zice Dom¬ 
nul, Dumnezeul tău. 

„De ce am căzut în toată starea aceasta vrednică de 
plâns? Nu din pricina mândriei noastre? Nu pentru că ţinem 
la voia noastră cea rea? Nu pentru că stăpâneşte în noi amă¬ 
răciunea voii noastre? Dar de unde? Nu a fost zidit omul în¬ 
tru toata desfătarea, întru toată bucuria, întru toată odihna. 


1 SEP 6/1, p. 343 

2 BBVA, p. 971 

3 BBVA, p. 971 

Sf Isaac Şirul, Cuvinte despre nevoinţâ , XXVI 


întru toată slava? Nu era în rai? I s-a poruncit: să nu faci 
aceasta! Şi a făcut. Vezi mândria? Vezi tăria cerbiciei? Vezi 
nesupunerea? De aceea. Dumnezeu văzând această neruşi¬ 
nare, zice: Acesta e nebun, acesta nu ştie să se bucure. De nu 
va cunoaşte zile rele, va pieri cu desăvârşire. Căci, de nu va 
învăţa ce este necazul, nu va afla ce este odihna. [...] 

A fost predat deci iubirii de sine şi voilor sale, ca să-şi 
zdrobească oasele sale, ca să înveţe să nu se bizuie pe sine, 
ci să asculte de porunca lui Dumnezeu, ca aceste urmări 
nenorocite ale neascultării lui să-l înveţe odihna ascultării, 
cum zice prin proorocul: Te va învăţa pe tine neascultarea 

# _»i 

ta . 

„Ar fi trebuit ca iudeii să-L creadă pe cuvânt înainte 
de împlinirea ameninţărilor; dar pentru că erau atât de 
nesimţiţi, ca nu credeau în îndemnurile şi sfaturile Lui, de 
aceea îngăduie să fie instruiţi prin fapte, ca aşa să-i redo¬ 
bândească iarăşi” 1 2 . 

Insă „şi părăsirea Iui Dumnezeu este un chip al pro¬ 
niei. Când este dispreţuită pronia aceasta şi grija Lui, atunci 
Dumnezeu se îndepărtează puţin de noi şi ne părăseşte pen¬ 
tru ca atunci, după ce lenea va fi lepădată, cei mai slabi să 
devină mai sârguitori” 3 . 

20: Că de mult ţi-ai sfărâmat tu jugul şi ţi-ai rupt 
legăturile şi ai zis: «Nu pe Tine Te voi sluji, ci mă voi 
duce pe tot dealul înalt şi sub tot copacul umbros: acolo 
mă voi răsfăţa întru desfrâul meu!»... 

„Idolatria (practicată pe înălţimi şi-n crânguri) era so¬ 
cotită adulter (faţă de Dumnezeu), dar şi desfrâu (sacru) în 
înţelesul propriu al cuvântului” 4 . 

Hristos ne îndeamnă să luăm jugul Său-(Matei 11,29- 
30). „Cu toate acestea, ei nu au luat asupra lor jugul, din 


1 Ava Dorotei, Felurite învăţături , 1,8 

2 Sf. Ioan Gură de Aur, Omiliile despre pocăinţă , I 

3 Sf. Ioan Gură de Aur, Omilii la Psalmi , 12, 1 

4 BBVA, p. 971 

pricina cerbiciei lor. însă nu numai că nu au primit să şi-l ] 
asume, dar încă l-au şi rupt şi l-au sfărâmat” . 

21: Eu totuşi te-am sădit pe tine viţă roditoare, în 
tot adevărul soiului bun; cum de Mi te-ai schimbat în 
amărăciune, tu, viţă străină? 

„Origen, în omilia a doua, care tratează doar Ieremia 
2,21-22, se ocupă de originea păcatului şi a morţii: Dumne¬ 
zeu a creat totul desăvârşit, dar omul a creat pentru sine răul 
şi păcatul, la fel cum via roditoare, de soi bun, ajunge să fie 
schimbată în amărăciune. Chipul lui Dumnezeu, cu care a 
fost creat omul, poate fi iarăşi transformat din chip pămân¬ 
tesc în chipul ceresc doar prin pocăinţă. Aceeaşi idee, a 
legăturii dintre rău şi voinţa omului revine constant în co¬ 
mentariile patristice la verset: între alţii. Ia Fulgenţiu, Scri¬ 
soare către Monimus 1,3-4, Chirii al Ierusalimului, Catehe¬ 
ze 2,1 şi 4,19. Pentru Augustin, lisus este viţa adevărată 
despre care vorbeşte Ieremia {Despre Evanghelia după Ioan 
80, l)” 1 2 . 

„Deseori Scriptura îl numeşte pe Israel v/e” 3 . „Aceas- 
ta mai întâi a înflorit, dar în cele din urmă a fost neîngrijită 
pentru că s-a transformat în aguridă şi i-a fost îndepărtat 
gardul şi s-a făcut spre pradă celor ce treceau” 4 . 

Sau, „viţa este sufletul, de la care se cere rodirea vred¬ 
nică de sădirea de la început şi de cultivarea de către Dum¬ 
nezeu” 5 . 

„Greu lucru este păcatul, iar călcarea de lege este o 
boală prea cumplită a sufletului. Păcatul taie nu numai nervii 
sufletului, dar este pricinuitorul focului veşnic. Păcatul este 

1 Sf Ioan Gură de Aur, împotriva creştinilor iudaizanţi, I - apud VSP, 

p. 394 

* SEP 6/1, p. 344 

3 Sf. Vasile cel Mare, Comentariu la Cartea profetului Isaia, în¬ 
ceputul cuvântului ; 20 

4 Sf. Vasile cel Mare, Comentariu la Cartea profetului Isaia , VII, 205 
Sf Vasile cel Mare, Comentariu la Cartea profetului Isaia , în¬ 

ceputul cuvântului, 2 1 

un rău, săvârşit prin libera voinţă a omului, odraslă a inten¬ 
ţiei. Profetul o spune lămurit că păcătuim prin propria noas¬ 
tră voinţă [...]. Sadul este bun, dar fructul rău. Răul provine 
din libera voinţă. Săditorul n-are nici o vină. Via, însă, prin 
foc se va arde, pentru că a fost sădită spre a aduce rod bun, 
dar, prin libera voinţă, a făcut rod rău” 1 . 

22: Chiar de te vei spăla cu sodă şi te vei scălda în 
clăbuc de săpun, tot spurcată eşti în faţa Mea prin ne¬ 
dreptăţile tale, zice Domnul. 

„Origen ( ad\ loc. ): unele păcate se curăţă prin cuvân- 
tul-nitriu, altele prin cuvântul-iarbă (săpun), dar sunt unele 
care nu se curăţă decât prin ardere , prin cauterizare, prin 
acţiunea radicală a Cuvântului-foc. Trimite şi la Isaia 4,4. în 
Noul Testament, aminteşte el, lisus botează cu Duhul Sfânt 
şi cu foc” 2 . 

„Cele în Hristos sunt zidire nouă, după Scripturi. Tar 
prin cel întinat şi pătat trebuie înţeles Israel, care n-a primit 
curăţirea prin Hristos” 3 4 . 

23: Cum oare ai să spui: «Nu m-am pângărit şi du¬ 
pă Baal n-am alergat»?... Vezi-ţi urmele prin mulţimea 
bărbaţilor şi cunoaşte ce-ai făcut: glasul ei în slavă a mu¬ 
git* 

24: căile şi le-a lăţit spre apa pustiei, dusă de vânt 
era-ntru pofta sufletului ei; iată că ea li s-a dat: cine oare 
o va întoarce? Nimeni care umblă după ea nu va osteni; 
când ea va fi umilită, ei o vor afla. 

„în Textul Masoretic se continuă imaginea de Ia fina¬ 
lul versetului precedent: măgăriţa sălbatică obişnuită cu 
pustiul, în pofta ei adulmecă vântul; rutul ei cine-l va do¬ 
moli? Nimeni din cei ce o caută nu va osteni; în luna [îm¬ 
perecherii] ei o vor afla”*. 


1 Sf. Chirii al Ierusalimului, Catehezele , II, 1 

2 SEP 6/1, p. 345 

3 Sf Chirii al Alexandriei, Glcfire la Facere , VII, Despre Ruben 

4 SEP 6/1, p. 345 

„Duhurile rele nu se ostenesc căutând, atunci când do¬ 
resc să provoace pierzania şi nu sunt izgonite prin dreptatea 
unui gând bun. Ele găsesc sufletul în stare de necurăţie, 
atunci când acela este stăpânit de gânduri murdare, şi îl în¬ 
dreaptă uşor spre o lucrare păcătoasă” . 

25: întoarce-ţi piciorul din drumul zgrunţuros şi 
gâtlejul dinspre sete! Dar ea a zis: «Ca un bărbat mă voi 
purta!»..., că s-a iubit cu străini şi după ei s-a ţinut. 

„Clement Alexandrinul subliniază imaginea biblică, 
frecventă în Vechiul Testament, a idolatriei ca formă de a- 
dulter. 

Tot adulter este şi erezia, care constă în renunţarea la 
cunoaşterea!gnoza bisericească şi adevărată şi la opinia 
(, doxa ) despre Dumnezeu (Stromate 6,16)” 2 . 

26: Precum se ruşinează hoţul când e prins, aşa se 
vor ruşina fiii lui Israel, ei şi regii lor şi dregătorii lor şi 
preoţii lor şi profeţii lor. 

27: Că i-au zis unei bucăţi de lemn: «Tu eşti tatăl 
meu!», şi unei pietre: «Tu m-ai născut!». Şi Mie Mi-au 
întors spatele, nu faţa; dar în vremea necazului lor vor 
zice: «Scoală-Te şi scapă-ne!». 

„Unii s-au închinat făptuirii în locul Făcătorului 
(Romani 1, 35) şi au cutezat să spună lemnului: Tu eşti tatăl 
meu , şi pietrei: Tu m-ai născut , căci nenorociţii au alunecat 
spre o aşa de mare nepricepere încât au atribuit materiilor 
lipsite de simţire numirea de dumnezei şi slava negrăită a 
fiinţei mai presus de toate” 3 . 

„Se arată prin aceasta că ei nu se vor întoarce Ia 
Domnul cu pocăinţă ci, în împietrirea inimilor lor, lui Dum¬ 
nezeu li vor întoarce spatele şi îl vor umple de ocări” 4 . 


* Sf * Grigorie cel Mare, Omilii la Profetul Iezechiel, II, VIII, 20 
2 SEP 6/1, p. 345 

Sf. Chirii al Alexandriei, Comentariu la Evanghelia Sfântului foan 9 
4 Fer. Ieronim, Epistole , CXXII - apud VSP, p. 394 

„Aşadar, n-au văzut slava lui Hristos cei ce şi-au întors ochii 
înţelegerii de la El” 1 . 

28: Unde sunt dumnezeii tăi pe care tu ţi i-ai fă¬ 
cut? Oare ei se vor scula şi te vor scăpa la vremea neca¬ 
zului? Câte cetăţi, atâţia dumnezei aveai, o, ludo, şi câte 
răspântii în Ierusalim, atâtea jertfe lui Baal. 

„Chiar şi după construirea Templului de către Solo- 
mon, sanctuarele din provincie au subzistat până la reforma 
regelui [osia (640-609 î. Hr.), când au fost interzise pentru 
că riscau oricând să alunece în idolatrie, fiind mai puţin 
controlabile” 2 . 

29: De ce-Mi vorbiţi voi Mie? Voi toţi v-aţi purtat 
ca nişte păgâni şi voi toţi v-aţi nelegiuit împotriva Mea, 
zice Domnul. 

30: Zadarnic i-am lovit pe fiii voştri: învăţătură n- 
aţi primit; pe profeţii voştri i-a mâncat sabie de leu nimi¬ 
citor: nu v-aţi înfricoşat* 

„Sabia: Textul Masoretic are Sabia voastră — ceea ce 
coincide cu reproşurile frecvente aduse poporului că refuză 
să-i asculte pe profeţii adevăraţi, ba chiar îi prigoneşte. Viaţa 
lui Ieremia ilustrează acest lucru” 3 . 

O enumerare a nenorocirilor abătute, în istoria de pâ¬ 
nă la Ieremia, peste Israel: „Au fost duşi robi în Egipt, unde 
au robit vreme de 225 de ani. Apoi, canaaniţii i-au făcut robi 
de asemenea, în vremea lui Barac şi a Deborei. Moabiţii s- 
au înstăpânit asupra lor, în zilele lui Iehud, iar amoniţii în 
zilele lui Ieftae. Tot aşa şi filistenii, în zilele lui Samson şi în 
zilele Iui Eli sau în cele ale lui Samuel; edomiţii i-au cucerit 
în zilele lui Ahab, iar asirienii, în zilele lui Iezechia. Regele 
Babilonului i-a dezrădăcinat şi i-a risipit; şi nici după ce 
acesta i-a urmărit şi împilat pretutindeni, ei tot nu s-au 


1 Sf. Chirii al Alexandriei, Glafire la Ieşire , Despre cele trei semne 
săvârşite prin Moise , 1 

2 SEP 6/1, p. 346 

3 SEP 6/1, p. 346 


33 



schimbat şi nu s-au întors de Ia fărădelegile lor: In zadar am 
bătut pe copiii voştri\ că n-au primit învăţătură ” . 

31: Auziţi cuvântul Domnului! Acestea zice Dom¬ 
nul: I-am fost oare Eu lui Israel pustietate sau pământ 
înţelenit? De ce oare a zis poporul Meu: «Nu vom mai a- 
vea stăpân şi la Tine nu vom mai veni»? 

„Ceea ce spune aceasta este: nu am fost fără rod pen¬ 
tru voi. Nu v-am arătat mii de bunătăţi? Nu am schimbat 
însăşi firea pentru voi? Şi elementele nu le-am supus ascul¬ 
tării voastre? Nu v-am dat o vieţuire liberă de ostenelile o- 
meneşti? De aceea zice: Pustiu am fost Eu oare pentru casa 
lui Israel? Adică, nu am adus mii de roade? Eliberarea din 
Egipt, slobozirea de barbari, dovezile minunilor, petrecerea 
în pustie, moştenirea Palestinei, stăpânirea asupra neamu¬ 
rilor, neîncetatele biruinţe, minunile cele străine, neconte¬ 
nitele semne, bogăţia roadelor pământului, creşterea neamu¬ 
lui vostru, slava Iui pretutindeni în lume şi altele mii. De 
aceea a adăugat: Sau am fost Eu pentru voi ţarină nelu- 
erată?" 1 2 3 . 

32: Oare-şi va uita mireasa podoaba şi fecioara 
tulpanul de la gât? Dar poporul Meu M-a uitat în zile fă¬ 
ră număr. 

> „După Ieronim, profetul se referă aici 1a Fecioara Ma- 
ria (împotriva lui Iovinian 1 ,32)’^. 

In altă variantă: Mireasa nu-şi uită niciodată podoa¬ 
ba, nici fecioara nu-şi uită centura sânilor ei 

Intr-o interpretare, aceste cuvinte înseamnă: „Să nu 
cedăm şi să nu slăbim centura castităţii, rătăcindu-ne în 
distracţii. Căci pe bună dreptate prin sâni se desemnează 
raţiunea şi gândurile noastre, iar prin centura sânilor se în¬ 
ţelege centura care menţine şi dă tărie sufletului în orien- 


1 Sf. Affaat Sirianul, Omilii - apud VSP, p. 395 

2 Sf. Ioan Gură de Aur, Omilii la Psalmi , 113, 1 

3 SEP 6/1, p. 347 

tarea lui către castitate, se înţelege dragostea faţă de Hris- 
tos” 1 . 

33: Ce fel de bine vei mai folosi în căile tale încât 
să cauţi iubire? Peste putinţă! Ci tu mai mult ţi-ai sporit 
răutatea în mersul spurcat al căilor tale. 

34: In mâinile tale s-a găsit sânge de suflete nevi¬ 
novate; nu în scorburi i-am aflat, ci în fiece stejar. 

35: Şi totuşi ai zis: «Nevinovat sunt, deci întoarcă- 
se mânia Lui dinspre mine»... 

36: Iată, Eu Mă judec cu tine în timp ce tu zici: 
«N-am păcătuit». De vreme ce fără ruşine ai mers atât de 
departe-n căile tale, ruşinat vei fi din partea Egiptului a- 
şa cum ruşinat ai fost dinspre Asiria. 

„Schimbarea căilor (Textul Masoretic) sau reluarea 
lor ( Septuaginta ) se referă Ia febrilitatea cu care Israel, în 
ciuda avertismentelor profetice, caută alianţe cu marile pu¬ 
teri vecine” 2 . 

37: Că tu şi de aici vei ieşi cu mâinile deasupra ca¬ 
pului; căci Domnul ţi-a îndepărtat nădejdea şi nici un 
spor nu vei avea într-însa. 

„Dumnezeu dispreţuieşte modul în care poporul a în¬ 
ţeles să se protejeze punându-şi toată încrederea în alianţele 
cu străinii” 3 . 


CAPITOLUL 3 — Necredinţa lui Iuda. Chemarea 
lui Israel . Din nou în Sion. întoarcerea lui Israel la Dom¬ 
nul 


1: Dacă un bărbat îi dă drumul femeii sale şi ea va 
pleca de la el şi va deveni femeia unui alt bărbat, oare se 
va mai întoarce ea la el? Oare nu va fi femeia aceea cu 


1 Metodiu de Olimp, Banchetul , IV, 6 

2 SEP 6/1, p. 347 

3 SEP 6/1, p. 348 

totul pângărită? Dar tu te-ai destrăbălat cu droaie de 
ciobani şi te-ai întors la Mine, zice Domnul. 

„Potrivit Legii date de Moise (Deuteronom 24, 1-4), 
femeia repudiată de soţul ei şi recăsătorită cu un altul nu se 
mai putea întoarce la primul. Iuda nu fusese repudiat, dar 
devenise infidel prin repetate desffânări idolatre” . 

„Trebuie să înţelegem cât de greu este păcatul, atunci 
când nu ne îndreptăm nici după greşeală, deşi ni se oferă ca 
ajutor atâta milostivire. Şi cum vor găsi iertare cei păcătoşi 
la Acela Care nu încetează să-i cheme chiar şi după să¬ 
vârşirea păcatului?” 1 2 . 

„Cuvântul ne indică şi trista soartă a sinagogii iudaice 
pe care, pentru că a curvit cu mulţi păstori, precum s-a scris, 
n-a primit-o în comuniune duhovnicească Hristos” 3 . 

2: Ridică-ţi ochii-n cătătură dreaptă şi vezi unde 
nu te-ai pângărit. Le-ai stat pe dunga drumului ca o 
cioară-n pustie şi-ai spurcat pământul cu desfrânările şi 
răutăţile tale. 

3: Droaie de ciobani ţi-ai strâns ca să te-mpiedici 
de ei; chipul ţi s-a făcut de târfa, tuturor neruşinată te-ai 
făcut 

„Un astfel de suflet care, lipsit de unirea cu duhul, se 
dedică cu totul simţirii cărnii şi dorinţelor trupeşti, ca în¬ 
străinat, fără ruşine de Dumnezeu, va auzi” 4 rostite către el 
cuvintele lui Dumnezeu spuse prin Ieremia. „Pentru că un 
suflet când a fost silit să-şi piardă orice ruşine, cade în 
nesimţire; nu-1 mai împiedică nici cuvintele blajine, nici 
ameninţările, şi nu-1 mai mişcă nici binefacerile Iui Dum- 


1 BBVA, p. 972 

2 Sf Grigorie cel Mare, Cartea regulei pastorale , XXVIII - apud 
VSP, p. 395 

Sf Chirii al Alexandriei, Despre închinarea şi slujirea în Duh şi 
Adevăr , XII 

4 Origen, Omilii la Geneză , 1,15 

nezeu, ci ajunge mult mai rău decât cetatea pe care o mustra 
profetul” 1 2 . 

„Amanţii de care vorbeşte sunt diavolul şi îngerii săi, 
aceia care inventează diferite mijloace pentru a se apropia şi 
murdări frumuseţea lui 3 spirituală şi pentru a întuneca per¬ 
spicacitatea raţiunii noastre; aceia ard de dorinţa de a se a- 
propia de orice suflet logodit cu Domnul” 4 . 

fruntea ţi-a devenit ca a unei prostituate şi n-ai vrut 
să roşeşti. Sau, desigur, frunte bătucită este cea obişnuită cu 
activităţile lumeşti pentru că, după cum sunt unii care pun 
liniştea lor mai presus de toate răsplăţile şi onorurile lumii, 
tot aşa sunt alţii care, pentru a părea că înseamnă ceva în 
această lume, asudă de eforturi pământeşti, se obosesc cu 
plăcere” 5 . 

4: Oare nu M-ai chemat pe Mine ca pe unul de-al 
casei, tată şi-ndrumător al fecioriei tale? 

„Luarea în râs este o mustrare defăimătoare. Şi de a- 
cest ajutor se foloseşte dumnezeiescul Pedagog [...]. După 
ce cu dibăcie a insultat-o pe fecioară, numind-o desfrânată, 
iarăşi revine, îndemnând-o la cuminţenie” 6 . 

5: Oare [mânia Domnului] în veac va rămâne? sau 
o să ţină ea la nesfârşit? Iată, atâtea rele ai vorbit şi-n 
marginea puterii le-ai făcut!” 

„Oare va rămânea ea: New English Translation of the 
Septuagint , 2000, Oxford - presupune că pronumele se re¬ 
feră la fecioria de mai sus. Totuşi, majoritatea traducătorilor 
consideră că referentul este aici mânia divină” 7 . 


1 Sf. loan Gură de Aur, Tratatul despre preoţie , 4 

2 Droaia de ciobani. 

A sufletului. 

4 Metodiu de Olimp, Banchetul , VI, 1 

5 Sf. Grigorie cel Mare, Omilii la Profetul Iezechiel , I, X, 16 

6 Clement Alexandrinul, Pedagogul , I, 81, 1 

7 SEP 6/1, p. 349 

6: Şi a zis Domnul către mine în zilele regelui Io- 
sia: „Ai văzut ce Mi-a făcut Mie casa lui Israel?: S-au 
dus pe tot muntele înalt şi sub tot copacul umbros şi s-au 
destrăbălat acolo. 

„După Origen ( ad. loc.). Israel care s-a dus pe tot 
muntele înalt prefigurează mândria şi aroganţa fariseului din 
Evanghelie (Luca 18,11-12). De asemenea, Origen atrage 
atenţia asupra faptului că Dumnezeu este deopotrivă blând şi 
aspru. Dacă n-ar fi şi aspru, spune Alexandrinul, nu i-am 
remarca blândeţea; iar dacă ar fi doar aspru, am deznădăjdui 
foarte repede din pricina păcatelor noastre. ♦ Pentru Gri- 
gorie de Nazianz desfrânarea nu denumeşte doar păcatul 
trupesc, ci orice păcat sufletesc, ducând la înşelarea lui 
Dumnezeu. Poţi fi curat la trup, dar să-ţi prostituezi sufletul, 
ceea ce este mult mai grav (Cuvântări 37,19). Aceeaşi inter¬ 
pretare la loan Casian, care identifică desfrânarea cu idola¬ 
tria şi superstiţiile (i Convorbiri 2,14,11)” 1 . 

7: Şi după ce ea a săvârşit toate faptele acestea des¬ 
frânate, Eu am zis: - întoarce-te din nou Ia Mine! Dar ea 
nu s-a întors. Iar necredinciosul Iuda a văzut necredin- 
cioşia ei. 

„Triburile 2 Iuda şi Israel sunt văzute ca două surori, 
fiice ale aceluiaşi Părinte, care s-au dedat desfrânării. Tema 
va fi reluată de Iezechiel în capitolul 23” 3 . 

Dumnezeu, „dacă cere şi doreşte ca sufletul tău să se 
lipească de EI, dacă te păzeşte de păcat, dacă te mustră, dacă 
te acuză, dacă se indignează, dacă se mânie şi foloseşte faţă 
de tine ceva ce seamănă cu gelozia 4 , recunoaşte că El are 


1 SEP 6/1, pp. 349-350 

Mai bine zis, popoarele , regatul Iuda cuprinzând două triburi, iar 
Israel pe celelalte zece (aceasta fiind o simplificare, în fapt fiind mai 
greu de delimitat cele 12 triburi după schisma din vremea lui 
Roboam). 

3 BBVA, p. 972 

în ce ne priveşte, avem oroare de această patimă, poate mai mult 
decât faţă de oricare alta; aceasta şi din cauză că resorturile ei ne 



pentru tine nădejdea mântuirii” 1 . Ne spune Dumnezeu: „Nu 
sunt Eu, oare, Acela Care strig şi grăiesc prin profeţi: Şi am 
spus după ce ea a făcut desfrânare: După toate acestea, în - 
toarce-te la mine! - şi nu s-a întors ? Cer, oare, altceva decât 
să o curme odată cu păcatul şi să se oprească de la rele? Le 
mai cer Eu, oare, socoteală de păcatele trecute, când îi văd 
că vor să-şi schimbe viaţa? Nu!” 2 . 

„A păcătui este ceva omenesc, dar a stărui în păcate, 
asta nu mai e ceva omenesc, ci cu totul diavolesc. Iată că şi 
Dumnezeu, prin gura profetului Ieremia, mustră mai mult 
stăruinţa în păcat decât păcatul” 3 . 

8: Şi am văzut că (deşi am lepădat casa lui Israel 
cea răzvrătită şi din pricina tuturor răutăţilor ei am în¬ 
depărtat-o şi i-am dat la mână carte de despărţire), ne¬ 
credincioasa Iuda nu s-a temut, ci s-a dus să se destrăbă¬ 
leze şi ea. 

„Carte de despărţire : aluzie Ia căderea Samariei şi de¬ 
portarea populaţiei în Asiria (722/721 î. Hr.). ♦ Clement 
Alexandrinul citează versetul alături de alte versete din 
Scriptură care ne vorbesc despre pedagogia Iui Dumnezeu. 
Dumnezeu îşi pedepseşte poporul tocmai pentru că-1 iubeşte, 
altfel s-ar dezinteresa complet de el {Pedagogul 1,9). Ace¬ 
eaşi idee Ia loan Gură de Aur, Omilii la Evanghelia după 
Matei 74,3. ♦ Origen {ad. loc.) comentează: cartea de des¬ 
părţire dată lui Israel duce inevitabil la retragerea Iui Dum- 


scapă. Astfel, deşi îi vedem manifestările, gelozia ne pare o pornire cu 
totul iraţională. Acesta e motivul pentru care şi evităm sistematic, în 
comentariile noastre, formularea Dumnezeu gelos , spre a nu atribui 
Divinităţii ceea ce ni se pare abominabil. Rareori am făcut concesii în 
acest sens. De regulă, am optat pentru zelos , ori am ocolit citatele cu 
pricina. Aici, Origen numeşte mânia lui Dumnezeu, în chip prudent, 
drept ceva ce seamănă cu gelozia. Locurile în care nu a fost la fel de 
prevăzător le-am ocolit ori le-am citat parţial. 

Origen, Omilii la Exod, VIII, 5 

2 Sf. loan Gură de Aur, Omilii la Facere , XLIV, 2 

3 Sf. loan Gură de Aur, Cuvânt de sjatuire către Teodor cel căzut , 15 

nezeu din mijlocul lui Israel: nu mai există nici Templu, nici 
ritual liturgic, nici jertfe. 

Descendenţa Domnului Iisus din seminţia Iui Iuda 
(Evrei 7,14) este o dovadă a reabilitării pe care Dumnezeu i- 
a oferit-o. în destinul istoric al lui Iuda se reflectă atât difi¬ 
cultatea păstrării credinţei (Matei 24,12-13; Luca 18,8), cât 
şi alegerea suverană a lui Dumnezeu, mulţi chemaţi, puţini 
aleşi (Matei 20,16). 

Dacă Dumnezeu I-a alungat până şi pe poporul legă¬ 
mântului avraamic, nu va ezita să-I piardă pe credinciosul 
care se rupe de legământul cel nou” 1 . 

„Căci a fost aruncată ca una desfrânată şi dispreţuită 
ca foarte înstrăinată” 2 . 

„Iată, Milostivul Dumnezeu este dispreţuit, dar chea¬ 
mă, îşi deschide sânul milostivirii Sale celor care s-au întors 
cu spatele” 3 . 

9: Şi destrăbălarea ei s-a socotit ca o nimica; cu 
lemn şi cu piatră s-a desfrânat. 

10: Şi-n ciuda tuturor acestor lucruri, casa cea 
răzvrătită a Iui Iuda nu s-a întors Ia Mine din toată 
inima ei, ci-n spatele minciunii”. 

„Origen comentează: Profetul face de fapt referire la 
păcatele noastre; trebuie să învăţăm din greşelile Iui Iuda 
atât severitatea lui Dumnezeu, cât şi îndelunga Lui răb- 
dare” 4 . 

11: Şi Domnul mi-a zis: „Israel s-a îndreptăţit pe 
sine mai mult decât necredincioasa Iuda. 

12: Du-teşi citeşte aceste cuvinte spre miazănoap¬ 
te, şi vei zice: Intoarce-te Ia Mine, tu, casă a Iui Israel, 
zice Domnul, şi faţa nu Mi-o voi pune împotriva voastră, 


1 SEP 6/1, p. 350 

Sf Chirii al Alexandriei, Glafîre la Facere , I, 7, Iarăşi despre 
patriarhul Iacob 

] Sf Grigorie cel Mare, Omilii la Profetul IezechieL L XII, 18 

4 SEP 6/1, pp. 350-351 

că milostiv sunt Eu, zice Domnul; şi nu pe veci voi fi Eu 
mânios asupră-vă. 

„Origen (ad. loc.) comentează: adevărata întoarcere la 
Dumnezeu constă în urmarea exemplului oamenilor drepţi 
din scrierile Vechiului Testament, precum şi urmarea învăţă¬ 
turilor Noului Testament şi ale Apostolilor. Doar în felul 
acesta credinciosul nu va primi carte de despărţire” 1 . 

13: Cu toate acestea, cunoaşte-ţi nedreptatea, că 
adică te-ai pângărit împotriva Domnului Dumnezeului 
tău şi paşii ţi i-ai risipit către străini sub fiece copac um¬ 
bros şi glasul Meu nu l-ai auzit, zice Domnul. 

Străini: aluzie la practicile idolatre ce se înmulţiseră 
în vremea regilor Manase şi Amon” 2 

14: Intoarceţi-vă, voi, fii îndepărtaţi, zice Domnul; 
că Eu voi domni asupra voastră şi vă voi lua: unul dintr- 
o cetate şi doi dintr-o familie, şi vă voi aduce în Sion. 

15: Şi vă voi da păstori după inima Mea, iar ei vă 
vor păstori călăuzindu-vă cu ştiinţă. 

„Augustin pune versetul în legătură cu ultima parte 
din Evanghelia după Ioan (21,15-17), episodul în care lisus 
îi încredinţează lui Petru oile Sale spre păstorire (Omilii 
46,23)” 3 . 

16: Şi va fi că dacă vă veţi înmulţi şi veţi creşte pe 
pământ, zice Domnul, în zilele acelea nu se va mai vorbi 
de chivotul legământului Sfântului lui Israel; el nu va 
mai veni în mintea nimănui, nici că va fi numit, nici că 
va fi cercetat, şi nici că altul se va mai face. 

„Căci înlăturându-se pentru totdeauna jertfa cea în 
tipuri şi prin sânge, trebuie să se înlăture şi cortul, ridicându- 
se altul mai adevărat, adică Biserica” 4 . 


1 SEP 6/1, p. 351 

2 SEP 6/1, p. 351 

3 SEP 6/1, p. 351 

4 Sf. Chirii al Alexandriei, Despre închinarea şi slujirea în Duh şi 
Adevăr , II 

17: în zilele acelea şi-n vremea aceea ei vor numi 
Ierusalimul «Tronul Domnului»; şi toate neamurile se 
vor aduna la el şi nu vor mai umbla după lăuntricele 
gânduri ale inimii lor celei rele. 

„Veniţi, toate neamurile, să ne adunăm în Ierusalimul 
care nu va mai fi atacat din cauza fărădelegilor popoa¬ 
relor!” 1 . 

18: în zilele acelea va veni casa lui Israel la casa lui 
Iuda şi ele împreună vor veni din ţinutul de miazănoapte 
şi din toate ţările vor veni la pământul pe care Eu l-am 
dat moştenire părinţilor lor”. 

„Israel şi Iuda au fost una în răzvrătire, vor fi una şi în 
restaurare. Sfârşitul exilului este formulat mai amplu în 
Septuaginta , nefiind limitat doar la o reîntoarcere din ţinutul 
de la miazănoapte (Textul Masoretic), ci din toate ţările” 2 . 

19: Şi am zis: „Aşa să fie, Doamne, căci [Tu ai zis]: 
în rânduiala copiilor te voi aşeza şi-ţi voi da pământ ales, 
moştenirea Atotţiitorului Dumnezeu al neamurilor. Şi 
am zis: Părinte Mă veţi chema şi de la Mine nu vă veţi 
întoarce. 

20: Dar (vai!), aşa cum o femeie îşi înşeală ibov¬ 
nicul, tot astfel M-a înşelat pe Mine casa lui Israel, zice 
Domnul”. 

E o anticipare a Bisericii: „Deci, precum prin preşti- 
inţa făgăduinţei Sale dumnezeieşti a văzut frumuseţea Bise¬ 
ricii dintre neamuri, dar şi urâţenia din răutate a Sinagogii 
iudaice, tot aşa pe cea dintâi o iubeşte cu anticipare şi o in¬ 
troduce în casa Sa, ca pe o mireasă în cămara de nuntă, iar 
pe cealaltă o respinge, având să dea fiecăreia ceea ce i se cu¬ 
venea în mod demn Ia timpul potrivit” 3 . 


1 Sf Iustin Martirul, Dialogul cu iudeul Trifon , I, XXIV 

2 SEP 6/1, p. 352 

Sf Chirii al Alexandriei, Comentariu la Evanghelia Sfântului Ioan , 

21: Glas de pe buze s-a auzit, de plângere şi rugă, 
al fiilor lui Israel; că-n strâmbătate s-au purtat în căile 
lor, pe Dumnezeu, Sfântul lor, L-au uitat. 

22: - Intoarceţi-vă, voi, fii ai întoarcerii, şi Eu vă 
voi vindeca vânătăile! - Iată, noi robii Tai vom fi, căci 
Tu eşti Dumnezeul nostru; 

„Origen, în omilia a cincea, unde comentează Ieremia 

a 

3,22-4,8, face o apropiere cu Filipeni 13,46-48. In ambele 
pasaje, după ce Israel respinge Cuvântul lui Dumnezeu 
transmis prin profeţi. Dumnezeu îşi trimite mesagerii să 
ducă mesajul mântuirii la celelalte popoare (neamuri). Deşi 
este destinatarul făgăduinţei, Israel ÎI respinge pe Domnul 
(w. 19 şi 20) şi, prin urmare, chemarea din v. 22, spune Ori¬ 
gen, este adresată popoarelor păgâne” 1 . 

„Se întâmplă şi ca unii din cei bolnavi să se elibereze 
de patimă. Căci ne oprim uneori din păcate, mutându-ne 
mintea la voinţa de-a lucra şi cugeta cele bune şi cuvenite. 
Ce face, deci, [Scriptura]? Oare nu Ie arată calea şi nu le 
deschide uşa mântuirii celor ce voiesc să se pocăiască?” 2 3 4 . 

„întărindu-ne, ca să ne întoarcem spre El, Dumnezeu 
zice prin [...] Ieremia: Intoarceţi-vă spre Mine, casa lui Is- 
rail, şi vă voi fi milostiv , zice AtotţiitoruP c . 

23: într-adevăr, adăpost mincinos ne erau dea¬ 
lurile şi puterea munţilor; dar prin Domnul, Dumnezeul 
nostru, prin El e mântuirea lui Israel. 

„Origen comentează: Dealurile şi puterea munţilor 
constituie ansamblul idolilor care au luat locul mărturisirii 
Tu eşti Dumnezeul nostru. Spre minciuna* sunt şi magiile 
egiptenilor sau ale lui Simon Magul (Fapte 8,9-10), la anti- 


1 SEP 6/1, p. 353 

2 Sf. Chirii al Alexandriei, Glqfire la Levitic , I, Despre curăţirea 
leprei , l 

3 Isaia Pustnicul, Douăzeci şi nouă de Cuvinte , XXV, 14 

4 La Anania: adăpost mincinos. 

podul lucrărilor minunate săvârşite de Dumnezeu prin Moise 
şi prin Iisus Hristos” 1 . 

24: Dar Ruşinea a mâncat strădaniile din tinere- 
ţe ale părinţilor noştri, oile lor şi viţeii lor, fiii şi fiicele 
lor. 

Ruşinea (aici): denumire metaforică a zeului Baal” 2 . 
Textul Ebraic are haboşe? (- ruşinea); reamintim aici că şi 
numele proprii ebraice care aveau în compoziţie pe baal (- 
domn; stăpân), au fost modificate, în epoci de rigorism reli¬ 
gios, în boşet (- ruşine): de exemplu, Işbaal devine Işboşet. 
„Origen: Oile şi viţeii lor reprezintă rodul faptelor nesăbuite 
ale israeliţilor şi ale popoarelor păgâne pe care Iisus, Bunul 
Păstor, îi cheamă Ia Sine” 4 . 

25: în propria noastră ruşine am dormit şi propria 
noastră necinste ne-a acoperit; pentru că noi şi părinţii 
noştri am păcătuit în faţa Dumnezeului nostru, din tine¬ 
reţile noastre şi până-n ziua de azi, şi glasul Domnului 
Dumnezeului nostru nu l-am ascultat. 

„Origen interpretează ne-a acoperit necinstirea noas¬ 
tră trimiţând la vălul de pe faţa lui Moise care-i împiedică 
pe israeliţi să vadă slava Domnului (II Corinteni 3,15-18). 
Toate faptele ruşinoase trebuie îndepărtate ca o năframă 
când ne apropiem de Domnul...” 5 . 


CAPITOLUL 4 — Năvălire din Miazănoapte 

I: „De se va întoarce Israel la Mine, zice Domnul, 
să se întoarcă; şi dacă-şi va lepăda urâciunile din grai Şi- 
n faţa Mea va fi cuprins de teamă 


'SEP 6/1, p. 353 

2 BBVA, p. 973 
3 jwan 

4 SEP 6/1, p. 353 

3 SEP 6/1, p. 354 

2: şi va jura că viu este Domnul întru adevăr, jude¬ 
cată şi dreptate, atunci neamuri se vor binecuvânta întru 
el şi pe Dumnezeu II vor lăuda în Ierusalim. 

„Profetul Ieremia îndeamnă pe conaţionalii săi la pre¬ 
starea jurământului adevărat când zice: Dacă te vei jura: 
«Viu este Domnul», în adevăr şi în dreptate , neamurile se 
vor binecuvânta şi se vor lăuda în EL Din aceste cuvinte re¬ 
zultă că jurământul trebuie să fie drept şi lipsit de înşelă¬ 
ciune, să fie rostit din inimă sinceră şi nu din buze, ca să nu 
se ştie adevărul” 1 . 

„Origen comentează: refuzul lui Israel de a se con¬ 
verti oferă şansa mântuirii pentru celelalte popoare (cf. Ro¬ 
mani 11,25-26). Chemarea Iui Dumnezeu nu poate fi des¬ 
considerată fără consecinţe grave (Luca 14,18-20). Pentru că 
Israel a respins-o, Dumnezeu a mântuit doar o rămăşiţă din 
popor ca să facă loc credincioşilor dintre celelalte popoare. 
Va veni vremea, însă, când tot Israelul va fi mântuit (cf. Ro¬ 
mani 11,26)” 2 . 

„Chiar jurământul [...] a fost legiuit de legea veche, 
tocmai pentru ca iudeii să nu se jure pe idoli, ci pe Dumn¬ 
ezeu. Juraţi-vă — spune profetul — pe Dumnezeul cel adevă¬ 
rat. Deci legea veche n-a săvârşit fapte de mică însemnătate, 
ci foarte mari. Lucrarea strădaniei ei a fost de a-i aduce pe 
iudei la hrana cea tare a Noului Testament” 3 . 

3: Că acestea zice Domnul către bărbaţii lui Iuda 
şi celor ce locuiesc Ierusalimul: 

4: Brazdă proaspătă răsturnaţi-vă din pământ şi 
nu semănaţi printre spini. Dumnezeului vostru tăiaţi-vă- 
mprejur şi tăiaţi împrejur învârtoşarea inimii voastre, 
voi, bărbaţi ai lui Iuda, şi voi, cei ce locuiţi Ierusalimul, 
ca nu cumva mânia Mea să se aprindă ca focul şi să ardă 


1 Dumitru Abrudan, Emilian Comiţescu, Arheologie biblică (în 
continuare, abreviat: AB), EIB, Bucureşti, 1994, p. 294 

2 SEP 6/1, p. 355 

3 Sf. Ioan Gură de Aur, Omilii la Matei , XVII, 6 

şi nimeni să fie s-o stingă din pricina răutăţii năravurilor 
voastre* 

^raţi-vă brazde proaspete : [...] După Origen, porun¬ 
ca este în mod specia! un avertisment dat învăţătorilor care 
oferă ucenicilor lor învăţături prea devreme. Sămânţa tre¬ 
buie să fie aleasă cu grijă din Lege, din Prooroci, din Evan¬ 
ghelii şi din cuvintele Apostolilor. ♦ Origen comentează: 
circumcizia simbolizează orice fel de devotament al omului, 
fie pentru Domnul (circumcizia inimii), fie pentru idolii pe 
care şi i-a ales. A tăia împrejur învârtoşarea inimii înseamnă 
a primi Cuvântul care purifică învăţăturile şi îndepărtează 
orice este fals în gândire şi în faptă. ♦ Mai mulţi Părinţi su¬ 
bliniază sensul spiritual, hristologic al acestui verset. Dum¬ 
nezeu a prescris circumcizia trupească poporului lui Israel, 
care va deveni circumcizie spirituală (a inimii ) în cazul 
creştinilor. Această circumcizie, legată de botez, îl leagă 
mistic pe creştin de Iisus Hristos (Tertulian, Răspuns către 
Evrei 3; Contra lui Marcion 1,20; Epistola lui Barnaba 9,1- 
5). Theodoret al Cyrului scrie: Profetul ne-a arătat limpede 
că circumcizia vizibilă este o prefigurare a circumciziei in¬ 
vizibile şi daca nu este circumcizie înăuntru, circumcizia 
dinafară nu mai este necesară. Pune versetul din Ieremia în 
legătură cu Romani 2,28-29: Pentru că nu este iudeu cel 
care se arată pe dinafară , nici nu este tăiere împrejur cea 
care se arată pe dinafară, în trup; ci iudeu adevărat este cel 
ascuns şi tăierea împrejur este cea a inimii, în duh, nu în 
literă; lauda aceluia nu vine de la oameni, ci de la Dum¬ 
nezeu”'. 

„Deci, nu semănaţi în spini şi în loc nearat, de unde 
nu veţi avea roadă. Cunoaşteţi pe Hristos şi, iată, va fi un te¬ 
ren nou şi frumos, frumos şi gras întru inimile voastre!” 2 . 
„Aşa cum cel care, înfigând plugul, despică pământul de 
dedesubt, pregătind dinainte o pază sigură pentru seminţe, 


* SEP 6/1, p. 356 

2 Sf Iustin Martirul, Dialogul cu iudeul Trifon , I, XXVIII 

ca nu cumva, după ce au fost aruncate, să zacă Ia suprafaţă, 
cî să fie depuse în înseşi măruntaiele pământului şi să-şi în¬ 
figă rădăcinile în loc sigur, tot aşa trebuie să facem şi noi; 
folosindu-ne de [necazuri] ca de un plug, să brăzdăm adân¬ 
cul inimii noastre” 1 , primind cum se cuvine învăţăturile 
mântuitoare. 

„Cel ce îşi taie trupul împrejur se taie împrejur numai 
în trup. Dar cel ce primeşte tăierea împrejur în Duh, prin 
credinţa în Hristos, se taie împrejur cu adevărat, şi numai lui 
Dumnezeu. Să primim tăierea împrejur în Duh, care ne 
înalţă la unirea intimă cu Dumnezeu în ziua a opta, adică în 
ziua învierii Mântuitorului. Aceasta ne este semn că tăierea 
împrejur în Duh este dăruitoarea Vieţii. Prin ea ştim într-un 
fel oarecare din realitatea însăşi că vom vieţui împreună cu 
Hristos” 2 3 . 

5: Vestiţi în Iuda Şi faceţi să se-audă în Ierusalim; 
ziceţi: «Sunaţi din trâmbiţe prin ţară! strigaţi cât vă ţine 
gura!» Ziceţi: 

SEP 6/r continuă versetul: adunaţi-vă să mergem în 
cetăţile înconjurate cu ziduril 

„Origen vede în expresia în Iuda o referire la învăţă¬ 
tura lui Iisus, care se trage din Iuda (Evrei 7,14), iar în cetă¬ 
ţile înconjurate cu ziduri vede Biserica Dumnezeului Viu, 
înconjurată cu adevărul Cuvântului (I Timotei 3,15)”\ 

6: «Adunaţi-vă şi zburaţi către Sion!». Grăbiţi-vă, 
nu staţi pe loc, căci rele voi aduce Eu din miazănoapte şi 
prăbuşire mare. 

„Istoria se desfăşoară sub mâna lui Dumnezeu; El îi 
stârneşte pe năvălitori şi tot El îi alungă. In fapt, potrivit lui 
Herodot, spre anul 625 (adică la puţin timp după avertis¬ 
mentul lui Ieremia) triburi scitice, venite pe văile apelor 


1 Sf loan Gură de Aur, Omilii la statui, TV, I 

2 Sf. Chirii al Alexandriei, Comentariu la Evanghelia Sfântului loan, 
IV 

3 SEP 6/1, p. 356 

nordice ale Mării Negre, au invadat Siria şi Palestina; în în¬ 
ţelegere cu Asirîenii, au ajuns până în Egipt” . 

7: Leul din culcuşul său se ridică, iată că s-a stâr¬ 
nit să nimicească neamurile şi din locul său s-a repezit să 
pustiască pământul; surpate vor fi cetăţile tale, încât să 
rămână pustii. 

„Leul are semnificaţie ambiguă în Scriptură, conform 
interpretării Părinţilor (cf. mai ales Hipolit, De Christo et 
Antichristo). Uneori îl simbolizează pe Iisus, alteori pe dia¬ 
vol. Aici are al doilea sens, după cum arată Ieronim în 
comentariul său la Ieremia (1,72,1-3). Diavolul va prăpădi 
tot ce întâlneşte în cale, transformând sufletele credincio¬ 
şilor în pustiu” 1 2 . 

Fericitul Ieronim are şi o propunere concretă pentru 
leul descris aici: „Nabucodonosor se află aproape. Leul se 
ridică din culcuşul său’* 3 . 

8: De aceea încingeţi-vă în pânză de sac şi tânguiţi- 
vă şi văitaţi-vă, că aprinderea mâniei Domnului nu s-a 
întors de la voi. 

9: Şi-n ziua aceea va fi, zice Domnul, că inima re¬ 
gelui va pieri, şi inima căpeteniilor; preoţii se vor înspăi¬ 
mânta şi profeţii vor fi cuprinşi de mirare”. 

10: Iar eu am zis: „O, Stăpâne Doamne, oare într- 
atât ai înşelat Tu poporul acesta şi Ierusalimul când ai 
zis: Pace va fi vouă!? Aluzie la profeţii mincinoşi. 

11: „In vremea aceea i se va spune acestui popor - 
şi Ierusalimului: Există un duh al rătăcirii-prin-pustie: 
Calea fiicei poporului Meu nu duce la curăţie şi nici la 
sfinţenie. 

Un duh al rătăcirii prin pustie : „Experienţa celor pa¬ 
truzeci de ani ai rătăcirii lui Israel prin pustie, presărată cu 
răzvrătiri idolatre, pare să fi lăsat în subconştientul acestui 


1 BBVA, pp. 973-973 

2 SEP 6/1, p. 357 

3 Fericitul Ieronim, Epistole /, XXII, 21 

popor un anume duh al nesupunerii, ca un morb dobândit 
printr-o boală lungă. Textul Masoretic e tem: Un vânt arză¬ 
tor din munţii golaşi în pustie se-ndreaptă spre fiica popo¬ 
rului Meu” 1 . 

12: Dar un duh al saţiului îmi va veni; acum Eu 
îmi voi rosti judecăţile împotriva lor. 

Un duh al saţiului : „un duh care-L face pe Dumnezeu 
să exclame: Destul! M-am săturat?' 2 . 

13: Iată, el se va ridica asemenea unui nor, iar ca¬ 
rele Iui asemenea unei furtuni; caii lui sunt mai sprinteni 
decât vulturii; vai nouă, că, iată, pierim! 

14: Spală-ţi inima de răutate, tu, Ierusalime, ca să 
te poţi mântui; cât vor mai fi-ntru tine gânduri amar¬ 
nice? 

„Deşi proorocul Ieremia zicea limpede: Spală de rău¬ 
tate inima ta, Ierusalime, ca să te mântuieşti, ei socoteau că 
lipsa de evlavie lăuntrică nu înseamnă nimic” 3 . 

„Aşadar, trebuie să ne apropiem de Dumnezeu Cel 
Preacurat nu cu suflet întinat, ci cu viaţă sfinţită şi fără 
prihană. Şi aşa îndată vom ajunge la ceea ce se cuvine” 4 . 

15: Că glasul celui ridicat din Dan va veni şi 
durerea din muntele lui Efraim se va auzi. 

,f>an: teritoriu aflat la marginea de nord a Israelului, 
unde se afla unul din sanctuarele înfiinţate de regele Iero- 
boam I, pentru ca poporul să nu mai meargă la Templul din 
Ierusalim (cf. III Regi 12,26-33). ♦ Efraim : la origine, nu¬ 
mele unuia dintre fiii lui Iosif şi, de aici, numele unuia din 
cele douăsprezece triburi; ajunge să desemneze, generic, 
zona muntoasă centrală a Israelului, între Sichem şi Betel. 


. ‘ BBVA, p. 974 

2 BBVA, p. 974 

3 Sf. Chirii al Alexandriei, Comentariu la Evanghelia Sfântului Ioan , 

xn 

4 Sf. Chirii al Alexandriei, Despre închinarea şi slujirea în Duh şi 
Adevăr , XIV 

La Betel se afla şi celălalt sanctuar alternativ înfiinţat de 
Ieroboam I” 1 . 

16: Voi, neamuri, aduceţi-vă aminte: Iată, au ve¬ 
nit, daţi veste-n Ierusalim; vârtejuri vin din pământ de 
departe şi strigăt aruncă-mpotriva cetăţilor lui Iuda. 

17: Ca nişte paznici ai câmpului au împresurat-o, 
fiindcă tu — zice Domnul — nu M-ai luat în seamă. 

18: Căile şi năravurile tale ţi-au adus acestea; a- 
ceasta ţi-e răutatea, căci amară este, că pânda inimă ţi-a 
ajuns. 

19: Durere simt în furca pieptului, furca pieptului 
mă doare şi simţurile inimii mele; sufletul mi se tulbură, 
inima îmi slăbeşte; nu voi tăcea, căci glas de trâmbiţă 
mi-a auzit sufletul, strigăt de război. 

„Furca pieptului : literal: în pântece . De fapt, o astfel 
]e durere se simte în plexul solar, dedesubtul plăcii stemale. 
Cuvintele sunt ale profetului. ♦ simţurile : [ esthitirion ] 2 = 
,imţ (uneori: organ de simt), folosit numai aici în Vechiul 
Testament. Va mai fi folosit de Pavel în Evrei 5, 14” 3 . 

„Socotim că marele Ieremia numeşte pântece inima 
îndurerată de gândurile cele triste” 4 . „în textul sfânt, uneori 
se foloseşte pântece pentru inimă. De aceea, se spune şi prin 
Ieremia: Pântecele meu, pântecele meu mă doarel Pentru că 
vorbise de pântecele duhovnicesc, nu de cel trupesc, a 
adăugat: Tulburatu-sa inima mea în mine” 5 . 

Dar, cum Cel ce vorbeşte e Dumnezeu, e aici şi-un 
semn al chenozei: „în multe locuri citim că El se umileşte 
pentru noi, suspină ca să ridice păcatele noastre, ne învaţă să 
facem pocăinţă” 6 . 


1 SEP 6/1, p. 358 

2 aioOT|rf|piov 

3 BBVA, p. 975 

4 sf * Grigorie de Nyssa, Tâlcuire la Cântarea Cântărilor, XIV 

Sf Grigorie cel Mare, Omilii la Profetul Iezechiel, I, X, 6 

Sf Ambrozie al Milanului, Scrisori, XXXVI, 5 

„Toate cuvintele acestea s-au spus de facultăţile omu¬ 
lui care slujesc hranei celei duhovniceşti şi cuvântului du¬ 
hovnicesc” 1 . 

„Care inimă îl doare? Aceea care ne doare şi pe noi, 
care - atunci când suferă pentru poporul său — chinurile fa¬ 
cerii fac ca inima să mă doară până în adânc , dar nu în sim¬ 
ţurile din afară, ci cele din inima mec ar 2 ” 3 . 

20: Suferinţă peste suferinţă vesteşte, că-ntreg pă¬ 
mântul s-a pustiit, cortul într-o clipită mi s-a stricat, în- 
velitorile mi s-au rupt. 

21: Până când oare voi vedea fugari la auzul glasu¬ 
lui de goarnă? 

22: Că mai-marii poporului meu nu m-au cunos¬ 
cut; copii tară minte şi nepricepuţi, meşteri sunt în a face 
răul, dar cum anume să facă binele n-au ştiut. 

Sunt descrişi înţelepţii „abili în viclenie” 4 , 

„Uită-te bine la duşman! Nu îndrăzneşte să ne sfă¬ 
tuiască să ne depărtăm cu totul de Dumnezeu - ştie că este 
greu creştinilor să audă acest sfat ci prin meşteşugiri în¬ 
şelătoare îşi urmăreşte cu plan scopul. Este iscusit în a face 
răul. Ştie că noi oamenii căutăm să trăim timpul de acum şi 
că orice faptă a noastră o facem pentru acest timp. Acela ne 
fură prin meşteşugirile sale ziua de astăzi şi ne Iasă nădejdile 
pe ziua de mâine. Apoi, când vine ziua de mâine, vine iarăşi 
vicleanul împărţitor al zilelor noastre şi pretinde din nou 
pentru el ziua de astăzi, iar pentru Domnul pe aceea de 
mâine. Şi, tot aşa, prin dorinţa noastră de plăceri, ne fură 
prezentul şi lasă viitorul în nădejdi, facându-ne să ne pier¬ 
dem pe nesimţite viaţa” 5 . 


1 Sf. Vasilecel Mare, Omilii la Psalmi, VIII, 13 

2 Lăuntrul imaterial. 

3 Origen, Convorbirile cu Heraclide 

4 Sf. Vasile cel Mare, Omilii la Psalmi , XI, 5 

5 Sf. Vasile cel Mare, Omilii şi Cuvântări , XIII, 6 

23: M-am uitat peste pământ şi, iată, nimicul; şi Ia 
cer, dar îi lipseau luminile. 

24: Am văzut munţii: cuprinşi erau de cutremur; 
şi dealurile toate: de tot se clătinau. 

25: M-am uitat şi, iată, nici un om nu era şi toate 
păsările cerului erau cuprinse de spaimă. 

26: Am văzut şi, iată, pustiu era Carmelul şi toate 
cetăţile erau arse cu foc de la faţa Domnului, în faţa a- 
prinderii mâniei Lui s-au mistuit”. 

27: Acestea zice Domnul: „Pustie fi-va-ntreaga ţa¬ 
ră, dar nu voi merge pân-la capăt. 

28: Pentru aceste lucruri plângă pământul şi întu¬ 
nece cerul de sus; pentru că Eu am grăit şi nu Mă voi 
căi, pornit-am un lucru şi de la el nu mă voi întoarce. 

29: Strigăt călare şi arc încordat au pus toată ţara 
pe fugă; în peşteri s-au vârât, în tufişuri s-au ascuns, pe 
stânci s-au aburcat; cetăţile toate sunt părăsite, om în ele 
nu locuieşte. 

30: Iar tu, tu ce vei face? Chiar în roşu de te vei 
îmbrăca şi cu podoabe de aur te vei găti, chiar dacă ochii 
ţi vei unge cu dresuri, zadarnică-ţi va fi frumuseţea: 
ibovnicii tăi te-au lepădat, îţi caută viaţa. 

„Roşu: culoare-simbol a femeii desfrânate” 1 . 

„Clement Alexandrinul invocă versetul în Pedagogul 
(3,2), !a capitolul despre vestimentaţia exterioară a femeilor, 
împodobirea ostentativă e semn de vanitate. Opoziţie între 
podoabele exterioare şi cele interioare. Grija pentru haina 
din afară se combină, adesea, cu neglijenţa faţă de cele su¬ 
fleteşti (dinăuntru)” 2 . 

31: Că ţi-am auzit suspinul ca pe un ţipăt al celei 
ce se chinuie să nască, al celei ce naşte întâi; glasul fiicei 
Sionului în slăbiciune se va slei, mâinile ei se vor întinde. 


1 BBVA, p. 975 

2 SEP 6/1, p. 360 

«Vai miel», că sufletul mi se sfârşeşte de spaima celor 
ucişi!” 

„Că de multe ori Dumnezeu se supără de mulţimea 
greşalelor noastre, încât zăboveşte în a ne arăta bunătatea, 
oricât e de mare, nu e greu de a o vedea şi din cele urmă¬ 
toare: Prin Sfântul Duh s-a descoperit proorocului Ieremia 
măcelărirea viitoare ce va avea loc în ţara Iudeilor în timpul 
său, când vor năvăli babilonenii în ea după legea războiului. 
Dar după ce au căzut şi s-au văzut mulţi morţi, zice către 
sfântul proroc: Vai mie, că mă doare sufletul pentru cei o- 
morâţir'. 

CAPITOLUL 5 — Fărădelegile Ierusalimului aduc 
năvălirea duşmanilor Pedeapsă spre îndreptare 

1: Alergaţi în roată pe străzile Ierusalimului şi 
vedeţi şi cunoaşteţi şi cercaţi prin pieţele lui: Dacă puteţi 
afla un singur bărbat, dacă e cineva care împarte drep¬ 
tatea şi cercetează cu bună-credinţă faptele, atunci Eu 
voi Fi iertător, zice Domnul. 

„Ai văzut că Sfânta Scriptură numeşte om numai pe 
cel virtuos, iar pe ceilalţi nici nu-i socoteşte oameni, ci 
uneori îi numeşte trupuri, iar alteori pământ?” 1 2 . 

2: Ei zic: «Viu este Domnul!»; oare nu fac ei prin 
aceasta jurământ mincinos? 

„Viu este Domnul era expresia cu care începea un 
jurământ, că adică el era făcut în numele lui Dumnezeu. 
Judecătorul nedrept sau martorul mincinos care rosteşte 
această formulă comite o blasfemie care se pedepseşte” 3 . 


1 Sf. Chirii al Alexandriei, Glafire la Numeri , Despre Hristos şi 
sinagoga iudeilor , 4 

2 Sf loan Gură de Aur, Omilii la Facere , XXIII, 4 

3 BBVA, p. 975 

3: Doamne, ochii Tăi vor să vadă buna-credinţă. 
Tu i-ai bătut, pe ei nu i-a durut; Tu i-ai sleit, ei nu vor să 
se-ndrepte; Tu le-ai făcut chipurile mai aspre decât stân¬ 
ca, dar ei n-au vrut să se întoarcă. 

„Iată, biciul lui Dumnezeu se abate asupra lor, iar ei 
nu se tem de Domnul. Tată, bătăi şi necazuri, iar ei nu 
primesc nimic, nu se cutremură, nu se tem. Ce mustrări pot 
fi mai evidente decât acestea, care vin tocmai prin cele ome¬ 
neşti? Şi ce insolenţă mai mare decât aceasta a oamenilor, 
care persistă nepocăiţi în păcatele lor!” 1 . E vorba despre a- 
ceia care, „suferind, nu se vor îndrepta, a căror îndărătnicie 
în răutate [îl fac să se minuneze] pe profet” 2 . 

4: Atunci am zis: Poate că ei sunt săraci; fiindcă 
sunt slabi, fiindcă ei nu cunosc calea Domnului sau jude¬ 
cata lui Dumnezeu. 

„Sărăcia sau slăbiciunea sunt uneori invocate drept 
scuze pentru atitudinea sau fapta nedreaptă” 3 . 

„Pentru Origen (Omilia 6,3), opoziţia săraci versus 
cei de vază ţine de domeniul credinţei şi al cunoaşterii. 
Săracii sunt săracii la suflet şi la minte, care nu au acces la 
cunoaşterea lui Dumnezeu şi care trăiesc în afara credinţei. 
Cei de vază sunt sufletele puternice , care-şi înrădăcinează 
viaţa în raţiune, adică în cunoaşterea divinităţii. Aceeaşi 
interpretare la Theodoret, doar că, pentru el, cei de vază se 
referă aici la preoţii şi învăţătorii Legii, în vreme ce săracii 
se referă la restul lumii , neiniţiaţii, care nu au bogăţia 
cunoaşterii lui Dumnezeu {Comentariu la Ieremia 2,5,4-5) 4 . 

„Vezi că numeşte săraci pe cei ce stau departe de 
dreapta credinţă?” 5 . Că sufletul acestora se lipseşte (sără¬ 
ceşte) de toate bunurile. 


Sf. Ciprian al Cartaginei, Tratate , V - apud VSP, p. 394 
Sf. Vasile cel Mare, Regulile mici , 313 

3 BBVA, p. 975 

4 SEP 6/1, p.362 

5 Sf Ioan Gură de Aur, Omiliile despre pocăinţă , VII 

5: Voi merge deci la cei înzestraţi şi lor le voi vor¬ 
bi, fiindcă ei au cunoscut calea Domnului şi judecata lui 
Dumnezeu. Dar, iată, ei toţi ca unul au sfărâmat jugul şi 
legăturile le-au rupt. 

„Supunerea faţă de Dumnezeu văzută ca jug şi legă¬ 
mântul cu El ca legătură (vezi şi 2, 20)” 1 2 . Pentru Theodoret 
al Cyrului, cei înzestraţi , „cei de vază se referă aici la preoţii 
şi învăţătorii Legii, în vreme ce săracii se referă la restul 
lumii , neiniţiaţii, care nu au bogăţia cunoaşterii lui Dumne- 
zeu (Comentariu la leremia 2,5,4-5)” . 

6: Iată de ce leul pădurii s-a aruncat asupră-le şi 
lupul pân-la praguri i-a pustiit şi leopardul le pândea 
cetăţile: tot cel ce iese va fi sfâşiat, pentru că ei şi-au 
înmulţit răutăţile şi-n răzvrătirea lor s-au întărit. 

fJ Leul... lupul... leopardul au fost interpretaţi de Iero- 
nim şi, mai târziu, de Raşi ca simbolizându-i pe caldeeni, 
perşi şi, respectiv, pe greci” 3 . 

7: „Pentru care dintre acestea te voi ierta? Fiii tăi 
M-au părăsit şi se jurau pe cei ce nu sunt dumnezei. Şi i- 
am hrănit pân-la saţiu, iar ei se preadesfrânau şi-n casele 
târfelor îşi găseau adăpost. 

„Din nou, adulterul ca simbol al pervertirii idolatre” 4 . 

8: Cai înnebuniţi după iepe au devenit, fiecare rân- 
cheza spre femeia vecinului său. 

„Mulţi Părinţi s-au oprit şi au comentat acest verset 
sau pur şi simplu I-au citat în legătură cu tema desfrâului, a 
poftei trupeşti. Irineu îi dă un sens foarte larg. Omul fără 
Dumnezeu, adică necredinciosul, devine asemenea anima¬ 
lelor, fără raţiune. Clement Alexandrinul propune o compa¬ 
raţie foarte interesantă. în Scriptură, zice el, creştinii sunt 
numiţi mânji , dat fiind că au fost eliberaţi de jugul păcatelor. 


1 BBVA, p. 975 

2 SEP 6/1, p. 362 

3 SEP 6/1, p. 362 

4 BBVA, p. 975 

în vreme ce păgânii sunt armăsari , robiţi poftelor, supersti¬ 
ţiilor şi cultului zeilor mincinoşi (Pedagogul 15)” . 

„Blamul este o mustrare făcută pentru fapte de ruşine 
spre apropierea de fapte bune” 1 2 3 . „Când omul, aprins de do¬ 
rinţă, se urcă în pat străin [...], atunci într-adevăr unul ca 
acesta este fiară . La fel, ereticii 4 * „se lasă fără frâu în voia 
plăcerilor şi caută să convingă şi pe cei din jurul lor să ducă 
o viaţă plină de plăceri, interpretând în chip ticălos cuvintele 
[...] Scripturii”. „Despre cine vorbesc aceste cuvinte, dacă 
nu despre cel care vrea să calce totul în picioare pentru a a- 
junge la împreunare cu oricine i-a aţâţat dorinţele prin sim¬ 
plă privire?” 6 . 

„Scriptura numeşte cal deprinderea de a umbla după 
plăcerile patimilor” 7 . Semnificaţia calului nu e însă în Scrip- 
Scriptură pretutindeni aceeaşi. 

„Ne schimbăm şi când ne mâniem; şi luăm atunci 
chip de fiară; ne schimbăm şi când suntem cuprinşi de pofte; 
;i atunci ajungem animale din pricina vieţii duse în plăceri; 
:ă armăsari înnebuniţi după femei sunt cei care tăbărăsc cu 
furie asupra femeilor semenilor lor” 8 . 

„Din pricina poftei odrăslite în suflet de pe urma îm¬ 
buibării cu mâncare şi vin, oamenii ajung ca nişte armăsari 
înverşunaţi” 9 . „Ce e mai rău decât această necurăţie? Căci 
nu se mulţumesc cu legătura cu propriile femei, de aceea a şi 
numit nebunia lor nechezat. Şi nu numai de întinăciune, ci şi 


1 SEP 6/1, p. 363 

2 Clement Alexandrinul, Pedagogul , 1,77, 1 

3 Clement Alexandrinul, Stromate , III, 102,3 

4 Citatul ce urmează vizează ereticii înclinaţi spre senzualitate, dar 

orice erezie este desfrânare, chiar dacă nu este însoţită cu con¬ 
cupiscenţa. 

3 Clement Alexandrinul, Stromate , III, 105,2 
Salvianus, Despre guvernarea lui Dumnezeu , IV, 5 

7 Sf. Maxim Mărturisitorul, Răspunsuri către Talasie, 55 

St Vasile cel Mare, Omilii la Psalmi , IX, l 

Sf. Vasile cel Mare, Omilii şi Cuvântări , 1,9 

de adulter îi învinuieşte, ca fiind fără frâu, ca la animalele 
cele fără de minte” 1 . 

„Dacă profetul nu îngăduie să fie socotiţi oameni cei 
care nechează după femeia aproapelui, cine mă va ţine de 
rău de numesc ţapi şi porci şi mai lipsiţi de minte ca măgarii 
pe cei ce socotesc nesigure pe cele ce sunt mai sigure decât 
cele ce se văd?” 2 . 

Omul deplin, însă, mai mult se încrede în realităţile 
imateriale de dincolo de lumea aceasta. 

9: Oare pentru acestea nu voi pedepsi?- zice Dom¬ 
nul — şi nu se va răzbuna sufletul Meu pe un neam ca 
acesta? 

10: Urcaţi-vă pe meterezele ei şi daţi cu eie de pă¬ 
mânt; nu mergeţi însă de tot pân-la capăt, lăsaţi-i prop¬ 
telele, că ale Domnului sunt 

„Pe meterezele ei = ale cetăţii Ierusalimului. ♦ lăsaţi-i 
proptelele : certarea lui Dumnezeu nu e niciodată dusă până 
Ia capăt; din cei pedepsiţi mai e cruţată o rămăşiţă , din care 
Dumnezeu îşi reface poporul” 3 . 

11: Căci casa lui Israel cumplit M-a defăimat; dar 
şi cei din casa lui Iuda 

12: au minţit Domnului lor şi au zis: «Astea nu 
sunt cum se spune; rele peste noi nu vor veni, sabie şi 
foamete nu vom vedea; 

13: profeţii noştri s-au prefăcut în vânt, Cuvântul 
Domnului nu era în ei, şi, cu asta, punct!». 

„Reaua-credinţă merge până într-acolo încât neagă 
chiar şi evidenţa cea mai la îndemână a prezenţei Iui 
Dumnezeu: profeţii” 4 . 

14: Aşadar, acestea zice Domnul Atotţiitorul: Pen¬ 
tru că voi aţi spus un astfel de cuvânt, iată. Eu Mi-am 


1 Sf Ioan Gură de Aur, Omilii la Psalmi, 8,4 

2 Sf. Ioan Gură de Aur, Omilii la Matei, XIII, 5 

3 BBVA, p. 976 

4 BBVA, p. 976 

făcut cuvintele foc în gura ta şi-n lemne [am prefăcut] 
poporul acesta, şi el îi va mistui* 

„Chirii al Alexandriei spune că puterea cuvântului 
divin seamănă cu un cărbune încins, cu focul. Pune versetul 
în paralel cu Ieremia 23,29, precum şi cu spusa lui Iisus din 
Luca 12,49 (Comentariu la Evanghelia după Luca , Omilia 
94 )” 1 . 

„Dacă eşti învăţător [al Bisericii] [...] şi ţie îţi spune 
Dumnezeu ceea ce i-a spus lui Ieremia: Iată , am dat cu¬ 
vintele Mele foc în gura ta. Dacă, prin urmare, învăţând şi 
edificând Biserica, reproşezi doar, acuzi, pedepseşti şi bla¬ 
mezi păcatele poporului, neaducând vreun cuvânt de mân¬ 
gâiere din Scripturile divine, neexplicând nimic obscur, ne¬ 
atingând nimic din ştiinţa mai adâncă şi nedeschizând nimic 
ce aparţine înţelegerii preasfinte [...], focul tău doar arde, nu 
luminează* Şi invers: dacă, învăţând, deschizi tainele Legii, 
despici secrete adânci, neacuzând însă pe cel păcătos, ne¬ 
condamnând pe cel neglijent, relaxând rigoarea învăţăturii, 
[...] focul tău luminează doar, nu arde” 2 . 

15: Iată, Eu aduc peste voi un neam de departe, o, 
casă a lui Israel - zice Domnul un neam a cărui limbă 
nu o vei înţelege; 

16: oameni puternici sunt toţi; 

17: ei vă vor mânca holdele şi pâinea, ei vă vor 
mânca fiii şi fiicele, ei vă vor mânca oile şi viţeii, ei vă 
vor mânca viile şi smochinii şi măslinii şi cu sabie vor 
treiera cetăţile voastre cele tari în care voi v-aţi pus nă¬ 
dejdea* 

18: Dar va fi în zilele acelea — zice Domnul Dumne¬ 
zeul tău — că nu de tot vă voi nimici. 

„Origen, în omilia a şaptea, comentează: Dumnezeu 
administrează treptat pedeapsa, cu intenţia de a oferi celor 
păcătoşi şansa întoarcerii Ia El. aceste pedepse preliminare 


1 SEP 6/1, p. 364 

2 Origen, Omilii la Exod , XIII, 4 

sunt doar o umbră, spune el, trimiţând la Evrei 8,5, a pe¬ 
depsei finale. Pentru Israel, pedeapsa finală nu a avut loc 
nici pe vremea plecării in robie, nici pe vremea Macabeilor, 
ci odată cu respingerea Mântuitorului (Matei 23,37-38). 
Pustiirea aceasta a avut însă ca rezultat posibilitatea mân¬ 
tuirii şi pentru celelalte neamuri” 1 . 

19: Şi va fi că atunci când veţi zice: «De ce ne-a 
făcut Domnul Dumnezeul nostru toate acestea?», tu le 
vei răspunde: De vreme ce M-aţi părăsit şi-n ţara voas¬ 
tră aţi slujit unor dumnezei străini, străinilor Ie veţi sluji 
într-o ţară care nu va fi a voastră. 

„După Origen, robia a fost rezultatul normal al 
idolatriei: alungarea într-o ţară în care domneşte idolatria. 
Oricine slujeşte şi se închină altcuiva decât lui Dumnezeu 
(mâncare, băutură, bani) se face vinovat de idolatrie” 2 . 

20: Vestiţi aceste lucruri în auzul casei lui lacob şi 
auzite să fie în casa lui Iuda! 

21: Ascultaţi acum aceste lucruri, voi, popor ne¬ 
bun şi nesimţit: Ochi au şi nu văd; urechi, şi nu aud. 

„A spus-o, socotesc, aceasta pentru cei din Israel care, 
din pricina lipsei de învăţătură, sunt îngroşaţi la minte” 3 . 
„Se cuvine să se spună aceasta mulţimii Iudeilor, care tre¬ 
buie socotiţi că au ajuns la atâta neînţelegere încât să fie nu¬ 
miţi de Sfânta Scriptură fără inimă (nesimţit)” 4 . „Şi în a- 
ceasta socotesc că orice om cu minte înţeleaptă va vedea 
prostia iudeilor, exprimând-o foarte potrivit prin repetarea 
cuvântului proorocesc: Iată popor nebun şi fără inimă. Căci, 
spunându-Ii-se pe larg şi de multe ori de către Mântuitorul 
nostru Iisus Hristos cuvântul prin care vorbea în toate fe¬ 
lurile despre Dumnezeu Tatăl din ceruri, netrebnicii alunecă 


1 SEP 6/1, p. 365 

2 SEP 6/1, p. 365 

3 Sf. Chirii al Alexandriei, Glafire la Facere , Despre Veniamin 

4 Sf. Chirii al Alexandriei, Glafire la Ieşire , III, Despre acoperă¬ 
mântul de pe faţa lui Mo ise 

în atâta nebunie că îndrăznesc să întrebe: Unde este TatcZ- 
Tăul (Ioan 8, 19)”\ 

„Aşa sunt ereticii şi, pe lângă ei, iudeii, care cred 
Tatăl este Dumnezeu, dar pe Fiul care s-a arătat din El dup^ 
fire îl resping nebuneşte” 2 . „Noi, însă, pătrunzând cuvintele 
(raţiunile) firii negrăite, vom privi cu ochi curaţi şi luminaţi 
frumuseţea lui Dumnezeu şi Tatăl, care străluceşte în Fiul” 3 - 
„Este deci potrivit să spunem ereticilor lipsiţi de învăţătură- 
Iată popor nebun şi fără inimă; au ochi şi nu văd. Căci 
dumnezeul veacului acesta a orbit cu adevărat înţelegerea- 
celor necredincioşi (II Corinteni 4, 4), ca să nu le strălu¬ 
cească din Evanghelie lumina slavei lui Hristos” 4 . 

22: Oare nu vă veţi teme de Mine? — zice Domnul —- 
, şi nu veţi avea nici o sfială-n faţa Mea, a Celui ce i-a pus 
mării nisipul hotar ca pe o veşnică, de uetrecut, porun¬ 
că?: In tulbure mişcare va fi neputincioasă, mugind înalt 
din valuri, hotarul nu-1 va trece... 

„Chirii al Alexandriei aminteşte versetul în comen¬ 
tarea scenei furtunii potolite de Iisus, pe Marea Tiberiadeî 
(Comentariu la Evanghelia după Luca , Omilia 43)” 5 . 

„Nisipul, dar, cel mai slab dintre toate lucrurile, pune 
frâu furiilor cumplite ale mării” 6 . 

„Nu numai acesta este un lucru uimitor, că [Dum¬ 
nezeu] a făcut un cosmos mare şi preafrumos, nici numai că 
l-a îmbinat într-un mod mai presus de consecuţia naturii, ci 
şi că l-a alcătuit din lucruri opuse, din cald şi rece, din uscat 


1 Sf Chirii al Alexandriei, Comentariu la Evanghelia Sfântului Ioan , 

2 Sf. Chirii al Alexandriei, Despre închinarea si slujirea în Duh şi 
Adevăr , XII 

Sf. Chirii al Alexandriei, Despre închinarea şi slujirea în Duh şi 
Adevăr. II 

Sf Chirii al Alexandriei, Comentariu la Evanghelia Sfântului Ioan , 
* SEP 6/1, p. 365 

Sf Vasile cel Mare, Omilii la Hexaemeron , IV, 3 

şi umed, din foc şi apă, din pământ şi aer; şi că aceste ele¬ 
mente opuse, de la care s-a constituit acest univers, deşi 
luptă unele împotriva altora, nu au fost consumate unele de 
altele” 1 . 

23: Dar poporul acesta are inimă nesupusă şi răz¬ 
vrătită; s-au abătut, sau dus 

24: şi-n inima lor n-au zis: Să ne temem acum de 
Domnul Dumnezeul nostru, Cel ce ne dă nouă ploaie 
timpurie şi târzie - după cum se coace vremea rânduită 
pentru seceriş - şi a păstrat-o anume pentru noi... 

„Aşa numita ploaie timpurie ( iore), adusă de vânturile 
vestice şi sud-vestice (dinspre Marea Mediterană), începe în 
octombrie şi ea face posibilă pregătirea pământului, uscat şi 
întărit de arşiţa verii, pentru a putea fi însămânţat. Acum 
râurile şi pârâurile care au secat în cursul verii se umplu din 
nou cu apă. Văile dintre munţi se transformă şi ele în pâraie 
şi bălţi. Temperatura aerului scade treptat atingând valori 
sub zero grade, mai ales în februarie. Zile friguroase cu ză¬ 
padă şi îngheţ nu sunt cu totul necunoscute în Ţara Sfântă şi 
mai ales la Ierusalim, care este aşezat în munţii Iudeii. Dar 
perioada rece cedează treptat locul zilelor călduţe întrucât, 
deja Ia echinocţiul de primăvară se vorbeşte despre ploaia 
târzie ( malcoş ), care vesteşte sfârşitul anotimpului ploios şi 
începutul celui secetos 1 ’ 2 . 

25: Fărădelegile voastre sunt cele ce v-au adus a- 
cestea, păcatele voastre sunt cele ce v-au îndepărtat bu¬ 
nătăţile. 

* 

26: In poporul Meu s-au aflat oameni fără cre¬ 
dinţă; laţuri au întins să nimicească oameni, şi iată că i- 
au prins. 

„Israil avea o cugetare pământească, era îngâmfat şi 
•certăreţ şi foarte înclinat spre ucideri [...]. De aceea cuvân- 


1 Sf. Ioan Gură de Aur, Omilii la statui , IX, 4 

2 AB, p. 57 

tul proorocesc Ie spune: curse au pus ca să omoare bar - 
baţi”'. 

27: Aşa cum laţul ce s-a-ntins e plin de păsări, tot 
astfel pline sunt casele lor de vicleşug; aşa s-au tot întins 
şi s-au îmbogăţit, 

28: s-au îngrăşat şi rânduiala judecăţii au călcat-o: 
n-au judecat pricina orfanului şi nici pricina văduvei au 
judecat-o. 

„Versetul diferă substanţial în cele două tradiţii. în 
Textul Masoretic versetul este mai lung: s-au îngrăşat şi 
sunt lucioşi [de grăsime], ba chiar au întrecut faptele rău¬ 
tăţii; n-au judecat cu dreptate pricina orfanului, şi le-a mers 
bine, şi cauza săracului n-au judecat-o . 

„Lăsate în seama moştenitorilor, văduvele s-au văzut 
de multe ori nevoite să se întoarcă în casa părinţilor lor (Fa¬ 
cerea 18,11; Levitic 22,13). De aceea profeţii condamnă 
deseori neglijarea şi desconsiderarea văduvelor” 3 . 

29: Oare pentru acestea nu voi pedepsi? — zice 
Domnul - şi nu se va răzbuna sufletul Meu pe un neam 
ca acesta? 

30: Spăimire şi-nfricoşare s-au făcut pe pământ; 

31: profeţii proorocesc lucruri strâmbe, preoţii au 
bătut din palme, iar poporului Meu i-a plăcut aşa; ce 
veţi face pentru viitor?” 

In primul stih „e vorba de profeţii mincinoşi care s-au 
ridicat între timp” 4 . 


CAPITOLUL 6 - Din nou despre năvălirea vrăjma¬ 
şilor. Profetul ca „ Om de-ncercare ” 


^ Sf. Chirii al Alexandriei, Glafire la Facere , I, Despre Esau şi Iacob t 

2 SEP 61 1, p. 366 

3 AB, p. 173 

4 BBVA, p. 977 

1: întăriţi-vă, voi, Oi ai lui Veniamin, [să fugiţi] din 
mijlocul Ierusalimului, cu sunet de trâmbiţă răsunaţi în 
Tecoa şi semnal ridicaţi peste Bethacherem, căci rele a- 
meninţă dinspre miazănoapte şi mare zdrobire se apro¬ 
pie. 

„Tecoa: localitate la 18 km sud-est de Ierusalim (pa¬ 
tria profetului Amos). Bethacherem: localitate în regiunea 
Betleemului” 1 . „Teritoriul lui Veniamin se află în cea mai 
mare parte la nord faţă de Iuda, dar Ierusalimul îi aparţinea 
(losua 18,28), de aceea adresarea e către fiii lui Veniamin ” 2 . 

2: Şi fala ta, o Oică a Sionului, luată va 0 de la tine. 

Fala: „literal: înălţimea; statura celei ce ţine capul 

sus” 3 . 

3: La ea vor veni păstorii şi turmele lor şi vor face 
lângă ea colibe-mprejur, şi fiecare partea lui şi-o va paş¬ 
te. 

4: Pregătiţi-vă de război împotrivă-i, ridicaţi-vă şi- 
n a miazăzi să mergem asupră-i! Vai nouă, că ziua s-a 
plecat, că umbrele zilei, subţiri, se topesc. 

„Spre deosebire de perioada cuceririi Pământului fă¬ 
găduinţei, când se spunea că Domnul luptă alături de popo¬ 
rul Său (e. g. Deuteronom 1,30), aici pare a lupta împotriva 
acestuia” 4 . 

5: Ridicaţi-vă, şi să mergem noaptea Impotrivă-i şi 
temeliile să i le zdrobim. 

6: Că acestea zice Domnul: Doborâţi-i arborii cu 
securea, faceţi întărituri împotriva Ierusalimului!... O, 
cetate mincinoasă!; toată silnicia se află într-însa. 

7: Aşa cum o groapă răceşte apa, tot astfel răutatea o 
răceşte pe ea; necurăţie şi ticăloşie se vor auzi într-însa, de-a 
pururi înaintea ei. 


1 BBVA, p. 977 

2 SEP 6/1, p. 367 

3 BBVA, p. 977 

4 SEP 6/1, p. 367 

„Un profet afirmă chiar despre Iudeea, zicând: După 
cum fântâna dă apă rece , aşa şi ea a dat răutatea sa cea 
rece” 1 . 

8: Cu durere şi loviri vei fi certat, Ierusalime, ca 
nu cumva sufletul Meu să se îndepărteze de tine, ca nu 
cumva sa fac din tine un pământ pustiu care nu va fi lo¬ 
cuit. 

„Pedagogie divină: Părintele îşi pedepseşte copilul 
pentru ca acesta să nu rămână fără tată” 2 . 

„Observă milostivirea şi devotamentul bunului Dum¬ 
nezeu! Când vrea să miluiască, spune că El este indignat şi 
mânios, după cum spune prin Ieremia” 3 . 

9: Că acestea zice Domnul: „Culegeţi, adunând cu¬ 
legeţi ca pe o vie rămăşiţele lui Israel; mâinile vi le în¬ 
toarceţi precum în coşniţa sa culegătorul de struguri 9 ’. 

10: Către cine oare voi grăi şi cui oare mă voi măr¬ 
turisi aşa ca el să audă? Iată, netăiate-mprejur sunt ure¬ 
chile lor şi nu-s în stare să audă; iată, cuvântul Domnu¬ 
lui li s-a făcut spre ocară, ei nicicum nu vor vrea să-l as¬ 
culte. 

Cel ce vorbeşte aici este profetul. 

„Este înfăţişată acuzaţia ta: nu te-ai tăiat împrejur Ia 
urechi. De ce nu ai folosit ascuţişul pentru urechile tale, 
auzind acestea, de ce nu le-ai tăiat? [...] Căci astfel înţelegi 
cuvintele divine” 4 . Acestea nu le vom înţelege trupeşte, ci 
trebuie îndepărtate toate acele patimi care, astupând urechea 
sufletului nostru, ne fac de neînţeles cuvintele dumnezeieşti. 

11: „Iar Eu Mi-am plinit mânia, dar am ţinut-o în- 
lăuntru şi nu i-am nimicit de tot; peste copiii din uliţe o 
voi revărsa şi peste adunarea tinerilor laolaltă; că bărbat 
şi femeie laolaltă vor 11 luaţi, bătrânul cu cel sătul de zile. 


1 Sf. Grigorie cel Mare, Omilii la Profetul Iezechiel , II, I, 6 

2 BBVA, p. 977 

3 Origen, Omilii la Exod, VIII, 5 

4 Origen, Omilii la Geneză , III, 5 

„Unii exegeţi cred că şi aici, în acest verset, este tot 
vocea profetului, care i se substituie vocii lui Dumnezeu. Is¬ 
toria e ca un tăvălug, suferinţa devine generală” 1 . 

„Este obiceiul iubitorului de oameni Dumnezeu să nu 
pedepsească îndată pe cei ce au păcătuit, ci să rabde mai 
degrabă şi să amâne timp îndelungat pedepsele” 2 . 

12: Şi casele lor se vor întoarce la alţii, laolaltă cu 
ţarinile şi femeile lor; că mâna Mi-o voi întinde peste cei 
ce locuiesc pământul acesta, zice Domnul. 

Mâna Mi-o voi întinde: „Aici: mâna Iui Dumnezeu în¬ 
tinsă a ameninţare (ca în Isaia 5,25)” 3 . 

„Se împlineşte blestemul din Deuteronom 28,30” 4 . 

13: Fiindcă toţi au săvârşit fărădelege, de ia cel 
mai mic al lor pân-la cel mai mare; de la preot pân-la 
profetul mincinos, toţi au săvârşit lucrările min¬ 
ciunii. 

14: Ei s-au făcut că vindecă frântura poporului 
Meu, zicând: «Pace, pace!» Dar unde este pacea? 

„Ieremia se va înfrunta întreaga viaţă cu profeţi care 
fac promisiuni mincinoase poporului: pe când el trebuia să 
vestească din partea lui Dumnezeu pedepse grave, aceştia 
aduceau un mesaj menit să placă ascultătorilor: pacea” 5 . 

15: S-au ruşinat fiindcă s-au poticnit; dar nu s-au 
ruşinat ca aceia care într-adevăr se ruşinează, nici ne¬ 
cinstea nu şi-au cunoscut-o; de aceea căderea lor, atunci 
când cad, e-ntreagă, iar la vremea cercetării vor pieri, 
zice Domnul. 

16: Acestea zice Domnul: Staţi la drumuri şi vedeţi 
şi întrebaţi de vechile cărări ale Domnului şi vedeţi care 


\ BBVA, p. 977 

“ Sf. Chirii al Alexandriei, Comentariu la Evanghelia Sfântului loan , 

VI 

3 BBVA, p. 977 

4 SEP 6/1, p. 369 
3 SEP 6/1, p. 369 

e calea cea bună şi mergeţi pe ea şi veţi afla curăţie su¬ 
fletelor voastre. Dar ei au zis: «Nu ne vom duce!». 

Curăţie : „Ebraică: linişte. Contextul însă se referă la 
un popor impur” 1 . 

„După leronim, există mai multe căi (ale virtuţii, sub¬ 
înţelegem noi), dar toate duc la calea unică, adică la lisus 
Hristos (Omilii la Psalmi 42). Aceeaşi interpretare a verse¬ 
tului, în cheie tipologică, şi la Theodoret, care citează Ioan 
14,6: Eu sunt Calea, Adevărul şi Viaţa , precum şi profeţia 
lui Moise din Deuteronom 18,15. de asemenea, el trimite la 
alte profeţii hristologice din Vechiul Testament (Isaia, Mi- 
heia, Iezechiel), arătând că această cale regală , spre lisus, a 
fost prevestită de multe glasuri din vechime {Despre îeremia 
2,6,16)” 2 . 

„Vezi bunătatea dreptăţii? Te sfătuieşte să te pocă¬ 
ieşti!” 3 . 

în înţeles mai înalt, „căile şi cărările Domnului sunt, 
iipă Prooroc, scrierile mântuitoare ale Sfinţilor Prooroci. Şi 
ie va cunoaşte cineva înţelesul lor, va afla Calea cea bună, 
adică pe Hristos, prin Care vine şi curăţia desăvârşită în 
sufletele noastre” 4 . 

17: Pus-am peste voi străjeri: „Ascultaţi glasul 
trâmbiţei!” Dar ei au zis: «Nu vom asculta!». 

,yAr?i aşezat peste voi veghetori : Theodoret îi echi¬ 
valează cu păstorii şi spune că este vorba despre regii şi 
legiuitorii poporului lui Israel, dar şi despre apostolii creş¬ 
tini, referindu-se exact la Pavel şi la Barnaba, care intrau în 
sinagogi şi purtau discuţii cu evreii {Despre îeremia 2, 6, 
18 )” 5 . 


1 BBVA, p. 978 

2 SEP 6/1, p. 370 

3 Clement Alexandrinul, Pedagogul , 1,92,3 

Sf. Chirii al Alexandriei, Comentariu la Evanghelia Sfântului Ioan , 

3 SEP 6/1, p. 370 

18: Iată de ce neamurile au auzit şi cei ce le pasc 
turmele. 

„Respingându-L deci cei din sângele lui Israel şi nere- 
cunoscând pe Stăpânul prin fire şi adevărat, au fost chemaţi 
prin credinţă închinătorii la idoli; şi mulţimea necredincioa¬ 
să a celor ce nu cunoşteau pe Dumnezeu şi autocondamna- 
bilă a recunoscut pe Răscumpărătorul” 1 . 

19: Ascultă, pământule: Iată, asupra acestui popor 
Eu voi aduce rele - roada răzvrătirii lor -, pentru că ei 
n-au luat aminte la cuvintele Mele, iar Legea Mea au le¬ 
păd at-o. 

„Căci cum nu vor fi supuşi relelor din urmă, sau cum 
nu vor rămâne nepărtaşi de viaţa de la El cei ce vor nesocoti 
porunca lui Dumnezeu Tatăl şi vor respinge cuvântul de 
viaţă făcător al lui Dumnezeu şi al Mântuitorului nostru 
lisus Hristos [...]?” 2 . 

20: De ce-Mi aduceţi voi tămâie din Saba şi scor¬ 
ţişoară din ţară de departe? Că arderile-de-tot ale voas¬ 
tre nu sunt primite, iar jertfele voastre nu M-au îndulcit. 

„împotriva formalismului cultic s-au pronunţat aghio- 
grafii Vechiului Testament, întrucât acesta aluneca spre in¬ 
diferentism religios specific religiilor idolatre. Cuvântul lor 
se ridică contra celor ce au considerat că însăşi victima, fără 
participarea omului, îi aduce îndreptare (Isaia 1,11-17; Iere- 
mia 6,20; Osea 6,6). înaintea lui Dumnezeu nu au nici o efi¬ 
cacitate simbolică, dacă sacrificatorul nu renunţă la săvârşi¬ 
rea faptelor rele, pentru ca să fie părtaş comunităţii lui Iahve 
şi să-i fie bine (Ieremia 7,23). Cu alte cuvinte, jertfa adevă¬ 
rată nu este victima în sine, ci omul reprezentat simbolic de 
aceasta, idee care stă la baza tuturor sacrificiilor vechitesta- 
mentare. în toate există ideea de substituire, expiere şi sen- 


1 Sf. Chirii al Alexandriei, Glaftre la Ieşire , I, Despre naşterea lui 
Moise y 4 

2 Sf. Chirii al Alexandriei, Comentariu la Evanghelia Sfântului Ioan, 
IX 

timentul de dragoste al omului faţă de Dumnezeu cu care 
vrea să intre în legătură şi să asculte de poruncile Sale” 1 . 

„Chirii al Alexandriei citează versetul în Comentariul 
la Evanghelia după Luca , vorbind despre înlocuirea jertfei 
legaliste , la Templu, prin jertfa interioară. Dumnezeu, prin 
porunca Iui Iisus, nu mai cere sânge pe altarul Templului, ci 
o viaţă sfântă dovedită prin buna mireasmă a tuturor virtu¬ 
ţilor, precum şi mărturia unei purtări bune şi nobile în orice 
împrejurare (Omilia 74). La rândul său, Atanasie cel Mare 
citează versetul în Scrisori festale (19,2) scoţând în evidenţă 
opoziţia dintre o jertfa concretă, materială, făcută fără cre¬ 
dinţă, în mod ipocrit, şi autenticitatea unei jertfe spirituale, 
interioare” 2 . „Aşadar Israil a voit să cinstească pe Dumnezeu 
cu lucrurile mai pământeşti, făcând să rodească cele ale legii 
şi aducându-I jertfe lipsite de voinţă” 3 . 

„Aşa îi mustră şi ceilalţi profeţi, fiindcă trec cu vede¬ 
rea partea cea mai grea a virtuţii şi îşi pun toată nădejdea 
mântuirii în jertfe. Aceasta aduceau ca scuză, că noi aducem 
jertfe şi arderi de tot. Dar nu pentru acestea te judec, nici nu 
te învinuiesc pentru ele, că le-ai trecut cu vederea” 4 . 

21: De aceea zice Domnul: Iată, asupra acestui 
popor Eu voi aduce boală şi vor boli părinţii împreună 
cu copiii; vecinul şi prietenul său vor pieri. 

„Cauza pentru care pătimim acestea suntem noi, stâr¬ 
nind pe Stăpânul tuturor la mânie. Şi aşa ne lasă într-o minte 
slabă şi nebărbătească” 5 . 

22: Acestea zice Domnul: Iată, vine un popor de la 
miazănoapte şi neamuri se vor ridica de la marginile pă¬ 
mântului. 


1 AB, p. 286 

2 SEP 6/1, p. 371 

3 Sf. Chirii al Alexandriei, Glafire la Facere , I, Despre Cain şi A bel, 3 

4 Sf loan Gură de Aur, Omilii la Psalmi , 49,4 

Sf Chirii al Alexandriei, Despre închinarea şi slujirea în Duh şi 
Adevăr, I 

„în Codex Alexandrinus şi Textul Masoretic: un neam 
mare se va ridica ...” 1 . 

23: Arc şi suliţe vor ţine; sunt cruzi, milă nu vor a- 
vea; glasul lor e ca marea ce aduce valuri; ca nişte flăcări 
pe cai şi-n care de luptă, aşa se vor rândui pentru război 
împotriva ta, fiica Sionului. 

24: Zvoana lor am auzit-o; mâinile ne-au slăbit, de 
chin am fost cuprinşi, un chin ca al femeii ce naşte. 

25: Să nu ieşiţi la câmp afară şi nici pe drumuri să 
umblaţi, că sabia duşmanului pândeşte primprejur. 

începătorul să nu cuteze la lupte care-i depăşesc pute¬ 
rile: „Căci e propriu numai luptătorilor viteji să meargă întru 
întâmpinarea duşmanilor şi să scape nevătămaţi de cursele 
lor. Iar dacă e careva din cei ce nu ştiu încă să se lupte, să 
rămână nesupărat acasă” 2 , în războiul nevăzut, acasă rămâ¬ 
nem stând sub ascultare, adică sub autoritatea părintelui 
duhovnicesc, lăsând în seama aceluia grija luptei. „Prin ur¬ 
mare, cel ce în vremea năvălirii ispitelor se abţine de la con¬ 
templaţia naturală şi stăruie numai în rugăciune, adunându- 
şi mintea din toate şi concentrând-o în ea însăşi şi în Dum¬ 
nezeu, omoară deprinderea puterilor naturale ale sufletului 
de-a lucra răul prin simţuri, mişcându-se împotriva firii. 
Făcând aşa, el întoarce cu ruşine pe diavolul, dat fiind că 
acela nu mai dispune de deprinderea amintită, în care încre- 
zându-se cu îngâmfarea-i obişnuită a venit asupra sufletului, 
ridicându-se prin cugetări trufaşe împotriva adevărului. Cu¬ 
noscând, încercând şi făcând acest lucru [...], dumneze¬ 
iescul Ieremia porunceşte poporului să nu iasă din cetate, 
pentru [din pricina - n. n.] sabia duşmanilor care o înconjura 
din toate părţile” 3 . 

26: Tu, fiica poporului Meu, încinge-te cu sac şi 
presară-te cu cenuşă; jeleşte-ţi iubitul, plânge-ţi de milă, 


1 BBVA, p. 978 

2 Nil Ascetul, Cuvânt ascetic , 46 

3 Sf. Maxim Mărturisitorul, Răspunsuri către Talasie , 49 

că fără veste veni-va chinul peste voi! Sacul şi cenuşa 
arată pocăinţa şi doliul. 

27: Dascăl de-ncercare te-am pus Eu pe tine între 
popoare de-ncercat, iar tu Mă vei cunoaşte când Eu Ie 
voi cerca purtarea. 

„Dascăl de-ncercare vrea să-l traducă pe dokimastes 
(folosit numai aici în Vechiul Testament) - examinator , 
controlor , judecător (de la verbul dokimazo = a încerca , a 
cerca, a pune la probă). ♦ purtarea', literal: calea , dar cu în¬ 
ţelesul de conduită, fel de afî' { . 

28: Neascultători sunt toţi în umbletul lor încâlcit; 
aramă sau fler, toţi sunt stricaţi. 

29: Foalele de la foc s-au oprit, plumbul s-a mistu¬ 
it, zadarnic bate argintarul argintul, răutăţile lor nu s-au 
topit; 

„Imaginea e preluată din procesul de topire a metale¬ 
lor: Minereul de argint este introdus peste o massă de plumb 
topit; acesta, sub influenţa aerului şi a căldurii, devine oxid 
de plumb, din care argintul se separă, rămânând deasupra, în 
timp ce zgura se depune la fund. 

Acest proces nu lucrează însă şi asupra Iui Israel, în 
care totul e pervertit, totul e pe dos, în dezacord chiar cu ele¬ 
mentele naturii” 2 . 

30: «argint-Iepădătură» să-i numiţi, fiindcă Dom¬ 
nul i-a lepădat”. 

Argint-Iepădătură: „= argint rezidual, argint-rebut, 
nefolositor. Aici: argint-Iepădătură în virtutea jocului de cu¬ 
vinte din originalul grecesc” 4 . 

„Verset pe care Părinţii îşi sprijină teoria Bisericii 
creştine ca noul Israel. Vechiul Israel a fost lepădat de la fa- 


î 

2 

3 

4 


BBVA, p. 978 
BBVA, p. 978 

apyupiov COTo5s5oKijiaap£vov 
BBVA, p. 978 

ţa lui Dumnezeu pentru necredinţa lui. De pildă, Irineu în 
Adversus haereses 4,36,2”'. 

„Vezi că dumnezeiasca Scriptură a ştiut că curăţirea 
argintului nu se poate face fără plumb? Aşadar, fiindcă pe 
noi cei lepădaţi ne-a curăţit Hristos, El S-a asemănat cu 
plumbul. [...] Argintul necurăţit, topindu-se împreună cu 
plumbul, se curăţă foarte bine, plumbul atrăgând în chip fi¬ 
resc la sine petele argintului împreună ars. Aşa ceva a înde¬ 
plinit pentru noi Hristos. Unindu-se cu noi cei necuraţi 
trupeşte şi duhovniceşte, a topit murdăria din noi. Căci ri¬ 
dică păcatele noastre, ca noi pentru EI şi prin El să fim curaţi 
şi strălucitori” 1 2 3 . 


CAPITOLUL 7 - Adevărată şifalsă închinare 

I: Cuvântul care s-a făcut de la Domnul către Ie- 
remia; „Stai la poarta casei Domnului şi propovăduieşte 
cuvântul acesta, zicând: 

„Versetul î e omis în Septuaginta, ediţia Rahlfs; pre¬ 
luat aici din ediţia românească 1914 (preluat, la rândul său, 
din Versiunea Ebraică)” . 

2: Ascultaţi cuvântul Domnului, voi, toată Iudeea! 

3: Acestea zice Domnul Dumnezeul lui Israel: 
îndreptaţi-vă purtările şi năravurile, iar Eu vă voi face 
să locuiţi în ţinutul acesta. 

„După Ieronim, a intra în sălaşurile cerului e la fel de 
simplu din Britania ca şi din Ierusalim , dat fiind că împă¬ 
răţia lui Dumnezeu e în tine. Prin urmare, nu ritualul public, 
exterior contează, ci purtarea {calea) nobleţea interioară 
{Epistole 58,3). Iar în cartea a doua din Comentariul la 


1 SEP 6/1, p. 373 

2 Sf. Chirii al Alexandriei, Despre închinarea şi slujirea în Duh şi 
Adevăr , III 

3 BBVA, p. 978 

Ieremia , tot Ieronim insistă asupra faptului că nu trebuie să 
ne punem credinţa în splendoarea lăcaşurilor [pământeşti], 
nici în cupolele lor aurite şi în zidurile de marmură, frumos 
împodobite . Adevăratul Templu al Domnului sunt virtutea şi 
credinţa însăşi (2,32,2-4)”'. 

4: Nu vă puneţi în voi nădejdea prin vorbe minci¬ 
noase, că nu vă vor fi de nici un folos atunci când ziceţi: 
«Acesta-i locaşul Domnului, locaşul Domnului este!» 

„Iudeii s-au mândrit foarte mult cu Templul lor şi cu 
chivotul legii. De aceea spuneau tot mereu: Templul Dom¬ 
nului, Templul Domnului, Templul Domnului. Pentru că ni¬ 
căieri pe faţa pământului nu se mai construise un Templu 
aşa ca acesta, nici în privinţa costurilor, nici în a frumuseţii 
- în nici o privinţă nu se mai găsea vreun altul care să-I de¬ 
păşească. Căci Domnul Dumnezeu, Care a poruncit con¬ 
struirea lui, a rânduit să fie înălţat astfel, pentru ca privirile 
lor să fie mereu atrase înspre el, iar pe de altă parte iudeii 
erau mai preocupaţi de cele materiale. Căci cărămizi de aur 
se aflau în zidurile lui” 1 2 . 

„Vrei să afli că odată cu jertfele, cu instrumentele 
muzicale, cu sărbătorile şi cu tămâierile. Dumnezeu a urât şi 
Templul, din pricina celor care intrau în el? Lucrul acesta l-a 
arătat mai cu seamă prin fapte, dându-1 mai înainte şi pe 
mâinile barbarilor, iar mai pe urmă dărâmându-1 cu totul. 
Totuşi, chiar şi înainte de dărâmare, Dumnezeu strigă şi zice 
prin profetul: Nu vă puneţi nădejdea în cuvinte mincinoase, 
că nu vă va fi de nici un folos să ziceţi: Acesta este Templul 
Domnului, este Templul Domnului. Nu Templul sfinţeşte, 
spune Domnul, ci aceia care intră în el fac sfânt Templul. 
Dacă Templul nu era de folos atunci când erau în el he¬ 
ruvimii, când era în el chivotul, apoi cu mult mai mult acum, 


1 SEP 6/1, pp. 373-374 

2 Sf. loan Gură de Aur, Omilii la Epistola Sfântului Apostol Pavel 
către Evrei , XVII - apud VSP, p. 399 

când toate acestea au pierit, când Dumnezeu i-a întors de¬ 
săvârşit spatele, când a ajuns pricină de mai mare ură!” 1 2 . 

„Prin acestea se arată că, dacă nu vom face ceea ce ni 

se spune, zadarnic ne lăudăm cu numele de dreptcredin- 
* *«2 
ClOŞl . 

„Să nu ziceţi, spune dumnezeiescul Ieremia, că sunteţi 
biserica Domnului. Iar tu să nu zici că simpla credinţă în 
Domnul nostru lisus Hristos poate să mă mântuiască. Căci 
aceasta este cu neputinţă de nu vei dobândi şi iubirea faţă de 
El prin fapte. Doar despre credinţa simplă s-a spus: şi ciracii 
cred şi se cutremură (Iacov 2, 19)” 3 . 

5: Că dacă-ntru totul vă veţi îndrepta purtările şi 
năravurile, şi dacă-ntr-adevăr faceţi judecată între om şi 
aproapele lui, 

6: şi dacă pe străin şi pe văduvă şi pe sărman nu-i 
veţi asupri, şi dacă sânge nevinovat nu veţi vărsa în locul 
acesta, şi dacă spre vătămarea voastră nu veţi umbla du¬ 
pă dumnezei străini, 

7: atunci vă voi face să locuiţi în ţinutul acesta, în 
ţara pe care le-am dat-o, din veac şi până-n veac, părin¬ 
ţilor voştri. 

„Din veac şi până-n veac = dintotdeauna pe-ntot- 
deauna” 4 . 

8: Dar dacă în voi va veţi pune nădejdea prin 
vorbe mincinoase, din care nu veţi avea nici un folos, 

9: şi dacă ucideţi şi vă desfrânaţi şi furaţi şi juraţi 
strâmb şi-i ardeţi tămâie lui Baal, şi dacă umblaţi după 
dumnezei străini, pe care nu-i cunoaşteţi, 

10: aşa ca să fie spre răul vostru... Ba încă aţi ve¬ 
nit, şi-n faţa Mea aţi stat, în casa unde se cheamă numele 


1 Sf loan Gură de Aur, împotriva creştinilor iudaizanţi , I - apiid VSP, 
p. 400 

2 Salvianus, Despre guvernarea lui Dumnezeu, VII, 11 

3 Sf Maxim Mărturisitorul, Capetele despre dragoste , 39 

4 BBVA, p. 979 

Meu, şi aţi zis: «Noi ne-am ferit de la a face astfel de urâ¬ 
ciuni...». 

„Declaraţie ipocrită” 1 . 

11: Oare peşteră de tâlhari este-n ochii voştri casa 
Mea, în care se cheamă numele Meu? Şi, iată, Eu am vă- 
zut-o, zice Domnul. 

„Profetul Ieremia arată credinţa deşartă a celor ce zic 
acesta este templul Domnului şi nu fac dreptate, săvârşesc a- 
dulter, jură strâmb şi umblă după alţi dumnezei. Jertfele lor 
sunt zadarnice din cauza ticăloşiilor lor şi locaşul cel sfanţ 
unde aduc jertfe ca să fie izbăviţi a ajuns peşteră de tâl¬ 
harr 2 3 . 

„Ieronim pune versetul în legătură cu Matei 21,13 şi 
loan 2,16, explicând, în cheie morală, că Biserica a devenit 
peşteră de tâlhari atimci când în sânul ei au loc hoţii, crime, 
adultere, sperjururi, sacrilegii, scorniri eretice şi alte rău¬ 
tăţi, când întâistătătorii ei ard de lăcomie şi când hainele 
(pallium ) lor au ajuns împodobite ca ale regilor ( Şase cărţi 
despre Ieremia 2,34,1-3)’ . 

„Acest templu frumos şi minunat şi sfânt, după ce 
aceia care-1 foloseau au ajuns nişte stricaţi, atât de mult a 
fost necinstit şi dispreţuit şi atât de necurat a ajuns încât, 
înainte de robie, era numit peşteră de tâlhari şi peşteră de 
hiene (12, 9). Iar după aceasta a fost dat pe mâini barbare, 
necurate şi pângărite” 4 . 

12: Ci mergeţi în locul Meu care este în Şilo, un- 
de-am făcut altădată să locuiască numele Meu, şi ve¬ 
deţi ce i-am făcut Eu din pricina răutăţii poporului 
Meu Israel. 

„Şilo: localitate Ia circa 30 de kilometri nord de Ieru¬ 
salim, Ioc sfânt în vremea judecătorilor, care adăpostise Cor- 


1 BBVA, p. 979 

2 AB, p. 249 

3 SEP 6/1, p. 375 

4 S£ loan Gură de Aur, Omilii la statui, XVII, 2 

tul Mărturiei (losua 18, 1), distrus de Filisteni ca pedeapsă a 
lui Dumnezeu împotriva poporului Său neascultător” 1 . 

13: Şi acum, pentru că voi aţi făcut toate aceste 
lucruri, pentru că Eu v-am vorbit, dar voi nu M-aţi as¬ 
cultat, pentru că Eu v-am chemat, dar voi n-aţi răspuns, 

14: ei bine, şi cu casa aceasta în care se cheamă nu¬ 
mele Meu şi-n care voi vă puneţi nădejdea, locul pe care 
Eu vi l-am dat vouă şi părinţilor voştri, voi face ce-am 
făcut cu Şilo. 

15: Şi voi izgoni de la faţa Mea, aşa cum i-am 
izgonit pe fraţii voştri, toată seminţia lui Efraim. 

„Aluzie la cucerirea Samariei de către asirieni şi de¬ 
portarea israel iţi lor, în 722 î. Hr.” 2 3 . 

16: De aceea, tu nu te ruga pentru poporul acesta 
şi nu mijloci pentru ei să fie miluiţi; nu, nu te ruga şi nu- 
Mi cere nimic pentru ei, că nu te voi asculta. 

„Comentariile patristice interpretează acest verset în 
funcţie de tema principală vizată. Pentru Tertulian, Dum¬ 
nezeu respinge aici pietatea mincinoasă, prefăcătoria. Mai 
bine nu te rogi decât să te rogi mincinos ori din interes mes¬ 
chin (Despre puritate 2); Ambrozie al Milanului, dimpo¬ 
trivă, subliniază faptul că intercesiunea profeţilor şi sfinţilor 
este foarte importantă pentru iertarea păcatelor. Din moment 
ce Dumnezeu îi spune lui Ieremia să nu se roage, înseamnă 
că acesta tocmai asta făcea: se ruga pentru iertarea poporului 
lui Israel. în cele din urmă, spune Ambrozie, rugăciunile 
profetului vor fi ascultate de Dumnezeu, iar poporul se va 
întoarce din exil. La fel trebuie să facem cu toţii pentru cei 
păcătoşi. Ioan Gură de Aur, moralizator, scoate în evidenţă 
un alt aspect, anume că nu există iertare a păcatelor fără 
pocăinţa păcătosului şi că doar rugăciunea unui intermediar 
nu este suficientă (Omilii la Evanghelia după Matei 43,3)” . 


1 BBVA, p. 979 

2 SEP 6/1, p. 375 

3 SEP 6/1, pp. 375-376 


75 


„Uită-te la iubirea de oameni a Stăpânului! îi spune 
mai dinainte profetului, ca nu cumva, după ce nu-i va fi 
ascultat rugăciunea, să socotească că asta s-a făcut din 
pricina lui. De aceea vorbeşte mai dinainte de răutatea popo¬ 
rului şi-l opreşte a se ruga pentru popor, ca însuşi profetul să 
poată cunoaşte cât e de mare răutatea lor, dar să afle şi aceia 
că profetul nu le poate ajuta cu nimic de nu vor face şi ei tot 
ce trebuie să facă” 1 . 

„Ieremia, care suferea tare pentru poporul Iudeilor 
înnebunit de amăgirea dracilor, nu este auzit când se roagă, 
întrucât nu are ca putere a rugăciunii întoarcerea necredin¬ 
cioşilor Iudei de la rătăcire. [...] Este cu adevărat o mare 
nesimţire, ca să nu zic nebunie, să ceară mântuire prin rugă¬ 
ciunile drepţilor acela care-şi desfată sufletul cu cele strică- 
cioase şi să ceară iertare pentru acele fapte cu care se laudă, 
întinându-se cu voinţa. Cel ce are trebuinţă de rugăciunea 
dreptului trebuie să nu o lase nelucrătoare şi inertă, dacă 
urăşte cu adevărat cele rele, ci să o facă lucrătoare şi tare, 
întraripând-o prin propriile sale virtuţi, şi în stare să ajungă 
la Cel ce poate să dea iertare pentru greşale” 2 . 

Chiar dacă pare greu cuvântul, sunt împrejurări în 
care nu ne putem ruga pentru oricine: „Toate acestea e dator 
să le cunoască păstorul: cu care, cum şi când trebuie să se 
întâmple. Căci nimic nu e mai adevărat decât ceea ce spune 
Dumnezeu” 3 . 

17: Oare tu nu vezi ce fac ei în cetăţile lui Iuda şi 
pe uliţele Ierusalimului? 

„Aproape că îi spune: Pentru aceştia Mă rogi, pentru 
aceştia care nu încetează a face rău, care nu-şi dau seama de 
boala care-i stăpâneşte, ci sunt aşa de nesimţitori? Nu vezi 
ce mare le e dispreţul? Nu vezi nebunia lor cea mare? Nu se 
mai satură de răutăţi, ci se tăvălesc în nelegiuirile lor ca un 


1 St Ioan Gură de Aur, Omilii la Facere , XLrV, 2 

2 S£ Maxim Mărturisitorul, Răspunsuri către Talasie , 57 

3 Sf. Ioan Scărarul, Scara dumnezeiescului urcuş , XXXI, 29 

porc în mocirlă! Dacă ar fi voit să se întoarcă, aş mai fi 
aşteptat Eu, oare, să mai fiu rugat? Nu!” 1 . 

18: Copiii lor adună lemne şi părinţii lor aprind 
foc şi femeile lor fărâmă aluat ca să facă turte pentru 
«oştile cerului», şi jertfe-de-băuturi au vărsat pentru 
dumnezei străini, ca să-Mi stârnească Mie mânia. 

„Oştile cerului : In mitologia popoarelor canaaneene, 
duhuri ale astrelor. Textul Masoretic: Regina cerurilor , nu¬ 
me total inadecvat pentru Astarte (Iştar), zeiţa babiloniană a 
amorului, a cărei efigie era imprimată pe turte dulci. ♦ jertfe- 
de-băuturi: libaţii” 2 . 

19: Oare pe Mine Mă stârnesc ei? zice Domnul; nu 
se stârnesc oare pe ei înşişi, ca să le ardă obrazul de ru¬ 
şine? 

20: De aceea, aşa zice Domnul: Iată, mânia şi urgia 
Mea se revarsă peste locul acesta, şi peste oameni şi peste 
animale şi peste fiece pom al ţarinei lor şi peste roadele 
pământului; şi el va arde şi nu se va stinge. 

21: Acestea zice Domnul: Adunaţi-vă arderile- 
voastre-de-tot laolaltă cu jertfele voastre, şi mâncaţi car¬ 
ne...! 

A 

„întrucât la jertfa de ardere de tot animalul trebuia ars 
în întregime, acest îndemn ironic arată că Dumnezeu nu mai 
primeşte jertfele” 3 . 

22: Că nu despre arderi-de-tot şi despre jertfe le- 
am vorbit şi le-am poruncit Eu părinţilor voştri în ziua 
când i-am scos din ţara Egiptului, 

„Intr-adevăr, Decalogul nu menţionează explicit nici 
o prescripţie privitoare la aducerea de jertfe. Profetul nu 
condamnă jertfele în sine, ci subliniază faptul că nu au im¬ 
portanţă în relaţia cu Dumnezeu dacă nu sunt susţinute de 
cultul interior şi de strădania de a-I împlini voinţa. EI se 


1 Sf. Ioan Gură de Aur, Omilii la Facere , XLIV, 2 

2 BBVA, p. 979 

3 SEP 6/1, p. 376 

înscrie astfel într-un întreg curent (cf. Amos 5,21 şi urm.; 
Osea 6,6; Miheia 6,6-8; Isaia 1,11 şi urm.; Psalmi 50/51,18). 
♦ Părinţii speculează versetul în sens hristologic, afirmând 
că, prin venirea Iui Hristos, jertfele concrete au fost abolite. 
Autorul Epistolei lui Barnaba , după ce notează că Hristos şi 
Legea cea Nouă au înlocuit sacrificiile sângeroase, invocă 
Psalmul 50, 19 (după Septuaginta): Jertfa lui Dumnezeu este 
duhul zdrobit, inima zdrobită şi smerită Dumnezeu n-o va 
dispreţul’” 1 . 

„Ca să-i împiedice să jertfească demonilor, [Dumne¬ 
zeu] a primit jertfele pe care de fapt nu le voia, pentru a 
obţine binele pe care îl voia” 2 . 

23: ci numai lucrul acesta le-am poruncit: Ascul¬ 
taţi glasul Meu, şi Eu vă voi fi vouă Dumnezeu, iar voi 
Îmi veţi fi Mie popor; şi umblaţi în toate căile Mele, ace¬ 
lea pe care Eu vi le voi porunci, ca să vă fie vouă bine! 

„Dacă ţinem seama de voia adevărată a Legiuitorului, 
nici Ia început nu s-a rânduit legea cea în umbre, trecându-se 
sub tăcere slujirea în duh. Dar fiindcă era un lucru împo¬ 
vărător şi nu uşor, ba chiar aspru şi greu celor de atunci să 
poată împlini binele desăvârşit, s-a rânduit legea ca un fel de 
deprindere, drept ceva copilăresc, care are chipul adevărului. 
Totuşi, Dătătorul legii a arătat limpede că nu acelea îi sunt 
cele mai plăcute, ci cele mai iubite îi sunt cele ce vor veni 
prin Hristos” 3 . 

24: Dar ei nu Mi-au dat ascultare, nici auzul şi l-au 
plecat, ci au umblat în lăuntricul gând al inimii lor celei 
rele; şi tot îndărăt au dat şi înainte n-au mers 

1y Au ajuns la cele dindărăt şi nu la cele dinainte : 
privirea spre trecut, adică spre încremenire, a fost speculată 
de unii Părinţi. Ieronim scrie în Comentariul la Ieremia că 


1 SEP 6/1, p. 376 

2 Sf loan Gură de Aur, Comentariu la Isaia , 1,12 

3 Sf. Chirii al Alexandriei, Despre închinarea şi slujirea în Duh şi 
Adevăr , II 

evreii s-au comportat exact invers de cum se vor comporta 
apostolii care, întâlnindu-L pe Iisus, şi-au uitat trecutul pă¬ 
cătos şi pustiu fără nici un regret şi nu şi-au aţintit privirile 
decât spre viitor (2,41,2-3) 5îl . 

25: de atunci, din ziua-n care părinţii lor au ieşit 
din ţara Egiptului, şi până-n ziua de azi. Şi le-am trimis 
pe toţi slujitorii Mei, profeţii, ziua şi dimineaţa i-am tri¬ 
mis; 

26: dar ei nu M-au auzit, şi auzul nu şi l-au plecat, 
iar cerbicea şi-au învârtoşat-o mai mult decât părinţii 
lor. 

27: Tu le vei grăi cuvântul acesta, ei nu te vor as¬ 
culta; tu îi vei chema, ei nu-ţi vor răspunde. 

„Verset omis în Septuaginta , ediţia Rahifs, şi preluat 
din Versiunea Ebraică” 1 2 . 

28: Dar le vei grăi cuvântul acesta: Acesta este 
neamul care n-a auzit glasul Domnului, şi nici certarea 
nu a primit-o; credinţa s-a stins în gura lor. 

29: Tunde-ţi capul şi aruncă părul şi plângere 
ridică-ţi de pe buze, căci Domnul a lepădat şi izgonit ge¬ 
neraţia care făcea astfel de lucruri. 

30: Că fiii lui Iuda au făcut răul în faţa Mea, zice 
Domnul; pus-au urâciunile lor în casa-n care se cheamă 
numele Meu, ca s-o spurce. 

31: Şi au zidit capişte la Tofet, care se află în Valea 
fiului lui Hinom, ca să-şi ardă fiii şi fiicele în foc mistui¬ 
tor; adică ceea ce Eu nu le-am poruncit şi-n inima Mea 
n-am gândit. 

„Tofet: locul în care erau arşi copiii jertfiţi zeului 
Moloh” 3 . Evreii evlavioşi au considerat locul spurcat şi-l 
foloseau ca să arunce gunoaiele, cărora li se dădea foc. Fo- 


1 SEP 6/1, p. 377 

2 BBVA, p. 979 

3 BBVA, p. 979 

cu! arzând fără încetare, locul a fost denumit Gheena 
focului , fiind folosit ca imagine a caznelor iadului. 

32: De aceea, iată, zilele vin - zice Domnul - când 
ei nu vor mai vorbi de «capiştea Tofet» şi de «Valea 
fiului lui Hinom», ci de «Valea-celor-ucişi»; îngropările 
le vor face atunci Ia Tofet, din lipsă de loc; 

Iată, vin zile : „expresie tipic profetică, deosebit de 
frecventă în Ieremia, menită a sublinia caracterul inexorabil 
şi iminent al celor vestite din partea lui Dumnezeu” 1 . 

33: şi stârvurile acestui popor vor deveni mâncare 
păsărilor cerului şi fiarelor pământului, şi nu va fi cine 
să le apere. 

34: Iar din cetăţile lui Iuda şi de pe uliţele Ieru¬ 
salimului voi face să înceteze glasul celor ce se veselesc şi 
glasul celor ce se bucură şi glasul mirelui şi glasul mire¬ 
sei; că-ntreaga ţară nu va fi decât o-ntindere pustie”. 

„Gândeşte-te la orice chin, îndreaptă-ţi gândul spre ce 
pedepse omeneşti vrei; compară-le cu Gheena şi vei vedea 
că este uşor de suportat tot ce îţi vine în gând. Aici şi cel 
care chinuieşte şi cel care este chinuit sunt doar vremelnici, 
pe când acolo sunt pentru totdeauna” 2 . 


CAPITOLUL 8 — Continuare. Plângeri şi poveţe, 
înstrăinarea lui Israel. Legea şi preoţii 

A 

1: In vremea aceea zice Domnul: „Scoate-voi din 
mormintele lor oasele regilor lui Iuda şi oasele prin¬ 
cipilor lui şi oasele preoţilor şi oasele profeţilor şi oasele 
locuitorilor Ierusalimului. 

2: Şi le voi zbici la soare, la lună şi la toate stelele şi 
la toată «oastea cerului», la toate pe care ei le-au iubit şi 


1 SEP 6/1 , p. 378 

2 Fericitul Augustin, Predici la marile sărbători /, Predică despre 
căderea Romei, 4 

cărora au slujit şi după care au mers şi la care s-au 
închinat; nu vor fi plânşi şi nici îngropaţi, ci pildă vor fi 
pe faţa-ntregului pământ, 

La care vă închinaţi : „e vorba de cultul astrelor, care 
a avut o mare înrâurire în vremea regilor Manase şi Amon” 1 . 

3: - că-n locul vieţii au ales moartea -, chiar tu¬ 
turor care-au mai rămas din neamul acela, în fiece loc în 
care Eu îi voi alunga. 

Aici se încheie cuvântul lui Ieremia început în 
capitolul anterior. 

4: Că acestea zice Domnul: Oare cel ce cade nu se 
ridică? Oare cel ce se abate nu se întoarce? 

„Paţian al Barcelonei invocă aici convertirea regelui 
Babilonului , Nabucodonosor, care după ce a fost pedepsit cu 
nebunie de către Dumnezeu, s-a vindecat şi şi-a recuperat 
tronul {Epistole 1,5,3). Aceeaşi idee, a mărinimiei Domnului 
faţă de sufletul care se pocăieşte, şi la Ioan Gură de Aur. EI 
subliniază un aparent paradox: severitatea lui Dumnezeu fa¬ 
ţă de cei drepţi şi mărinimia Iui faţă de cei păcătoşi. Păcă¬ 
toşii au nevoie de blândeţe, pentru a nu ajunge la disperare. 
Aşa cum cei drepţi şi încăpăţânaţi au nevoie de asprime 
pentru a nu ajunge îngâmfaţi {Omilii despre pocăinţă 7, 2, 
5)” 2 3 . 

„Sub ameninţări, [Dumnezeu] îi îndeamnă pe toţi la 
pocăinţă. Căci n-ar ameninţa pe cel ce nu se pocăieşte, dacă 
n-ar ierta pe cel ce se pocăieşte. Ne-am [fi] îndoit de aceasta, 
de n-ar fi arătat şi în alt loc revărsarea îndurării Sale. Nu se 
va ridica — spune — şi nu se va întoarce cel ce s-a îndepărtat 
de Mine?”*. „Prin aceste cuvinte a arătat că nu sunt vrednici 
atâta de plâns cei ce păcătuiesc cât cei care nu se pocăiesc 
de păcatele lor” 4 . „Se poate ca şi cei căzuţi să se întoarcă. 


1 BBVA, p. 980 

2 SEP 6/1, p. 379 

3 Terţul ian, Despre pocăinţă VIII, 1-2 

4 Sf. Ioan Gură de Aur, Omiliile despre pocăinţă , I 

Dar trebuie ca cei ce au căzut să nu rămână zăcând jos. 
Groapă adâncă plină de fiare cumplite şi de întuneric este 
natura păcatului. Să aruncăm în ea funiile Scripturilor ca să 
ne legăm voinţa şi să ne ridicăm îndată ce am căzut” . 

„Ce covârşitoare bunătate! Dacă ne vede pe noi cei cu 
păcate, pe noi cei lipsiţi de orice cinste, pe noi cei care nu 
avem nici o îndrăznire, că ne ridicăm puţin şi că vrem să 
alergăm Ia bogăţia bunătăţii Sale, îndată se pleacă rugilor 
noastre, ne întinde mâna nouă celor căzuţi, ne ridică pe noi 
cei de jos şi ne strigă zicând: Oare cel ce cade nu se ri - 
dicăV 1 2 . Aşadar, „nici cel care a căzut în adâncul păcatelor 
să nu se deznădăjduiască de mântuirea lui ci, gândindu-se la 
bunătatea nespusă a lui Dumnezeu, să audă iarăşi pe Dum¬ 
nezeu, care spune prin profet: Oare cel ce cade nu se scoală 
sau cel ce se abate nu se IntoarceT * 3 .- „Sunt mulţi oameni 
care s-au urcat până în înaltul cerului, au arătat mare răb¬ 
dare, au îmbrăţişat pustia şi n-au văzut femeie nici în vis, şi 
totuşi, trândăvindu-se puţin, s-au împiedicat şi au ajuns în 
prăpastia păcatului. Alţii, dimpotrivă, de acolo s-au urcat la 
cer; şi de pe scenă sau de la dans au îmbrăţişat vieţuirea 
îngerească; au ajuns atât de virtuoşi încât au pus pe fugă pe 
demoni şi au făcut şi alte minuni” 4 . 

5: De ce oare s-a abătut acest popor al Meu în răz¬ 
vrătire neruşinată şi-n propria lor voie s-au înstăpânit şi 
n-au vrut să se întoarcă? 

„Părinţii interpretează versetul ca pe un refuz al 
poporului de a-şi schimba viaţa. Răbdarea lui Dumnezeu 
este imensă, dar la un moment dat ia sfârşit în faţa neru¬ 
şinării păcătoşilor. Fulgenţiu de Ruspe îl compară pe Dum¬ 
nezeu cu un doctor capabil să vindece orice boală, dar numai 
dacă bolnavul însuşi cooperează. Dumnezeu iartă păcatele 


1 Sf. Ioan Gură de Aur, Omilii la Psalmi t 142,4 

2 SC Ioan Gură de Aur, Omilii la Facere , XLIV, 3 

3 SC Ioan Gură de Aur, Omilii la Facere , XXIX, 1 

4 SC Ioan Gură de Aur, Omilii la Matei , XXVI, 5 

(tămăduieşte sufletele), dar nu şi în cazul păcătoşilor care 
nici măcar nu-şi pun problema păcatelor lor (Epistole 7,12). 
Ioan Casian insistă asupra faptului că harul lui Dumnezeu 
stă la îndemâna tuturor oamenilor, dar că aceştia trebuie să-l 
accepte pentru a fi salvaţi. 

Dumnezeu nu pedepseşte după bunul-plac, dar nici nu 
poate mântui împotriva voinţei omului ( Convorbiri 2, 13, 
7)” 1 . 

„Se cuvine, dar, ca noi să avem cuget curat şi să ne 
întoarcem - îndată şi definitiv - şi să cerem ajutorul Lui; 
pentru că El este gata să ne mântuiască. EI aşteaptă avântul 
arzător al voinţei noastre îndreptată către El - atât cât ne este 
cu putinţă — buna credinţă şi osârdia ce depinde de voinţa 
noastră. îndreptarea, însă, toată, EI o săvârşeşte întru noi. Să 
ne sârguim, deci, fraţilor, ca unii ce suntem fii ai lui Dum¬ 
nezeu, să ne dezbrăcăm de toată deprinderea cea rea, de ne¬ 
păsare şi trândăvie şi să fim gata şi demni a-L urma; să nu 
amânăm acest lucru de la o zi la alta, furaţi de răutate. Că nu 
ştim când va avea loc ieşirea noastră din trup” 2 . 

6: Luaţi aminte, dar, şi auziţi: Oare nu aşa vor 
grăi: Nu-i nici unul care să se pocăiască de răutatea lui 
prin a zice: «Ce-am făcut?». Alergătorul iese sleit din a- 
lergare ca un cal ostenit în chiar rânchezatul lui. 

7: Barza-n cerul ei îşi cunoaşte anotimpul, tot ast¬ 
fel turtureaua şi rândunica; păsăruicile vin când trebuie 
să vină, doar acest popor al Meu nu cunoaşte judecăţile 
Domnului. 

O tâlcuire ce ne pare forţată, însă cu un sfat folositor: 
„Scriptura spune: Rândunica şi turturica, păsările ţarinei, 
cunoscut-au vremile intrărilor lor: ; adică nu trebuie să faci 
casă împreună cu limbuţia” 3 . Sau, în chip pozitiv: „De la 
aceste vieţuitoare şi de Ia cele de felul acesta învaţă să îm- 


' SEP 6/1, p. 379 

2 Sf Macarie Egipteanul, Cele cincizeci de omilii duhovniceşti , IV, 17 

3 Clement Alexandrinul, Stromate , V, 27,2 

plineşti virtutea, iar de la cele potrivnice educă-te să fugi de 
răutate!” 1 2 . 

„Vechiul Testament ne trimite Ia albină (Proverbe 6, 
8), la furnică (Proverbe 6, 6) la turturică şi la rândunică. Nu 
mic semn de cinste este şi acesta, că putem săvârşi, prin 
voinţa noastră liberă, ceea ce animalele fac prin fire” . 

8: Cum oare veţi spune: «Noi suntem înţelepţi şi cu 
noi e legea Domnului»?... Zadarnic foloseşte scriitorul 
condeiul mincinos. 

„Profetul zice că cel care nu este părtaş virtuţii nu nu¬ 
mai că nu câştigă nimic din faptul de a-i învăţa pe alţii, ci 
sunt şi lepădaţi din cinstea de a fi învăţători” 3 . 

9: înţelepţii s-au dat de ruşine, s-au descumpănit şi 
s-au prins, fiindcă au lepădat cuvântul Domnului. Ce în¬ 
ţelepciune este-ntru ei? 

„Proorocul Ieremia, certând iubirea de învăţătură de¬ 
şartă a Iudeilor, a spus foarte potrivit [acestea]. Căci deşi s- 
au umflat foarte cu ştiinţa legilor şi şi-au înălţat sprânceana 
cărturarii şi fariseii şi au dispreţuit mulţimea, îmbolnăvindu- 
se mult în buna cuviinţă, au fost daţi pe faţă chiar prin fapte 
ca neînţelepţi şi puţin ştiutori” 4 . 

„Iar că fariseii, umflându-se de o mândrie absurdă, au 
născocit că cuvântul dumnezeiesc este cu ei şi în ei, şi de 
aceea se afirmau, prosteşte ajunşi la o înţelepciune uimitoa¬ 
re, o mărturiseşte iarăşi Duhul lui Hristos, [mustrându-i] 
prin proorocul Ieremia” 5 . 

„Căci nu L-au lepădat [pe lisus Hristos] neprim indu- 

L?” 6 . 


1 Sf. Ioan Gură de Aur, Omilii la statui , XII, 2 

2 Sf. Ioan Gură de Aur, Omilii la Matei, XXI, 3 

3 Sf. Ioan Gură de Aur, Omilii la Psalmi , 49,6 

4 Sf. Chirii al Alexandriei, Glafire la Numeri , Hristos S-a făcut nouă 

jpâine a vieţii, 1 

Sf. Chirii al Alexandriei, Comentariu la Evanghelia Sf. Ioan , III 
Sf Chirii al Alexandriei, Comentariu la Evanghelia Sf Ioan , IV 


84 



„Mă tem că nu s-a putut spune 
mult decât se poate spune despre noi 
supunem cuvintelor Domnului şi nu e= 
ţelepciune” 1 . 

„Ce înţelepciune este în cei ce st 
faţă de aproapele? Cum vor recunoaşte 
leremia, că suntem înţelepţi şi legea D 
când se topesc de pizmă faţă de cei ce a 
prin înţelepciunea şi cunoştinţa lui Durt 
născut cunoştinţa mincinoasă 2 în cărtura 
care s-au abătut de la cunoştinţa adevăr; 
ruşinaţi înţelepţii, căzând de la înţelepci 
şi văzând-o pe aceasta înmulţindu-se îr 
au uimit de puterea cuvintelor lor şi s 
gândurilor lor ca unii ce au lepădat cun 
nea cea adevărată a Domnului” 3 . 

„Nouă, însă, care nu respingem c 
lui Dumnezeu (căci primim cu bucurie 
Hristos), ni s-a făcut El însuşi înţelepc 
zeu. Deci i-am întrecut şi în înţelegere p 
10: De aceea: Femeile lor le voi 
lor, altor moştenitori, fiindcă toţi — 
pân-la cel mai mare — toţi sunt iubitoi 
de la profet pân-la preot-, toţi spun n 
„Următoarele trei versete [11-13' 
ginta (ediţia Rahlfs numerotează lacuna 
reluarea textului din 6, 12-15; vechile e 


1 Salvianus, Despre guvernarea lui Dumnezeu 

2 Aici pot fi incluse felurite sisteme filosofici 
(ne gândim Ia câteva anume, răspândite în vre 
simplificare, socotim mincinoasă orice înv; 
învăţătura lui Hristos. 

Nichita Stithatul, Capete despre făptuire , 
cunoştinţă , 263 

Sf, Chirii al Alexandriei, Despre închinare 
Adevăr , III 


85 


I 


cea de faţă, le preiau din Versiunea Ebraică” 1 . Suprapunerea 
indicată nu se realizează întocmai, dar nu e dificil de găsit 
locurile paralele din capitolul 6. 

11: Ei s-au făcut că vindecă frântura poporului 
Meu, zicând: «Pace, pace!»; dar pace nu era. 

12: S-au ruşinat fiindcă s-au poticnit, dar nu s-au 
ruşinat ca aceia care-ntr-adevăr se ruşinează; de aceea 
căderea lor, atunci când cad, e-ntreagă, iar la vremea 
cercetării vor pieri, zice Domnul. 

„Ieronim şi Augustin comentează acest verset, care nu 
există în cele mai bune manuscrise din Septuaginta. Ieronim 
îl cunoaşte din textul ebraic. EI dezvoltă o teorie despre 
profeţii mincinoşi, care propovăduiesc şi prevestesc pacea 
când ştiu foarte bine că ea nu-i decât o iluzie. Profeţii min¬ 
cinoşi făgăduiesc întotdeauna lucruri plăcute şi aşteaptă 
recompensă. Adevărul însă e amar, iar cei care-l propovă¬ 
duiesc sunt plini de amărăciune . Da, cu pâinea nedospită a 
sincerităţii şi a adevărului se petrece Poştele Domnului, şi 
se mănâncă împreună cu ierburi amare {Contra lui îovinian 
2,37). Iar în Epistole , unde subiectivitatea e Ia ea acasă, au¬ 
torul Vulgatei face distincţie între pacea autentică şi cea 
neautentică. Pacea autentică nu poate fi decât pacea întru 
Hristos, fără pic de ranchiună, fără ţinerea de minte a răului, 
o pace nu între adversari, ci între prieteni, o pace întemeiată 
pe iubire, nu pe interese diplomatice (82,2)” 2 . 

13: Roadele lor şi ie vor aduna, zice Domnul: Stru¬ 
guri în vii nu sunt, şi nici smochine în smochini, iar frun- 
zele-au căzut de tot. 

14: De ce mai stăm degeaba? Adunaţi-vă, să in¬ 
trăm în cetăţile cele tari şi să pierim acolo, căci Dumne¬ 
zeu ne-a lepădat şi cu apă de fiere ne-a adăpat, fiindcă-n 
faţa Lui am păcătuit. 


1 BBVA, p. 980 

2 SEP 6/1, pp. 380-381 

15: Pentru pace ne-am adunat: nici un spor!; 
vremea vindecării: nimic decât spaimă! 

16: Auzi-vom nechezatul cailor sprinteni [veniţi] 
de la Dan; la nechezul cailor călărimii lui a tremurat pă¬ 
mântul; el va veni şi va mânca pământul şi tot ce e pe el, 
cetatea şi pe cei ce locuiesc într-însa. 

S-a văzut aici şi o vestire a venirii lui Antihrist: „Ie- 
remia nu anunţă venirea Iui neaşteptată, ci mai degrabă 
indică seminţia din care va ieşi (şi anume, Dan). Şi acesta 
este unul dintre motivele pentru care tribul Iui Dan nu este 
numărat în Apocalipsa (7,5-7) la un Ioc cu toţi cei care se 
mântuiesc” 1 . 

17: Că, iată, Eu trimit la voi şerpi ucigaşi împo¬ 
triva cărora descântec nu este şi vă vor muşca de moarte 

18: cu durerea inimii voastre nenorocite. 

„Ioan Casian compară şerpii de aici cu şerpii invidiei, 
boala fără leac . Dacă te muşcă invidia, nu mai ai scăpare 
sau scapi foarte greu. Şerpii invidiei nu pot fi îmblânziţi, 
vrăjiţi (3,18,16)” 2 . 

19: Iată, sună strigarea fiicei poporului Meu dintr- 
o ţară de foarte departe: «Nu-i oare Domnul în Sion? nu- 
i nici un rege-acolo?» — fiindcă M-au supărat cu idolii 
lor, Cu deşertăciunile-acestea venite din străini”. 

20: Vara s-a dus, secerişul e gata, noi nu ne-am 
mântuit. 

Credem că de-aici a pornit poemul din filmul Stalker: 
Vat i lietopraşlo, slavna ine bîvala... 

21: De prăbuşirea fiicei poporului meu m-am în¬ 
tristat; întru uimirea mea dureri m-au cuprins, ca ale 
femeii ce naşte. 

22: Nu-i oare nici un balsam în Galaad? nu-i nici 
un doctor pe-acolo? De ce nu-i nici o vindecare pentru fi¬ 
ica poporului meu?... 


1 Sf. Irineu, Adversus Haereses , V, XXX - apud VSP, p. 424 
SEP 6/1, p. 382 

„Despre medici nu se vorbeşte decât în cărţile pro¬ 
fetice (Isaia 3,7; Ieremia 8,22), iar despre unguente pe vre¬ 
mea regelui Asa (912-871; II Paralipomene 16,14). Medi¬ 
cina era practicată mai mult de preoţi, care aveau îndatorirea 
— după Lege — să examineze pe leproşi şi să constate vin¬ 
decarea lor de această boală necruţătoare (Levitic 13). Pen¬ 
tru tratarea rănilor se folosea balsamul, vinul, untdelemnul şi 
diferite aromate, la care se adăugau plantele medicinale, iar 
în diferite afecţiuni apele termale de la Tiberiada, Gadara şi 
Kallirhae” 1 . 

„Vasile cel Mare invocă versetul în Epistole (46,5), 
într-o scrisoare adresată unei fecioare care a căzut. El vede 
în cuvintele Scripturii cele mai utile leacuri pentru vinde¬ 
carea sufletului: tainele care înconjoară moartea şi învierea, 
cuvintele despre judecata cea înfricoşătoare şi pedepsele 
veşnice, învăţăturile despre pocăinţă şi despre iertarea pă¬ 
catelor , drahma, oaia, fiul care şi-a mâncat averile cu fe¬ 
meile desfrânate, care era pierdut, s-a aflat mort şi a în¬ 
viat” 2 . 

„Aşa cum, în cazul artei medicale, pentru vindecarea 
trupului suportăm operaţii, cauterizări şi bem medicamente 
amare, la fel şi pentru vindecarea sufletului trebuie să su¬ 
portăm tăietura cuvintelor de mustrare şi medicamentele 
cele amare ale epitimiilor’* 3 . 

23: Cine-i va da capului meu apă şi izvoare de 
lacrimi ochilor mei, pentru ca ziua şi noaptea să-l plâng 
pe acest popor al meu, pe cei ucişi ai fiicei poporului 
meu? 

„Plângându-ne Ieremia pe noi, cei ce ne-am învred¬ 
nicit de atâta har, dar ne-am purtat cu atâta negrijă, [sau] mai 
bine zis am fost plini de toată răutatea, zicea: Cine va da 


1 AB, p. 139 

2 SEP 6/1, p. 383 

3 S£ Vasile cel Mare, Regulile mari, 55,3 

capului meu apă şi ochilor mei izvor de lacrimi, ca să plâng 
pe poporul acesta ziua şi noaptea ?”\ 

„Ieremia plângea pentru cei ce piereau din popor; şi, 
pentru că nu-i erau îndestulătoare lacrimile ochilor săi, căuta 
izvor de lacrimi şi cel mai îndepărtat loc de popas” 1 2 . 

Plângerea e şi pentru ereticii de mai târziu: „Căci cel 
ce părăseşte hotărârea de-a alege cunoştinţa adevărului, abă- 
tându-se cu neînţelegere spre rătăcire şi contrarul stricăcios 
şi la păreri necurate şi mincinoase, cum nu s-ar cuveni să fie 
de plâns?” 3 . 

„Cine va da capului meu apă şi ochilor mei izvor de 
lacrimi, ca să deplâng multe zile acest popor care, prin a- 
ceste nelegiuite învăţături, a căzut în stricăciune? Urechile 
oamenilor simpli au fost amăgite şi obişnuite cu nelegiuirile 
ereziei. Copiii Bisericii sunt educaţi cu învăţături stricate. 
Ce trebuie să facem? Ereticii botează, dau muribunzilor me- 
rindea pentru drumul veşniciei, vizitează pe bolnavi, mân¬ 
gâie pe cei în suferinţă şi în lipsuri, dau ajutor de tot felul şi 
împart darul Sfintelor Taine. Prin toate acestea ei o duc bine 
cu poporul, aşa că în scurtă vreme, chiar de ni s-ar da liber¬ 
tate, n-ar mai fi nici o nădejde ca pe cei prinşi în această ilu¬ 
zie să-i mai putem întoarce din nou la calea adevărului” 4 . 


CAPITOLUL 9 - Stricăciune în Iuda; tristeţe în 
Sion. Adevărata înţelepciune 

1: „Cine-Mi va da în pustie sălaş cât mai departe, 
ca să-Mi părăsesc poporul şi să Mă-ndepărtez de ei?; că 
toţi se desfrânează, ei, adunătură de trădători. 


1 Sf. Maxim Mărturisitorul, Cuvânt ascetic , 31 

2 Sf Vasile cel Mare, Omilii şi Cuvântări , V, 9 

Sf Chirii al Alexandriei, Despre Sfânta Treime , I 

4 Sf Vasile cel Mare, Scrisori , 243,4 


89 


• 


„Cei cărora Ie-a fost cu putinţă să fie strălucitori şi 
plini de râvnă, lipsiţi fiind de fericirea ce Ii s-a dat, cum n-ar 
fi vrednici să se socotească deopotrivă cu cei ce au murit? 
Pe drept cuvânt aceştia trebuie deplânşi şi trebuie să se verse 
pentru ei lacrima iubirii şi a prieteniei (cf. 8, 9). Căci neîn¬ 
frânatul Israel s-a golit de bine şi s-a clintit din înseşi teme¬ 
liile lui. Fiindcă Hristos S-a strămutat la neamuri” 1 . 

„Şi cum nu i-ar plânge, ca pe nişte morţi şi pierduţi, 
pe cei ce se smintesc cu o necredinţă atât de neînfrânată 
[...]? Căci pentru cei ce au ales [necredinţa] vor curge nere¬ 
ţinut lacrimile” 2 . 

2: Limba şi-au întins-o ca pe un arc; minciuna, nu 
credinţa-i stăpână pe pământ; căci mers-au ei din rău în 
rău şi pe Mine nu M-au cunoscut, zice Domnul. 

„Dacă ţi-ai întins limba ca un arc şi ai tras din tolba 
gândului tău rău în inima surorii tale un cuvânt amar ca o 
săgeată ascuţită, atunci ai făcut în chip vădit un omor şi l-ai 
imitat pe omorâtorul-de-fraţi Cain (Facerea 4,1-16)” 3 . 

3: Feriţi-vă flecare de aproapele său, în fraţii voş¬ 
tri să nu aveţi încredere, fiindcă fiece frate cu amăgire va 
amăgi şi fiece prieten cu viclenie va umbla. 

4: Fiecare-şi va bate joc de prietenul său; adevărul 
nu-l vor grăi, limba lor s-a învăţat să spună minciuni; de 
năpăstuit au năpăstuit, dar de-ntors n-au vrut să se-n- 
toarcă. 

„Limba lor s-a învăţat să spună minciuni: Ioan Casian 
citează versetul ca atare, pentru a arăta condamnarea min¬ 
ciunii de către Dumnezeu, dar adaugă imediat observaţia că 
minciuna nu are nevoie neapărat de rostire, ea se poate ma¬ 
nifesta şi prin tăcere. Tăcerea laşă, complice sau agresivă. 


‘ Sf. Chirii al Alexandriei, Glafire la A doua Lege , Despre viţeaua al 
cărei cap e tăiat într-o vale , 1 

2 Sf. Chirii al Alexandriei, Comentariu la Evanghelia Sfântului Ioan, 
IX 

3 Teolipt al Filadelfiei, Cuvinte duhovniceşti , VII, 8 

De multe ori tăcerea insultă sau minte mai rău decât vorbele 
(Convorbiri 2,16,18). La rândul său, Fericitul Augustin su¬ 
bliniază ambivalenţa limbii : cu ea ne rugăm lui Dumnezeu; 
cu ea ne pocăim, cu ea cântăm cântări sfinte; cu ea dăm 
sfaturi bune, dar tot cu limba jignim ori spunem minciuni 
(Omilii 16A2)” 1 . 

Prieten este folosit în înţeles oarecum impropriu: „de 
aici nu ţi-ar fi greu deloc să înţelegi cu de-amănuntul cine 
face toate pregătirile de luptă împotriva ta, cine sunt cei care 
pun în ascuns curse şi cine se aruncă pe neaşteptate în luptă 
împotriva celor care au pornit-o pe calea vieţii. Ca unii care 
sub pretext de prietenie şi de bunăvoinţă atrag pe cel pe 
care-1 conving la prăpădul păcatului, aceştia sunt cei care 
pun curse pe drumuri, cei care preamăresc plăcerile, cei care 
atrag pe oameni la teatre, care îndrumă spre uşurătatea păca¬ 
tului şi care prin ceea ce fac provoacă şi pe alţii să-i urmeze, 
numindu-se întreolaltă fraţi şi prieteni cu cei pe care îi duc la 
pierzanie” 2 . 

5: Camătă peste camătă, vicleşug peste vicleşug, pe 
Mine n-au vrut să Mă ştie, zice Domnul. 

„în multe locuri din Scriptură este hulit păcatul 
[cametei]” 3 — cf. Iezechiel 22, 12; Deuteronom 23, 20; 
Psalmi 54, 11. 

6: De aceea, aşa grăieşte Domnul: Iată, Eu îi voi 
certa cu foc şi-i voi pune la-ncercare; aceasta voi face, 
din pricina răutăţii fiicei poporului Meu. 

7: Limba lor e săgeată ce deschide răni, graiurile 
gurii lor sunt pline de vicleşug; paşnic vorbeşte unul cu 
aproapele său, dar în sinea lui colcăie vrajba. 

„Chirii al Alexandriei citează versetul în comentariul 
scenei predării lui Iisus de către Iuda. El vede în salutul 
prefăcut al lui Iuda ascuţimea străpungătoare a limbii despre 


‘SEP 6/1, p. 384 

2 S£ Grigorie de Nyssa, Omilii la Ecclesiast, VIII 

3 S£ Vasile cel Mare, Omilii la Psalmi , IV, 1 

care vorbeşte Ieremia (Comentariu la Evanghelia după Luca 
148 )” 1 . 

Aici sunt descrişi şi ereticii: „Ei se prefac că nu se 
opun în nici un fel slavei Celui Unuia Născut, dar îl rănesc 
ca printr-o sabie ascuţită prin cuvintele rele şi greu de su¬ 
portat ce le ies de pe limbă” 2 . 

8: Oare voi trece Eu cu vederea astfel de lucruri? — 
zice Domnul — sau sufletul Meu nu se va răzbuna asupra 
unui popor ca acesta? 

„Astfel legea îi interzice omului ca un lucru prea urât 
şi necuvenit a umbla cu viclenii, adică a vieţui făţarnic şi a- 
şi lua chipul dreptăţii şi a păgubi pe fraţi, dispreţuind legile 
iubirii” 3 . 

9: Ridicaţi tânguire până pe deasupra munţilor şi 
plângere-ntindeţi pe căile pustiei, că pustii s-au făcut din 
lipsă de oameni; foşnetul vieţii nu-J mai aud de la păsă¬ 
rile cerului şi nici de la animale: acestea, pline de spai¬ 
mă, s-au dus. 

„Ne aflăm, probabil, în 605 î. Hr., în vremea primei 
campanii a lui Nabucodonosor împotriva Ierusalimului (cf. 
IV Regi 24, l)” 4 . 

10: Goli-voi Ierusalimul de cei ce îl locuiesc, sălaş 
de balauri îl voi face; cetăţile lui Iuda cu totul le voi de¬ 
şerta aşa ca ele să nu mai fie locuite. 

Textul Masoretic are şacali în loc de balauri. 

11: Cine este înţeleptul care să priceapă aceasta? 
Cel ce are-ntr-însul cuvânt din gura Domnului, el să vă 
spună de ce a pierit pământul, de ce dogorăşte ca un pus¬ 
tiu neumblat”. 


1 SEP 6/1, p. 385 

2 Sf. Chirii al Alexandriei, Despre Sfânta Treime , II 

Sf Chirii at Alexandriei, Despre închinarea şi slujirea în Duh şi 
Adevăr , VII 

4 SEP 6/1, p. 385 

12: Zis-a Domnul către mine: „Pentru că ei au pă¬ 
răsit legea Mea pe care Eu le-am pus-o înainte şi pentru 
că de glasul Meu n-au ascultat, 

13: ci au mers după poftele inimii lor celei rele şi 
după idolii cu care părinţii lor i-au deprins, 

14: ei bine, aşa zice Domnul, Dumnezeul iui Israel: 
Iată, Eu îi voi hrăni cu necazuri şi-i voi adăpa cu apă de 
fiere; 

15: şi-i voi risipi printre neamuri, printre acelea pe 
care nici ei şi nici părinţii lor nu le-au cunoscut; şi sabie 
voi trimite asupră-le până când cu ea îi voi nimici. 

16: Aşa grăieşte Domnul: Chemaţi bocitoarele, iar 
ele să vină; trimiteţi şi după cele înţelepte, iar ele să-şi ri¬ 
dice glasul; 

17: să plângă ele pentru voi, iar ochii voştri doar 
să verse lacrimi şi apă să curgă din genele voastre. 

Plângeri similare s-au mai făcut în istorie: „Daţi stri¬ 
găt, dealurilor, tânguiţi-vă, munţilor! Să chemăm întreaga 
zidire spre compătimirea nenorocirilor noastre! Un oraş atât 
de mare, căpetenia celor ce se află sub cerul de la răsărit, e 
în primejdie să fie smuls din mijlocul lumii!” 1 . 

18: Că glas de jale s-a auzit în Sion: «Cum ne-am 
nenorocit!; acoperiţi de ruşine suntem, că ne-am părăsit 
pământul şi-am lepădat locaşurile noastre de-nchinare!». 

19: Voi, femei, ascultaţi acum cuvântul Domnului, 
primească auzul vostru cuvintele gurii Sale şi pe fiicele 
voastre învăţaţi-le să se tânguie şi fiece femeie să-şi în¬ 
veţe vecina să plângă. 

20: Că moarte s-a suit prin ferestrele voastre, în 
ţara voastră şi-a făcut intrare ca să zdrobească pruncii 
de pe-afară şi pe tinerii de pe uliţe. 

„Părinţii au acordat o atenţie deosebită acestor feres¬ 
tre ale morţii. Origen vorbeşte despre ferestre ca despre sim¬ 
boluri ale simţurilor trupeşti, prin care moartea intră în fiinţa 

1 S£ Ioan Gură de Aur, Omilii la statui , II, 2 

omului ( Comentariu la Cântarea Cântărilor 3,13). Pentru 
Theodoret, ferestrele se referă la eroarea judecăţii lor, care- 
i duce la pierzanie (Comentariu la Ieremia, ad. loc.). Am¬ 
brozie notează: Printre atâtea pofte ale trupurilor noastre, 
printre atâtea necurăţenii ale lumii acesteia, cine oare-şi 
poate păstra urmele neatinse şi neîntinate? Ochii ne readuc 
în minte imagini care ne tulbură, urechile ne distrag atenţia, 
o sărutare pe gură devine provocare la păcat etc. (De fuga 
saeculi 1,3).- Ieronim echivalează direct ferestrele cu simţu¬ 
rile. El scrie în Omilii despre Psalmi (51): o persoană are 
cinci ferestre: văzul, auzul, gustul, mirosul şi pipăitul. Dacă 
mă uit la o femeie ca să o doresc, am săvârşit deja adulter 
în inima mea, iar moartea a venit prin fereastra văzului. 
Dacă sunetul harpei, al ţiterei sau al flautului mă moleşeşte, 
atunci moartea a intrat în sufletul meu prin fereastra 
auzului ş.a.m.d.” 1 . 

„Scriptura a numit ferestre simţurile prin care sufletul 
cade, alipindu-se de lucrurile care-i plac. Şi ele deschid prin 
aceasta intrarea morţii. De fapt, ochiul se face adeseori in¬ 
trare multor feluri de morţi, privind la ceva care-1 mânie, sau 
îi stârneşte vreo poftă, sau la ceva de care se bucură fără 
folos, sau îl împinge la pizmă, sau la ceva care, făcându-I să 
se mândrească, îl duce apoi la ură, sau la vreo materie fru¬ 
mos colorată, sau la vreo alcătuire atrăgătoare prin forma ei, 
care face să alunece întreg spre poftă pe cel căruia îi place. 
La fel deschide fereastra morţii urechea, primind prin cele 
ce aude multe patimi în suflet: frică, întristare, mânie, plă¬ 
cere, poftă, revărsare de râs şi cele asemenea. Iar plăcerea 
gustului este, cum ar zice cineva, maica multor păcate în 
parte. Că cine nu ştie că mulţumirea lăcomiei de mâncare e 
rădăcina aproape a tuturor păcatelor din viaţă? Pentru că din 
ea se naşte desfătarea, beţia, lăcomia pântecelui, risipa pen¬ 
tru mâncări alese, belşugul nemăsurat, săturarea, ospeţele, 
lunecarea dobitocească şi nesocotită în patimile de necinste. 

1 SEP 6/1, p. 387 

De asemenea simţul pipăitului pricinuieşte cel mai de pe 
urmă dintre păcate; căci toate câte Ie săvârşesc iubitorii de 
plăcere prin trup sunt boli ale atingerii prin simţul pipăitului, 
a căror descriere în parte ar fi foarte lungă” 1 . 

„De ce este nevoie ca porţile inimii tale să fie închise 
şi Mirelui? Să-i fie larg deschise lui Hristos şi să se închidă 
diavolului [...]. 

Şi tu să ai pe viitor ferestrele deschise, pe unde să 
pătrundă lumina, pe unde să vezi cetatea Domnului. Dar să 
nu deschizi acele ferestre despre care se spune: Că iată 
moartea intră pe ferestrele noastre” 2 * . 

„Multă pază trebuie să arătăm, fraţilor, în jurul simţu¬ 
rilor trupului, fiindcă acul păcatului intrând prin ele în suflet 
îl omoară şi-l face nemişcat faţă de tot lucrul bun; căci zice 
Scriptura: Moartea a urcat prin ferestre”*. 

„Căci zice Apostolul: Cei ai lui Hristos şi-au răstignit 
trupul Împreună cu patimile şi poftele lui (Galateni 5,24); 
adică şi-au omorât faptele împătimite ale trupului împreună 
cu întipăririle în gândire ale gândurilor nelalocul lor şi cu 
poftele vătămătoare” 4 . 

21: Şi fi-vor stârvurile oamenilor drept pildă pe- 
ntinsul câmpului ţării voastre, ca iarba înapoia cosaşu¬ 
lui, şi nimeni nu va fi care să le-adune. 

22: Acestea zice Domnul: înţeleptul să nu se laude 
întru a sa înţelepciune, puternicul să nu se laude întru a 
sa putere, iar bogatul să nu se laude întru bogăţia lui, 

23: ci-ntru aceasta să se laude cel ce se laudă: în- 
tru-nţelegerea şi cunoaşterea că Eu sunt Domnul, Cel ce 
face milă şi judecată şi dreptate pe pământ; că întru a- 
cestea-i bunăvoirea Mea, zice Domnul. 


1 Sf. Grigorie de Nyssa, Despre Rugăciunea domnească , V 

I Fericitul Ieronim, Epistole /, XXII, 26 

Teolipt al Filadelfiei, Cuvinte duhovniceşti , X, 1 

4 Teolipt al Filadelfiei, Cuvinte duhovniceşti, IV, 19 

„Părinţii (Clement, Origen, Augustin, Ciprian, Vasile 
ce! Mare) insistă asupra diferenţei pauline între înţelepciu¬ 
nea pământească şi cea de la Dumnezeu” . 

„Să ne smerim, aşadar, fraţilor, lepădând orice mân¬ 
drie, îngâmfare, neînţelepciune şi furie şi să facem ceea ce 
este scris” 1 2 . 

„înţeleptul să nu se mândrească cu înţelepciunea sa, 
nici cel puternic cu tăria sa, căci ceea ce este vrednic de 
laudă nu este al nostru, ci e un dar de la Dumnezeu (Efeseni 
2, 8); aşa e şi cu înţelepciunea care vine de la El şi puterea 
care vine de la El şi tot aşa şi cu toate celelalte virtuţi” 3 . 

„Aceasta-i înălţimea omului, aceasta-i slava şi măreţia 
lui: să cunoască ce-i cu adevărat mare, să se lipească strâns 
de Dumnezeu şi să caute slava Iui în slava care vine de Ia 
Domnul” 4 . 

24: Iată, zilele vin - zice Domnul - când Mă voi 
răzbuna pe toţi cei ce doar în trup sunt taiaţi-împrejur: 

„Literal: ... pe toţi cei ce şi-au tăiat-împrejur netă - 
ierea-mprejur. Verbul următor lămureşte că e vorba de ipo¬ 
crizia celor ce cultivă forma golită de conţinut. Circumcizia 
(instituită prin Avraam - Facerea 17, 1-13) era semnul tru¬ 
pesc al legământului dintre Dumnezeu şi om, dar alianţa era 
menită să opereze în planul credinţei şi al moralităţii” 5 . 

25: pe Egipt şi pe Idumeea şi pe Edom şi pe fiii lui 
Amon şi pe fiii lui Moab şi pe cei ce-şi rad faţa de jur- 
împrejur, chiar şi pe cei ce locuiesc în pustiuri; căci toate 
neamurile sunt netăiate-mprejur la trup, dar cei din casa 
lui Israel, toţi, sunt la inimă netăiaţi-împrejur”. 

„Toată casa lui Israel [sunt] netăiaţi împrejur în 
inimile lor: una din ideile majore ale epistolelor pauline este 


1 SEP 6/1, p. 388 

2 Sf. Ciment Romanul, Epistola /către Corinteni , XIII, 1 

Origen, Comentarul la Evanghelia după Matei , X, 19 

4 SC Vasile cel Mare, Omilii şi Cuvântări , XX, 3 

5 BB VA, p. 982 

circumcizia interioară a inimii. Nu ajunge să fii tăiat împre¬ 
jur trupeşte, trebuie să fii şi sufleteşte, altfel spus, legămân¬ 
tul omului cu Dumnezeu trebuie să fie profund, nu formal 
doar la nivelul cultului. Theodoret subliniază faptul că, din 
acest punct de vedere, evreii nu se deosebesc de păgâni. 
Ultimii nu au trupul circumcis, în vreme ce primii, îndepăr- 
tându-se de Dumnezeu, îşi lasă inima necircumcisă ( Comen¬ 
tariu la Ieremia , ad. /oc.)” 1 . S-a văzut aici şi o anticipare a 
chemării neamurilor la mântuire: „Iar că cei dintre neamuri 
au fost cunoscuţi mai înainte ca mai adevăraţi şi mai 
credincioşi, vă vom arăta aici cele spuse de profetul 
[Ieremia] 2 : Israel este necircumcis cu inima, iar neamurile, 
cu prepuţul” 3 . „Vedeţi, deci, că Dumnezeu nu voieşte 
această circumciziune, care a fost dată ca semn. Căci aceasta 
nu este folositoare nici egiptenilor, nici fiilor lui Moab şi 
nici fiilor lui Edom. Dimpotrivă, chiar dacă ar fi cineva scit, 
sau pers, el poate avea cunoştinţa lui Dumnezeu şi a 
Hristosului Lui, dacă păzeşte dreptăţile veşnice, se 
circumcide cu circumciziunea cea bună şi folositoare şi este 
prieten al lui Dumnezeu” 4 . 

Domnul a instituit „tăierea împrejur drept semn potri¬ 
vit al legământului dintre El şi noi, pentru ca celor ce iau 
fiinţă din mădularul acela, ce este în mod deosebit consacrat 
după ce a arătat ascultare primind tăierea împrejur, să li se 
amintească faptul că sunt sfinţiţi întru Domnul prin chiar 
instrumentul generării lor, va să zică pentru ca lăuntric să se 
taie împrejur de vicii în inimă la fel cum, în exterior, au fost 
deja tăiaţi împrejur în carne; dar şi pentru a se rupe astfel 
prin moravuri de obârşia lor din necredincioşii caldei, aşa 
cum au îndepărtat de la ei partea din faţă a acelui mădular. 


1 SEP 6/1, p. 388 

2 în text: Isaia. Deseori, în scrierile patristice, citarea din memorie a dus 
la astfel de confuzii. 

3 Sf. Iustin Martirul, Apologia întâia , LIII 

4 Sf Iustin Martirul, Dialogul cu iudeul Trifon , I, XXVIII 

depărtându-se de aceştia nu atât prin trup, [...] cat prin cu- 
get” 1 . 


CAPITOLUL 10 - Lipsa de folos a idolilor , Pusti¬ 
irea Ierusalimului 

1: Auziţi cuvântul Domnului, pe care El l-a grăit 
vouă, casa lui Israel! 

2: Acestea zice Domnul: „Nu învăţaţi după căile 
neamurilor şi nu vă temeţi de semnele cerului; că ei se 
tem de ele, căzând cu feţele la pământ. 

„Creştinul trebuie să iasă din mijlocul păgânilor, sau 
altfel se va face părtaş la păcatele acestora şi la pedepsele 
cuvenite” 2 . 

3: Că zadarnice-s deprinderile neamurilor: lemn 
tăiat din pădure, lucru de dulgher sau chip turnat, 

Aici pare neîndoielnic că „este vorba de deprinderile 
idolatre” 3 . 

4: înfrumuseţat cu argint şi aur; le întăresc din 
ciocane şi cuie şi le aşază bine, ca să nu mişte. 

5: Argint bătut, ele nu-s în stare să umble; de vor 
fi ridicate, se vor ridica, dar nu vor păşi. Nu vă temeţi de 
ele: nu fac rău, dar nici bine nu este-ntru ele”. 

6: Nimic nu este asemenea Ţie, Dumnezeule: mare 
eşti Tu şi mare este numele Tău întru putere. 

7: Cine nu se va teme de Tine, împărate al nea¬ 
murilor?: că Ţie se cuvine aceasta. Că nimeni nu-i ase¬ 
menea Ţie între toţi înţelepţii neamurilor şi-n toate re¬ 
gatele lor! 

$: Ei laolaltă sunt descreieraţi şi animalici; un sim¬ 
plu lemn e-nvăţătura lor ce dă Deşertăciuni; 


1 Abelard, Dialog între un filosof, un iudeu şi un creştin , p. 75 

2 Sf. Ciprian al Cartaginei, Mărturii-apud VSP, p. 405 

3 BBVA, p. 982 

9: foiţe de argint aduse de la Tarsis, aur venit din 
Ofir, mână de argintar, lucru de meşter, pe toate le-m- 
braca-n purpură stacojie* 

Tarsis şi Ofir sunt localităţi neidentificate. „Oricum 
pentru evrei, toponimul [Tarsis] are conotaţia de capăt al 
lumif' 1 . 

10: Domnul însă e Dumnezeu adevărat, Dumne¬ 
zeul cel viu şi împăratul cel veşnic; când El Se mânie, 
pământul se clatină, neamurile nu-1 pot suferi urgia. 

„Bine să ştii, monah amărât, că, precum am grăit prin 
Proorocul, voi fi ţie povăţuitor aspru şi te voi întâmpina pe 
calea Egiptului, întărindu-te prin necazuri; şi căile tale cele 
de ocară ţi Ie voi închide cu ţăruşii ascuţiţi ai Proniei Mele, 
înţepându-te cu nenorociri neaşteptate şi împiedicându-te ca 
nu cumva să aduci la faptă cele ce vrei în inima ta nesoco- 
tită” 2 . 

11: Aşa să le spuneţi: «Dumnezeii care n-au făcut 
cerul şi pământul să piară de pe pământ şi de sub cerul 
acesta!». 

„Scriptura foloseşte uneori termenul de dumnezei şi 
pentru a desemna ceea ce nu este din dumnezeire. Insă [...] 
nu îi socoteşte pe aceştia dumnezei în sens deplin, ci cu anu¬ 
mite adăugiri lămuritoare, din care noi înţelegem că, de fapt, 
nu este vorba deloc despre dumnezei. [...] Căci, din faptul 
că Ieremia vorbeşte despre distrugerea lor, se arată că unii ca 
aceştia nu sunt dumnezei deloc” 3 . 

Chiar dacă idolii sunt numiţi dumnezei , „Sfânta Scrip¬ 
tură nu cruţă astfel de numiri echivoce, chiar când ele ni s-ar 
părea neprobabile atunci când designăm idolii sub nume 
dumnezeiesc” 4 . 


1 SEP 6/1, p. 389 

Ioan Carpatiul, Cuvânt ascetic şi foarte mângâietor către monahii 
care l-au îndemnat din India 

3 Sf. Irineu, Adversus Haereses , III, VI - apudVSP, p. 405 

Sf. Grigorie de Nyssa, Epistola despre Sfânta Treime , 4 

„Dacă Dumnezeu este Cel care a făcut cerul şi pă¬ 
mântul, atunci dumnezeii [idolii] cărora slujesc oamenii nu 
sunt dumnezei” 1 . 

12: Dumnezeu este Cel ce cu puterea Sa a făcut 
pământul Cel ce cu înţelepciunea Sa a întemeiat lumea şi 
cu lucrarea minţii Sale a întins cerul, 

„Origen, în a opta omilie la Ieremia, comentează: Ce¬ 
le trei însuşiri ale Domnului enumerate de profet - puterea, 
înţelepciunea şi chibzuinţă - se adresează fiecare unui 
domeniu aparte. Astfel, tăria lucrează în cele ale pământului 
creat, înţelepciunea se manifestă în sfera oamenilor, iar 
chibzuinţă este pentru cele ale Cerului. ♦ Părinţii invocă a- 
cest verset fie în tratatele dogmatice, în care se prezintă prin¬ 
cipiile credinţei creştine, subliniind rolul de Creator unic al 
adevăratului Dumnezeu (Ambrozie al Milanului, loan Gură 
de Aur), fie în comentariile la primul capitol din Facerea 
(Ambrozie al Milanului, Cele şase zile ale creaţiei 1,3,9), fie 
în polemicile antipăgâne sau antieretice. Pentru Ambrozie al 
Milanului, arienii s-au întors la păgânism dat fiind că neagă 
rolul de Creator al Logosului (De doctrina christiana 4, 4, 
48), de asemenea, Augustin spune că, deşi idolii au dispărut 
din temple, ei au rămas în inimile păgânilor sau ale falşilor 
creştini (Despre Psalmi 99,2)” 2 . 

13: şi-n cer noianuri de ape; Cel ce ridică nori de 
la marginea pământului, Cel ce-a (acut fulgere aducă¬ 
toare de ploaie şi vânturile le-a scos din tainiţele lor. 

„Poţi vedea cât de apropiate şi cât de acord unele cu 
altele sunt cuvintele rostite de toţi profeţii, pentru că unul şi 
acelaşi Duh a vorbit prin ei despre monarhia Iui Dumnezeu, 
despre crearea lumii şi despre facerea omului” 3 . 

„Neamurile, închinându-se zidirii în locul Ziditorului 
şi Făcătorului şi căzând prin aceasta în rătăcirea poliţe istă. 


1 Sf. Ioan Gură de Aur, Omilii la Facere, XXXV, 5 

2 SEP 6/1, p. 390 

3 Teofii al Antiohiei, Trei Cărţi către Autolic, II, XXXV 

au cinstit turmele dracilor. Israil, deşi sfanţ prin originea de 
sus şi prin părinţii săi, a căzut uşor în apostazie” 1 . 

14: Atunci tot omul îşi iese din fire; argintarului îi 
e ruşine de idolii săi, că tot ce-a topit el nu-i decât min¬ 
ciună, că-n toate celea nu-i nici o suflare; 

15: deşertăciune sunt, lucruri de luat în râs; la vre¬ 
mea cercetării lor, ele vor pieri. 

16: Partea lui lacob nu e ca acestea; fiindcă Cel ce 
pe toate le-a plăsmuit, El îi este moştenire: Domnul este 
numele Lui. 

17: De pe-afară ţi-a adunat fiinţa, El, Cel ce locu¬ 
ieşte întru cei aleşi. 

Fiinţa: „ipostasis [u7i6oTaai<;] = substanţa. Se traduce 
şi prin fiinţa, fiinţarea (ca în Evrei 11, l). 

Aici e vorba de ipostaza divină a poporului ales, po¬ 
por alcătuit din aleşii în care locuieşte Dumnezeu. 

Textul Masoretic: Adună-ţi lucrurile de pe jos, tu, cea 
împresurată ! 

(Se pare că îndemnul îi este adresat cetăţii Ierusali¬ 
mului, personificare a casei lui IsraelŢ 2 . 

18: Căci aşa zice Domnul: Iată, cu necaz îi voi dobori 
pe locuitorii acestei ţări, aşa ca rana lor să fie vădită. 

19: Vai de prăbuşirea ta! Dureroasă-ţi este rana. 
Iar eu am zis: Cu adevărat, aceasta-ţi este rana, şi ea te 
ţine. 

20: Locul tău de-nchinare e o dărâmătură: a pie¬ 
rit; învelitorile tale sunt, toate, spintecate; copiii mei şi 
turmele mele nu mai sunt; nu mai e loc pentru locaşul 
meu de-nchinare, şi nici loc pentru învelitorile mele. 

învelitorile: „imaginea este aceea a cortului mărturiei, 
care era acoperit cu învelitori de piele” 3 . 


1 SC Chirii al Alexandriei, Glafire la Facere , I, Despre Noe şi 
corabie , 4 

2 BBVA, p. 983 

2 BBVA, p. 983 

21: Pentru că păstorii şi-au ieşit din minţi şi pe 
Domnul nu L-au căutat, de aceea păşune-ntreagă n-o 
mai au în seamă şi [oile] s-au risipit 

„în Comentariul său (ad. loc.), Theodoret al Cyrului 
spune că e vorba de regii şi preoţii care au condus acest po¬ 
por rătăcitor departe de Dumnezeu. Plecând de Ia acest ver¬ 
set, Chirii al Alexandriei afirmă că Iisus Hristos e singurul 
Păstor adevărat al întregii omeniri {Comentariu la Evanghe¬ 
lia după Luca , Omilia I26) 1 . 

„Că ei înşişi 2 s-au făcut pricină a pieirii poporului 
mărturiseşte proorocul Ieremia” 3 . 

„Se osândesc deci cu dreptate ca vânzători ai oilor, ca 
laşi, ca fricoşi, ca neavând deloc curajul şi voinţa să lupte 
pentru oile de sub conducerea lor şi să le apere. [...] Deci, 
din însăşi realitatea s-a adeverit că Păstorul cu adevărat bun 
este Hristos, iar aceia au fost mai degrabă stricăcioşi decât 
buni şi foarte străini de laudele adevărate” 4 . 

Şi oile s-au risipit : „Cuvântul este adevărat. Căci, 
deoarece cei păstoriţi - adică mulţimea - nu s-au putut 
folosi de conducerea căpeteniilor spre cunoaşterea lui Hris¬ 
tos, au pierit şi au alunecat în neînţelegerea pierzătoare de 
Hristos” 5 . 

22: Zgomot se aude: lată, cutremur mare vine din 
ţara de miazănoapte să prefacă-n pustiu cetăţile lui Iuda 
şi-n adăposturi de vrăbii. 

23: Ştiu, Doamne: calea omului nu e a lui, şi dacă 
omul merge, nu el şi-ndreaptă paşii. 


1 SEP 6/1, p. 392 

2 Cei ce ar fi trebuit să păstorească poporul. 

3 Sf. Chirii a! Alexandriei, Comentariu la Evanghelia Sfântului loan , 
IV 

4 Sf Chirii al Alexandriei, Comentariu la Evanghelia Sfântului loan , 
^S£ Chirii al Alexandriei, Comentariu la Evanghelia Sfântului loan , 

„Omul nu face nimic (sau nimic până la capăt) doar 
prin propriile sale puteri” . 

„Prosper din Aquitania comentează într-un tratat de la 

sfârşitul vieţii, scris în nota lui Ioan Casian: Dacă Dumnezeu 

nu lucrează în noi, noi nu ne putem împărtăşi din nici o 

virtute. într-adevăr, fără Dumnezeu nimic nu este bun. Fără 

* 

această Lumină, nimic nu străluceşte. Fără această înţelep¬ 
ciune, nimic nu este drept. Apoi este citat versetul din Iere- 
mia. Ideea este reluată şi dezvoltată în alt pasaj din acelaşi 
tratat. Despre chemarea tuturor neamurilor (1,8 şi 1,24)” 1 2 . 

24: Ceartă-ne, Doamne, dar cu dreaptă măsură, şi 
nu cu mânie, ca să nu ne-mpuţinezi! 

„Profetul nu se roagă să îndepărteze Domnul certarea, 
ci urgia” 3 . 

„însăşi ceata sfinţilor nu respinge certarea potrivită 
Sfinţilor, ci o primeşte cu smerenie [...]. Căci cu mânie va 
avea Ioc tăierea deplină a mlădiţelor neroditoare, fiindcă Ie 
trimite Ia chinuri. Dar curăţirea celor aducătoare de rod are 
loc mai degrabă cu judecată, adică cu atenţie şi măsură, pri¬ 
vind la puţina osteneală pentru rodire şi urmărind o sporire a 

*«4 

ei . 

Un comentariu pornind de la o versiune de text dife¬ 
rită: „Cel mustrat pentru păcate nu a fost încă pedepsit. Dar 
cel pedepsit arată deja o apropiere de cunoaştere. Dacă mâ¬ 
nia disciplinează, iar iuţimea mustră, mânia este mai efi¬ 
cientă decât iuţimea. De aceea şi Ieremia spune: Pedepseşte - 
ne, Doamne, dar în judecată şi nu în iuţime. Căci nu a spus 
nu în mânie , fiindcă doar pedeapsa (disciplinarea) din jude¬ 
cată este mai bună decât cea din iuţime şi din mânie. Căci 
cel pedepsit în judecată, luminat de cuvânt, se va folosi de 


1 BBVA, p. 983 

2 SEP 6/1, pp. 392-393 

3 Sf. Vasile cel Mare, Omilii şi Cuvântări , XII, 5 

Sf. Chirii al Alexandriei, Comentariu la Evanghelia Sfântului loan, 
X 

judecăţile lui Dumnezeu ca să nu lucreze nimic confuz, ci să 

le săvârşească pe toate cu judecată sănătoasă, ca să aibă 
• • * 1 
chiar şi gândurile încercate” . 

25: Varsă-ţi mânia peste neamurile care nu Te cu¬ 
nosc şi peste triburile care n-au chemat numele Tău; că 
ele l-au mâncat pe Iacob şi l-au mistuit şi păşunea Iui au 
facut-o pustie. 

„Deci stricându-se neamul sfânt prin împreunarea cu 
cel rău şi cu cei ce erau de o calitate şi de judecată şi de 
moravuri deosebite şi facându-se una Israil cu neamurile. 
Făcătorul tuturor pregătea cu dreptate nimicirea” . 

CAPITOLUL 11 - Ruperea legământului cu Dum¬ 
nezeu. Prigoană împotriva lui Ieremia 

1: Cuvântul care s-a făcut de la Domnul către Ie¬ 
remia, zicând: 

„Pentru Origen, acest cuvânt nu este altul decât Cu¬ 
vântul care era la început la Dumnezeu (loan 1,1), adică 
lisus Hristos. Acesta a fost cu Moise, cu Ieremia, cu Jsaia, 
acelaşi Cuvânt este acum în Biserică. Nu trebuie tăiat în 
două , o parte pentru cei vechi şi o parte pentru creştini. Un 
singur Cuvânt străbate întreaga istorie a poporului lui Dum¬ 
nezeu, care pe vremuri era Israel, acum este Biserica lui 
Hristos (Omilii la Ieremia , ad. Ioc.)” 3 . 

2: „Auzi cuvântul acestui legământ şi vei grăi către 
bărbaţii lui Iuda şi către locuitorii Ierusalimului şi le vei 
zice: 

3: Acestea zice Domnul, Dumnezeul lui Israel: 
Blestemat este omul care nu va asculta de cuvintele aces¬ 
tui legământ pe care Eu l-am poruncit părinţilor voştri 


* Sf Vasije cel Mare, Comentariu la Cartea profetului Isaia, V, 181 
Sf Chirii al Alexandriei, Glafire la Facere , I, Despre Noe şi 


corabie , 4 
3 SEP 6/1, p. 393 

în ziua în care i-am scos din ţara Egiptului, din cuptorul 
cel de fier, zicând: 

„Legământul sau Legea : Descoperirea unui exemplar 
a! Deuteronomului, în anul 622, a provocat o revigorare 
religioasă în care Ieremia a jucat un rol aparte. Osty a iden¬ 
tificat influenţe lexicale directe ale Deuteronomului asupra 
primelor 12 versete ale acestui capitol. ♦ cuptorul cel de 
fier. metaforă pentru ţara Egiptului preluată din Deutero- 
nom 4, 20” l . 

4: Ascultaţi glasul Meu şi faceţi tot ceea ce Eu vă 
voi porunci; şi voi îmi veţi fi Mie popor, iar Eu vă voi fi 
vouă Dumnezeu; 

„Poporul Acestui Dumnezeu — Dumnezeul acestui 
popor: cei doi parteneri ai alianţei (legământului)” 2 . 

5: ca să întăresc jurământul pe care l-am jurat pă¬ 
rinţilor voştri, anume să ie dau o ţară în care curge lapte 
şi miere, aşa cum este şi astăzi.” Iar eu am răspuns, zi¬ 
când: Aşa să fie, Doamne! 

6: Şi mi-a zis Domnul: „Citeşte toate aceste cuvinte 
în cetăţile lui Iuda şi pe uliţele Ierusalimului, zicând: 

7: Auziţi cuvintele acestui legământ şi faceţi-le!” 

8: Dar ei nu le-au făcut. 

9: Iar Domnul mi-a zis: „Sfat viclean se află prin¬ 
tre oamenii lui Iuda şi printre locuitorii Ierusalimului. 

10: Ei s-au întors la nedreptăţile părinţilor lor din 
vechime, cei ce n-au vrut să asculte de cuvintele Mele; şi, 
iată, ei merg după dumnezei străini, cărora să le slujeas¬ 
că; casa lui Israel şi casa lui Iuda au rupt legământul 
Meu, pe care Eu l-am încheiat cu părinţii lor. 

11: De aceea, aşa zice Domnul: Iată, Eu aduc peste 
poporul acesta rele din care nu vor putea ieşi; şi vor 
striga spre Mine, dar Eu nu-i voi auzi. 


1 BBVA, p. 984 

2 BBVA, p. 984 


• *\ 


„Ce este mai demn şi mai drept? N-am auzit, nu 
suntem auziţi; n-am respectat, nu suntem respectaţi. Cine, 
mă rog, dintre stăpânii trupeşti este mulţumit să se poarte cu 
ai săi conform unei astfel de condiţii, încât să dispreţuiască 
pe servii săi numai atât cât a fost şi el dispreţuit de ei?” 1 . 

12: Iar cetăţile Iui Iuda şi locuitorii Ierusalimului 
vor merge şi vor striga spre dumnezeii cărora ei le jert¬ 
fesc tămâieri, dar aceia nu-i vor scăpa la vremea neca¬ 
zului lor. 

13: Căci dumnezeii tăi, ludo, erau după numărul 
cetăţilor tale; şi după numărul uliţelor Ierusalimului 
ai fost ridicat altare de pe care să i se aducă tămâieri 
lui Baal. 

14: Iar tu, tu nu te ruga pentru poporul acesta şi 
nu mijloci pentru ei în cereri şi rugăciuni; că Eu nu-i voi 
auzi la vremea când Mă vor chema, la vremea necazului 
lor. 

„Ieremia crezând că Dumnezeu va milui pe popor, s-a 
rugat pentru el. Dar fiindcă acesta nu şi-a adăugat şi credinţa 
Iui, el n-a fost ascultat. N-avea Ieremia credinţă? Ba da. [...] 
Deci vina a fost a poporului. Aşa e şi în cazurile asemănă¬ 
toare” 2 , când rugăciunile pentru cineva nu sunt ascultate 
(desigur, fără să ne comparăm cu Ieremia!). 

Cei ce păcătuiesc şi nu se pocăiesc cer degeaba mila 
lui Dumnezeu, „e cu neputinţă ca aceştia să primească, nu 
numai dacă se roagă ei, dar chiar dacă s-ar ruga pentru ei 
alţii care au mare îndrăzneală înaintea lui Dumnezeu; [cum] 
de pildă s-a rugat şi Ieremia pentru iudei” 3 . 

15: De ce-a făcut iubita Mea urâciune-n casa 
Mea? Oare «rugăciunile» şi «cărnurile sfinte», ele oa¬ 
re te vor despuia de răutăţile tale? Sau astfel vei scăpa 
tu de ele? 


2 guvernarea lui Dumnezeu, III, 9 

3 <îf i arS î 1U ^ e ’ trişori duhovniceşti , 387 
S£ Ioan G « de Aur, Omilii la Matei, LX, 2 

„Cărnurile sfinte erau numite astfel de idolatrii care le 
aduceau drept jertfă zeilor lor” 1 . 

„Acesta este postul bineplăcut Mie, zice Domnul: stri¬ 
caţi răutăţile, încetaţi tovărăşiile cele rele, rupeţi jurămintele 
întemeiate pe ură şi pe răzbunare, odihniţi-i pe cei tulburaţi, 
încetaţi orice faptă nedreaptă. împarte de bunăvoie pâinea ta 
cu cel flămând şi adăposteşte în casa ta pe străinul lipsit de 
acoperiş. Dacă vezi vreun om lipsit de haine, îmbracă-I şi 
nu-i dispreţui pe cei ce nu sunt de un neam cu tine” 2 . 

„E un obicei al dumnezeieştii Scripturi să zică urâ¬ 
ciune idolului, deci unui lucru adorat” 3 . 

„Iar cei alipiţi slujirii Legii şi cei ce s-au silit cu adu¬ 
ceri de sânge sau cu daruri n-au săvârşit nimic de folos” 4 . 

16: «Măslin frumos, cu umbre moi pe chip», aşa ţi- 
a numit Domnul numele. Când scrâşnetul securii se 
auzea în el, foc i s-a aprins în ramuri. Mare-i necazul ce 
vine asupră-fi; crengile Iui nu-s bune de nimic. 

Primul stih: „Metafora evocă măreţia măslinului, dar 
şi rodnicia lui, ca acela-ntru care oamenii II preamăresc pe 
Dumnezeu (Judecători 9, 9)” 5 . 

„De bună seamă. Domnul numeşte măslin bogat şi 
frumos, plin de roade şi arătos, sufletul pe care îl aprobă Fie 
pentru eficienţa în lucrare, fie pentru râvna lui sfântă pentru 
cuvintele cunoştinţei. Dar, la glasul unui cuvânt puternic 6 , s- 
a aprins un foc în el, pentru că, după ce un om a început să 
fie lăudat, el se ruşinează, poate, să pară inferior faţă de ce 
se spune despre el şi se străduieşte să fie cum se spune că 
este. Glasul unui cuvânt puternic este lauda linguşitorilor. 

1 BBVA, p. 984 

2 Sf. Irineu, Adversus Haereses , IV, XVI - apud VSP, p. 401 

Sf. Chirii al Alexandriei, Despre închinarea şi slujirea în Duh şi 
Adevăr , I 

Sf. Chirii al Alexandriei, Comentariu la Evanghelia Sf.Ioan, V 

3 BBVA, p. 984 

La Anania: scrâşnetul securii. Vulgata: ad vocem loquellae grandis 

exarsit ignis in ea. 

[...] Aşadar la glasul unui cuvânt puternic s-a aprins foc în 
el, pentru că, Ia răsunetul laudei, se aprinde în inimă o fla¬ 
cără de iubire pentru slavă deşartă. 

Toate ramurile măslinului sunt mistuite de foc, pentru 
că în ochii Dumnezeului Atotputernic fie faptele bune, fte 
cele ce-au fost spuse din cunoştinţă pier, când ele nu mai 
provin din iubire pentru Domnul, ci din căutarea unei laude 
trecătoare” 1 . 

17: Şi Domnul, Cel ce te-a sădit, lucruri rele a grăit 
împotrivă-ţi, din pricina răutăţii casei lui Israel şi a casei 
lui Iuda, pentru tot ceea ce cu mâna lor şi-au facut-o ca 
să-Mi stârnească mânia prin jertfele aduse lui Baal”. 

18: Doamne, învaţă-mă, şi voi şti! Atunci am văzut 
eu uneltirile lor. 

învăţaţi de Dumnezeu, oamenii pot cunoaşte uneltirile 
vrăjmaşului. 

„Dar dacă vor voi să rămână în întunericul cugetului 
lor, să întrebe pe cei ce prin scoaterea ochilor lor nu mai văd 
soarele sensibil, ce lucruri pătimesc” 2 . 

19: Dar eu, ca un miel nevinovat pe care-1 duc Ia- 
njunghiere, n-am ştiut că ei împotriva mea gândeau cu 
gânduri rele, zicând: „Veniţi să-i punem lemn în pâine şi 
să-l isprăvim de pe pământul celor vii, iar numele lui 
şteargă-se din amintire!” 

if A pune lemn în pâine — a pune otravă în mâncare 
(interpretare după tradiţia rabinică) . 

„După Ieronim, există un consens printre interpreţii 
antici cum că lisus însuşi ar fi vorbit aici prin gura Iui le- 
remia, la persoana I, profeţindu-Şi jertfa (Şase cărţi despre 
Ieremia 2,110,2-4). Interpretarea hristologică se întâlneşte la 
Chirii al Ierusalimului (Cateheze 13,19), Origen ( Comenta - 


sf: Grigorie cel Mare, Omilii la Profetul lezechiel , II, IX, 16 
Teolipt al Filadelfiei, Cuvinte duhovniceşti , II, 51 
3 BBVA, p. 984 

riu la Evanghelia după loan 1,23 şi 6,273), Lactanţiu (Insti¬ 
tuţii divine 4,14) etc.” 1 . 

„Aici, Hristos este numit oaie şi miel de junghiere, 
iar pericopa se referă la taina Patimilor” 2 . 

E o închipuire a Patimilor Domnului: „După Evan¬ 
ghelie, trupul Lui era închipuit prin pâine. Veniţi, aşadar, să 
băgăm lemn în pâinea Lui şi să nimicim viaţa Lui de pe 
pământul celor vii. Viaţa nu se nimiceşte! Pentru ce vă obo¬ 
siţi în zadar? Şi numele Lui să nu se mai pomenească ! Za¬ 
darnic este sfatul lor! Căci numele Lui rămâne în Biserică” 3 , 
„în Evanghelie se arată limpede lemnul crucii acolo unde 
este descrisă Pătimirea Domnului, care a fost profeţită” 4 . 

„Tatăl este egal cu Cel ce era întru început Cuvânt 
(loan 1,1), Creatorul a toate (Toan 1,3), Fiul Unul-Născut 
(loan 1,14) [...], dar este mai mare decât [...] mielul jertfit, 
după Ieremia” 5 . Prin kenoza întrupării. Fiul îşi asumă cele 
ale noastre, putând fi astfel văzut ca „mai mic” decât Tatăl. 

Cei ce resping pâinea şi vinul prefăcute în Trupul şi 
Sângele lui Hristos se află în opoziţie şi cu profeţii Vechiu¬ 
lui testament: „Oare nu îmbracă proorocul rolul celor ce L- 
au răstignit prezicând şi trâmbiţând nebunia iudeilor împo¬ 
triva lui Hristos şi spunând ca unul din aceştia: Veniţi să-i 
punem lemn în pâinea lui şi să-l ştergem din cartea celor 
v/7?” 6 . 

20: Doamne, Tu, Cel ce judeci cu dreptate, Tu, Cel 
care cerci inimile şi rărunchii, dă-mi să văd răzbunarea 
Ta asupră-le, căci pricina mea Ţie Ţi-am înfăţişat-o. 

21: De aceea, aşa grăieşte Domnul împotriva oa¬ 
menilor din Anatot - cei ce umblă dnpă viaţa mea şi-mi 


1 SEP. 6/1, p. 396 

2 SC Ciprian al Cartaginei, Mărturii - apud VSP, p, 411 

3 SC Chirii al Ierusalimului, Cateheze , XUI, 19 

4 SC Grigorie cel Mare, Omilii la Profetul lezechiel , I, VI, 13 

5 SC Amfilohie de Iconium, Omilii X,5 

6 Teolipt al Filadelfiei, Discursuri către fdaâelfieni, II, 8 

zic: „Nu vei profeţi In numele Domnului!; altfel, de mâi¬ 
nile noastre vei muri!” 

„Anatot: locul de naştere al Iui Ieremia” . 

„Efrem Şirul îl pune pe Ieremia în compania lui Ilie, 
Eliei, Samuel şi Iisus, care n-au fost, nici ei, primiţi şi re¬ 
cunoscuţi ca profeţi în locurile lor de baştină ( Comentariu la 
Diatesaronul lui Taţian 11,24)” 2 . 

22: de aceea, aşa zice Domnul: „Iată, ochii Mei vor 
fi asupra lor: tinerii lor vor muri de sabie, fiii şi fiicele 
lor se vor stinge de foame; 

23: şi rămăşiţă-n urma lor nu va rămâne, fiindcă 
Eu voi aduce rele asupra celor ce locuiesc în Anatot, in 
anul cercetării lor”. 

„Despre urmările exilului babilonian pentru oamenii 
din Anatot, vezi şi II Ezdra 2,23; 17,27 (= Neemia 7,27 Tex¬ 
tul Masoretic)” 3 . 


CAPITOLUL 12 - Fericirea celor răi. Dumnezeu 
îşi deplânge moştenirea. Judecata şi mântuirea neamu¬ 
rilor 


1: Drept eşti Tu, Doamne, pentru ca eu în faţa Ta 
să-mi pot face apărarea; da, despre judecăţi Iţi voi grăi. 
Cum se face că tocmai calea necredincioşilor sporeşte?, 
că toţi cei ce se poartă ca nişte trădători, tocmai ei în¬ 
floresc? 

,yAu sporit toţi cei care săvârşesc trădări : unul din 
paradoxurile des exprimate în Biblie. De ce oamenii răi sau 
păcătoşi prosperă? Care este logica acestei situaţii văzute ca 
imorale? Părinţii s-au aplecat adeseori asupra tainei. Ei au 
furnizat două tipuri de răspunsuri. Unii susţin că intenţiile 


' BBVA, p. 984 

2 SEP 6/1, p. 397 

3 SEP 6/1, p. 397 

Domnului nu pot fi cunoscute de oameni, misterul trebuie să 
rămână ca atare. Ne resemnăm în faţa lui fără a încerca să-l 
înţelegem. Alţii, între care Irineu sau Efrem Şirul, în privinţa 
versetului de faţă, invocă imensa răbdare a lui Dumnezeu 
faţă de păcătoşi. El aşteaptă ca aceştia să se convertească, ba 
chiar îi ajută, sporindu-le averea, să o facă. Dar Ia un mo¬ 
ment dat răbdarea Lui se va sfârşi, iar aceştia nu vor mai 
avea scăpare în veci. 

Pe cât de îndelungă e răbdarea acum, pe atât de lungă 
va fi pedeapsa lor la final (a se vedea Comentariu la Ieremia 
12 , 1 )”'. 

„Mulţi de atunci se sminteau, fiind nedesăvârşiţi, 
chiar şi dintre cei ce păreau mai vigilenţi, din pricina fericirii 
celor răi. [...] Dar acum 1 2 nu este vrednic de nici o scuză cel 
tulburat de unele ca acestea, care a învăţat să filozofeze atât 
de mult şi care a primit atâtea învăţături despre cele viitoa¬ 
re” 3 . 

2: Tu i-ai sădit, ei au prins rădăcină, au odrăslit şi 
roadă au făcut; aproape le eşti de gură, dar departe de 
rărunchii lor. 

Acestea se înţeleg „în sensul spuselor lui Isaia: 
Poporul acesta [...] Mă cinsteşte cu buzele, dar inima lui e 
departe de Mine (29, 13)” 4 . 

„Să nu se zică şi despre noi de Proorocul: Aproape 
eşti, Doamne, de gura lor, dar departe de rărunchii lor. Ni¬ 
meni altui nu va aduce inimii în chip statornic pace dinspre 
partea patimilor decât numai Iisus Hristos, Cel ce a unit pe 
cele ce se aflau la mare depărtare una de alta” 5 . 

Hristos a (re)unit în Sine dumnezeirea şi omenitatea, 
separate în urma căderii în păcat. 


1 SEP 6/1, p. 397 

2 După venirea Mântuitorului. 

3 Sf. Ioan Gură de Aur, Omilii la Psalmi , 7,9 

* BBVA, p. 985 

Isichie Sinaitul, Cuvinte despre împotrivire şi rugăciune , 182 

3: Dar Tu, Doamne, mă cunoşti, Tu inima mi-ai 
cercat-o chiar în faţa Ta: Curăţeşte-i pentru ziua-njun¬ 
ghie rii lor! 

„în Textul Masoretic, [al treilea stih] este precedat de 
o introducere: Adunâ-i cape nişte oi la-njunghiere” 1 . 

4: Pană când oare va plânge pământul şi până 
când iarba câmpului se va usca de răutăţile celor care-1 
locuiesc? Şi animalele şi păsările-au pierit cu totul, fiind¬ 
că ei au zis: „Dumnezeu nu va vedea căile noastre”. 

5: Dacă picioarele tale, alergând, te istovesc, cum o 
să te-ntreci cu cei de pe cai? în ţara păcii tale te simţi 
încrezător; ce te vei face Insă în freamătul Iordanului? 

yy Dacă picioarele...: în sensul: Dacă nu te poţi 
descurca într-o situaţie normală, uşoară, cum vei putea s-o 
faci în situaţii mult mai grele? ♦ freamătul Iordanului: se 
pare că e vorba de freamătul ierburilor înalte sau al 
tufişurilor de pe unele maluri ale râului, în care se ascund şi 
mişună sălbăticiuni” 2 . 

6: Fiindcă chiar fraţii tăi şi casa tatălui tău, chiar 
şi ei s-au lepădat de tine; şi au strigat şi-n urmărirea ta s- 
au adunat; să nu te-ncrezi în ei,chiar când îţi vor spune 
vorbe dulci. 

„Căci cei ce odinioară au grăit împreună cu alţii îm¬ 
potriva Lui s-au adunat [mai apoi] în credinţă şi au grăit 
bune despre El” 3 . 

Referirea se poate face chiar la aşa numiţii fraţi ai lui 
Hristos (Ioan 7, 3): „Căci fraţii care, înainte de a crede, s-au 
lepădat şi [...] au încercat să strige împotriva Lui, s-au adu¬ 
nat prin credinţă şi au grăit bune despre El, folosind altora şi 
luptând prin cuvintele despre credinţă. Cu multă prudenţă 
Proorocul, numind pe fraţi, adaugă în chip folositor casa 


1 BBVA, p, 985 

2 BBVA, p. 985 

3 Sf. Chirii al Alexandriei, Glafire la Facere y VII, Despre Iuda 

tatălui Tău , ca nu cumva să se înţeleagă că sunt şi ei din 
fericita Fecioară, ci numai din tatăl Iosif” 1 . 

7: Casa mi-am lăsat-o, moştenirea mi-am părăsit- 
o, sufletul cel iubit mi l-am dat în mâna vrăjmaşilor ei. 

„ Mi-am lepădat moştenirea : Lactanţiu interpretează 
în cheie mesianică (împărăţia cerurilor). Din moment ce 
moştenirea nu e din această lume, profetul n-o poate detesta; 
el se ridică împotriva moştenitorilor care n-o merită. Creşti¬ 
nii au fost adoptaţi ca fii de către Dumnezeu, iar moştenirea 
va fi a lor {Instituţii divine 4,20)” 2 . 

Versetul poate fi interpretat şi ca părăsirea lui Israel şi 
a Sinagogii de către Hristos, care Se mută în Biserica nea¬ 
murilor. 

„Când Hristos a plecat din Ierusalim, după spusa din 
prooroci [...], respingând poporul neascultător şi neînfrânat 
al iudeilor, şi S-a dăruit pe Sine celor de alt neam, L-a urmat 
o mulţime mare” 3 . 

„Fiind scos Hristos din casă pentru lipsa de credinţă a 
prigonitorilor Săi şi putându-se duce în Galileea, cum nu e 
aceasta una cu a preda sufletul Său în mâinile duşmanilor 
Lui?” 4 . 

8: Moştenirea mea mi s-a făcut ca un leu într-o 
pădure; glasul şi l-a ridicat împotrivă-mi, iată de ce am 
urât-o. 

„Se cuvine să întrebăm: ce face leul în pădure? Spun 
unii că, atunci când această mare şi înfricoşătoare fiară vrea 
să atace vreun animal, merge pe un vârf înalt, scoate un 
răget mare şi produce în acelea o spaimă atât de mare încât, 


1 Sf Chirii al Alexandriei, Comentariu la Evanghelia Sfântului Ioan , 
IV 

2 SEP 6/1, p. 399 

Sf. Chirii al Alexandriei, Comentariu la Evanghelia Sfântului Ioan , 

III 

4 Sf Chirii al Alexandriei, Comentariu la Evanghelia Sfântului foan t 

IV 

neputând suporta sunetul ameninţării, cade îndată, fie omul, 
fie animalul, pradă fiarei. [...] 

Sinagoga iudeilor s-a făcut Mântuitorului Hristos ca 
un leu în pădure, prin grăirea ei bolnavă. Dar firea dum¬ 
nezeiască nu simte teamă sau spaimă. Cu strigătele lor L-au 
trimis ia moarte, deşi Pilat le-a propus să aleagă iertarea, şi 
astfel cei ce n-au cunoscut Legea dumnezeiască se arată mai 
buni decât cei educaţi prin Lege” 1 . 

9: Oare nu-mi este moştenirea mea culcuş de hienă 
sau peşteră ce-o-mpresoară rotund? Mergeţi!, adunaţi 
toate fiarele câmpului, ele să vină şi s-o mănânce! 

„Oare nu e peşteră de hienă moştenirea Mea...?: 
Ieronim oferă o explicaţie deopotrivă ştiinţifică şi simbo¬ 
lică. EI aminteşte că hiena e un animal al pustiului care 
nu umblă niciodată pe timp de zi, ci numai pe timp de 
noapte, ca răufăcătorii (Omilii la Evanghelia după Marcu 
83,11,15-17 ) 2 . 

„Când Ieremia spune, adică Duhul prin el: Peşteră de 
hienă a ajuns casa Mea , arată ura pe care o are pentru vie¬ 
tăţile care se hrănesc cu trupuri moarte; dar printr-o alegori- 
zare plină de înţelepciune a osândit idololatria. Că trebuie cu 
adevărat să fie casa Dumnezeului celui viu curată de idoli” 3 . 

10: Mulţime de păstori mi-au stricat via, partea 
mea au spurcat-o, partea mea cea dorită au prefâcut-o-n 
pustie lipsită de urme; 

„A fost stricată cu adevărat via Stăpânului, fîind în¬ 
văţată să nesocotească închinarea lui Dumnezeu şi, prin do¬ 
rinţa de câştig urât a întâi-stătătorilor, fîind dusă Ia toată ne¬ 
ştiinţa” 4 . 


1 S£ Chirii al Alexandriei, Comentariu la Evanghelia Sfântului Ioan , 
XII 

2 SEP 6/1, p. 399 

3 Clement Alexandrinul, Pedagogul , II, 87,4 

4 Sf Chirii al Alexandriei, Comentariu la Evanghelia Sfântului Ioan , 

„Căci cum nu vom socoti că a fost stricată cu adevărat 
via Stăpânului prin răutatea lor 1 , odată ce susţineau că con¬ 
simţirea cu binele 2 şi minunarea de ceea ce e cu adevărat 
minunat e lucru greşit?” 3 . 

11: în plină dărâmătură s-a prefăcut; pentru mine- 
ntreaga ţară s-a prăbuşit, că nu-i nimeni care s-o pună Ia 
inimă. 

12: Suferinţe pândesc la fiece trecătoare-n pustie, 
căci sabia Domnului va mânca totul, dintr-o margine în 
alta a ţării; nici unui trup nu-i este pace. 

13: Aţi semănat grâu, aţi secerat spini; părţile lor 
nu le vor fi de folos; ruşinaţi-vă de fala voastră, că mus¬ 
trare vă este-n faţa Domnului. 

Legând versetul 13 de mulţimea de păstori din ver¬ 
setul 10, Fericitul Ieronim conchide: Preoţii nu vor dobândi 
folos din cele cuvenite lor. „Să nu cauţi câştigul lumesc în 
oastea lui Hristos, să nu ai mai mult decât atunci când ai 
devenit preot [...]. Masa ta modestă să o cunoască săracii şi 
peregrinii şi, împreună cu aceştia, Hristos să îţi fie come¬ 
sean; de preotul negustor şi de cel ajuns bogat din sărac şi de 
cel ajuns plin de fală dintr-un necunoscut, fugi ca de ciu¬ 
mă!” 4 . 

14: „Aşa grăieşte Domnul despre toţi vecinii răi 
care se ating de moştenirea Mea, pe care Eu am împăr- 
ţit-o poporului Meu Israel: Iată, Eu îi voi smulge din 
ţara lor, iar pe Iuda îl voi scoate din mijlocul lor. 

15: Şi va fi, după ce îi voi scoate, că Eu Mă voi 
întoarce şi voi avea milă de ei şi voi face ca fiecare să 
locuiască pe moşia sa şi fiecare în ţarina sa. 


1 A mai-marilor iudei. Via închipuie poporul. 

2 Cu Hristos. 

3 Sf. Chirii al Alexandriei, Comentariu la Evanghelia Sfântului Ioan y 
IV 

4 Fericitul Ieronim, Epistole /, LII, 5 

16* Şiva fi ca ’dacă ei * ntr_a<ievăr vor » nva t a calea 
orului Meu, adică să jure pe numele Meu: «Viu este 
Domnul!», aşa cum l-au învăţat pe poporul Meu să jure 
pe Baal, atunci ei vor fi aşezaţi în mijlocul poporului 

Meu. A x . 

17: Dar dacă nu se vor întoarce, atunci pe neamul 

acela îl voi sfârteca şi-l voi nimici”. 

Este limpede că atitudinea divină depinde de atitudi¬ 
nea noastră. 


CAPITOLUL 13 - Cingătoarea Eufratului Burdu¬ 
furile pline. Munţi în amurg. Pedepse asupra Ierusali¬ 
mului 

1: Aşa grăieşte Domnul: „Du-te şi fă-ţi rost de o 
cingătoare de in şi încinge-ţi mijlocul; dar în apă să n-o 
înmoi”. 

„Cingătoarede in: preoţii Vechiului Testament purtau 
cingătoare (brâu) de in (Levitic 16, 4). ♦ în apă să n-o înmoi 
= ca nu cumva să se creadă, din cele ce urmează (v. 7), că a 
putrezit din cauză că era udă” 1 . 

„Iar dacă mî-I chemi pe Ieremia, apoi el avea numai o 
cingătoare de in. După cum trupurile hrănite cu socotinţă, 
când sunt goale, îşi arată mai bine vigoarea lor, tot aşa şi 
frumuseţea purtării îşi arată măreţia ei, când nu-i însoţită de 
împodobiri lipsite de gust” 2 . 

2: Şi, după cuvântul Domnului, mi-am făcut rost 
de o cingătoare şi mi-am pus-o peste mijloc. 

3: Şi a fost cuvântul Domnului către mine, zicând: 

4: „la-ţi cingătoarea de pe mijloc, ridică-te, du-te 
la Eufrat şi ascunde-o acolo într-o crăpătură de stâncă”. 


1 BB VA, pp. 985-986 

2 Clement Alexandrinul, Pedagogul , II, 113, 1 

5: Şi m-am dus şi ara ascuns-o la Eufrat, aşa cum 
mi-a poruncit mie Domnul. 

6: Şi a fost că după multe zile a zis Domnul către 
mine: „Ridică-te şi du-te Ia Eufrat şi ia de acolo cingă- 
toarea pe care ţi-am poruncit s-o ascunzi în părţile ace¬ 
lea 4 ’. 

7: Şi m-am dus la apa Eufratului şi am săpat şi am 
luat cingătoarea din locul unde o Ingropasem; şi, iată, 
putrezise, nu mai era bună de nimic. 

„Pentru feronim, întregul episod vorbeşte, tainic, de¬ 
spre dificultatea de a trăi în adevăr. Ieremia e trimis la Eu¬ 
frat, în apropierea duşmanilor, tocmai pentru a-şi testa cre¬ 
dinţa {Epistole 40,1). în Omilii la Psalmi (45), Ieronim dă o 
altă interpretare episodului, punându-1 în legătură cu semni¬ 
ficaţia botezului. Brâu! trimite la îmbrăcarea celui botezat în 

** _ 

Hristos , după expresia paulină din Galateni 3,27. In fine, în 
cele şase cărţi despre Ieremia , autorul Vulgatei propune alte 
două interpretări. Brâul ar simboliza, în plan istoric, poporul 
lui Israel care, din cauza păcatelor, va putrezi în mijlocul 
asîrienilor. în plan spiritual, el reprezintă fiecare sfanţ creş¬ 
tin care trăieşte în unire cu Dumnezeu atâta vreme cât nu se 
molipseşte de la păgâni sau de la eretici” 1 . 

8: Şi a fost cuvântul Domnului către mine, zicând: 

9: „Acestea zice Domnul: Aşa voi strica Eu semeţia 
lui Iuda şi înfumurarea Ierusalimului, 

10: această mare trufie a celor ce nu ascultă de 
cuvintele Mele şi aleargă după dumnezei străini ca să le 
slujească şi să li se închine; aşa vor f! ei, ca această 
cingătoare care nu-i bună de nimic. 

11: Că aşa cum se lipeşte cingătoarea de mijlocul 
omului, tot astfel am lipit Eu de Mine casa lui Israel şi 
toată casa Iui Iuda, ca să-Mi fie popor cu renume, spre 
laudă şi mărire; dar ei nu au ascultat de Mine. 


‘SEP 6/1, p. 401 

„Ştii că sfinţii sunt asemenea brâului şi a veşmintelor 
Domnului? De nu, ia aminte Ia cuvântul lui Dumnezeu către 
feremia [...]. Poporul lui Dumnezeu trebuie să fie atât de 
aproape de El precum este veşmântul aproape de trup. Dar, 
din pricină că acest acoperământ pentru şale — strălucirea cu 
care fusese învelit Domnul - a fost lepădat de cealaltă parte 
a Eufratului şi lăsat acolo în crăpătura unei stânci, iar acolo 
a putrezit şi a fost dus în robie de către asirieni, ce va face 
Domnul? Ei nu este gol. El nu poate să rămână fără aco¬ 
perământ. Pentru că poporul cel dintâi s-a pierdut. Domnul 
îşi va face acoperământ din neamuri” 1 . 

12: Iar tu îi vei zice acestui popor: «Fiece burduf 
se va umple cu vin». Şi va fî că dacă ei îţi vor spune: 
«Oare noi nu ştim într-adevăr că fiece burduf se poate 
umple cu vin?», 

„Ieremia numeşte pe poporul iudeu cingătoare şi po¬ 
meneşte şi el de burdufuri şi de vin” 2 . Hristos va folosi 
imagini asemănătoare, vorbind de petic nou la haină veche 
(Matei 9, 16) ori de vin nou în burdufuri vechi (Matei 9, 17). 

„In râu şi-a ascuns Ieremia brâul, care apoi s-a stricat 
închipuind poporul Israel care s-a stricat, s-a învechit şi a 
căzut. Neamurile păgâne, care căzuseră şi se stricaseră, s-au 
îmbrăcat în apă în înnoire” 3 . 

13: tu le vei spune: Aşa grăieşte Domnul: Iată, pe 
toţi locuitorii acestei ţări şi pe regii lor, fiii Iui David, cei 
care şed pe tronul său, şi pe preoţi şi pe profeţi şi pe Iuda 
şi pe toţi locuitorii Ierusalimului, pe toţi îi voi umple cu 
băutură îmbătătoare 

„Ebraică: îi voi umple cu beţie. Ebrietatea îl lipseşte 
pe om de vigoare şi discernământ” 4 . 


1 Fer. Ieronim, 1-59 la Psalmi , 26 - apud VSP, pp. 363-364 

2 S£ Ioan Gură de Aur, Omilii la Matei , XXX, 4 

3 S£ Efrem Şirul, Imnele Arătării, VII, 12 

4 BBVA, p. 986 

14: şi-i voi împrăştia, pe bărbat şi pe fratele său, pe 
părinţi şi pe copii de-a valma; şi nu Mă voi îndura — zice 
Domnul - şi nu voi cruţa şi nici că-Mi va fi milă de stri¬ 
gătele lor. 

15: Ascultaţi, plecaţi-va auzul şi nu vă semeţiţi, 
căci Domnul grăieşte. 

16: Daţi-I slavă Domnului Dumnezeului vostru 
mai înainte de a se lăsa întunericul, mai înainte ca pi¬ 
cioarele voastre să se împiedice de munţi întunecaţi. Veţi 
aştepta lumină, şi iată umbra morţii, şi fi-vor ei aduşi în¬ 
tru întuneric. 

„Acestea sunt cele cerute de Ia noi de Dumnezeu. Şi 
dacă noi nu-I oferim nimic, atunci nu primim de la El ni¬ 
mic 1 . [...] 

Dacă îi daţi slavă , slavă veţi dobândi” 2 . 

17: Dar dacă nu veţi auzi, sufletul vostru va plân- 
ge-n taină pe seama semeţiei, iar din ochii voştri lacrimi 
vor curge, că turma Domnului e strivită-n durere. 

Ultimul stih, în „ebraică: că turma Domnului se duce- 
n robie ” 3 . 

18: Spune-i regelui şi spune-le principilor: - Sme- 
riţi-vă şi aşezaţi-vă, căci cununa slavei voastre v-a căzut 
de pe cap. 

19: Cetăţile dinspre miazăzi sunt închise şi nu-i ni¬ 
meni care să Ie deschidă; Iuda e dus printre străini, pli- 
nitu-s-a-ntru totul înstrăinarea lor. 

închise: „probabil, de Edomiţi, ale căror triburi le ata¬ 
cau adesea. Aşadar, dacă primejdia vine din nord, nu-i chip 
de scăpare spre sud” 4 . 


1 E un fel de a vorbi. Dumnezeu revarsă darurile Sale şi peste cei 
nevrednici. 

2 Origen, Omilii la Cartea Numerii , XXIV, 2 

BBVA, p. 986 

4 BBVA, p. 986 

20: Ridică-ţi ochii, Ierusalime, şi vezi-i pe cei ce vin 
din miazănoapte; unde-ţi este turma care ţi-a fost dată, 
oile măririi tale? 

21: Ce vei zice când te vor cerceta, că tu dintru- 
nceput i-ai învăţat ştiinţă împotrivă-ţi? Nu te vor apuca 
dureri ca ale femeii ce naşte? 

22: Şi dacă-n inima ta vei zice: «De ce-au dat 
acestea peste mine?»: Pentru mulţimea nedreptăţilor ta¬ 
le ţi s-au desfăcut poalele, ca să te dea de gol călcâiele. 

„Imagine tare (şi, totuşi, eufemistică) a desfrânatei 
(simbol al idolatriei lui Israel) care nu-şi mai poate ascunde 
păcatele” 1 . 

23: Dacă Etiopianul îşi va schimba pielea şi leopar¬ 
dul petele, atunci şi voi veţi putea face binele, voi, care v- 
aţi învăţat cu răul. 

„Nu fără un strop de ironie, Ieronim aminteşte că 
etiopianul despre care ne vorbesc Faptele Apostolilor şi-a 
schimbat pielea, adică s-a convertit, datorită lui Iisus Hris- 
tos. Aşadar vremurile încă nu erau coapte pe vremea pro¬ 
feţiei lui Ieremia (Epistole 69,9). Ioan Gură de Aur inter¬ 
pretează moral: pentru unii practicarea virtuţii este impo¬ 
sibilă, dat fiind că sunt lipsiţi de voinţă (Omilii la Evanghe¬ 
lia după Ioan 68)” 2 . 

Sub cele două chipuri îi putem desluşi pe eretici: 
„Căci socotesc că mintea vrăjmaşilor nu se deosebeşte întru 
nimic de o panteră. Căci aceea, împestriţată în mod variat, 
poartă pe spate un amestec de culori de toate formele; iar 
aceia au mintea însăşi dezordonată şi nearmonizată şi scot 
din inima lor cuvinte pretenţioase” 3 . 

24: Aşa îi voi risipi, ca pe nişte surcele duse de 
vânt în pustie. 


1 BBVA, p. 986 

2 SEP 6/1, p. 404 

3 Sf Chirii al Alexandriei, Despre Sfânta Treime, II 

25: Aceasta este soarta ta, partea neascultării tale 
de Mine, zice Domnul: Aşa cum tu M-ai uitat pe Mine şi 
te-ai încrezut în minciuni, 

„Celor ce trăiesc viaţa aplecată spre pământ şi sunt 
alipiţi de cele pământeşti şi însetează după cele vremelnice 
şi umblă ca prin umbre, li se spune după cuviinţă: Aceasta e 
partea ta, acesta este sorţul tău, partea neascultării tale de 
Mine 

26: tot astfel îţi voi despica poalele până-n dreptul 
feţei tale, 

27: şi ţi se va vedea ruşinea şi des frânările şi rân- 
chezatul şi nefirescul desfrânării tale. Pe dealuri şi-n 
şesuri ţi-am văzut urâciunile.Vai ţie, Ierusalime, că ră¬ 
mâi necurat îndărătul Meu! Cât oare încă?” 

„Fiindcă s-au înnebunit împotriva Lui, şi-au slobozit 
limba neînfrânată la ocări, [...] de aceea au căzut şi din nă¬ 
dejdea în El” 1 2 . 


CAPITOLUL 14 - Secetă şi foamete. Rugăciunea 
profetului 

1: Cuvântul Domnului ce s-a făcut către Ieremia 
cu prilejul secetei: 

2: „Iudeea a plâns, porţile ei s-au golit, întuneric s-a 
făcut pe pământ, strigătul Ierusalimului scutură văzdu¬ 
hul. 

3: Trimis-au mai-marii pe cei mici după apă; a- 
ceştia au venit Ia fântâni, dar apă n-au găsit şi s-au întors 
cu vasele goale. 


1 Sf. Chirii al Alexandriei, Despre închinarea şi slujirea în Duh şi 

Adevăr ; XIII 

2 7 

Sf. Chirii al Alexandriei, Glaftre la Numeri , Despre Hristos şi 
sinagoga Iudeilor 

Ieronim aplică versetele ereticilor care degeaba în- 
cearcăsă scoată apă din puful Scripturii: vor rămâne mereu 
ci tvasele goale , dat fiind că ei nu cred decât în propriile lor 
învăţături, nu în cele divine (Şase cărţi despre Ieremia 3, 

41,1-3)”'.* 

4: Munca pământului a încetat din lipsă de ploaie; 
plugarii, simţindu-se umiliţi, şi-au acoperit capul. 

5: Căprioarele şi-au fătat puii-n poiană şi au pără- 
sit-o, că nu era iarbă. 

6: Asinii sălbatici şedeau prin păduri şi adulmecau 
vântul; ochii li se topeau, că nu era verdeaţă”. 

7: Doamne, păcatele noastre ni s-au ridicat îm¬ 
potrivă; de dragul Tău fa ceva pentru noi, că multe 
sunt înaintea Ta păcatele noastre, faţă de Tine am pă¬ 
cătuit. 

8: Tu, Doamne, eşti nădejdea lui Israel şi mântui¬ 
tor la vreme de necaz; de ce Te-ai făcut ca un trecător pe 
pământ, sau ca un pământean ce se abate la popas? 

„ Trecător , în sensul exact: străin în trecere prin ţară; 
străin aşezat temporar într-o ţară; rezident” 2 . 

Chiar „dacă păcatele noastre s-au ridicat împotriva 
noastră, fa-ne nouă milă pentru numele Tău, şi nu mai în¬ 
gădui să fim încercaţi cu astfel de grozăvii!” 3 . 

9: Fi-vei oare ca un om cufundat în somn? Sau 
ca un voinic care nu poate mântui? Dar Tu eşti între 
noi, Doamne, şi numele Tău e numit peste noi: nu ne 
uita! 

„Pentru Ioan Gură de Aur, somnul despre care vor¬ 
beşte Ieremia este simbolul răbdării lui Dumnezeu faţă de 
poporul său păcătos. De fapt, e un somn-veghe (Contra ano - 
meenilor $,5)”*. 


‘SEP 6/1, p. 406 

2 BBVA, p. 987 

3 Sf. Ioan Gură de Aur, Omilii la statui, XVII, 2 

4 SEP 6/1, p. 407 

„Ascultă în ce fel deplânge fericitul proroc Ieremia 
lepra Iudeilor, mult îndurerat de ea, rugându-se” 1 . 

10: Aşa grăieşte Domnul către poporul acesta: 
„Le-a plăcut să-şi mişte picioarele încoace şi încolo, şi nu 
s-au cruţat; de aceea Dumnezeu nu a binevoit întru ei; 
acum îşi vor aduce aminte de nedreptatea lor”. 

„Ze-tf plăcut să-şi mişte picioarele încoace şi încolo = 
să rătăcească de la drumul cel drept şi adevărat; să-şi schim¬ 
be direcţia, ca un vânt nestatornic” 2 . 

11: Şi a zis Domnul către mine: „Nu te ruga pentru 
poporul acesta, pentru binele lui; 

12: că dacă ei vor posti. Eu nu le voi auzi rugă¬ 
ciunile; de vor aduce arderi-de-tot şi jertfe, acestea nu- 
Mi vor face nici o plăcere; căci cu sabie şi cu foamete şi 
cu moarte îi voi nimici”. 

„Rugăciunile sunt ascultate dacă sunt sincere şi izvo¬ 
râte din sentimentul de dreptate (Facerea 20,17; Ieşirea 
2,24), după cum sunt respinse cele rostite din viclenie şi rău¬ 
tate (Deuteronom 1,45; Psalmi 5,6; Isaia 1,15, Ieremia 14, 
12 )” 3 . 

„Ieronim transferă pedeapsa asupra Romei, cucerită, 
cum se ştie, de barbari, în timpul vieţii sale {Epistole 127, 
10). în tratatul Despre puritate (2), Tertulian scrie, invocând 
acest verset: deşi Dumnezeu este bun prin natură, El este şi 
drept, precum o cer împrejurările. El ştie cum să vindece, 
dar şi cum să lovească. Aduce pace, dar şi pedeapsă. Vrea 
pocăinţă, dar îi cere lui Ieremia să nu mijlocească pentru 
poporul său ” 4 . 

13: Iar eu am zis: O, Doamne, Cel-ce-eşti! Iată, 
profeţii lor vor profeţii, zicând: „Sabie nu veţi vedea, şi 


1 Sf Chirii al Alexandriei, Glafîre la Levitic , Despre căderea adunării 
iudeilor în neascultare , 2 

2 BBVA, p. 987 

3 AB, p. 251 

4 SEP 6/1, p. 408 


123 



nici foamete va fi între voi; că adevăr şi pace voi da pe 
pământ şi-n locul acesta”. 

14: Atunci Domnul mi-a zis: „Profeţii profeţesc 
minciuni în numele Meu; nu Eu i-am trimis, nu Eu le-am 
poruncit şi nu Eu le-am vorbit; ci ei vă profeţesc vedenii 
mincinoase şi ghicituri şi vrăji şi după pofta inimii lor. 

15: De aceea, aşa zice Domnul: Profeţii care pro¬ 
feţesc minciuni în numele Meu n-au fost trimişi de Mine. 
Şi dacă ei zic: «Sabie şi foamete nu vor fi pe pământul 
acesta», ei bine, cu moarte cumplită vor muri, de foame¬ 
te se vor topi profeţii! 

16: Iar poporul căruia ei îi profeţesc, ei bine, de 
sabie şi de foamete vor fi ei lepădaţi pe uliţele Ierusali¬ 
mului; şi nimeni nu va fi care să-i îngroape, nici pe fe¬ 
meile lor, nici pe fiii şi fiicele lor; propriile lor răutăţi le 
voi vărsa peste ei. 

17: Iar tu le vei spune cuvântul acesta: Lacrimi să 
se verse din ochii voştri, ziua şi noaptea, fără-ncetare, 
căci cu mare strivire s-a zdrobit fiica poporului Meu, cu 
rană dureroasă foarte. 

18: De voi ieşi la câmp, iată răniţi de sabie!; de voi 
intra în cetate, iată durere prin foamete!; căci preot şi 
profet s-au dus într-o ţară pe care n-o ştiau”. 

19: - La ce bun l-ai lepădat pe Iuda? S-a îndepăr¬ 
tat oare sufletul Tău de Sion? De ce ne-ai lovit fără pu¬ 
tinţă de vindecare? Noi aşteptam pace: nimic de bine; un 
timp de vindecare: şi, iată, tulburare! 

20: Doamne, noi ne cunoaştem păcatele, nedrep¬ 
tăţile părinţilor noştri, că am păcătuit în faţa Ta. 

21: De dragul numelui Tău, încetează!; nu nimici 
tronul slavei Tale!; adu-Ţi aminte: nu rupe legământul 
Tău cu noi! 

22: Este oare printre idolii păgânilor vreunul care 
dă ploaie? Sau cerul [lor] cumva îşi va da plinul? Oare 
nu Tu eşti Acela? în Tine, Doamne, nădăjduim, că Tu le- 
ai făcut pe toate acestea. 

„Am primit o lege pentru care mărturisim recunoştin¬ 
ţa noastră către Cel ce ne-a smuls din rătăcire şi zicem: Nu¬ 
mai minciună au moştenit părinţii voştri, idoli deşerţi, care 
nu sunt de nici un folos. Au nu eşti Tu, Doamne Dumne¬ 
zeule, Cel ce dai ploaie?” 1 2 . 

O altă versiune pare a vorbi despre o ploaie duhovni¬ 
cească: „Chiar dacă se spune că norii plouă, nu este altceva 
decât Domnul Cel care plouă. Căci spune profetul: nu este 
cel ce plouă ca Tine'' 1 . 


CAPITOLUL 15 - Răspunsul Domnului Plânge¬ 
rea profetului 

1: Şi a zis Domnul către mine: „Chiar dacă Moise 
şi Savnuel ar sta înaintea feţei Mele, sufletul Meu n-ar sta 
cu faţa către ei; alungă-1 pe poporul acesta departe de 
Mine!; ducă-se! 

„Moise şi Samuel, mijlocitori clasici între oameni şi 
Dumnezeu (cf. Psalmi 98, 6-8)” 3 . 

Totuşi, pe cei „pe care Moise şi Samuel n-au putut să- 
i smulgă de la mânia lui Dumnezeu, pe aceia a putut să-i 
smulgă această poruncă [iertarea aproapelui]” 4 . 

2: Iar dacă ei îţi vor zice: «Unde să ne ducem?», tu 
le vei spune: Acestea zice Domnul: Câţi sunt pentru 
moarte, la moarte; câţi pentru sabie, la sabie; câţi pentru 
foamete, la foamete şi câţi pentru robie, la robie! 

3: Cu patru feluri [de moarte] îi voi pedepsi, zice 
Domnul: sabie să-njunghie, câini să sfâşie, fiarele pă¬ 
mântului şi păsările cerului să mănânce şi să nimi¬ 
cească. 


1 Origen, Contra lui Celsus , V, 33 

2 S£ Vasile cel Mare, Comentariu la Cartea profetului Isaia , V, 148 

3 BBVA, p. 988 

4 Sf. Ioan Gură de Aur, Omilii la statui , XX, 2 

4: Spre spaimă îi voi da tuturor regatelor pămân¬ 
tului, din pricina lui Manase, fiul lui Iezechia, regele lui 
Iuda, pentru toate câte le-a făcut el în Ierusalim. 

„Regele Manase restaurase idolatria (cultul lui Baal şi 
pe al Astartei) în Iudeea, în Ierusalim, în chiar interiorul 
templului, şi vărsase mult sânge nevinovat (IV Regi 21,3- 
16)”'. 

„Theodoret scrie că, aici, profetul le prezice şi chinu- 
rile viitoare, pe care le vor îndura sub macedoneni (Antioh 
al IV-lea) şi sub romani, nu doar exilul babilonian {Despre 
îeremia 4,15,4) 5î2 . 

5: Cui îi va fi milă de tine, Ierusalime? Cine se va 
întrista de dragul tău? Sau cine va întreba de pacea ta? 

6: Tu M-ai părăsit — zice Domnul —, Mi-ai întors 
spatele, iar Eu îmi voi întinde mâna şi te voi nimici şi 
pentru ei nu voi avea cruţare. 

Cei care-L resping pe Hristos I-au întors spatele. „A- 
:easta înseamnă a cădea înapoi. De aceea se spune şi prin 
jroorocul îeremia către Ierusalimul nerecunoscător şi certă¬ 
reţ, care hrănea pe cei necredincioşi: Tu te-ai întors de la 
Mine, zice Domnul, şi umbli înapoi. De fapt, spunând ade¬ 
vărul, respingerii celor bune îi urmează căderea înapoi. Iar 
Dumnezeu este tot binele” 1 2 3 . 

7: Ca din praştie îi voi împrăştia; în porţile popo¬ 
rului Meu li se vor lua copiii; poporul Mi l-au nimicit din 
pricina nedreptăţilor lui. 

In porţile poporului Meu: „= în toate intrările prin 
care vor pătrunde duşmanii” 4 . 

8: Văduvele lor au devenit mai numeroase decât 
nisipul mării; tineri războinici adus-am asupra mamei, 


1 BBVA, p. 988 

2 SEP 6A, p. 410 

3 Sf Chirii al Alexandriei, Comentariu la Evanghelia Sfântului Ioan , 
IV 

4 BBVA, p. 988 

necaz în chiar amiaza-mare, năprasnic chin am aruncat 
asupră-i, cutremur şi spaimă. 

9: Cea care a născut şapte, rămas-a fără ei; sufle¬ 
tul i-a fost cuprins de chinuri; soarele a asfinţit asupră-i 
în plină amiază; de ruşine şi ocară s-a acoperit. Pe cei ră¬ 
maşi ai lor îi voi da săbiei în faţa vrăjmaşilor lor - zice 
Domnul”. 

,,/-a apus soarele în miezul zilei : verset invocat de 
mai mulţi părinţi în legătură cu moartea lui Iisus pe cruce. în 
celebrele Testimonia (2,23), Ciprian al Cartaginei citează 
versetul din Ieremia alături de Amos 8,9-10 şi de Matei 
27,45. De asemenea, Lactanţiu (Instituţiile divine 4,19)”*. 

Pus în legătură cu Matei 12,43-45, unde se vorbeşte 
despre duhul necurat care, alungat, rătăceşte prin pustie 
pentru a reveni cu alte şapte duhuri, versetul pare a spune: 
„Aceste şapte duhuri necurate au intrat şi s-au sălăşluit în 
mijlocul poporului iudeilor, potrivit cu numărul zilelor săp¬ 
tămânii, deşertându-le de orice fel de practică sau însem¬ 
nătate religioasă. Cele şapte duhuri care s-au sălăşluit în po¬ 
porul acesta sunt cele despre care vorbeşte Ieremia: Cea ca¬ 
re născuse şapte copii zace în neputinţă. Pântecele ei s-a de¬ 
şertat, căci Israel s-a închinat la viţel în pustie (Ieşirea 32,1- 
35), asemenea a făcut şi în vremea lui Ieroboam (III Regi 
12,26-32) şi în vremea lui Manase, când a înălţat idolul cu 
patru feţe (II Paralipomene 33,7). Soarele a asfinţit, pentru 

că ei petreceau în ignoranţă, lipsindu-se de lumina prooro- 

• *«2 
ciei . 

10: Vai mie, mamă! De ce m-ai născut tu om în 
cumpănire, pe-alături şi-n răspăr cu tot pământul? Nici 
că eu i-am folosit cuiva, nici că cineva mi-a fost mie de 
folos; lipsitu-mi-a tăria-ntre cei ce mă blesteamă. 


‘ SEP 6/1, p. 411 

2 S£ Ambrozie al Milanului, Rugăciunea lui Iov şi David-apudV SP, 
p. 413 

„Origen interpretează versetul în cheie martirologică. 
Hristos e judecat şi suferă cu fiecare martir al Său. Cu fie¬ 
care martiriu se actualizează versetul lui Ieremia ( Omilii la 
Ieremia 14,7). Grigorie de Nazianz invocă versetul într-un 
discurs (19) rostit Ia moartea fratelui său Cezarie: Astfel e 
viaţa noastră, a celor care avem o existenţă trecătoare. A- 
cesta e jocul pe care-l jucăm pe pământ. Noi nu existăm, ne 
naştem şi, abia născuţi, ne descompunem şi dispărem. Sun¬ 
tem un vis iute, o nălucire fără conţinut, zborul unei păsări 
care trece, o corabie care nu lasă nici o armă pe mare ” I . 

„Prin asprimea cuvintelor şi prin necredinţa celor ce 
obişnuiesc să flecărească, îi face mai buni [pe cei râvnitori], 
cum zice şi fericitul prooroc Ieremia, deprins în aceasta” 2 . 

11: Aşa să fie, Doamne: a lor să fie propăşirea da¬ 
că eu nu m-am rugat la Tine când ei erau plini de rău¬ 
tate şi când aduceau necazuri; spre binele lor [mă ruga- 
n] împotriva duşmanilor. 

12: „Şi-arată fierul dinţii?: Puterea ta e-nvelitoare 
le aramă. 

„în faţa fierului (săbiei) ce ameninţă (conform Versi¬ 
unii Ebraice) dinspre miazănoapte, rezistenţa lui Iuda e sub¬ 
ţire, şubredă, ca o armură de tinichea” 3 . 

13: Comorile tale pradă le voi da ca schimb pentru 
toate păcatele tale. 

14: Rob te voi face vrăjmaşilor tăi de jur-împre- 
jur, într-o ţară pe care n-ai ştiut-o; că foc a ţâşnit din 
mânia Mea, şi el peste voi va arde”. 

15: Doamne, adu-Ţi aminte de mine şi mă cerce¬ 
tează şi mă apără de cei ce mă prigonesc; nu-i răbda 
îndelung, vezi că de dragul Tău am îndurat ocară 

16: de Ia cei ce-Ţi defaimă cuvintele!; nimiceşte-i, 
şi fî-va cuvântul Tău în inima mea spre veselie şi bucu- 


1 SEP 6/1, p. 412 

2 Sf. Chirii al Alexandriei, Comentariu la Evanghelia Sf. Ioan , X 

3 BBVA, p. 988 

rie, că numele Tău a fost numit peste mine, o, Doamne, 
Atotţiitorule! 

„Şi-mi va fi cuvântul Tău spre veselie: Origen transfe¬ 
ră sensul versetului în context apostolic. Apostolii s-au lăsat 
insultaţi şi bătuţi pentru numele lui Hristos. Au facut-o fără 
să se revolte împotriva lui Dumnezeu, pentru că EI însuşi i-a 
avertizat de chinurile care-i aşteaptă ( Omilii la Ieremia 
14,14,4-5). Nici un om sfanţ nu caută în lumea asta altceva 
decât suferinţă, sperând veselie şi pace în lumea cealaltă. De 
pildă, poporul lui Dumnezeu iese din Egipt şi ajunge în 
locul numit Mara, care înseamnă amar ; iar de acolo intră în 
Sinai, care înseamnă ispită. Parabola se aplică tuturor 
sfinţilor. Fericirea nu-i din lumea aceasta ( Omilii la Psalmi 
39)”'. 

17: In adunarea glumeţilor n-am stat; ci sub teama 
mâniei Tale m-am însingurat, sătul de-atâta amărăciune. 

Glumeţilor: „mai exact: a celor ce cultivă zeflemeaua; 
a celor ce iau totul în derâdere” 1 2 . 

A 

In schimb, cel rănit de păcat, „pâine dulce nu va mân¬ 
ca, fiindcă se va umple de amărăciune. Vin dulce nu va bea, 
deoarece chinul îi va fi săturare” 3 . 

18: De ce se-ntăresc împotrivă-mi acei ce mă mâh¬ 
nesc? Adâncă-mi este rana: de unde vindecarea?! ca o 
apă-nşelătoare mi s-a făcut în care nu te poţi încrede. 

„E vorba de o vindecare incertă ca chipul oglindit în- 
tr-o apa tulbure” 4 . 

„Ciprian al Cartaginei aplică versetul la botezul creş¬ 
tin, spunând că există mulţi care se botează de mântuială, 
nerespectând Evanghelia. Acolo unde nu există credinţă a- 
devărată, harul nu mântuieşte {Epistole 72,5-6)” 5 . 


1 SEP 6/1, p. 413 

2 BBVA, p. 989 

Sf Simeon Noul Teolog, Cateheze , 23 

4 BBVA, p. 989 

5 SEP 6/1, p. 414 

„Când îşi va schimba arapul pielea şi leopardul îm- 
pestriţaturile sale, vor putea şi pizmaşii să grăiască şi să 
sfătuiască bine, gândind cele rele. Căci ei înşeală pe cei 
apropiaţi lor, fiindcă umblă cu viclenie, şi-şi bat joc de prie¬ 
tenii lor, negrăind adevărul, fiindcă limba lor s-a învăţat să 
grăiască cele deşarte şi mincinoase. Ia aminte deci tu, cel ce 
pentru cunoştinţa şi cuvântul lui Dumnezeu eşti pizmuit şi 
batjocorit de ei, şi roagă-te cu stăruinţă ca Ieremia” 1 . 

19: De aceea, aşa zice Domnul: „Dacă tu te vei în¬ 
toarce, iar Eu te voi reaşeza şi tu vei sta înaintea feţei 
Mele, şi dacă vei deosebi ceea ce e preţios din ceea ce-i 
netrebnic, atunci ca gura Mea vei fi. Ei se vor întoarce la 
tine, dar tu nu te vei întoarce la ei. 

Eu te voi reaşeza : „mai limpede: te voi restaura 
(apokatasteso ) în starea de dinainte” 2 3 . 

„loan Gură de Aur citează versetul într-o pledoarie 
despre interesul pe care fiecare creştin trebuie să-l aibă 
Dentru mântuirea aproapelui său. Nu trebuie să ne mulţumim 
:u propria noastră salvare, ci să-i ajutăm şi pe cei căzuţi ori 
disperaţi să-L găsească pe Dumnezeu (Povăţuiri baptismale 
6,19).^ 

In comentariul său, Ieronim subliniază ideea că păcă¬ 
toşii trebuie să ia exemplu de Ia cei virtuoşi (sau de Ia creş¬ 
tini), nu invers, chiar dacă primii sunt în număr mai mare 
decât ceilalţi {Şase cărţi despre Ieremia 3,59)”*. 

„Şi ca să vezi ce mare bine este să poţi mântui şi pe 
altul odată cu tine, ascultă ce spune profetul ca din partea lui 
Dumnezeu: Cel care face om cinstit dintr-un om nevrednic 
va fi ca gura Mea . Ce vor să spună cuvintele acestea? Cel 
care duce pe un om de la înşelăciune la adevăr — spune 
Dumnezeu -, cel care întoarce pe semenul său de la păcat la 


1 Nichita Stithatul, Capete 
cunoştinţă , 265 

2 BBVA, p. 989 

3 SEP 6/1, p. 414 

virtute, acela, atât cât omeneşte este cu putinţă, Mă imită ne 
Mine” 1 . P 

„Acum voi spune ceva cu mult mai mult: că limba 
noastră este limbă a lui Hristos, dacă arătăm cuvenita grijă, 
dacă rostim acele cuvinte pe care le vrea Hristos. Dar ce 
cuvinte vrea Hristos să rostim? Cuvinte pline de blândeţe, de 
bunătate. Să grăim aşa cum grăia şi EI celor ce-L ocărau 
[...]• Dacă grăieşti şi tu aşa, dacă grăieşti spre îndreptarea 
semenilor tăi, ai o limbă ce seamănă cu limba lui Hristos” 2 3 4 . 

„Mintea noastră, fiind chip al lui Dumnezeu, are ce-i 
al său întru sine, când rămâne întru ale sale şi nu se mişcă 
departe de vrednicia şi de firea sa. De aceea iubeşte să 
petreacă în cele din jurul Iui Dumnezeu şi caută să se 
unească cu El, de la Care-şi are începutul şi prin Care se 
mişcă şi spre Care aleargă, prin însuşirile fireşti, şi doreşte 
să-i urmeze în simplitate şi iubirea de oameni. Din aceeaşi 
pricină, născând şi ea cuvântul, rezideşte ca alte ceruri su¬ 
fletele oamenilor de acelaşi neam cu sine şi le face tari prin 
răbdare şi prin virtuţile cu fapta. De asemenea, le face vii 
prin duhul gurii sale, dându-le putere împotriva patimilor 
stricăcioase. Şi aşa se vădeşte şi ea ziditoare a lumii înţe¬ 
legătoare, imitând pe Dumnezeu Ziditorul lumii mari. De a- 
ceea aude limpede de sus: Cel ce se face vrednic din nevred¬ 
nic este ca gura Mea” 1 . 

„întâi trebuie să ne îngrijim să avem o stare de suflet 
paşnică, încât nici pentru motive drepte sau de dragul 
poruncii, chipurile, să nu ne lăsăm inima turburată, ci să fim 
convinşi că toate poruncile le împlinim prin iubire şi curăţia 
inimii. Povăţuind astfel pe fratele, vei auzi glasul care zice: 
De vei face cinstit din nevrednic, vei fi ca gura Mea ’ . 


1 Sf Ioan Gură de Aur, Omilii la Facere , III, 4 

2 Sf. Ioan Gură de Aur, Omilii la Matei , LXXVIII, 3 

3 Nichita Stithatul, Cele 300 de capete despre făptuire, despre fire şi 
despre cunoştinţă , 212 

4 Ava Dorotei, Diferite epistole , B-3 

20: Şi te vei face acestui popor ca un zid puternic 
de aramă; se vor lupta cu tine, dar nu te vor birui, căci 
Eu cu tine sunt ca să te scap; 

21: şi te voi scoate din mâna celor răi şi din mâna 
ucigaşilor te voi izbăvi. 

Textul Masoretic „are în plus: şi să te eliberez. Oracol 
al lui Iahve 


CAPITOLUL 16 - Viaţa profetului ca simbol. Ri¬ 
sipiţii lui Israel. Vestire de năvală. întoarcerea neamu¬ 
rilor 


1: Iar tu să nu-ţi iei femeie — zice Domnul, Dumne¬ 
zeul lui Israel 

2: în locul acesta nu ţi se vor naşte nici fiu, nici 

fiică. 

„Sfinţit fiind din pântece, iar robia aproape, nu i se în¬ 
găduie sa-şi ia soţie” 2 . 

3: Fiindcă aşa zice Domnul Dumnezeu despre fiii şi 
fiicele care s-au născut în locul acesta şi de mamele care 
i-au născut şi de părinţii care le-au dat naştere în ţara 
aceasta. 

4: De boli dătătoare de moarte vor muri; nu vor fi 
jeliţi şi nici îngropaţi; pildă vor fi pe faţa pământului; 
[hrană vor fi] fiarelor câmpului şi păsărilor cerului; de 
sabie vor cădea şi de foamete se vor topi. 

„Şe vede limpede că nu numai despre fiii şi fiicele ce 
se vor naşte din căsătorie a zis Proorocul că de moarte bol¬ 
năvicioasă vor muri , ci şi despre fiii şi fiicele ce se nasc în 
inima lor, adică despre gândurile şi poftele trupeşti, întrucât 
şi acestea vor muri în cugetul bolnăvicios, neputincios şi 


‘SEP 6/1, p. 414 

2 Fericitul Ieronim, Epistole /, XXII, 21 

destrăbălat al lumii acesteia şi nu se vor învrednici de viaţa 
cerească” 1 . 

A 

5: Aşa zice Domnul: In adunarea lor de doliu să nu 
intri; nu te duce să jeleşti, nici să te tângui pentru ei; că 
pacea Mi-am îndepărtat-o de la poporul acesta. 

6: Nimeni nu va plânge pentru ei, nimeni nu-şi va 
face pentru ei tăieturi pe trup şi nimeni nu se va rade 
pentru ei; 

Tăieturile pe trup şi raderea părului şi a bărbii sunt 
„ritualuri funebre păgâne, interzise fiilor lui Israel prin 
Levitic 19, 28; 21,5; Deuteronom 14, 1, dar care continuau 
să fie practicate, prin contaminare” 2 . 

7: în plângerea lor nu se va frânge pâine spre 
mângâiere asupra morţilor, şi nimeni nu va da de băut 
un pahar spre mângâiere asupra tatălui sau mamei sale; 

8: în casa ospăţului să nu intri ca să şezi să 
mănânci şi să bei împreună cu ei. 

9: Că aşa zice Domnul, Dumnezeul lui Israel: Iată, 
sub ochii voştri şi-n zilele voastre voi face să-nceteze din 
locul acesta orice glas de bucurie şi orice glas de veselie 
şi orice glas de mireasă. 

Biblia 1982 are: glasul mirelui şi glasul miresei. 

„Hristos este Mirele, iar Biserica este Mireasa Lui, 
din care se vor naşte fii duhovniceşti” 3 . 

10: Şi va fi că atunci când tu îi vei vesti acestui po¬ 
por toate aceste cuvinte şi când ei îţi vor zice: «De ce a 
rostit Domnul toate relele acestea împotriva noastră? 
Care e nedreptatea noastră? şi care este păcatul pe care 
noi l-am săvârşit în faţa Domnului Dumnezeului nos¬ 
tru?», 


1 Evagrie Monahul, Schiţă monahicească, în care se arată cum 
trebuie să ne nevoim şi să ne liniştim , 1 

2 BBVA, p. 989 

3 Sf. Ciprian al Cartaginei, Mărturii - apud VSP, p. 403 

11: atunci tu Ie vei zice: Din pricină că părinţii 
voştri M-au părăsit - zice Domnul - şi au mers după 
dumnezei străini şi le-au slujit şi Ii s-au închinat şi de 
Mine s-au îndepărtat şi legea Mea n-au păzit-o 

12: (iar voi aţi făcut mai rău decât părinţii voştri; 
că, iată, voi umblaţi fiecare după poftele inimii voastre 
celei rele, aşa încât de Mine să nu ascultaţi), 

13: de aceea Eu vă voi alunga din ţara aceasta în 
ţara pe care nici voi şi nici părinţii voştri n-au ştiut-o, şi 
acolo veţi sluji la alţi dumnezei, care nu vor avea milă de 
voi. 

14: De aceea, iată că vin zile - zice Domnul - când 
ei nu vor mai spune: «Viu este Domnul, Cel ce i-a scos pe 
fiii lui Israel din ţara Egiptului», 

15: ci: «Viu este Domnul, Cel ce a adus înapoi casa 
lui Israel din ţara de la miazănoapte şi din toate ţările în 
pare au fost duşi». Şi Eu îi voi aşeza la loc în ţara lor, 
iceea pe care Eu am dat-o părinţilor lor. 

16: Iată, Eu voi trimite pescari mulţi - zice Dom¬ 
nul - şi-i vor pescui, şi după aceea voi trimite mulţi vână¬ 
tori şi-i vor vâna de pe fiece munte şi de pe fiece deal şi 
de prin crăpăturile stâncilor. 

E vorba despre „locurile unde se practica, de obicei, 
închinarea la idoli” 1 . 

„Pentru Origen, peştii îi simbolizează pe creştini, care 
mor pentru lumea aceasta şi renasc pentru împărăţia ceruri¬ 
lor (Omilii la Ieremia , ad. loc.). Augustin propune o 
interpretare dezvoltată versetului. De ce pescari şi de ce 
vânători , se întreabă el? Pentru că apostolii-pescari îi pes¬ 
cuiesc pe credincioşi din marea adâncă şi imensă a acestei 
lumi, scoţându-i Ia suprafaţă. Dar unii se rătăcesc pe munţi 
şi dealuri, adică devin eretici şi trebuie vânaţi. Munţii sim¬ 
bolizează în acest context mândria omenească. Augustin îi 


1 BBVA, p. 990 

identifică fără ezitare cu ereziarhii: Arius, Donatus, Plotin, 
Novatus (Despre folosul postului 9)” 1 . 

Acoperit, se vesteşte chemarea neamurilor Ia mântui¬ 
re, lucrare ce va continua şi după întemeierea Bisericii: „Ia 
aminte, cu foarte multă grijă, să nu-ţi scape vânatul, ci să 
aduci la Mântuitorul pe cei pe care, sălbăticiţi de păcat, i-ai 
prins prin cuvântul adevărului” 2 . 

„Venit-au la El pescari de peşte şi au devenit pescari 
de oameni, după cum este scris [...]. Iar dacă ar fi trimis în 
lume nişte înţelepţi, atunci oamenii ar fi putut zice că prin 
priceperea acestora au fost ei convinşi sau seduşi. Dacă ar fi 
trimis în lume bogaţi, iarăşi ar fi putut zice oamenii că pen¬ 
tru bogăţia acelora şi pentru dorinţa de câştig i-au urmat. 
Dacă ar fi trimis în lume oameni puternici, atunci poporul ar 
fi putut zice că pentru puterea nemaivăzută a acelora sau din 
constrângere i-a urmat. Dar Apostolii nu aveau nici unele 
dintre acestea. Doar pilda Iui Simon i-a ajutat pe toţi să înţe¬ 
leagă. Acesta era timid, încât până şi glasul unei slujnice l-a 
înfricat (Matei 26,69-72). Era atât de sărac, încât nici dările 
lui proprii nu putea să le achite cu o jumătate de statir (Ma¬ 
tei 17,27) şi el însuşi recunoştea: argint şi aur nu am (Fapte 
3,6). Era aşa de lipsit de înţelepciune, încât atunci când s-a 
lepădat de Domnul nu s-a priceput nici măcar să scape cu 
dibăcie. Cu toate acestea, pescarii au mers înainte şi i-au 
biruit pe cei puternici, pe cei bogaţi şi pe cei înţelepţi. Mare 
minune a fost aceasta, căci, în ciuda slăbiciunii lor , ei i-au 
biruit pe cei puternici, însă nu prin forţă, ci prin învăţătură. 
Chiar de au fost săraci, i-au învăţat pe cei bogaţi; chiar dacă 
nu aveau şcoală, au avut ucenici înţelepţi. înţelepciunea 
lumii a făcut loc înţelepciunii care este ea însăşi înţelepciu¬ 
nea înţelepciuni lor” 3 . 


1 SEP 6/1, p. 417 

2 Sf. Vasile cel Mare, Omilii şi Cuvântări, III, 4 

Sf. Efrem Şirul, Comentariu la Diatesaronul lui Taţian - apud VSP, 
pp. 420-421 

„Fără îndoială, Domnul le întinde curse păcătoşilor, 
pentru a-i prinde pe aceia care abuzează de libertatea lor şi 
pentru a-i determina să se întoarcă la calea cea dreaptă, sub 
frâul Său, ajutându-i în felul acesta să se apropie de EI, de 
Cel care spune: Eu sunt calea (Ioan 14,6). în alt loc, Ia lere- 
mia, se arată că Domnul trimite pescari şi vânători spre a-şi 
arunca năvoadele după peştii care s-au pierdut în valuri şi în 
vârtejuri, respectiv să vâneze fiarele care bântuie prin munţi 
şi printre stânci” 1 . 

17: Că ochii Mei sunt îndreptaţi asupra tuturor că¬ 
ilor lor; nedreptăţile lor nu le-au putut ascunde ochilor 
Meu 

„în limbajul biblic: cale - purtare, conduită, fel de 
viaţă” 2 . 

1$: Şi îndoit le voi plăti răutăţile şi păcatele cu care 
Mi-au spurcat pământul prin stârvurile urâciunilor lor 
’i prin fărădelegile cu care Mi-au umplut moştenirea”. 

„Idolii ( urâciunile ) sunt numiţi stârvuri pentru că nu 
iveau viaţă” 3 . 

19: Doamne, puterea mea şi ajutorul meu şi scăpa¬ 
rea mea în zilele răutăţilor, la Tine vor veni neamurile 
de la marginea pământului şi vor zice: „Cât de zadarnici 
erau idolii pe care părinţii noştri şi i-au agonisit şi care 
nu-s de nici un folos!” 

„Vezi că despre Fiul sunt toate cele spuse? Căci 
numele Lui s-a făcut minunat în tot pământul” 4 . 

. 20: „Oare-şi va face omul dumnezei de vreme ce 
aceştia nu sunt dumnezei? 

„De vreme ce Dumnezeu e Dumnezeu, El nu poate Fi 
creat; dacă nu este, nici atât!” 1 . 


1 Fer. Ieronim, Omilii 60-96 la Psalmi , Omilia 60 la Psalmul 10/11 - 
apuci VSP, p. 421 

2 BBVA, p. 990 

3 BBVA, p. 990 

4 Sf. Ioan Gură de Aur, Omilii la Psalmi , 8,2 

21: De aceea, iată, de data aceasta le voi arăta 
mâna Mea şi puterea Mea le~o voi face cunoscută şi vor 
şti că numele Meu este Domnul”. 

Dumnezeu dă semne în permanenţă; uneori, oamenii 
le recunosc. 


CAPITOLUL 17 - Păcatul şi pedeapsa lui Iuda, 
De-ale înţelepciunii Templul Domnului Rugăciunea lui 
Ieremia. Păzirea zilei de odihnă 

1: „Păcatul lui Iuda e scris cu condei de fier, cu 
vârf de diamant e săpat pe tăbliţa inimii lor şi pe coar¬ 
nele jertfelnicelor lor, 

2: căci fiii lor îşi aduc aminte de jertfelnicele lor şi 
de sfintele lor crânguri şi de arbori cu frunza deasă pe 
colinele înalte. 

îşi aduc aminte', „amintirea repetată, persistentă, a pă¬ 
catului face ca acesta să devină şi lăuntric; e motivul pentru 
care Sfinţii Părinţi duhovniceşti recomandă alungarea lui din 
minte. ♦ sfintele crânguri erau zone vegetale consacrate u- 
nor zeităţi. Textul Ebraic le desemnează prin cuvântul aşe- 
ra 1 2 - Astarte 3 , zeiţa erosului şi a fecundităţii, al cărei cult 
orgiastic se consuma uneori în crânguri sau desişuri destina¬ 
te anume” 4 . 

3: Tu, muntele Meu în câmpie, bogăţia şi toate co¬ 
morile tale le voi da spre pradă din pricina păcatului 
înălţimilor tale din toate hotarele tale. 


1 BBVA, p. 990 

2 7nwx 


3 Pentru desemnarea crângurilor, de regulă. Textul Ebraic se foloseşte 
de o formă de plural derivată de la numele zeiţei Aşera: aşerot sau 
aşerim. 

4 BBVA, p. 990 

^Muntele Meu : Ierusalimul, ca simbol al fiilor lui 
Israel” 1 . 

4: Tu prin tine te vei lipsi de moştenirea ta pe care 
Eu ţi-am dat-o; Eu te voi da rob vrăjmaşilor tăi într-o 
ţară pe care tu n-o şti; căci focul mâniei Mele, pe care voi 
l-aţi aprins va arde în veci. 

„Versetele 1-4 reprezintă un text lacunar în 
Septuaginta ; ele sunt extrase (ca şi în vechile ediţii 
româneşti) din Versiunea Ebraică” 2 3 . 

5: Acestea zice Domnul: Blestemat e omul care-şi 
pune nădejdea în om şi pe acesta-şi va rezema braţul său 
de carne, în timp ce inima lui se-ndepărtează de Domnul. 

„Plecând de la acest verset, Augustin pune faţă în faţă 
etica filozofiei păgâne şi cea a filozofiei creştine. Epicure¬ 
icii, spune el, plasează binele suprem al fiinţei umane în trup 
(sau plăcerile trupeşti); stoicii, în raţiunea omului. Creştinul, 
în Dumnezeu. Ambele curente păgâne fixează ţelul ultim al 
imului în om, în vreme ce creştinismul vede omul însuşi ca 
pe un dar al lui Dumnezeu (Omilii 150,8)”\ 

„Vezi că unul ca acesta nu este numai prost, ci şi bles¬ 
temat, pentru că părăseşte pe Stăpânul universului şi aleargă 
la un om ca el, la un om care nu-şi poate ajuta nici lui!” 4 . 
„Căci trebuie să atârnăm doar de Dumnezeu, şi de nimic 
altceva, chiar dacă cineva ar spune că vine din grădina lui 
Dumnezeu” 5 . Căci „nu de Ia trup ne [vine] nădejdea” 6 . „Du- 
„După cum nu se cuvine să cinsteşti pe altcineva decât pe 
Dumnezeu, tot aşa nici nu se cuvine să nădăjduieşti în 
altcineva decât în Dumnezeu, Domnul tuturora” 7 . „Nu vă 


1 BBVA, p. 990 

2 BBVA, p. 990 

3 SEP 6/1, p. 418 

4 Sf. Ioan Gură de Aur, Omilii la Facere , LVT, 6 

5 Origen, Omilii la Geneza , II, 4 

6 Epifânie al Salaminei, Ancoratns, 92 

7 Sf. Vasile cel Mare, Omilii la Psalmi, H, 2 

bizuiţi pe puterea trupului! Nu umblaţi după strălucirea 
slavei omeneşti! Nici una dintre ele nu te mântuie. Toate-s 
trecătoare, toate-s înşelătoare! O singură scăpare este. 
Dumnezeu!” 1 . „Nimic nu este mai fragil decât această 
nădejde. Este mai fragilă decât o pânză de păianjen. Sau mai 
degrabă nu este numai fragil, ci şi periculos. Şi să ştie 
aceasta toţi câţi şi-au pus nădejdea în oameni şi care 
împreună cu aceia au fost aduşi la pierzare. Dar nădejdea în 
Dumnezeu nu numai că este puternică, ci este şi sigură, 
neavând nici o schimbare” 2 3 . 

„Aşadar, oamenii mândri sunt imitatori ai mijlocito¬ 
rului înşelător, deoarece vor să fie slăviţi ei, iar dacă Dum¬ 
nezeu este pus mai presus decât ei, se mânie asemenea 
diavolului. în schimb, oamenii smeriţi şi sfinţi, când văd că 
sunt cinstiţi astfel de oameni care înşală vrând să-şi pună 
nădejdea lor în om şi nefiind atenţi la ceea ce spune Sfânta 
Scriptură [...], se întristează în inima lor şi îi sfătuiesc cu 
credinţă, atât cât pot, să îşi pună nădejdea în Dumnezeu, nu 

A «3 

in om . 

6: Fi-va el ca un scai sălbatic în pustie: nu va vedea 
când vine binele, ci va locui în sărătură şi-n pustiu, în loc 
sterp, nelocuit. 

SEP 6/1 traduce: va fi ca un tamarisc sălbatic care e 
în pustiu.., 

„Ieronim (Şase cărţi despre Ieremia 3,72,4-5) amin¬ 
teşte numele ebraic al arbustului, aroher, tradus de Symma- 
chos prin arbore fără fruct. Pentru el, tamariscul sălbatic 
simbolizează aici poporul lui Israel, care nu e primit nici de 
Dumnezeu, nici de oştirea de îngeri , nici de harul Duhului 
Sfânt , nici de cunoaşterea celor învăţaţi. Pomul roditor din 
versetul următor e Biserica, cea care L-a recunoscut pe Iisus 
ca Mesia şi care sporeşte prin feluritele haruri ale Duhului 


1 Sf. Vasile cel Mare, Omilii la Psalmi , X, 1 

2 Sf loan Gură de Aur, Omilii la Psalmi , 117,2 

3 Fericitul Augustin, Predici la marile sărbători /, 198,44 

Sfânt cu rădăcinile bine înfipte în Hristos. Vasile cel Mare 
vede în arbustul neroditor un simbol al omului trufaş, care-şi 
pune încrederea în sine însuşi, îndepărtându-se de Dumne¬ 
zeu {Regulile mari 42)” 1 . 

„Uită-te, apoi, şi la aceea că tamarinul este un arbore 
amfibiu; se numără şi între cei care trăiesc în apă şi se în¬ 
mulţeşte şi în pustiuri. De aceea şi Ieremia, pe bună dreptate, 
compară cu un arbore ca acesta pe cei cu purtări rele, care 
înclină când într-o parte, când în alta” 2 . 

în mod surprinzător, versetul primeşte şi o conotaţie 
pozitivă (deşi e vorba, în fapt, despre cel ce, încrezându-se 
în om, cade sub blestem dumnezeiesc), văzându-se descris 
aici chipul celui ce părăseşte totul pentru Dumnezeu, ale¬ 
gând pustia: „Cel ce a dobândit în sine dragostea dumne¬ 
zeiască nu osteneşte urmând Domnului Dumnezeului său, 
asemenea dumnezeiescului Ieremia, ci suferă cu vitejie orice 
DSteneală, batjocură şi ocară, neluând în seamă câtuşi de 
puţin răul de la nimeni” 3 . 

7: Dar fericit e omul ce-şi pune nădejdea în Dom¬ 
nul, a cărui nădejde va fi Domnul. 

8: Şi va Fi ca un pom înfloritor lângă ape; în stra¬ 
turi umede-şi înfige rădăcinile şi de venirea arşiţei nu se 
teme; ramuri de umbră îşi are deasupră-i, de an secetos 
nu-i este frică şi-a face roadă nu va înceta. 

9: Inima e mai adâncă decât orice; ea este omul: 
cine-1 va cunoaşte? 

„Părinţii dezvoltă mai multe subiecte plecând de Ia 
acest verset. Ieronim (Şase cărţi despre Ieremia 3,74,2-3) îl 
interpretează astfel: nimeni, în afară de Dumnezeu, nu poate 
cunoaşte cu adevărat, în profunzime, inima omului. Nici un 
om, oricât de fin psiholog şi oricât de apropiat de altul, nu-1 
poate cunoaşte pe acesta în întregime. Alţi Părinţi, precum 


1 SEP 6/1, p. 419 

2 Sf Vasile cel Mare, Omilii la Hexaemeron , V, 9 

3 Sf Maxim Mărturisitorul, Capetele despre dragoste , 28 

Tertulian sau Augustin, invocă versetul pentru a sublinia 
umanitatea sau carnalitatea lui Iisus în controversele anti- 
docetistă sau antimaniheistă (Tertulian, De carne Christi 15; 
Contra lui Marcion 3,7; Augustin, Răspuns lui Faustus Ma- 
niheul 13,8; 22,40)'. 

„Numai Dumnezeu poate cunoaşte gândurile ascunse 
ale oamenilor” . 

Cu unele artificii, textul e aplicat lui Hristos, spre a 
întări asumarea omenităţii de către Fiul: „El este om şi cine 
îl va cunoaşte ?” 3 . Profeţia s-a împlinit când „Cuvântul S-a 
născut din fecioară şi a luat trup” 4 . „Dumnezeiasca literă 
dezvăluie prin aceasta cele două [naturi], cea văzută şi cea 
nevăzută”, cea omenească şi cea dumnezeiască. Hristos e 
„om după trup, dar mai presus de om după lucrarea dum¬ 
nezeiască” 6 . Cuvântul poate fi folosit spre „a reliefa unirea 
dintre Cuvântul Iui Dumnezeu şi lucrarea Sa. El arată că 
Cuvântul trebuie să Se facă trup, iar Fiul lui Dumnezeu Om 
şi [...], facându-Se pe Sine asemenea unuia dintre noi. El 
rămâne Dumnezeul Cel Preaînalt, dintr-un neam pe care ni¬ 
meni nu poate să-l spună” 7 . „Cine-l va cunoaşte? Cel căruia 
Tatăl Cel din ceruri va voi să-i descopere (Matei 16,17), 
acela îl va cunoaşte şi va înţelege că EI este Cel care nu S-a 
născut nici din poftă trupească, nici din poftă bărbătească 
(Ioan 1,13), Acela este Fiul Omului, Iisus Hristos, Fiul 
Dumnezeului Celui viu” 8 . 

10: Eu, Domnul, Eu sunt Cel care-ncearcă inimile 
şi scrutează rărunchii, ca să-i dau fiecăruia după căile lui 
şi după roadele purtărilor lui. 

'SEP 6/1, pp. 419-420 

| Sf Ioan Gură de Aur, Omilii la Matei , XXIX, 2 

3 Tertulian, Despre trapul lai Hristos , XV, 1 

4 Epifânie al Salaminei,yf/ 7 corafttf, 30 
Epifânie al Sal aminei, Ancoratus, 32 

6 Sf Ambrozie al Milanului, Scrisori , XLVT, 7 
Sf. Irineu, Adversus Haereses , IV, XXXII - apudW SP, p. 406 
Sf Irineu, Adversus Haereses, III, XIX - apud VSP, p. 406 

11: Potârnichea-şi înalţă glasul şi cloceşte fără să 
scoată pui; aşa e cel ce-şi adună avuţia pe nedrept: la ju¬ 
mătatea zilelor lui o va pierde şi-ntru târziul său va fi 
nebun”. 

Potârnichea devine, pentru unii autori, unul dintre 
simbolurile diavolului sau Antihristului: „Proorocul Ieremia 
se referă la Antihrist într-o parabolă, după cum urmează: 
Prepeliţa cloceşte ouăle pe care nu le-a ouat; aşa este şi cel 
ce câştigă avuţie nedreaptă, o lasă la jumătatea zilelor sale 
şi la sfârşitul său se va trezi că este un nebun . Căci [Anti¬ 
hrist] va chema Ia sine toate neamurile, din toate ţările, din 
diaspora, fâcându-i pe toţi ai lui, ca şi cum ar fi copiii săi; le 
va făgădui că restaurează ţara, că le va reinstaura rege, că le 
va reface neamul, pentru ca ei să i se închine lui, ca lui 
Dumnezeu. [...] 

De Ia răsăritul soarelui şi până Ia apus, cei pe care îi 
va chema el, dar şi cei pe care nu îi va chema, vor păşi pe 
căile lui. Va albi marea cu pânzele corăbiilor lui, iar câm¬ 
piile se vor înnegri de scuturile ostaşilor lui. Şi oricine îi va 
sta împotrivă cu război, de sabie va pieri” 1 . 

„Se spune că această pasăre [potârnichea] este plină 
de vicleşug, de şiretenie, de prefăcătorie, pentru a şti în 
adâncime căile de a înşela pe vânător şi meşteşugurile lui, 
pentru ca să-l îndepărteze de puii ei. Ea nu trece cu vederea 
nici o încercare şi iscusinţă menite să alunge pe răufăcător 
de la cuibul şi de Ia adăposturile ei. Desigur, dacă vede că 
acesta este foarte aproape, îl păcăleşte în fel şi chip, până ce, 
dând semn puilor săi să fugă, le prilejuieşte putinţa de a 
scăpa de primejdie. Când îşi dă seama că ei au scăpat, atunci 
se retrage şi ea, iăsându-1 pe urmăritor înşelat de propriile lui 
vicleşuguri. 

Se spune de asemenea că împerecherile lor sunt ames¬ 
tecate, că bărbătuşii se reped la femele cu furie, încălziţi de 
o puternică dorinţă, pentru împlinirea căreia se luptă cu alţi 

1 Sf. Hipolit, Despre Antihrist - apudW SP, p. 424 

semeni ai lor. De aceea se socoteşte că merită să fie asemă¬ 
nată această vieţuitoare necinstită, răuvoitoare şi şireată, cu 
autorul cel mai viclean al necinstei, cu potrivnicul şi înşelă¬ 
torul neamului omenesc” 1 . 

„înţelege, aşadar, că [diavolul] este potârnichea de¬ 
spre care se spune că a adunat ceea ce nu a născut, înţelege 
că cei pe care, fără judecată, i-a adunat. Ia jumătatea zilelor 
sale îl vor părăsi: ei îl vor urma pe Domnul şi Creatorul lor, 
lisus Hristos, Care i-a născut. Aceia însă i-a adunat pe cei pe 
care nu i-a născut. Şi de aceea va rămâne fără minte în zilele 
sale din urmă, când toată creatura , care împreună geme (cf. 
Romani 8, 22) din pricina tiraniei Iui, va pleca împreună 
spre Făcătorul şi Părintele tuturor” 2 . 

12: Un tron înalt, de slavă, acela-i locul nostru 

sfanţ. 

„După Augustin, tronul se referă aici la Biserica 
vizibilă a lui Hristos, în concordanţă şi cu spusele lui Pavel 
din I Corinteni 3,17” 3 . 

13: Doamne, nădejdea lui Israel, toţi cei ce Te pă¬ 
răsesc vor fi ruşinaţi, cei ce se-ndepărtează de Tine vor fi 
scrişi pe pământ pentru că au părăsit izvorul vieţii, pe 
Domnul. 

Pe pământ : „Ebraică: în pământ (adică în Şeol, locu¬ 
inţa morţilor)” 4 . 

„Versetul a fost pus în legătură cu episodul femeii 
adultere din Evanghelia după Ioan, unde lisus înscrie pe pă¬ 
mânt, după unii, numele acuzatorilor păcătoşi” 5 . 

„Păcătoşii sunt înscrişi pe pământ, cei drepţi - în 
cer” 6 . „Pentru că la cei scrişi în Ierusalim se adaugă spre 


1 S£ Ambrozie, Scrisori , XXXII, 2-3 

2 Origen, Omilii la Exod , I, 5 

3 SEP 6/1, p. 420 

4 BBVA, p. 991 

5 SEP 6/1, p. 421 

SC Ambrozie, Scrisori , XXVI, 14 

viată (Isaia 4,3), trebuie stabilit dacă nu cumva sunt unii 
scrişi dar nu spre viaţă, după Ieremia, care spune: Cei 
aoostaziaţi pe pământ să fie scrişi , încât după aceasta sunt 
înţelese două registre: unul al celor spre viaţă, iar altui al 
celor spre pierzanie; şi deseori este o schimbare a înscrierii, 
când cădem în răutate de la virtute” 1 . 

14: Vindecă-ma, Doamne, şi mă voi tămădui; mân- 
tuieşte-mă, şi mă voi mântui; că Tu eşti lauda mea. 

15: Iată, ei zic către mine: „Unde-i cuvântul Dom¬ 
nului? să vină!” 

,JSă vină - să se plinească; să-i vedem puterea [în pli¬ 
nătatea ei]” 2 . 

16: Dar eu n-am ostenit în a merge după Tine şi 
nici am râvnit ziua omului; Tu ştii: cele ce ies prin bu¬ 
zele mele sunt înaintea feţei Tale. 

„Ziua omului (cf. Textul Masoretic) — ziua fatală\ zi - 
ia dezastrului ; ziua nenorocirii. Sens: N-am dorit să mă bu¬ 
cur de nenorocirea pricinuită de omul rău (ziua cea rea din 
versetul următor)” 3 . 

„Cel ce iubeşte cu adevărat pe Domnul, cel ce se 
străduieşte cu adevărat să ajungă la viaţa viitoare, cel ce are 
cu adevărat aducerea aminte de osânda şi de judecata veş¬ 
nică, cel ce a primit cu adevărat frica de moartea sa, nu va 
mai iubi 4 , nu se va mai îngriji nici de bani, nici de averi, nici 
nici de părinţi, nici de slava vieţii, nici de prieteni, nici de 
fraţi, peste tot, de nimic pământesc, ci lepădând şi urând 
toată legătura, toată grija de acestea, ba încă înainte de 
acestea şi trupul său, urmează gol 5 şi fără griji şi fără 
pregetare lui Hristos, privind pururea spre cer şi aşteptând 
ajutorul de acolo, potrivit sfanţului [...] care a spus: Eu m- 


* Sf. Vasile cel Mare, Comentariu la Cartea profetului Isaia , IV, 136 

2 BBVA, p. 991 

3 BBVA, p. 991 

4 Nu se va mai împătimi de cele trecătoare. 

3 Golit de toată răutatea. 

am ostenit să-Ţi urmez Ţie, şi ziua şi odihna omului n-am 

[ * 
poftit. Doamne” . 

17: Să nu-mi fi străin, ci cruţă-mă în ziua cea rea! 

18: Să se ruşineze cei ce mă prigonesc, nu eu să mă 
ruşinez; ei să se înfricoşeze, nu eu să mă înfricoşez; peste 
ei adu ziua cea rea, cu îndoită zdrobire sfarâmă-i! 

19: Aşa grăieşte Domnul: „Du-te şi stai în porţile 
fiilor poporului tău, cele prin care intră regii Iui Iuda şi 
prin care ies, şi în toate porţile Ierusalimului. 

20: Şi le vei zice: Auziţi cuvântul Domnului, voi, 
regii lui Iuda, şi voi, toată Iudeea, şi voi, Ierusalimul în¬ 
treg, voi, cei ce intraţi prin porţile acestea! 

21: Aşa grăieşte Domnul: Aveţi grijă de sufletele 
voastre şi nu ridicaţi poveri în Ziua-de-odihnă şi nu le 
faceţi să treacă prin porţile Ierusalimului. 

22: în Ziua-odihnei să nu scoateţi poveri din casele 
voastre şi nici o lucrare să nu faceţi; sfinţiţi Ziua-de- 
odihnă, aşa cum le-am poruncit eu părinţilor voştri. 

„Ce urmează de aici? Trezindu-ne la deprinderea ve¬ 
gherii, ne porunceşte să ne păzim sufletul propriu. Căci ast¬ 
fel vom putea intra uşor la odihna nădăjduită” 1 2 . 

De aici, cuvânt despre odihna sâmbetei: „Domnul 
nostru lisus S-a odihnit El însuşi în Sâmbăta adevărată şi a 
învăţat pe ai Săi cum trebuie să se odihnească (să sabati- 
zeze), după ce S-a urcat Vinerea (pe cruce) şi a făcut toată 
pregătirea Sa înainte de-a Se urca pe ea, adică a suportat 
toate ocările şi le-a răbdat, lăsându-Se pironit pe cruce, ne- 
desprinzându-Se şi nici desfacându-Se de ea, până mai ră¬ 
sufla. [...] Şi, plecându-Şi capul, Şi-a dat duhul (loan 19, 
30). Atunci L-au coborât, nemaimişcându-Se şi sabatizând 
cu adevărat (ţinând sâmbăta adevărată). Deci S-a odihnit 
Domnul lisus în ziua a şaptea, şi a binecuvântat-o pe a- 


1 Ava Dorotei, Felurite învăţături, II, 1 

2 Sf. Chirii al Alexandriei, Comentariu la Evanghelia Sfântului Ioan y 

ceasta, fiindcă în adevăr s-a odihnit de toate lucrările prin 
care a desfiinţat patimile omeneşti [...]. 

Aceasta este Sâmbăta adevărată 1 . Deci cel ce nu o ţine 
pe aceasta (nu o sabatizează) nu este adevărat iudeu” . 

23: Dar ei n-au ascultat şi nu şi-au plecat urechea, 
ci şi-au învârtoşat cerbicea mai mult chiar decât părinţii 
lor, ca să nu Mă asculte şi să nu primească învăţătura. 

24: Şi va fi că de Mă veţi asculta - zice Domnul - 
adică să nu căraţi poveri în Ziua-odihnei prin porţile a- 
cestei cetăţi şi să sfinţiţi Ziua odihnei prin a nu face-n ea 
nici o lucrare, 

Cum poveri sunt păcatele, acestea trebuie îndepărtate 
în ziua odihnei, care s-ar cuveni să fie întreaga viaţă de aici. 
Acestea nu ne vor lăsa să trecem prin poarta cetăţii celei de 
kUS, sau a Ierusalimului ceresc. 

„Cuvântul spus prin Proorocul Ieremia trebuia ţinut în 
teră atâta timp cât era în vigoare Legea; dar, după pogo¬ 
rârea harului lui Dumnezeu, Domnul nostru Iisus Hristos a 
împlinit Legea, iar poruncile din Lege nu mai sunt de îm¬ 
plinit în litera lor, ci duhovniceşte. Căci dacă ar zice astăzi 
cineva că trebuie să ţinem sâmbăta, atunci de bună seamă că 
ar trebui să aducem şi jertfele cele după trup şi ar trebui să 
ne tăiem trupurile împrejur. 

Prin urmare duhovniceşte trebuie să primim şi du¬ 
hovniceşte trebuie să împlinim cele spuse despre ziua sâm¬ 
betei. Căci aceasta înseamnă odihnă {sabat). Dar nouă ni s-a 
dat odihna cea adevărată în Mântuitorul nostru, Domnul şi 
Dumnezeul nostru Iisus Hristos. Şi oricare dintre noi, cei ce 
am primit lumina credinţei în El, dacă tragem păcatele pof¬ 
telor celor trupeşti în sufletele noastre, atunci ne împovăram, 
ne ostenim şi încălcăm ziua odihnei. Deci dacă nu ne împo- 


1 Nepătimirea, dobândită prin moartea în Hristos, sau moartea faţă de 
patimi. 

* Isaia Pustnicul, Douăzeci şi noua de Cuvinte , XXII, 3 

vărăm sufletele cu greutatea păcatelor trupeşti, atunci sfin¬ 
ţim ziua odihnei” 1 . 

25: prin porţile acestei cetăţi vor intra regi şi prin¬ 
cipi şezând pe tronul lui David şi alergând pe carele şi pe 
caii lor, ei şi principii lor, oamenii lui Iuda şi locuitorii 
Ierusalimului; şi locuită va fi cetatea aceasta în veac. 

26: Şi [oameni] vor veni din cetăţile lui Iuda şi 
dimprejurul Ierusalimului şi din ţinutul lui Veniamin şi 
de la câmp şi de la deal şi de la miazăzi, aducând arderi- 
de-tot şi jertfe şi tămâie şi mană şi miruri, laudă adu¬ 
când în casa Domnului. 

27: Dar va fi că dacă nu Mă veţi asculta să sfinţiţi 
Ziua-odihnei prin a nu ridica poveri şi a nu le căra în 
Ziua-odihnei prin porţile Ierusalimului, atunci foc voi 
aprinde în porţile lui şi el va mistui uliţele Ierusalimului 
şi nu se va mai stinge”. 

„Apoi ar fi de spus şi despre sabatele detestate: Dum¬ 
nezeu a poruncit omului să nu ridice povară şi să nu iasă din 
locul lui (Ieşirea 35, 3) şi să nu aprindă focul în nici o aşe¬ 
zare a lor. Acestea care se arată de la sine cu neputinţă de 
respectat şi păzit cu străşnicie îl fac pe cel care le ascultă 
trupeşte să fie pasibil de blestem. Căci este imposibil să nu 
te mişti dintr-un loc. şi orice este purtat, oricât de uşor ar fi, 
se socoteşte povară, fie haină, fie pâine, fie ceva dintre cele 
necesare. 

Dar de fapt Dumnezeu porunceşte să nu fie aprins nici 
măcar focul, adică să nu fie aprins de patimile cărnii; iar să 
nu ridice povară înseamnă adică să nu se încarce cu greu¬ 
tatea păcatului şi să nu se mute de la şederea în Dumnezeu, 
rămânând stabil şi neschimbat în credinţă” 2 . 


1 Sf. Grigorie cel Mare, Epistole alese\ Cărţile IX-XIV, XHI, I - apiid 
VSP, p. 429 

2 Sf. Vasile cel Mare, Comentariu la Cartea profetului Isaia y 
începutul cuvântului , 30 

„Deci le-a poruncit nu numai să se oprească Sâmbăta 
de la orice păcat, ci şi să nu-şi scoată poveri şi să nu iasă în 
afara porţilor Ierusalimului. [înţelesul acestora] e unul spiri¬ 
tual (inteligibil) şi duhovnicesc, mai presus de chipuri (ti¬ 
puri) şi mai bun decât umbra veche. Pentru că porunceşte ca 
cei ce se odihnesc (sabatizează) în Hristos să se oprească de 
la orice lucru care e îndreptat şi priveşte spre păcat şi să nu 
pună pe umeri nici o povară. Căci cum n-ar fi un lucru cu 
totul prostesc ca cei ce au lepădat prin credinţă povara cu 
adevărat greu de purtat a păcatului să se încarce iarăşi cu ea 
şi să voiască a se pleca iarăşi sub jugul viciului? Şi a şedea 
înlăuntrul porţilor Ierusalimului închipuieşte a nu ne des- 
oărţi de sfânta cetate şi a nu îngădui să fim scoşi afară şi a 
e rostogoli din ea, prin abaterea spre altceva. Iar prin sfânta 
etate să înţelegi Biserica. Căci unii, după ce au fost lumi¬ 
naţi prin credinţa în Hristos şi au lepădat povara urâtă a pă¬ 
catului şi au ajuns înlăuntrul sfintelor porţi ale casei lui 
Dumnezeu, au fost atraşi la apostazie. Şi cu toate că aceasta 
nu e una făţişă, totuşi au ieşit din sfânta poartă, cinstind obi¬ 
ceiurile idoleşti. Drept aceea. Dumnezeu a poruncit ca cei ce 
se odihnesc (sabatizează) spiritual (inteligibil) să şadă înain¬ 
tea porţilor, chipul (tipul) arătând statornicia şi neslăbirea şi 
trebuinţa de-a nu aluneca nicidecum din credincioşia faţă de 
EI” 1 . 


CAPITOLUL 18 — Vasul olarului Pedepse pentru 
necredincioşia lui Israel. Uneltire împotriva lui Ieremia. 
Ruga profetului 

1: Cuvântul ce s-a făcut de la Dumnezeu către Ie- 
remia, zicând: 


1 Sf. Chirii al Alexandriei, Despre închinarea şi slujirea în Duh şi 
Adevăr , VII 

2: „Scoală-te şi te coboară Ia casa olarului; acolo 
vei auzi cuvintele Mele”, 

„Casa olarului era unul din atelierele de olărit ce se 
aflau, după toate probabilităţile, în valea Ben-Hinom, la sud 
de Ierusalim” 1 . 

3: Şi m-am pogorât la casa olarului; şi, iată, el fă¬ 
cea un vas la roată. 

,>La roată : literal: pe pietre : cele două lespezi de pia¬ 
tră fixate pe axul vertical al roţii olarului” 2 . 

„Efrem Şirul spune, în Comentariul la Ieremia (18,1), 
că, aşa cum olarul poate face oricând orice vas doreşte, dato¬ 
rită măiestriei sale înnăscute, la fel Dumnezeu poate schim¬ 
ba oricând sensul istoriei, prefacând necazul în bucurie. le- 
ronim, mai filolog, atrage atenţia că Septuaginta traduce am¬ 
biguu, prin pietre, termenul ebraic abanim , care înseamnă 
roata olarului. Apoi interpretează sensul versetului în ter¬ 
meni de teodicee: Dumnezeu stabileşte soarta tuturor, dar 
fără să anuleze voinţa proprie (liberul-arbitru) Dumnezeu 
schimbă sensul istoriei (pedeapsa în veselie) dacă poporul 
Său dă semne de pocăinţă şi de reapropiere de divinitate 
(Şase cărţi despre Ieremia 4,2,4-7). 

Pentru Ioan Gură de Aur, între Dumnezeu şi om, între 
Creator şi creatură, este aceeaşi distanţă (poate chiar cu mult 
mai mare) decât între olar şi lut. De aceea Dumnezeu poate 
schimba totul după voia Sa, iar omul nu pricepe mai nimic 
din intenţiile lui Dumnezeu (împotriva anomeenilor 2,35- 
36)” 3 . 

4: Şi vasul pe care-I făcea el, cu mâinile lui, s-a 
stricat, astfel că din el a făcut un alt vas, aşa cum i-a plă¬ 
cut lui să-l facă. 

„Căci pe când Adam era în mâinile Creatorului, să 
zicem, ca o pastă moale şi umedă şi asemenea unui vas de 


1 BBVA, p. 992 

2 BBVA, p. 992 

3 SEP 6/1, p. 423 

argilă n-ajunsese să se întărească şi să se pietrifice, adică să 
devină nemuritor, păcatul - întocmai ca apa care curgând 
picătură cu picătura nimiceşte o lucrare - l-a distrus. De 
aceea, revenind asupra operei Sale, Dumnezeu a refăcut alu¬ 
atul şi a modelat acelaşi om spre cinste (cf. II Timotei 2, 20; 
Romani 9, 21); după ce mai întâi l-a plămădit în pântecele 
Fecioarei şi l-a unit cu Cuvântul, l-a adus la viaţă tare şi 
incoruptibil, cu neputinţă a fi din nou atins din afară de 
valurile coruperii, care îi aduseseră mai înainte stricăciunea 
şi moartea” 1 2 . 

5: Şi a fost cuvântul Domnului către mine, zicând: 

6: „O, tu, casa lui Israel, oare nu voi putea Eu să 
fac cu tine precum olarul acesta? Iată, ca lutul olarului 
sunteţi voi în mâinile Mele. 

„Parabola olarului pune accentul pe atotputernicia lui 
Dumnezeu faţă de fiii lui Israel (ca şi faţă de oameni, în 
eneral), care, la rândul lor, sunt şi ei fiinţe cu voinţă li- 
>era . 

„A vorbi pe înţelesul oamenilor presupune a folosi 
pilde inspirate din viaţa omenească [...]. Această folosinţă a 
pildelor inspirate din viaţa oamenilor se poate observa foarte 
adesea în relaţiile tipologice, aşa bunăoară ca atunci când 
proorocul se încinge cu un brâu (13,1-9) sau ca atunci când 
merge în casa olarului” 3 . „Meşteşugarul este singurul stăpân 
al negoţului său, iar olarul singur are stăpânire asupra lutului 
său. Dumnezeul a toate. Cel ce a făcut pe tot omul, a socotit 
de cuviinţă să se pogoare în trup de om, să vină între noi şi 
pe toţi să ne înalţe în trupul Său, astfel încât cu puterea cu 
care ne-a făcut să ne înnoiască” 4 . „La Dumnezeu este cu 
putinţă nu numai să-i restaureze pe cei făcuţi din lut, ci să-i 


1 Metodîu de Olimp, Banchetul , III, 5 

2 BBVA, p. 992 

3 Sf loan Gură de Aur, Omilii la Gal a te ni, III, apud VSP, p. 363 

S£ Paulin deNola, Scrisori (1-22), 12 - apudV SP, p. 364 

şi aducă din nou la starea lor dintâi, dacă ei se pocăiesc şî 
prin aceasta primesc puterea Duhului şi sunt iertaţi” 1 . 

„Prin urmare, după ce omul a încălcat porunca, braţul 
cel preaputernic n-a răbdat ca lucrarea lui să rămână pradă 
celui rău, de aceea, descompunându-l, l-a făcut iarăşi lut, 
precum olarul care replăsmuieşte vasul, ca prin replăsmuire 
să dispară spărturile şi părţile urâte de pe el, să devină în 
întregime fără cusur, ca la început” 2 . 

7: în curând Mă voi rosti împotriva unui neam şi 
împotriva unui regat, să Ie sfârtec şi să Ie nimicesc; 

8: dar dacă neamul acela se va întoarce de Ia toate 
răutăţile lui, atunci Eu Mă voi căi de relele pe care plă- 
nuiam să le aduc asupră-i. 

Dumnezeu „i-a salvat pe cei care se schimbaseră şi i-a 
scăpat de mânie pe cei care se Iepădaseră de răutate” 3 . 

9: Dacă însă Mă voi rosti împotriva unui neam sau 
regat, ca să-l zidesc la loc şi $ă-l împlânt, 

10: dar ei vor face rele-n faţa Mea, aşa ca glasul 
Meu să nu se audă, atunci Eu Mă voi căi de binele pe ca- 
re-am spus că Ii-1 voi face. 

„Ai văzut că noi îi dăm Iui Dumnezeu prilej fie să-şi 
arate faţă de noi iubirea Sa de oameni, fie să se mânie pe 
noi?” 4 . 

Noi „primim profeţia nu ca o hotărâre a celor ce vor 
veni cu siguranţă, ci ca o ameninţare ce aduce întoarcerea de 
la păcat” 5 . 

11: Şi acum, zi către oamenii lui Iuda şi către cei ce 
locuiesc în Ierusalim: Iată, Eu urzesc lucruri rele împo¬ 
triva voastră şi plănuiesc un gând asupră-vă. întoarcă-se 


1 S£ Ioan Gură de Aur, Catehezeprebaptismale , I - apud VSP, p. 365 

2 Metodiu de Olimp, Aglaofon , XLFV 

3 S£ Ioan Gură de Aur, Omilii la statui , V, 5 

4 S£ Ioan Gură de Aur, Omilii la Facere , XXV, 2 

S£ Vasile cel Mare, Comentariu la Cartea profetului Isaia , V, 144 

dar fiecare de la calea lui cea rea, faceţi-vă lucrurile şi 
căile mai bune! 

„Cum poate Dumnezeu să facă rele cuiva? Afirmaţia 
profetului, careva reveni şi în 19,3, poate şoca. 

Părinţii au propus o serie de explicaţii, între care 
merită aceea, foarte cumpănită, a lui Ioan Casian. Conform 
monahului scit, Scriptura foloseşte uneori termenul rele în 
loc de suferinţe pentru a şoca, pentru a vorbi pe limba oa¬ 
menilor. Relele nu sunt făcute de Dumnezeu, ci de alţi oa¬ 
meni, cărora Dumnezeu le îngăduie răul ca pedeapsă pentru 
păcatele poporului Său ( Convorbiri 1,6,6)” 1 

12: Dar ei au zis: «Ca nişte bărbaţi ce suntem, ne 
împotrivim; că după urâciunile noastre vom merge şi 
vom face fiecare ce-i pofteşte inima lui cea rea». 

13: De aceea, aşa zice Domnul: întrebaţi printre 
leamuri: Cine-a mai auzit de lucruri atât de scârboase 
a acelea pe care le-a făcut fecioara lui Israel? 

fecioara lui Israel : totalitatea fiilor Iui Israel. Expre¬ 
sie sarcastică, menită să reliefeze prăpastia dintre puritatea 
originară şi decăderea ce i-a urmat” 2 . 

14: Vor înceta oare stâncile să mai aibă colţuri? 
Va înceta oare Libanul să mai primească zăpadă? Va 
curge oare apa în sus, împinsă de vânt? 

15: Numai poporul Meu M-a dat uitării. Zadarnic 
facut-au ei să fumege tămâie: în căile lor pierdut-au ve¬ 
chile cărări, ca să bată cărări de neumblat, 

dat uitării : păcatul (începând cu uitarea de 
Dumnezeu) contrazice însăşi ordinea firească a aşezărilor şi 
fenomenelor naturii; ca atare, păcatul e nefiresc prin însăşi 
natura lui. ♦ Zadarnic facut-au... : formele exterioare ale 
cultului nu folosesc la nimic, dacă sunt lipsite de conţinut” 3 . 


1 SEP 6/1, pp. 423-424 

2 BBVA, p. 992 

3 BBVA, p. 992 

16: ca să-şi prefacă ţara-n pustiu, spre veşnică bat¬ 
jocură; tot cel ce va trece prin ea se va uimi şi va clătina 
din cap. 

17: Ca un vânt arzător îi voi risipi în faţa vrăj¬ 
maşilor lor; ziua nimicirii lor le-o voi arăta”. 

18: Atunci ei au zis: „Veniţi să plănuim un sfat îm¬ 
potriva lui Ieremia; că nu va pieri legea din preot, nici 
sfatul din înţelept, nici cuvântul din profet; veniţi, şi să-l 
batem cu propria sa limbă; vom lua aminte la toate vor¬ 
bele lui”. 

19: Auzi-mă, Doamne, şi ascultă glasul pricinii me¬ 
le! 

20: Plăti-voi oare. binele cu răul? Că ei s-au vorbit 
împotriva sufletului meu şi au ascuns pedeapsa pe care 
mi-o plănuiau. Adu-Ţi aminte că Ţi-am stat înainte ca să 
grăiesc spre binele lor, mânia să Ţi-o întorci de la ei. 

21: De aceea, dă-i pe fiii lor foametei şi adună-i 
spre puterea săbiei! Fie femeile lor sterpe şi văduve, băr¬ 
baţii lor cu moarte fie sfârtecaţi, iar tinerii lor în război 
să cadă de sabie! 

22: Strigăt fie-n casele lor! Adu asupra lor tâlhari 
de năprasnă! Că sfat au uneltit ca să mă prindă şi laţuri 
au ascuns pentru mine. 

„Se cuvine să înconjurăm cu mare atenţie sufletul, ca 
nu cumva chiar şi cea mai mică parte din el să fie luată în 
stăpânire de puterea duşmană. Pentru că, după cum atunci 
când un mădular al unui animal este prins în cursă, tot 
animalul este prins şi cade în mâinile vânătorului, tot aşa se 
întâmplă cu sufletul prins în cursa duşmanilor. Acest lucru îl 
spune clar profetul: Cursă au întins picioarelor mele şi au 
prins sufletul meu” 1 . 

23: Şi, Tu, Doamne, Tu ai cunoscut ucigaşele lor 
sfaturi împotriva mea. Să nu Ie ierţi nedreptăţile, păca¬ 
tele lor să nu le ştergi de dinainte-Ţi! în faţa Ta, Doam- 

1 Sf. Macarie Egipteanul, Cuvânt despre răbdare şi discernământ , 14 

ne, să-i prindă leşinul, fii ceva cu ei la vremea mâniei 
Tale! 


CAPITOLUL 19 - Ulciorul spart ca simbol al mâ¬ 
niei Domnului 

1: Atunci a zis Domnul către mine: „Du-te şi ia un 
vas de lut, lucrare de olar, şi vei aduce pe cei mai bătrâni 
din popor şi dintre preoţi 

2: şi vei ieşi la locul de îngropare al fiilor copiilor 
lor, care este la intrarea porţii Harsit, şi citeşte acolo toa¬ 
te cuvintele acestea pe care Eu ţi le voi grăi. 

fiilor copiilor lor. Ebraică: Ben-Hinom. ♦ Poarta 
Harsit : Ebraică: Poarta Teson 1 = Poarta Olăriei. Locul ei nu 
* putut fi încă determinat de către arheologi” 2 . 

3: Şi le vei spune: Auziţi cuvântul Domnului, voi, 
-egi ai lui Iuda, şi voi, bărbaţi ai lui Iuda, şi voi, cei ce 
locuiţi în Ierusalim, şi voi, cei ce intraţi pe porţile aces¬ 
tea! Aşa zice Domnul, Dumnezeul lui Israel: Iată, Eu voi 
aduce rele asupra acestui loc, în aşa fel încât fiecăruia 
din cei ce le vor auzi îi vor ţiui urechile. 

4: Aceasta, pentru că ei M-au părăsit şi au înstră¬ 
inat locul acesta şi au ars în el tămâie pentru dumnezei 
străini, pe care nici ei şi nici părinţii lor nu i-au ştiut, 
iar regii lui Iuda au umplut locul acesta cu sânge nevi¬ 
novat 

,yAu înstrăinat : l-au făcut de nerecunoscut” 3 . 

5: şi i-au zidit înălţimi lui Baal, ca să-şi ardă copiii 
în foc, lucru pe care Eu nu l-am poruncit şi nici nu l-am 
gândit în inima Mea. 


1 Dăm credit alcătuitorului notelor, deşi noi am găsit doar expresia 
saar hakharsit fnoinn isw] - Poarta Kharsit. 

5 BBVA, p. 993 

3 BBVA, p. 993 

Sunt din nou condamnate „cunoscutele jertfe de copii 
ce i se aduceau lui Baal” 1 2 . 

6: De aceea, iată, vin zile - zice Domnul - când lo¬ 
cul acesta nu se va mai numi Tofet şi «Locul-de-Ingropare- 
al-fiului-lui-Hmom», ci «Locul-de-îngropare-al-Măcelului». 

7: Şi-n locul acesta voi nimici sfatul lui Iuda şi al 
Ierusalimului şi cu sabie îi voi doborî în faţa duşmanilor 
lor şi-n mâinile celor ce caută viaţa, iar pe morţii lor îi 
voi da de mâncare păsărilor cerului şi fiarelor pămân¬ 
tului. 

8: Şi voi duce această cetate la pustiire şi batjo¬ 
cură: tot cel ce va trece prin ea se va încrâncena şi va flu¬ 
iera văzând atâta rană. . 

9: Carnea fiilor lor o vor mânca, şi carnea fiicelor 
lor; fiecare va mânca din carnea vecinului său, în strâm¬ 
torarea şi-n împresurarea cu care vrăjmaşii lor îi vor 
împresura. 

10: Iar tu vei zdrobi vasul cel de lut sub ochii oa¬ 
menilor care vor ieşi cu tine 

11: şi le vei zice: Acestea grăieşte Domnul: Aşa voi 
zdrobi poporul acesta şi cetatea aceasta, ca pe un vas de 
lut care, odată zdrobit, nu mai poate fi făcut la loc. 

„Origen pune versetul în legătură cu vasele mâniei din 
Romani 9,22-23, spunând că Dumnezeu a împărţit poporul 
Său în două vase, unul al mâniei, altul al recompensei. Bise¬ 
rica e comoara ascunsă în aceste vase, comoară ce se va des- 
chide la Judecata de Apoi (. Fragmente la Ieremia 31)”. 

Pocăinţa „te va ridica pe tine - cel cufundat în valurile 
păcatelor - şi te va aduce în portul iertării divine. Profită de 
ocazia fericirii nebănuite, căci tu, care nu eşti în faţa lui 
Dumnezeu decât o picătură mică dintr-un vas (Isaia 40,15), 
un grăunte de pulbere dintr-o arie (Osea 13,3), o ulcică în 
mâna olarului, poţi deveni acel arbore care se plantează la 


1 BBVA, p. 993 

2 SEP 6/1, p. 428 

marginea apelor şi, cu frunze neveştejite, rodeşte la vremea 

ser (Psalmi 1,3)”*. 

12: Aşa voi face Eu cu locul acesta şi cu locuitorii 
lui — zice Domnul —, ca să fîe cetatea aceasta asemenea 
unui lut care s-a surpat 

13: Iar casele Ierusalimului şi casele regilor lui Iu¬ 
da vor fi ca un morman de dărâmături, din pricina ne- 
curăţiilor lor de prin toate casele pe ale căror acoperişuri 
au ars tămâie pentru toată «oştirea cerului» şi au vărsat 
prinoase de băutură pentru dumnezei străini”. 

„Celsus greşeşte când îşi închipuie că închinarea Ia 
cer şi Ia îngerii din cer este un obicei evreiesc şi care, de¬ 
parte de a ţine de iudaism, e o călcare a lui, ca şi închinarea 
la soare şi la lună şi Ia alte chipuri cioplite. Vei afla, mai cu 
seamă la Ieremia, că prin prooroci cuvântul lui Dumnezeu 
Ilustră şi poporul evreiesc dacă ar greşi să se închine şi să 
ertfească reginei cerului şi întregii oştiri a cerulur 1 2 . 

14: Ieremia a revenit din Tofet, unde-I trimisese 
Domnul să profeţească; şi a stat în curtea casei Domnu¬ 
lui şi a grăit către-ntregul popor: 

15: „Acestea zice Domnul: Iată, Eu aduc asupra 
acestei cetăţi şi asupra tuturor cetăţilor ce se ţin de ea şi 
asupra satelor ei toate relele pe care le-am grăit împo- 
trivă-i, pentru că ea şi-a învârtoşat cerbicea, ca să nu as¬ 
culte de poruncile Mele”. 


CAPITOLUL 20 - Ieremia în temniţă. Plângerea sa 

1: Iar Paşhurr, fiul preotului Imer, cel ce fusese 
numit şi veghetor al casei Domnului, l-a auzit pe Ieremia 
profeţind aceste cuvinte. 


1 Tertulian, Despre pocăinţă IV,3 

2 Origen, Contra lui Celsus, V, 8 

2: Şi l-a lovit şi l-a aruncat în temniţa jilavă, ce se 
afla lângă poarta casei de sus, cea care dădea în templul 
Domnului. 

„Temniţa jilavă : termenul grecesc sugerează o celulă 
pe ai cărei pereţi se scurge apă; termenul ebraic însă poate fî 
echivalat prin: l-a pus în butuc ?'*. 

3: Apoi Paşhurr l-a scos pe Ieremia din temniţa ji¬ 
lavă, iar Ieremia i-a zis: „Domnul nu te-a numit cu nu¬ 
mele Paşhurr, ci cu acela de Surghiunitul. 

4: Căci aşa zice Domnul: Iată, Eu voi face ca tu să 
fii dus în surghiun împreună cu toţi prietenii tai; ei vor 
cădea sub sabia duşmanilor lor, iar ochii tăi îi vor vedea; 
iar pe tine şi pe întregul Iuda vă voi da în mâinile regelui 
Babilonului; acesta îi va robi şi cu săbiile îi va tăia-n 
bucăţi. 

„Surghiun = exil; robie; deportare” . 

5: Şi toată puterea acestei cetăţi şi toată strânsura 
ei şi toate vistieriile regelui lui Iuda le voi da în mâinile 
vrăjmaşului acestuia, iar ei Ie vor duce în Babilon. 

6: Iar tu şi casnicii tăi veţi merge în robie; tu vei 
muri în Babilon, şi acolo vei fi îngropat, tu şi toţi prie¬ 
tenii tăi cărora le-ai profeţit minciuni”. 

7: Tu m-ai amăgit, Doamne, iar eu m-am amăgit; 
Tu ai fost puternic, Tu ai biruit, eu m-am făcut de râs; 
fară-ncetare-n toată ziua sunt batjocorit 

„Versetele 7-18 cuprind poemul cel mai dramatic, cel 
mai zguduitor, din ciclul confesiunilor lui Ieremia. Profetul 
e stăpânit de sentimentul că misiunea sa e un fel de tiranie 
pe care Domnul o exercită asupră-i, o povară care-I cople¬ 
şeşte şi de care, totuşi, nu poate scăpa, ea constituindu-se în 
forul său interior ca o flacără perpetuă. Cu toate acestea, el 
simte că Domnul îi stă alături, ceea ce însă nu-1 împiedică 


1 BBVA, p. 993 
BBVA, p. 993 

să-şi blesteme ziua în care s-a născut, cu accentele tragice 
ale lui Iov” 1 . 

„Dumnezeu poate fi mincinos, amăgitor?, se întreabă 
Origen. în nici un caz, răspunde el. aici, ca şi în alte părţi, 
profetul adoptă felul de a vorbi al copiilor. înaintea lui 
Dumnezeu suntem cu toţii nişte prunci, reproşându-i cu ne¬ 
vinovăţie lui Dumnezeu toate neplăcerile pe care le îndurăm 
(i Omilii la Ieremia 19,15,3-5). In altă parte, Alexandrinul 
propune o altă interpretare: de fapt, dezamăgirea profetului 
este dezamăgirea lui Dumnezeu, care nu vrea să-şi mântu¬ 
iască poporul tiranizându-1, obligându-1 să se mântuiască, ci- 
i dă libertatea să aleagă singur ( Omilii la Ieremia 20,1,1- 
2 )” 2 . 

„Există şi o amăgire binecuvântată; mulţi au fost amă¬ 
giţi astfel, dar nici unul dintre aceştia nu s-a plâns vreodată. 
\colo unde Ieremia se tânguieşte spunând: Doamne, Tu in¬ 
ii amăgit; Doamne, fost-am amăgit - nu este vorba de amă¬ 
gire în adevăratul sens al cuvântului. Iacov, am putea spune, 
şi-a amăgit şi el tatăl (Facerea 27,19-24), însă nici acolo n-a 
fost amăgire, ci iconomie” 3 . 

8: Da, eu cu graiul meu amar voi râde, la răscoală 
şi sleire voi chema, căci cuvântul Domnului mi-a devenit 
ocară şi-n zilele mele toate, bătaie de joc. 

9: Atunci am zis: Numele Domnului nu-1 voi mai 
numi şi-ntru numele Său nu voi mai grăi!... Dar asta-mi 
era în oase ca o văpaie-aprinsă; mă şubrezesc din toate- 
ncheieturile şi cad sub propriile mele puteri. 

„Ca un foc ce arde cu văpaie în oasele mele: foc, 
prefigurare a Sfântului Duh care curăţă sufletul de păcate, 
arzându-le în flacăra lui mistuitoare (Ambrozie, De officiis 
3,28,102). Tot pentru Ambrozie, dar în altă parte, focul e 
semn al iubirii lui Hristos faţă de prietenii Săi. De pildă, lui 


1 BBVA, p. 994 

2 SEP 6/1, p. 430 

3 Sf Ioan Gură de Aur, Omilii la Galateni y VI - ap ud VSP, p. 371 


158 


Moise, pe munte, i s-a arătat sub chip de foc, aşijderea Iui 
Ieremia, cum spune acest verset {Despre Isaac 8,77)” 1 . 

Prin experienţe similare au trecut şi alţii, încercând să 
nu mai comunice semenilor cuvintele dumnezeieşti: „Aş fi 
tăcut, o ştiţi prea bine, dacă nu m-aş fi temut de pilda lui 
Ieremia care, nevrând să vorbească unui popor îndărătnic a 
pătimit acelea pe care însuşi le-a istorisit: foc s-a aprins în 
măruntaiele lui, l-au părăsit toate puterile şi nu mai putea să 
sufere” 2 . „Cu un asemenea foc îşi încălzesc inima cei fier¬ 
binţi cu duhul” 3 . 

„Aşa cum, în lumea văzută, arhitectul face un plan, iar 
făurarul şi argintarul pun materialele în foc şi săvârşesc 
lucrarea, tot aşa şi oamenii lui Dumnezeu sunt pregătiţi 
pentru o lucrare anume, adică pentru propovăduire, dar nu 
pentru ca, vorbind, să fie slăviţi de oameni (Matei 6,2), ci 
pentru ca vorbirea lor să împlinească o lucrare dumneze¬ 
iască, zidind sufletele oamenilor şi călăuzind către cer sufle¬ 
tele uşuratice şi deşarte, prăvălite şi afundate în răutăţi. Pe 
acestea le luminează, le preschimbă şi le călăuzesc către obi¬ 
ceiuri frumoase şi deprinderi bune, pregătindu-Ie astfel pen¬ 
tru a intra în viaţă” 4 . 

O valorificare pozitivă a versetului: „Cel ce are în 
lăuntrul lui lumina Duhului Sfanţ, cade cu faţa la pământ 
neputând să o privească şi strigă cu spaimă şi cu frică multă, 
ca unul ce a văzut şi a pătimit un lucru mai presus de fire, de 
cuvânt şi de înţelegere. El este asemenea unui om căruia i s- 
au aprins de undeva mădularele de un foc, în care arzând şi 
neputând răbda căldura văpăii, se poartă ca unul ce a ieşit 
din sine [e în extaz — n. n.]. Neizbutind nicidecum să devină 
iarăşi al său [fiind în posesia Duhului — n. n.] şi copleşit 
neîncetat de lacrimi şi răcorit de ele, el aprinde focul doru ui 


1 SEP 6/1, p. 431 

2 Sf. Vasile cel Mare, Omilii şi Cuvântări , XTV, 1 

3 Sf Vasile cel Mare, Comentariu la Cartea profetului Isaia , , 

4 SC Macarie Egipteanul Omilii 5 (55) 


159 


şi mai tare. Ca urmare, varsă şi mai multe lacrimi şi, spălân- 
du-seîn mulţimea lor, fulgeră de tot mai mare strălucire” 1 . 

La fel, văpaia din oase este privită pozitiv şi în alt 
cuvânt: „aşa se iveşte şi lucrează pomenirea lui Dumnezeu 
în inimile celor care se îmbată cu nădejdea făgăduinţelor 
Lui” 2 . 

Chiar dacă aceste comentarii rămân valabile, Scrip¬ 
tura vorbeşte aici limpede despre cel ce, decis să nu mai 
vorbească semenilor în numele Domnului, resimte această 
tăcere ca o suferinţă arzătoare (uneori, această dificultate o 
rezolvăm scriind! E un mod de a vorbi semenilor, fără a ne 
adresa direct nimănui...). 

10: Ocara multora am auzit-o, a celor adunaţi prin 
preajmă: „Ridicaţi-vă!; laolaltă să ne ridicăm împotrivă- 
i, bărbaţii toţi, prietenii lui! Băgaţi de seamă la ce-şi pu¬ 
ne el în gând: poate că se va amăgi, iar noi 11 vom învinge 
şi răzbunaţi vom fi asupră-i!” 

11: Dar Domnul e cu mine ca un războinic tare; 
iată de ce ei m-au prigonit, dar au rămas buimaci; um- 
plutu-s-au de ruşine, că nu şi-au priceput ocara veşnică, 
de neuitat. 

Au rămas buimaci n-au fost în stare să priceapă 
Cine, totuşi, îl apără” 3 pe profet. 

12: Doamne, Tu, Cel ce pătrunzi pe cele drepte, 
Tu, Cel ce cunoşti rărunchii şi inimile, fa ca eu să-Ţi văd 
răzbunarea asupră-le, că Ţie Ţi-am încredinţat apărarea 
mea! 

4 

13: Cântaţi-I Domnului, laude cântaţi-I, că EI a 
scos sufletul săracului din mâna răufăcătorilor! 

14: Blestemată fie ziua-n care m-am născut!; 
h, ziua-n care maica m-a născut să nu fie binecu¬ 
vântată! 


2 «£ Simeon Noul Teolog, Capete teologice şi practice , 21 

a Do w? 0 SiruI > Cuvinte despre nevoinţâ , LXXXI 
BBVA, p, 994 

„Copiii aşteaptă să devină tineri; tinerii aşteaptă să 
devină adulţi; adulţii tânjesc după înţelepciunea bătrâneţii; 
niciodată omul nu se mulţumeşte cu starea vârstei în care se 
află. 

La fel procedează şi sfinţii: ei nu se încred în plăcerile 
şi fericirea vieţii de pe pământ, ci tânjesc după viaţa viitoare 
(Ambrozie, Despre fratele Satyrus 2,124-125)” 1 . 

Când drepţii se exprimă astfel, „nu lua aminte Ia 
cuvinte, ci cercetează cugetul’ 12 , 

15: Blestemat fie omul care i-a vestit tatălui meu: 
„Un fiu ţi s-a născut!”. 

„Spunând aceste cuvinte, profetul n-a blestemat 
naşterea, ci şi-a arătat scârba sa faţă de păcatele poporului şi 
de neascultarea lui” 3 . 

16: Bucură-se omul acela precum cetăţile pe care 
Domnul le-a prăpădit cu mânie, fără să-I pară rău: stri¬ 
găt audă dimineaţa, răcnete de jale-n amiazăzi! 

„Ţi se pare că profetul ar fi putut folosi imprecaţii atât 
de grave şi atât de grele dacă nu ar fi ştiut că există ceva în 
această naştere trupească ce pare a fi demn de blesteme de 
acest fel şi pentru care legiuitorul acuză atâtea necurăţii [cf. 
Levitic 12], cărora Ie impune, în consecinţă, purificări echi¬ 
valente?” 4 . 

17: Că nu m-a ucis în pântecele maicii mele!; că 
maică-mea nu mi s-a făcut mormânt şi pântece de ne-n- 
cetată zămislire! 

18: La ce bun ieşit-am eu din pântece? Să văd doar 
osteneală şi durere şi să-mi istovesc zilele-n ruşine? 

„Toţi cei care au predicat adevărul au fost prigoniţi şi 
s-au primejduit din pricina nesupunerii ascultătorilor lor” 5 . 


} SEP 6/1, p. 432 

Sf. loan Gură de Aur, Comentariu la Iov , III, 1 
3 Clement Alexandrinul, Stromate , III, 100, 1 
* Origen, Omilii la Levitic , VIII, 3 
Clement Alexandrinul, Stromate , III, 100,2 

CAPITOLUL 21 - Răspuns soliei lui Sedechia. Cu¬ 
vânt către casa regată 

1: Cuvântul care s-a făcut de la Domnul către Ie- 
remia când regele Sedechia a trimis la el pe Paşhur, fiul 
lui Malchia, şi pe Sofonie, fiul preotului Maaseia, ca să-i 
zică: 

Sedechia „a fost ultimul rege al lui Iuda înainte de 
exilul babilonian (cf. IV Regi 24,17-25,7). în martie 597 î. 
Hr., este pus pe tron de regele BabiIonului, dar în urma 
politicii lui duplicitare faţă de Babilonm Nabucodonosor 
revine pentru a cuceri Ierusalimul în 587/586 î. Hr.” 1 . 

2: „întreabă-L pentru noi pe Domnul; că regele 
Babilonului s-a ridicat împotriva noastră; poate că Dom¬ 
nul va face ceva potrivit lucrurilor Sale minunate, şi ace¬ 
la se va duce de la noi”. 

3: Iar Ieremia le-a zis: „Aşa veţi grăi către Sede¬ 
chia, regele lui Iuda: 

4: Aşa grăieşte Domnul: Iată, Eu voi întoarce îndă¬ 
răt armele războinice cu care voi vă luptaţi împotriva 
Caldeilor care v-au împresurat de dinafara zidului şi le 
voi îngrămădi în mijlocul acestei cetăţi. 

5: Şi Eu Mă voi lupta împotriva voastră cu mână 
tare şi cu braţ înalt, cu mânie şi cu urgie mare. 

6: Şi pe toţi cei ce locuiesc în cetatea aceasta, oa¬ 
meni şi animale, îi voi lovi cu moarte dureroasă, iar ei 
vor muri. 

7: Şi după aceea - aşa zice Domnul - pe Sedechia, 
regele Iui Iuda, şi pe slujitorii lui şi poporul care-n ceta¬ 
tea aceasta a scăpat de ciumă şi de la moarte şi de Ia sa¬ 
bie îi voi da în mâna vrăjmaşilor, a celor ce le caută vie¬ 
ţile, iar ei îi vor trece prin ascuţişul săbiei; şi nu-i vor 
cruţa şi nici o milă nu vor avea de ei”. 


1 SEP 6/1, p. 433 

8: Iar acestui popor îi vei spune: Aşa grăieşte 
Domnul: Iată, Eu v-am pus înainte calea vieţii şi calea 
morţii. 

„Sunt două căi: una a vieţii şi alta a morţii; şi este 
mare deosebire între cele două căi. Calea vieţii este aceasta: 
Mai întâi, să iubeşti pe Dumnezeu, Creatorul tău; al doilea, 
pe aproapele tău ca pe tine însuţi (Matei 22, 37-39; Deute- 
ronom 8, 5) şi toate câte voieşti să nu ţi se facă ţie nu le face 
nici tu altora (Matei 7, 12)” 1 . 

„Să luptăm, dar, ca să dobândim viaţa veşnică şi să 
ne-o dobândim prin puterile noastre. Dumnezeu nu ne-o dă¬ 
ruieşte, ci numai ne-o asigură [...]. 

Stă în puterea noastră să întindem mâna, să săvârşim 
binele în acţiunile noastre, să cuprindem viaţa şi s-o aşezăm 
în sufletul nostru” 2 . 

9: Cel ce rămâne în cetatea aceasta va muri de 
sabie şi de foamete; iar cel ce va ieşi şi se va duce la 
Caldeii care v-au împresurat, acela va trăi; viaţa îi va fi 
ca o pradă, dar va trăi. 

„ Viaţa ca o pradă : expresie ce pare mai degrabă un 
proverb; chiar dacă e pândită de ucigaşi, ea merită să fie 
trăită, ca una ce constituie bunul suprem al omului. Cu a- 
ceastă sintagmă şi-a intitulat Marin Preda una din cărţile 
sale” 3 . 

10: Că nu spre bine, ci spre rău Mi-am întors Eu 
faţa asupra acestei cetăţi; ea va fi dată în mâna regelui 
Babilonului, iar acela cu foc o va mistui. 

„înţelegi deci că, de vom supăra pe Dumnezeu după 
bunurile primite de la El, nu vom fi în stare, nefericiţii de 
noi, să ne împotrivim forţelor duşmanilor, ci mânia dumne¬ 
zeiască va cădea asupra noastră şi ne va lovi, încât vom fi 


1 

2 
3 


învăţătură a celor doisprezece Apostoli , 
Origen, Convorbirile cu Heraclide 
BBVA, p. 995 


l 

robi în loc de liberi şi vom petrece o viaţă fără cinste şi ne¬ 
norocită” 1 . 

11: Tu, casa a regelui lui Iuda, ascultaţi cuvântul 
Domnului! Tu, casă a lui David, aşa grăieşte Domnul: 

12: Judecaţi dimineaţa cu judecată şi faceţi ce e 
drept şi scoateţi-1 pe cel jefuit din mâna celui ce-1 apasă, 
ca nu cumva mânia Mea ca focul să se-aprindă, căci ea 
va arde şi nimeni nu va fi care s-o stingă. 

13: Iată, Eu sunt împotriva ta, a celui ce locuieşte 
în Valea Sorului-de-şes, şi a celor ce zic: «Cine ne va în¬ 
fricoşa?» 

Valea Sondui de şes: „toponimie proprie Septuagin- 
tei. S-ar putea să fie numele locului în care a trăit Dalila, cea 
care l-a trădat pe Samson (Judecători 16, 4), nume folosit ca 
metaforă pentru Ierusalim, cetatea care L-a trădat pe Dom¬ 
nul” 2 . 

14: Şi foc voi aprinde-n pădurea ei şi toate-mpre- 
jurimile ei le va mistui. 

CAPITOLUL 22 - Cuvânt către casa regală ( conti¬ 
nuare ). Profeţii asupra unor regi ai lui Iuda 

1: Aşa grăieşte Domnul: Du-te şi te coboară la casa 
regelui lui Iuda, şi acolo vei grăi cuvântul acesta 

2: şi vei zice: Ascultă cuvântul Domnului, tu, rege 
al lui Iuda, cel ce stai pe tronul lui David, tu şi casa ta şi 
poporul tău şi cei ce intră pe porţile acestea! 

3: Aşa grăieşte Domnul: Faceţi judecată şi drep¬ 
tate şi scoateţi-l pe cel jefuit din mâna celui ce-1 apasă; 
iar pe străin şi pe orfan şi pe văduvă să nu-i asupriţi; nu 


1 Sf. Chirii al Alexandriei, 
Adevăr , I 

2 BBVA, p. 995 

fiţi necredincioşi, iar sânge nevinovat să nu vărsaţi în 
locul acesta. 

„Necredincioşi în sensul: fără nici un Dumnezeu; 
lipsiţi de simţ morar’ 1 . 

4: Că dacă-ntr-adevâr veţi plini cuvântul acesta, 
atunci pe poarta acestei case vor intra regi care şed pe 
tronul lui David şi care aleargă-n căruţe şi pe cai, ei şi 
slujitorii lor. 

5: Dar dacă nu veţi plini cuvintele acestea, pe Mine 
însumi M-am jurat - zice Domnul - că această casă fi-va 
spre pustiire. 

6: Că acestea grăieşte Domnul despre casa regelui 
lui Iuda: Tu îmi eşti Galaadul şi creştetul Libanului. Cu 
toate acestea, în pustiu te voi preface, în cetăţi nelocuite. 

„Liban şi Galaad: simboluri ale măreţiei şi mân¬ 
driei” 2 3 . 

7: Şi-mpotriva ta voi aduce om nimicitor şi securea 
lui; tăia-vor cedrii tăi cei mai frumoşi şi-i vor arunca în 
foc. 

8: Şi neamuri multe vor trece prin cetatea aceasta; 
şi fiece om va zice către vecinul său: «De ce-a făcut Dom¬ 
nul astfel cu această mare cetate?». 

9: Şi se va răspunde: «Pentru că au părăsit legă¬ 
mântul Domnului Dumnezeului lor şi s-au închinat la 
dumnezei străini şi le-au slujit». 

10: Nu-1 plângeţi pe cel mort, nici vă tânguiţi pen¬ 
tru el; plângeţi-l amarnic pe cel ce pleacă, fiindcă nu se 
va mai întoarce, nici nu va mai vedea el ţara-n care s-a 
născut! 

„E vorba de Iosia [cel mort], ucis în anul 609, şi de 
loahaz [cel ce pleacă], deportat, tot atunci, în Egipt” . 


1 BB VA, p. 995 

2 BBVA, p. 995 

3 BBVA, p. 995 

„Profetul deplânge, aici, soarta poporului său impeni- 
tent. [...] Sunt vrednici de plâns aceia care din pricina 
păcatelor săvârşite şi a fărădelegilor lor se îndepărtează de 
Biserică şi, suferind pedepse pentru greşalele lor, nu se mai 
întorc. în acest sens se adresează profetul slujitorilor Bise¬ 
ricii, numindu-i ziduri şi turnuri şi spunând fiecăruia în par¬ 
te: Să curgă lacrimile tale ca un şuvoi, zi şi noapte; nu înce¬ 
ta, ochiul tău să nu zăbovească! (Plângeri 2,18). în felul a- 
cesta se arată în chip profetic felul cum vei împlini îndemnul 
Apostolului: Bucuraţi-vâ cu cei ce se bucură; plângeţi cu 
cei ce plâng (Romani 12,15)” 1 . 

„Mă minunez, mai bine zis îi compătimesc pe ereticii 
lipsiţi de evlavie, pentru că se referă şi la ei spusa Prooro¬ 
cului [...]. Plângeţi pe cel ce cugetă şi spune acestea 2 despre 
Unul-Născut! Căci ce e mai de osândit decât aceasta, dacă 
au simţit în mod propriu şi cu adevărat că acesta este glasul 
^atălui, pe care nu l-a auzit numai Mântuitorul, ci şi mul- 
imea iudeilor dimprejur, mai bine-zis ceata sfinţilor uce- 
iici?” 3 . 

11: Că pe acestea le zice Domnul despre Şalum, 
fiul lui Iosia, regele iui Iuda, cel ce domneşte în locul lui 
Iosia, tatăl său, care s-a dus din locul acesta: el nu se va 
mai întoarce acolo, 

12: ci în locul acela în care Eu l-am strămutat ca 
rob, acolo va muri, iar ţara aceasta nu o va mai vedea. 

13: [Vai de] cel ce fără dreptate îşi durează casa şi 
fără judecată foişoarele, cel ce-şi face aproapele să-i 
muncească pe nimic şi nu-i dă nici un fel de plată! 

„Ambrozie citează versetul în Scrisoarea 80, adău¬ 
gând că cine clădeşte case cu dreptate clădeşte în cer , nu pe 
pământ. Iar pentru Origen, singura temelie pentru casa (su- 


1 Fer. Ieronim, Epistole , CXXII - apudWSP, p. 397 
în text sunt vizaţi arienii, dar cuvântul se poate extinde la toţi ereticii 

care propovăduiesc învăţături false despre Hristos. 

3 Sf Chirii al Alexandriei, Comentariu la Evanghelia Sfântului Ioan , I 

fletului) omului drept este Iisus Hristos. Degeaba sporesc 
zidirile pompoase dacă înlăuntrul lor nu vibrează nici un su¬ 
flet credincios (Fragmente despre Ieremia 12)” 1 . 

14: Tu ţi-ai durat o casă bine măsurată, şi foişoare 
largi cu ferestre potrivite, pe care ţi le-ai căptuşit In ce¬ 
dru şi-n roşu le-ai vopsit. 

„Intrând în Ţara Sfântă, israel iţii au deprins de Ia ca- 
naanei arta construirii casei. Ca material de construcţie, ei 
foloseau cărămida uscată sau arsă, piatra cioplită şi lemnul. 
Piatra se folosea Ia aşezarea temeliei, moment de bucurie 
pentru om, şi pe ea se înălţau zidurile de cărămidă legate 
între ele cu lut, var ori ipsos amestecat (melot) cu nisip şi 
mai rar cu bitum ( chemar ). Pereţii interiori se tencuiau cu lut 
şi cei înstăriţi îi îmbrăcau cu lemn de cedru, plăci de fildeş, 
sau îi pictau. în exterior se văruiau în roşu” 2 . 

15: Domni-vei oare fiindcă te făleşti cu tatăl tău 
Ahaz? Nu mâncare şi nu băutură; mai bine-ţi este ţie să 
faci judecată şi dreptate. 

16: Ei nu înţeleg, nu judecă pricina necăjitului, 
nici pricina săracului; oare nu-nseamnă asta că tu nu 
Mă cunoşti? zice Domnul. 

17: lată, ochii tăi nu sunt buni, nici inima ta, ci 
merg după lăcomia ta şi după sângele nevinovat pe care 
vrei să-l verşi şi după nedreptăţile şi omorurile pe care 
vrei să Ie faci. 

„Ar fi mai bine ca astfel de oameni să fie orbi, ar fi 
mai bine să fie bolnavi decât să-şi folosească la aceasta 
ochii” 3 . 

18: De aceea, aşa zice Domnul despre loiachim, 
fiul lui Iosia, regele lui luda, chiar despre bărbatul aces¬ 
ta: Nimeni nu-1 va plânge: «O, frate!», şi nimeni pentru 
el nu se va tângui: «Vai, Doamne!». 


1 SEP 6/1, p. 437 

2 AB, p. 117 

3 Sf. Ioan Gură de Aur, Omilii la Matei , LXXIII, 3 

19: El nu va fi îngropat cum se-ngroapă morţii, ci 
putred va fi aruncat în afara porţii Ierusalimului. 

„Cel aşezat în valea plăcerilor trupeşti nu-şi va găsi 
un mormânt din care să poată învia” 1 . 

20: Urcă-te-n Liban şi strigă şi glasul ţi-1 sloboade 
spre Vasan şi strigă până dincolo de mare, că toţi ibov¬ 
nicii tăi sunt striviţi. 

Jbovnicii (aici): regii şi căpeteniile lui Iuda” 2 . 

21: Eu ţi-am vorbit despre căderea ta. dar tu ai 
zis: «N-am să ascult!». Aceasta ţi-a fost calea încă din ti¬ 
nereţea ta: n-ai ascultat de glasul Meu. 

„Calecr. purtarea; comportamentul; orientarea” 3 . 

22: Pe toţi păstorii tăi îi va paşte vântul, ibovnicii 
tăi vor merge în robie; atunci ruşinată vei fi şi dispreţui¬ 
tă din pricina ibovnicilor tăi. 

Primul stih: „Păstorii, meniţi să pască turmele, vor 
junge să fie păstoriţi de vânt” 4 . 

23: Tu, cea care locuieşti în Liban facându-ţi cuib 
in cedri, amarnic îţi va fi suspinul când chinuri vor veni 
peste tine, dureri ca ale celei ce naşte! 

24: Aşa cum Eu într-adevăr sunt viu, zice Domnul: 
Dacă Iehonia, fiul lui Ioiachim, regele lui Iuda, s-ar face 
chiar pecete pe mâna Mea cea dreaptă, chiar şi de acolo 
te voi smulge 

lyAşa cum Eu într-adevăr sunt viu : literal: Viu sunt Eu: 
echivalentul jurământului: Pe viaţa Mea\ ♦ pecete pe mâna 
Mea cea dreaptă : Textul Masoretic: inel în mâna Mea cea 
dreaptă. 

Desigur, ar putea fi vorba de un inel cu pecete, dar 
aici imaginea e mult mai puternică: pecete scrisă (întipărită) 
pe mâna Mea cea dreaptă. 


1 Sf. Ambrozie, Scrisori , XXX, 6 

2 BBVA, p. 996 

3 BBVA, p. 996 

4 BBVA, p. 996 

Expresia poate fi întâlnită şi în Cântarea Cântărilor: 
O, pane-mă pe inimă pecete Jpecete vreau să fiu pe braţul 
tău 1 . {8, 6)”'. 

25: şi te voi da în mâna celor ce-ţi caută viaţa, în 
faţa celor de care-ţi este frică: în mâna Caldeilor. 

26: Pe tine şi pe mama care te-a născut vă voi 
azvârli într-o ţară în care nu te-ai născut, dar în care vei 
muri. 

27: Iar ei nicicum nu se vor mai întoarce în ţara 
după care sufletul lor tânjeşte. 

28: Lipsit de cinste este Iehonia, precum un vas ne¬ 
trebnic, pentru că doborât a fost şi aruncat într-o ţară pe 
care n-o ştia. 

„Iată că, după izbăvirea din robia egipteană, neamul 
Iui Israel a intrat de-acum în robia babiloniană. Majoritatea 
poporului s-a strămutat atunci, iar cetatea a fost lăsată pus¬ 
tie, altarul Templului era în ruină, spre împlinirea cuvântului 
Iui Dumnezeu rostit prin gura lui Ieremia Proorocul” 2 . 

„Acestea să ne fie şi nouă de folos, căci sufletele care 
au primit darul cuvântului dumnezeiesc s-au făcut cămări 
pentru cele de cinste, vrednice să fie ţinute în comorile dum¬ 
nezeieşti, dar când se arată goale de podoabele dumneze¬ 
ieşti, vor fi umilite, fiind aruncate, condamnate ca inutile” 3 . 

29: Pământule, pământiile, ascultă cuvântul Dom¬ 
nului: 

A _ 

30: Inscrie-I pe bărbatul acesta: «Om-izgonit»; că 
nimeni din seminţia lui nu va ajunge să şadă pe tronul 
lui David, să mai domnească-n Iuda. 

Jnscrie-l = trece-i numele şi rangul în cronica arbo¬ 
relui genealogic. ♦ Om izgonit: Textul Masoretic: Fără co - 
pii; unul care n-a izbutit în zilele lui” 4 . 


1 BBVA, p. 996 

2 Sf. Hipolit, Fragmente din Comentarii - apud\ SP, pp. 369-370 

Sf. Vasile cel Mare, Comentariu la Cartea profetului Isaia, III, 132 

4 BBVA, p. 996 

„Scriptura numeşte pământ pe cei neînţelegători şi 
neascultători” 1 . 

Cuvântul „este plin de multă mânie. Căci dacă mânia 
profetului nu ar fi năprasnică şi nespusă, nu şi-ar întoarce 
cuvântul spre elemente, lăsându-i deoparte pe oameni. Dar 
face aceasta nu numai ca să-şi arate mânia ci, prin multa 
exagerare, vrea să-i întoarcă pe cei ce vor auzi, arătând că 
oamenii cei cinstiţi cu raţiune şi cuvânt sunt mai rău dispuşi 
[să audă cuvântul Iui Dumnezeu] decât firea elementelor 
nesimţitoare” 2 . 

E vorba de cei ce au rătăcit în credinţă. „Pe aceştia 
porunceşte să-i scoată din casă, cerând prin aceasta depărta¬ 
rea lor sau aruncarea din văzul oamenilor” 3 . 

„în legătură cu regele Iehonia, proorocul leremia spu¬ 
ne că a fost surghiunit din pământul luda [...]. 

Cuvintele sunt simple şi limpezi, pentru că atunci 
îând Nabucodonosor a pustiit Ierusalimul regatul încetase 
deja să mai existe, iar suveranii nu mai domneau ca mai 
înainte, după succesiune din tată în fiu, ci moştenirea lui 
David fusese detronată şi îşi ducea acum zilele în robia 

a 

babilonică. In schimb, cei care se vor întoarce iarăşi, îm¬ 
preună cu Salatiel şi cu Zorobabel, vor stăpâni norodul în 
chip popular; căci pe atunci stăpânirea trecuse în mâna 
preoţimii, pentru că numele preoţesc şi regesc s-au contopit 
în unul singur. De aceea în cele sfinte suveranul are cuvânt 
suprem atât ca rege, cât şi ca preot. Dar până la venirea lui 
Hristos n-a încetat deloc prestigiul numelui preoţesc, cu 
toate că Domnul nu s-a aşezat pe tronul lui Iehonia, care 
fusese numit tron regesc” 4 . 


1 Clement Alexandrinul, Stromate , IV, 159,3 

2 Sf. loan Gură de Aur, Comentariu la Isaia , 1,2 

S£ Chirii al Alexandriei, Giafire la Levitic, Despre căderea adunării 
iudeilor în neascultare , 3 

4 Sf Vasile cel Mare, Scrisori , 236,3 

CAPITOLUL 23 — Profeţie mesianică. Păstorii buni 
şi răi Regele drept ce va să vină. Domnul împotriva profe¬ 
ţilor mincinoşi 

1: [Vai vouă], păstori care pierdeţi şi risipiţi oile 
păşunii Mele! 

2: De aceea, aşa zice Domnul împotriva celor ce 
pasc poporul Meu: Voi aţi risipit oile Mele şi le-aţi scos 
afară şi nu le-aţi cercetat Iată, Eu Mă voi răzbuna asu¬ 
pra voastră pe potriva faptelor voastre cele rele. 

3: Şi voi aduna înlăuntru rămăşiţa poporului Meu 
din fiece ţară în care i-am alungat şi-i voi aşeza în pă¬ 
şunea lor; şi vor creşte şi se vor înmulţi. 

4: Şi le voi ridica păstori care-i vor hrăni; şi nu se 
vor mai teme, nici se vor mai înfricoşa, zice Domnul. 

5: Iată, vin zilele - zice Domnul - când îi voi ridica 
lui David o Odraslă-ndreptăţită; un Rege va domni şi va 
înţelege şi va face judecată şi dreptate pe pământ. 

„Odraslă : lăstar de-abia ivit din rădăcină sau tulpină 
şi care, Ia rându-i, va lăstări; sensul primar este acela de 
răsărit (punct cardinal sau timpul când se iveşte soarele); 
folosit în limbajul profetic, termenul îl indică pe Mesia. ♦ 
îndreptăţită , în sensul de justă, justificată, legitimă; îndrep¬ 
tăţirea sau dreptatea sunt valori asociate frecvent profilului 
mesianic [...]. ♦ va înţelege: va avea inteligenţă compre¬ 
hensivă” 1 . Prin odraslă-ndreptăţită s-a tradus aici avaxoX.rţv 
8ucaiav [anatolin dikean], redat în alte versiuni şi prin Ră¬ 
sărit drept; Biblia 1982 redă sintagma prin Odraslă dreaptă . 
Oricum s-a tradus, expresia a fost pusă în legătură cu Hris- 
tos. Termenul ebraic, ţeh-mag s-ar traduce prin mlădiţă. 

„Theodoret cunoaşte interpretarea tradiţională, care-1 
identifică pe Zorobabel cu odrasla dreaptă. Pentru el însă, 
ca şi pentru alţi Părinţi (Leon cel Mare, de pildă), versetul se 


1 BBVA, p. 997 

referă la Iisus Hristos, din neamul lui David (,Despre Iere - 
mia 5,23,5-6)” 1 . 

„Dumnezeul lui David S-a făcut Fiul lui David şi, din 
roada mlădiţei care s-a făgăduit, a ieşit Cel fără de păcat. Cel 
cu două firi şi o singură Persoană, Care printr-o singură ză¬ 
mislire şi o singură naştere S-a născut, Domnul nostru Iisus 
Hristos, în Care se află atât dumnezeirea, spre împlinirea 
faptelor celor minunate, cât şi omenitatea, spre răbdarea pa¬ 
timilor” 2 . 

„EI este Răsăritul cel drept din împrăştierea noastră, 
în care am ajuns prin păcat 

Despre EI spune Duhul Sfanţ prin Proorocul: Că va 
răsări vouă Răsărit drept” 2 . 

6: în zilele Lui se va mântui Iuda şi Israel va locui 
cu încredere. Iată numele cu care-L vor chema: «Dora- 
nul-d reptatea-no astră». 

„Căci a împărăţit peste noi, ca împărat drept, Hristos, 
şi a făcut judecată şi dreptate, eliberând de păcate pe cei ră¬ 
tăciţi şi osândind pe vrăjmaşul satana care ne-a ţinut sub 
tiranie. Iar numele lui este Iosedec, adică dreptatea lui Dum- 
nezeu . 

7: De aceea: Iată, vin zilele - zice Domnul — când 
nu se va mai spune: «Viu este Domnul, Cel ce a scos casa 
lui Israel din ţara Egiptului», 

8: ci: «Viu este Domnul, Cel ce a scos şi a adunat 
seminţia casei lui Israel din ţara de la miazănoapte şi din 
toate ţările în care îi risipise, pentru ca să locuiască ei în 
ţara lor»”. 


* SEP 6/1, p. 441 

2 S£ Leon cel Mare, Adunare de Scrisori şi Predici , XXVTII, III - 
apud VSP, p. 407 

4 Sf. Maxim Mărturisitorul, Răspunsuri către Talasie y 54 
Sf. Chirii al Alexandriei, Glafire la Facere, V, Iarăşi despre lacob. 

„Versetele 7 şi 8 repetă, aproape cuvânt de cuvânt, 
textul din 16, 14-15. Este motivul probabil pentru care ori¬ 
ginalul Septuagintei le aşază la sfârşitul capitolului 23” 

9: Despre profeţi: Inima în mina s-a zdrobit, oasele 
mele toate s-au clătinat, devenit-am ca un bărbat sfărâ¬ 
mat în ţărână, ca un om pe care vinul 1-a-ntrecut, din 
pricina Domnului şi din pricina strălucirii slavei Sale. 

„Urmează o serie de diatribe împotriva falşilor pro¬ 
feţi, uneori de o ascuţime care |)are a afecta tagma ca atare; 
acestea, prin pana unui profet!” - . 

10: „Că din pricina acestora a plâns pământul, 
păşunile pustiei s-au uscat. Alergarea lor se-mpiedică în 
rele şi tot aşa tăria lor. Aici e vorba despre falşii profeţi. 

11: Că preot şi profet s-au pângărit, până şi-n casa 
Mea le-am văzut răutăţile. 

12: De aceea facă-li-se calea spre lunecare-n întu¬ 
neric; în ea se vor împiedica şi vor cădea; că rele voi 
aduce Eu asupră-le în anul cercetării lor. 

13: Şi-n profeţii Samariei am văzut fărădelegi; au 
profeţit în numele lui Baal şi l-au făcut pe poporul Meu 
Israel să rătăcească. 

14: Dar în profeţii Ierusalimului văzut-am lucruri 
groaznice, de vreme ce săvârşeau adulter şi umblau în¬ 
tru minciuni şi sprijineau mâinile răufăcătorilor pentru 
ca nimeni să nu se-ntoarcă din calea lui cea rea; ei sunt 
pentru Mine ca Sodoma, iar locuitorii de acolo, ca Go- 
mora. 

15: De aceea, aşa zice Domnuhlată, Eu îi voi hrăni 
cu durere, şi apă amară le voi da de băut; că de la pro¬ 
feţii Ierusalimului s-a răspândit în tot pământul spurcă¬ 
ciunea. 

16: Aşa grăieşte Domnul Atotţiitorul: Nu ascultaţi 
la vorbele profeţilor, că-n zadar îşi închipuie loruşi vede- 


1 BBVA, p. 997 
BBVA, p. 997 



nii; din propria lor inimă vorbesc, iar nu din gura Dom¬ 
nului. 

„în Scrisoarea 43,5, Ciprian al Cartaginei notează: 
Dumnezeu este unul şi Hristos , unul, Biserica este una şi 
una cathedra stabilită pe [apostolul] Petru prin glasul Dom¬ 
nului. Chirii al Alexandriei ( Comentariu la Evanghelia după 
Luca 63; 55 şi 136) intră în adâncul psihologiei profeţilor 
mincinoşi, ai propovăduitorilor falsei învăţături. Aceştia nu 
pun preţ pe Sfânta Scriptură, n-o studiază în adâncime: Ei 
vorbesc numai din inima lor (se înţelege, numai după capul 
lor) şi nu din gura Domnului, aşa cum zice Scriptura”'. 

„Cât de numeroase sunt minciunile trâmbiţate de către 
mulţi, care strâmbă adevărul cel drept, abătând în mod variat 
cuvântul lor spre tot felul de fantezii şi, străbătând ca nişte 
fiare sălbatice oraşele şi câmpiile, urlă cumplit, grăind cele 
'in inima lor şi nu cele din gura Domnului” 2 . „Spun unii 
intre cei foarte iubitori de osteneală că, după crucea Mân- 
jitorului nostru şi după suirea Lui la cer, unii păstori min¬ 
cinoşi, năpustindu-se asemenea unor fiare sălbatice asupra 
turmei Mântuitorului, au tulburat-o nu puţin, vorbind, pre¬ 
cum s-a scris, din inima lor şi nu din gura Domnului. Mai 
bine zis, nu numai din inima lor, ci din învăţăturile tatălui 
lor, adică ale diavolului” 3 . „Fiindcă, opunând vedenii şi pre¬ 
ziceri şi proorocii ale inimii lor cuvintelor Duhului, nu simt 
la câtă nebunie aleargă născocirile lor” 4 . 

17: Ei le spun celor ce leapădă cuvântul Domnului: 
«Pace va fi vouă!». Şi tuturor celor ce umblă întru pof¬ 
tele lor şi oricui umblă-ntru rătăcirea inimii sale: «Nici 
un rău nu va veni asupră-ţi!». 

18: Dar cine oare a stat în adâncul Domnului şi I-a 
văzut cuvântul? cine a ascultat şi a auzit? 


2 SEP 6/1, p. 443 

3 Qf a * Alexandriei, Despre Sfânta Treime , I 

4 Sf rh’M Alexandriei, Comentariu la Evanghelia Sfântului Ioan> I 

iril al Alexandriei, Comentariu la Evanghelia Sfântului Ioan y I 

Prin în adâncul Domnului s-a tradus ev U7roaif||iaTi 
tcupîou [en ipostimati kiriu]: „ipostima , cuvânt rar, folosit 
numai de trei ori în Sfânta Scriptură, cuprinde ideea unui 
suport pe care se reazemă ceva de deasupra: bază, fundaţie, 
temelie , dar şi pe aceea de spaţiu interior inaccesibil sau, 
oricum, greu accesibil. în Textul Masoretic: sfatul ; aici însă 
e mai mult: adâncul de taină al lui Dumnezeu ca reazem a! 
lumii” 1 . 

„Numai Cuvântul Iui Dumnezeu este accesibil văzu¬ 
lui, iar cuvântul omului este accesibil auzului. Când se vor¬ 
beşte despre vederea Cuvântului, trebuie să credem că acest 
Cuvânt accesibil văzului a fost trimis. Şi nimeni altul nu a 
fost trimis de către Cuvântul. Iar că a fost trimis o măr¬ 
turiseşte Petru, când îi spune lui Corneliu, sutaşul: Şi El a 
trimis fiilor lui Israel cuvântul, binevestind pacea prin Iisus 
Hristos: Acesta este Domn peste toate (Fapte 10,36). Dacă, 
atunci, Cuvântul este trimis prin Iisus Hristos, atunci Iisus 
Hristos este voia Tatălui” 2 . 

Şi tuturor celor ce umblă întru poftele lor şi oricui 
umblă-ntru rătăcirea inimii sale : „Cei care umblă cumva în 
voile lor, chiar dacă li se pare că umblă în vreun lucru bun, 
nu vor vedea viaţa, pe care o văd cei ce s-au tăiat de lume şi 
au murit voii lor” 3 . 

Cu o traducere sensibil diferită a versetului sunt com¬ 
bătuţi cei care susţin că fiinţa divină poate fi văzută: „Dar să 
audă pe cel ce zice: Nimeni n-a trăit cu adevărat, care să fi 
văzut sau să fi arătat cu graiul fiinţa sau firea lui Dumne¬ 
zeu. Şi nu numai nimeni dintre oameni, dar nici dintre în¬ 
geri” . 

19: Iată, cutremur de Ia Domnul: mânie se-aruncă- 
n cutremur, vârtej se va roti deasupra necredincioşilor; 


1 BBVA, p. 997 

Sf Hipolit, împotriva ereziei lui Noetus - apud VSP, 407 

Sf. Simeon Noul Teolog, Cateheze , 6 

Sf. Grigorie Palama, Capete despre cunoştinţa naturală , 149 

20: şi urgia Domnului nu va mai da înapoi până 
când El o va fi-mplinit până când El o va fi-ntărit după 
sfatul inimii Lui. 

Biblia 1982: Mânia Domnului nu se va potoli până nu 
va împlini şi va înfăptui planurile inimii Sale, şi în zilele ce 
vin veţi pricepe aceasta lămurit, leremia „spune că în zilele 
de pe urmă veţi pricepe aceasta lămurit. Căci orice prooro- 
cie, înainte de a se fi împlinit, este plină de taine şi de am¬ 
biguităţi pentru oameni. Dar, la plinirea vremii şi atunci 
când cele prezise se împlinesc, proorociile se lămuresc şi 
tainele lor se dezvăluie. Şi acesta este motivul pentru care, 
într-adevăr, când astăzi Legea se citeşte pentru iudei, totul le 
rămâne ca o parabolă. Pentru că lor le lipseşte cheia, ei nu 
au ceea ce explică totul, începând cu venirea Fiului lui Dum¬ 
nezeu, care s-a petrecut în firea omenească. Dar când Legea 
se citeşte creştinilor, este ca o comoară, pe bună dreptate 
ascunsă într-o ţarină, dar scoasă la lumină prin Crucea lui 
Mristos. Iar când este tâlcuită, ea îmbogăţeşte înţelegerea oa- 
enilor şi descoperă înţelepciunea lui Dumnezeu. Arată mi- 
stivirea lui Dumnezeu faţă de om şi pregăteşte împărăţia 
ai Hristos. Vesteşte dinainte că omul iubitor de Dumnezeu 
va ajunge la o asemenea măsură, încât se va bucura de ve¬ 
derea lui Dumnezeu şi de auzirea cuvântului Său” 1 . 

21: Pe profeţi nu i-am trimis, dar ei aleargă; către 
ei n-am grăit, dar ei profeţesc!... 

„Deci Cel ce M-a trimis pe Mine este adevărat, nu ca 
iubitorul de minciună, adică diavolul, al cărui duh l-aţi luat, 
îndrăznind să proorociţi minciuni. Deci Cel ce M-a trimis pe 
Mine este adevărat, iar cel ce vă atrage pe voi la falsificarea 
cuvintelor de la Dumnezeu nu este adevărat. Căci este min¬ 
cinos şi tatăl celor ce mint. Iar că iudeilor le este obişnuit să 
proorocească cele mincinoase vom afla fără greutate privind 
cuvintele Proorocilor” 2 . 


‘ Sf. Irineu, Adversus Haereses , XXVI - apud VSP, p. 425 
~ Sf. Chirii al Alexandriei, Comentariu la Evanghelia Sf.Ioan, V 

„Din aceasta trebuie să tragem concluzia că ori de 
câte ori un comentator, la explicarea textului sfanţ inven¬ 
tează ceva, minţind pentru a plăcea, grăieşte cuvintele sale şi 
nu ale Domnului — aceasta în cazul în care el minte cu in¬ 
tenţia de a plăcea sau a seduce. Dar dacă cineva, căutând 
virtutea în cuvintele Domnului, se va întâmpla să înţeleagă 
ceva altfel decât acela prin gura căruia au fost spuse, şi dacă 
prin această înţelegere diferită caută să sporească dragostea, 
atunci sunt cuvintele Domnului cele pe care le spune, pentru 
că, prin întreaga Sfânta Scriptură, Dumnezeu ne grăieşte 
numai cu scopul de a ne atrage spre iubirea Lui şi a aproa¬ 
pelui” 1 2 . 

22: Dar dacă ei ar f! stat In sfatul Meu şi ar fi as¬ 
cultat la cuvintele Mele, atunci Mi-ar fi Întors poporul de 
la faptele cele rele. 

23: Eu sunt un Dumnezeu de aproape, zice Dom¬ 
nul, iar nu un Dumnezeu de departe. 

„Ciprian al Cartaginei invocă versetul în legătură cu 
tema omniştiinţei lui Dumnezeu, mai precis, a capacităţii 
Sale de a pătrunde în cele mai ascunse cotloane ale sufle¬ 
telor: 

El vede inima şi mintea fiecărei persoane şi nu va ju¬ 
deca doar faptele noastre , ci şi vorbele şi gândurile noastre 
(Despre cei căzuţi 27) ,v2 . 

„Trebuie să se ştie că noi suntem cu Dumnezeu sau ne 
despărţim de El nu prin depărtarea locurilor, ci prin simţă¬ 
mintele noastre” 3 . 

„în învăţătura Sa, Domnul ne-a recomandat să ne ru¬ 
găm pe ascuns, în locuri retrase şi ferite, în camerele noastre 
de culcare, aşa cum stă mai bine credinţei (Matei 6,6), fi¬ 
indcă ştim că Dumnezeu este pretutindeni prezent, că vede 


1 Sf Grigorie cel Mare, Omilii la Profetul IezechieU I, X, 14 

2 SEP 6/1, p. 445 

Fericitul Ieronim, Epistole /, XXI, 7 

• j_ toti că în plenitudinea maiestăţii Sale pătrunde în 
şi auae pe iun, r , 

orice colţişor, oricât de izolat . . 

Iată, îl ai [pe Dumnezeu] prezent, iată, II ai privind şi 

veghind în tot locul cu privirea Sa. [...] Nimic nu neglijează 
Cel pe care toate îl arată ca neobosit observator” 2 . 

„Aşa cum ochii trupului nostru nu sunt luminaţi de 
soare în mod egal, ci, cu cât cineva urcă în locuri mai înalte 
şi contemplă răsăritul lui dintr-un loc de observaţie mai 
înalt, cu atât percepe mai mult din puterea strălucirii şi căl¬ 
durii lui, la fel şi mintea noastră: cu cât se va apropia mai 
sus, tot mai sus, de Hristos şi se va înfăţişa mai aproape de 
strălucirea luminii Sale, cu atât va fi cuprins, mai ales şi mai 
strălucitor, de lumina Sa, după cum însuşi spune prin pro- 
fet”\ 


„Să facem tot lucrul nostru aşa cum ar trebui să se 
întâmple înaintea ochilor Domnului şi să împlinim toată 
gândirea noastră ca şi când ar fi supravegheată de EI” 4 . A- 
easta ştiind că „după cum păcatele ne depărtează de El, tot 
şa faptele bune ne apropie de El” 5 . Apropierea lui Dumne¬ 
zeu o resimţim mai cu seamă în rugăciune: „Vezi ce lucru 
uşor este rugăciunea? Căci cel ce se prezintă înaintea oame¬ 
nilor trebuie să aibă şi elocvenţă şi să îi linguşească pe toţi 
cei din jurul stăpânului şi să se gândească încă Ia multe 
altele, ca să fie bine primit. Dar aici nu e nevoie de nimic 
decât de un suflet veghetor şi care să înlăture tot ceea ce îl 
împiedică să fie aproape de Dumnezeu. Eu sunt Dumnezeu 
de aproape, iar nu Dumnezeu de departe . Faptul de a fi de¬ 
parte depinde de noi, căci El este întotdeauna aproape. Dar 
ce spun ca nu avem nevoie de elocvenţă? De multe ori nici 
de cuvinte nu avem nevoie. Căci dacă îi vei vorbi din inimă 


Sf. Ciprian al Cartaginei, Despre Rugăciunea domnească , IV 
Salvianus, Despre guvernarea lui Dumnezeu, II, 1,2 

3 Origen, Omilii la Geneză , 1,7 

4 S£ Vasile cel Mare, Regulile mari , V, 3 

5 S£ Ioan Gură de Aur, Omilii la Matei , LIV, 5 

şi îl vei chema pe EI cum trebuie şi atunci cu uşurinţă te va 

• •»> i 

primi . 

„Nu este nevoie, aşadar, nici de drumuri, nici de călă¬ 
torii lungi, ci şi rămânând acasă ne putem atrage acest aju¬ 
tor. Uneori, Dumnezeu ne izbăveşte de primejdii, alteori, ne 
face prin acestea mai strălucitori şi mai puternici decât vrăj¬ 
maşii noştri, şi ambele la timpul potrivit” 2 . 

Rezultă că, ocolind păcatul, „mântuirea noastră nu e 
de departe, ci aproape de noi” 3 . 

24: Se va ascunde oare cineva în locuri ascunse 
fără ca Eu să-l văd? Oare nu umplu Eu cerul şi pămân¬ 
tul? zice Domnul. 

Plecând de la acest verset, Sfântul Grigorie de Na- 
zianz „ajunge să enunţe principiile aşa-zisei teologii apofa- 
tice. Dumnezeu este peste tot, dar EI nu poate fi nici sesizat, 
nici înţeles de simţurile sau de mintea omenească. El nu 
poate fi conţinut fizic de vreun spaţiu care, conţinându-L, L- 
ar limita, sau de vreun gând care L-ar reduce Ia un fenomen 
inteligibil: 

Ce este Dumnezeu după fire şi fiinţă n-a aflat careva 
dintre oameni niciodată , nici nu va afla [...] 

Tot ceea ce ajunge la mine este o iradiere scurtă şi o 
mică lucire a unei mari lumini Chiar dacă a cunoscut cine¬ 
va pe Dumnezeu sau a mărturisit că L-a cunoscut, L-a cu¬ 
noscut cât numai să pară mai luminat altuia care nu a fost 
luminat deopotrivă (Cuvântări 28,17, trad. Dumitru Stăni- 
loae). 

Dosarul poate fi completat cu următoarele referinţe: 
Augustin, Epistole 187,14; Omilii 69,4; 174,1; Theodoret, 
Despre^ divina providenţă 10,16-17. 

în Comentariul la Evanghelia după Io an, Origen spu¬ 
ne că Iisus Hristos umple cosmosul , identificându-L pe 


Sf. Ioan Gură de Aur, Omilii la Psalmi , 4,2 
3 Sf. Ioan Gură de Aur, Omilii la Psalmi , 9,5 
Sf. Vasile cel Mare, Comentariu la Cartea profetului Isaia , X, 233 

Mântuitor cu Logosul şi înţelepciunea din Proverbe, despre 
care se spune că a fost cu Tatăl la zidirea lumii (6, 202)” 1 . 

Căci nimic nu se poate ascunde de mintea care ştie 
toate” 2 ” Totuşi, cuvintele acestea „nu sunt vrednice de mă¬ 
reţia lui Dumnezeu. Şi acestea sunt spuse tot prin pogoră- 
mânt. Căci El cuprinde toate, poartă toate, neavând nevoie 
de un loc, ci El însuşi stăpâneşte toate” 3 . 

,Iată, ai pe Dumnezeu veşnic cârmaci, veşnic condu¬ 
cător’ 74 . 

„Lui Dumnezeu Ii este proprie spusa: Start plin . Căci 
nu tânjesc nimic, dar toate tânjesc după Mine. Binele este 
cel după care tânjesc toate. Sunt izvorul plinătăţii” 5 . 

„Omul este trimis acolo unde nu se află. Şi omul mer¬ 
ge acolo unde nu era înainte. Deci, dacă Eu umplu cerul şi 
pământul, precum a spus profetul [...], atunci Eu nu am fost 
trimis acolo unde nu eram înainte şi nici Tatăl nu M-a trimis 
acolo unde EI nu era. Ci, deşi ca Dumnezeu eram în Tatăl, 
am fost trimis ca om” 6 . 

A 

„Intr-adevăr, nimic nu se întâmplă nicăieri fără hotă¬ 
rârea Lui, şi astfel toate locurile sunt prezente pentru El sau 
El pentru ele, aşa încât orice voieşte se întâmplă în ele în 
mod necesar şi astfel [...] se spune că este pretutindeni prin 
mărimea puterii sale” 7 . 

„Această lume are administratorul ei, îl are pe Cel ce 
o stăpâneşte şi locuieşte în ea, pe Atotputernicul Dumne¬ 
zeu” 8 . 


* SEP 6/1, p. 445 

Sf Chirii al Alexandriei, Despre închinarea şi slujirea în Duh şi 
Adevăr , IX 

5 Sf loan Gură de Aur, Omilii la Psalmi , 113.6 

5 Sa ‘ vianus > Despre guvernarea lui Dumnezeu , II, 2 

• Vasile cel Mare, Comentariu la Cartea profetului Isaia, 
începutul cuvântului , 25 

7de Iconium > Omilii X, 6 
8 yt. ^ Dialog între un filosof un iudeu şi un creştin, p. 225 
Origen, Omilii la Levitic, V, 2 

„Să întrebăm, deci, pe cei ce nu vor să pătrundă în co¬ 
morile Scripturii şi nici nu bat de Ia început la uşa ei daca 
sunt în stare să ni-L înfăţişeze pe Domnul Dumnezeu ce um¬ 
ple cerul şi pământul, cum şi-L pot ei închipui mărginit doar 
corporal, El ce are cerul ca tron şi pământul ca aşternut al pi¬ 
cioarelor, dacă poate fi Domnul privit într-un Ioc aşa de mic 
în comparaţie cu întreg cerul şi pământul şi că chiar şi raiul, 
pe care şi-l imaginează fizic, nu e umplut de Dumnezeu?” 1 . 

„El se întemeiază pe plinătatea măreţiei Sale şi vede 
totul: cerul, aerul, pământul, marea, îmbrăţişând toate şi 
cuprinzându-le pe fiecare, astfel încât nimic nu trece dincolo 
de EI şi nimic nu este care să nu stea în El. De El atârnă 
totul şi este plin de El, precum spune profetul” 2 . 

Şi tot de aici, scurtă demonstraţie că Dumnezeu este 
duh: „Dacă Dumnezeu ar fi corporal, cum se va putea res¬ 
pecta dictonul că Dumnezeu străbate prin toate şi umple toa¬ 
te, după cum spune Scriptura: Nu umplu Eu, oare, cerul şi 
pământul , zice Domnull Căci este cu neputinţă ca un corp să 
treacă prin corpuri fără să taie şi să fie tăiat, fără să se îm¬ 
pletească şi să întâmpine împotrivire, după cum se amestecă 
şi se combină toate corpurile lichide” 3 . 

„Trebuie să se ştie că, chiar daca spunem că firile 
Domnului pătrund unele în altele 4 , totuşi ştim că întrepă¬ 
trunderea provine din partea firii dumnezeieşti. Căci aceasta 
străbate prin toate, după cum voieşte, dar prin ea nu pătrun¬ 
de nimic. Şi ea împărtăşeşte trupului din măririle sale, dar 
rămâne impasibilă şi nu participă la patimile trupului. Căci 
dacă soarele, care ne împărtăşeşte nouă din energiile lui, nu 
participă la cele ale noastre, cu cât mai mult Făcătorul şi 
Domnul soarelui!” 5 . 


1 Orîgen, Despre rugăciune , XXIII, 3 

2 S£ Ambrozie al Milanului, Scrisori , XLIII, 15 

Sf. loan Damaschin, Dogmatica , 1,4 

Perihoreza, întrepătrunderea reciprocă. 

Sf. Ioan Damaschin, Dogmatica , III, 7 

25: Am auzit ce spun profeţii, cum anume profeti¬ 
zează ei minciuni în numele Meu, zicând: «Azi-noapte 
am avut un vis!»« 

Unele vise pot fi căi ale revelaţiei dumnezeieşti, al¬ 
tele însă pot fi înşelătoare sau, pur şi simplu, pretexte pentru 
şarlatanie. Important e discernământul asupra originii conţi¬ 
nutului” 1 . 

26: Până când vor fi acestea în inima acelor profeţi 
care profeţesc minciuni vestind voile inimilor lor? 

27: ale celor ce, prin visele pe care şi le povestesc 
unii altora, îi fac Ipe oameni] să uite legea Mea, aşa cum 
părinţii lor Mi-au uitat numele în [închinarea lor la] 
Baal? 

28: Profetul care a visat, să-şi povestească visul, iar 
cel căruia îi este cuvântul Meu, cuvântul Meu întru ade¬ 
văr să-l povestească. Ce are de-a face pleava cu grâul? 
Aşa-i cu cuvintele Mele, zice Domnul. 

„Deci, dacă se arată ceva abătându-se de la adevăr, 
iceasta îndată îl dovedeşte pe grăitor mincinos şi vorbind 
4in inima lui, nu din gura Domnului” 2 . 

29: Iată, oare nu sunt cuvintele Mele ca focul — zice 
Domnul - şi ca un ciocan care taie piatra? 

30: Iată, de aceea sunt Eu împotriva profeţilor - 
zice Domnul Dumnezeu a celor ce-Mi fură cuvintele, 
fiecare de la vecinul său. 

„Prin imitaţie şi impostură, falşii profeţi împrumută 
termenii şi tonul limbajului profetic autentic spre a crea 
impresia de autenticitate; în fapt, e un furt” 3 . 

31: Iată, Eu sunt împotriva profeţiilor care scor¬ 
nesc vorbe profetice şi-şi dormitează somnul. 


1 BBVA, p. 998 

2 Sf. Chirii al Alexandriei, Despre închinarea şi slujirea în Duh şi 
Adevăr , VI 

3 BBVA, p. 998 

32: De aceea, iată, Eu sunt împotriva profeţilor ca¬ 
re profeţesc vise mincinoase şi, povestindu-le, îmi înşeală 
poporul cu minciunile şi rătăcirile lor. Dar nu Eu i-am 
trimis şi nu Eu le-am poruncit; ca atare, ei nu-i vor ft 
acestui popor de nici un folos. 

„Scopul cuvântului nu se îndreaptă spre ceata Sfinţi¬ 
lor Prooroci, ci priveşte mai degrabă spre aceia care făceau 
în Iudeea pe proorocii şi minţeau, considerând că vin de Ia 
Dumnezeu, şi îndemnau poporul să asculte nu atât de cei ce 
prooroceau cu adevărat şi erau trimişi de Dumnezeu, cât de 
tălmăcirile şi cuvintele proprii” 1 . 

„Căci cel ce fură din adevărul Evangheliei cuvintele şi 
faptele Domnului şi Dumnezeului şi Mântuitorului nostru 
Iisus Hristos, fără însă a împlini cele făcute de Domnul, 
schimbă şi strică, în acelaşi timp, învăţătura cea dumneze¬ 
iască - după cum Ieremia arată” 2 . 

33: Şi dacă poporul acesta, sau preotul, sau pro¬ 
fetul, va întreba: «Care este povara Domnului?», atunci 
tu le vei spune: «Voi sunteţi povara, şi Eu vă voi pră¬ 
văli», zice Domnul. 

„Versetele 33-40 sunt construite în jurul unui cuvânt- 
cheie. In ebraică, masscf înseamnă, pe de-o parte, mesaj 
(rostit cu voce tare 4 ), pe de alta, povară. Grecescul [limma] s 
are aceeaşi dublă semnificaţie: în general, tot ceea ce iei sau 
primeşti, câştig , profit , dar şi luare în posesie de către pute¬ 
rea divină, de unde inspiraţie , profeţie. Aşadar, mandatul 
profetic este povara pe care Dumnezeu o pune pe grumazul 
alesului Său. Ieremia protestează împotriva adversarilor săi, 


1 S£ Chirii al Alexandriei, Comentariu la Evanghelia Sfântului Ioan , 
VI 

2 S£ Ciprian al Cartaginei, Epistole 1-81 ,63 - apud VSP, p. 398 

Termenul are şi sensul de oracol , de unde cuvântul înrudit maşal (~ 
qroverb, parabolă , pilda). 

^TlUgCL 

profeţii mincinoşi, care, prin abuz şi impostură, îşi atribuie o 
asemenea povară” 1 . 

34: Pe profetul şi pe preoţii şi pe cei din popor care 
vor zice: «Povara Domnului», ei bine, pe omul acela Mă 
voi răzbuna, pe el şi pe casa lui. 

35: Aşa veţi grăi fiecare către aproapele său şi 
fiecare către fratele său: «Ce a răspuns Domnul?» şi: 
«Ce a zis Domnul?» 

36: Şi să nu mai pomeniţi de «povara Domnului», 
căci povară îi va fi omului cuvântul său. 

37: Dar din ce pricină - [vei spune] - a grăit Dom¬ 
nul Dumnezeul nostru? 

38: De aceea, aşa grăieşte Domnul Dumnezeul nos¬ 
tru: Pentru că tu ai spus cuvântul acesta: «Povara Dom¬ 
nului», cu toate că Eu v-am trimis cuvânt: Nu veţi spune 

r ovara Domnului», 

39: de aceea, iată, Eu vă apuc şi vă prăvălesc, pe 
/oi şi cetatea pe care v-am dat-o, vouă şi părinţilor voş¬ 
tri; 

40: şi voi aduce peste voi ocară veşnică şi veşnică 
necinste, de neuitat”. 


CAPITOLUL 24 - Cele două coşuri de smochine 

1: Domnul mi-a arătat două coşuri cu smochine 
puse în faţa templului Domnului, după ce Nabucodono- 
sor, regele Babilonului, îi dusese în robie pe Iehonia, fiul 
lui Ioiachim, regele lui Iuda, şi pe principi şi pe meşteri 
şi pe cei prinşi şi pe cei legaţi care au fost scoşi afară din 
Ierusalim şi duşi în Babilon. 

,JDouă coşuri cu smochine : în contextul polemicii 
teologice, Cezarie din Arles interpretează cele două coşuri 
ca fiind Sinagoga şi Biserica (Omilii 106,4) Ml . 


1 BBVA, p. 998 

2: în unul din coşuri erau smochine foarte bune 
cum sunt smochinele timpurii, iar în celălalt smochine 
foarte rele, care, de rele ce erau, nu se puteau mânca 

3: Şi a grăit Domnul către mine: „Ce vezi, îere- 
mia?”. Şi am răspuns: „Smochine; smochinele cele bune 
sunt foarte bune, iar cele rele sunt foarte rele: atât de 
rele, că nu se pot mânca”. 

Odată cu venirea lui Hristos, „smochinul cel adevărat, 
măslinul cel adevărat şi via cea adevărată îşi dau rodul lor, 
precum a binevestit profetul [...]. Profetul numeşte viţă şi 
smochin — pomi al căror rod ajuta pe fiii duhovniceşti ai 
Sionului să ducă o viaţă virtuoasă - poruncile care au rodit 
după întruparea Cuvântului, atunci când castitatea a domnit 
peste noi. Mai înainte, rodul lor a fost împiedicat şi paralizat 
din cauza păcatului şi al multei rătăciri. Adevărata viţă şi 
adevăratul smochin nu ne puteau oferi (rodul lor) ca hrană 
pentru viaţă, atâta timp cât smochinul cel neadevărat expu¬ 
nea o gamă variată de flori amăgitoare. Dar atunci când 
Domnul a uscat (smochinii) cei falşi şi a zis smochinului 
celui cu fruct amar: De acum să nu mai rodeşti în veac 
(Matei 21,19), atunci smochinii cei adevăraţi au rodit hrană 
pentru dreptate” 1 2 . 

4: Şi a fost cuvântul Domnului către mine, zicând: 

5: „Aşa grăieşte Domnul, Dumnezeul lui Israel: Ca 
pe aceste smochine bune, aşa îi voi recunoaşte Eu, spre 
binele lor, pe Iudeii care-au fost duşi în robie, cei pe care 
Eu i-am strămutat din locul acesta în ţara Caldeilor. 

6: Şi spre binele lor îmi voi aţinti ochii asupră-le, 
şi spre binele lor îi voi reaşeza în ţara aceasta; şi-i voi 
zidi şi nu-i voi dărâma şi-i voi sădi şi nu-i voi smulge. 

Reaşeza : „apokathistemi = a restaura ; a restabili ; a 
readuce pe cineva sau ceva în starea dintâi ” 3 . 


1 SEP 6/1, p. 448 

2 Metodiu de Olimp, Banchetul, X, 5 

3 BBVA, p. 999 

7: Şi ie voi da inimă ca să Mă ştie că Eu sunt 
Domnul; şi ei îmi vor fi Mie popor, iar Eu le voi f! lor 
Dumnezeu, pentru că din toată inima lor se vor întoarce 


Popor - Dumnezeu : cei doi poli ai vechiului legă¬ 
mânt dintre Domnul şi Israel. ♦ ...se vor întoarce la Mine: 
condiţia restaurării: întoarcerea sinceră şi totală (din toată 
inima) Ia Dumnezeu” 1 . 

8: Şi precum smochinele cele rele, care, de rele ce 
sunt, nu se pot mânca - zice Domnul -, aşa voi face cu 
Sedechia, regele lui Iuda, şi cu dregătorii lui şi cu rămă¬ 
şiţa Ierusalimului, cei rămaşi în ţara aceasta şi cei ce lo¬ 


cuiesc în Egipt 

„Cei rămaşi în ţara aceasta = cei ce, pesemne, pac¬ 
tizaseră cu ocupanţii şi scăpaseră de exil. ♦ cei ce locuiesc în 
Egipt = cei ce, probabil de frica apropierii lui Nabucodono- 
sor, se refiigiaseră în Egipt” 2 . 

9: Şi-i voi face să se risipească prin toate regatele 
pământului, şi vor fi de ocară şi de poveste şi [ţinte] de 
ură şi de blestem în tot locul în care Eu i-am alungat. 

10: Şi-mpotriva lor voi trimite foamete şi moarte şi 
sabie, până ce vor pieri din ţara pe care le-o dădusem 9 ’. 

„Textul Masoretic adaugă: lor şi părinţilor lor” 3 . 


CAPITOLUL 25 — Robia babilonică . Pedepsirea 
neamurilor 

1: Cuvântul ce s-a făcut către Ieremia cu privire la 
întregul popor al Iui Iuda, în cel de al patrulea an al lui 
Ioiachim, fiul lui Iosia, regele lui Iuda, 


1 BBVA, p. 999 

2 BBVA, p. 999 

3 BBVA, p. 999 

„Textul Masoretic adaugă: adică in primul an al l ■ 
Nabucodonosor, regele BabHonului . Este anul 605 î Hr ^ 

2: pe care el l-a grăit către întregul popor al lui 
Iuda şi către locuitorii Ierusalimului, zicând: 

3: „Din cel de al treisprezecelea an al lui Iosia, fiul 
lui Amos, regele lui Iuda, şi până astăzi, adică timp de 
douăzeci şi trei de ani, am grăit către voi, scuiându-Mă 
dis-de-dimineaţă şi vorbind; 

4: şi i-am trimis la voi pe robii Mei, profeţii, de¬ 
vreme trimiţându-i (dar voi n-aţi ascultat şi cu urechile 
voastre n-aţi auzit): 

Variantă: Trimiteam profeţii în zori. „Pentru ca ter¬ 
menul dimineaţă să ni se clarifice încă şi mai mult, ca reve¬ 
nire de la întuneric, fie de Ia naţionalitatea din tinereţe, fie 
de la necunoaşterea lui Dumnezeu care este în suflete, 
intrarea de dinainte în adevăr se numeşte dimineaţă ” 1 2 . 

5: întoarceţi-vă fiecare din calea sa cea rea şi de la 
năravurile voastre cele rele, şi veţi locui în ţara pe care 
Eu v-am dat-o vouă şi părinţilor voştri din veac până-n 
veac. 

6: Nu mergeţi după dumnezei străini, cărora să le 
slujiţi şi la care să vă închinaţi, ca să nu-Mi stârniţi 
mânia prin faptele mâinilor voastre şi să vă fac rău. 

7: Dar voi nu M-aţi ascultat. 

8: De aceea, aşa zice Domnul: De vreme ce voi n- 
aţi dat crezare cuvintelor Mele, 

9: iată, Eu voi trimite şi voi aduce neamul de la 
miazănoapte; împotriva acestei ţări îl voi aduce şi împo¬ 
triva locuitorilor ei (şi a tuturor neamurilor dimprejurul 
ei) şi-i voi pustii şi-i voi da spre nimicire şi batjocură şi 
ocară veşnică. 

După neamul de la miazănoapte „Textul Masoretic a- 
daugă: voi trimite la Nabucodonosor, regele Babilonului, 


1 BBVA, p. 999 

2 Sf. Vasile cel Mare, Comentariu la Cartea profetului Isaia , V, 161 

robul Meu . Aşadar, păgânii înşişi sunt servitorii Domnului, 
instrumente prin care Dumnezeu intervine şi lucrează în 
istorie” 1 . 

10: De printre ei voi nimici orice glas al bucuriei şi 
glas al veseliei şi orice glas de mire şi glas de mireasă, 
mireasma mirului şi lumina sfeşnicului. 

Dacă Hristos e atât mire (în raport cu Biserica), cât şi 
mireasă (ca înţelepciune a Iui Dumnezeu), îi putem aplica 
versetul şi Lui: El tace în inimile celor depărtaţi de Dum¬ 
nezeu; desigur, nu-i acea tăcere a teologiei apofatice, ci ab¬ 
senţa oricărei lucrări ale Sale în suflet. 

11: Şi-ntreaga ţară va fi spre stingere, iar ei vor 
sluji printre neamuri vreme de şaptezeci de ani. 

iy Ei vor sluji printre neamuri : Textul Masoretic: îi vor 
sluji regelui BabHonului. ♦ şaptezeci de ani - cifră rotundă 
pentru durata exilului babilonic” 2 . 

12: Iar după ce se vor împlini aceşti şaptezeci de 
ani, Eu Mă voi răzbuna împotriva acelui neam: spre veş¬ 
nică pustiire îl voi da. 

13: Şi voi aduce peste ţara aceasta toate cuvintele 
pe care Eu le-am grăit împotriva ei, toate câte sunt scrise 
în cartea aceasta, pe care le-a profeţit Ieremia asupra 
tuturor neamurilor; 

14: că le-au slujit lor, atunci când ele erau neamuri 
multe şi regi mari; şi Ie voi plăti după faptele lor şi după 
lucrurile mâinilor lor. 

iJSeptuaginta plasează versetele 15-38 în capitolul 

32” 3 . 

15: Aşa a grăit Domnul, Dumnezeul lui Israel: Ia 
din mâna Mea acest pahar de vin curat şi vei da de băut 
tuturor neamurilor la care Eu te trimit. 


' BBVA, p. 999 

2 BBVA, p. 999 

3 BBVA, p. 999 

% A 

Pentru vin curat SEP 6/1 are vin neamestecat : „In zo¬ 
nele mediteraneene, vinul era deosebit de dens şi de tare, de 
aceea, în mod normal, se bea amestecat cu apă; vinul ame¬ 
ţitor, aproape toxic, simbolizează mânia divină. Textul Ma- 
soretic are literal: vinul-mânie. ♦ Părinţii interpretează paha¬ 
rul mâniei Domnului în sens eshatologic (Ieronim, ad loc , 
sau Theodoret, Comentariu la Psalmi 11,4). Origen citeşte 
simbolul în cheie spirituală: e vorba de purificarea sufletului 
prin înghiţirea paharului mâniei, ca un fel de purgativ cu 
efect imediat. Terapie spirituală de şoc! {De principiis 2, 
10 , 6 )”*. 

16: Iar ei vor bea şi vor vărsa şi vor înnebuni de 
dinaintea săbiei pe care Eu o trimit printre ei”. 

„Ieremia a primit din mâinile Domnului cupa cu vin 
spumegând, spre a o da Ierusalimului şi tuturor neamurilor 
din împrejurimi; şi toţi cei ce beau din aceasta cad la pământ 
cu durere, mândria li se surpă şi cad cu faţa la pământ, în 
pocăinţă” 1 2 . 

17: Iar eu am luat paharul din mâna Domnului şi 
le-am dat de băut tuturor neamurilor la care Domnul m- 
a trimis: 

„Pentru că îşi iubea poporul şi socotea că, bând din 
potir, neamurile vrăjmaşe ar putea fi ucise şi nimicite, a pri¬ 
mit bucuros potirul cu vin curat, căci nu a înţeles că în 
rândul tuturor neamurilor era cuprins şi Ierusalimul” 3 . 

18: Ierusalimul şi cetăţile lui Iuda şi regii Iui Iuda 
şi principii săi, ca să-i dea spre pustiire şi spre stingere şi 
spre batjocură; 

19: şi Faraon, regele Egiptului, şi slugile lui şi boie¬ 
rii săi şi poporul său întreg 


1 SEP 6/1, p. 491 

2 Fer. Ieronim, Omilii 60-96 la Psalmi , 60, La Psalmul 10/11 - apud 
VSP, p. 398 

3 Fer. Ieronim, Epistole /, XVIII A, 15 

•rită remarcat faptul că Ieremia vorbeşte despre o 
astfel de restaurare şi cu privire la neamuri, nu numai la 
poporul ales, ceea ce conferă un caracter universalist profe¬ 
ţiilor sale” 1 . 

20: şi toată adunătura lui; şi toţi regii Filistenilor; 
şi Ascalonul şi Gaza şi Ecronul şi rămăşiţa Aşdodului; 

adunătură: oameni amestecaţi, fără o anume identi¬ 
tate de grup” 2 . 

„Egiptul avea o populaţie semnificativă de alogeni: 
mercenari, negustori, colonişti, imigranţi; după expresia lui 
Ieronim, cunctusgue qui non quidem est Aegyptus , sed in 
eius regionibus commoratur ” 3 . 

21: şi Idumeea şi Moabul şi fiii Iui Amon 

22: şi regii Tirului şi regii Sidonului şi regii de 
dincolo de mare; 

23: şi Dedan şi Teman şi Buz şi toţi cei care-şi rad 
chipul împrejur 

24: şi toată adunătura care locuieşte-n pustiu 

25: şi toţi regii Elamului şi toţi regii Perşilor 

26: şi toţi regii de la miazănoapte, cei de departe şi 
cei de aproape - fiecare cu fratele său - şi toate regatele 
care se află pe faţa pământului. 

„Popoarele aflate sub ameninţare par a fi împărţite în 
patru grupe: 1. Egiptul; 2. la vest. Filistenii; 3. Ia est, Edo- 
mul, Moabul şi Amonul; 4. la sud-est, Dedanul, Temanul şi 
Buzul (BJ). Prin toţi regii (Textul Masoretic: toate regatele ) 
de la miazănoapte se înţeleg Asiria şi Babilonia, de unde se 
revărsau cele mai multe şi mai devastatoare invazii” 4 . 

27: „Şi le vei grăi: Aşa zice Domnul Atotţiitorul: 
Beţi şi îmbătaţi-vă; veţi vărsa şi veţi cădea şi nu vă veţi 
ridica de dinaintea săbiei pe care Eu o trimit printre voi. 


1 SEP 6/1, p. 452 

2 BBVA, p. 1000 

3 SEP 6/1, p. 491 

4 BBVA, p. 1000 

28: Şi va ii că atunci când ei nu vor vrea să-fi ia 
paharul din mână ca să bea, tu le vei spune:. Aşa grăieşte 
Domnul: Negreşit, veţi bea! 

29: Că Eu încep să chinui cetatea-n care numele 
Meu este chemat, iar voi nicicum nu veţi rămâne cu faţa 
curată; că sabie chem asupra tuturor celor ce locuiesc 
pământul. 

30: Iar tu le vei profeţi toate cuvintele acestea şi vei 
zice: Domnul din înălţime va striga cu putere, din locaşul 
Său cel sfânt îşi va ridica glasul; pe locul Său va rosti cu¬ 
vânt; ca oamenii ce calcă strugurii în lin va fi răspunsul 
Său asupra tuturor celor ce locuiesc pământul. 

Ca oamenii ce calcă strugurii în lin: „e vorba de vinul 
(mustul) ce se obţinea prin zdrobirea strugurilor, cu picioa¬ 
rele desculţe, în lin; metaforă pentru zdrobirea duşmanilor, 
folosită şi în Apocalipsa 14, 19” 1 . 

31: şi chiar asupra marginii pământului. Că are 
Domnul o judecată cu neamurile: la judecată intră cu tot 
trupul, iar toţi necredincioşii vor fi daţi săbiei, zice Dom¬ 
nul. 

32: Aşa grăieşte Domnul: Iată, rele vin de la un 
neam la altul şi grozavă-nvolburare se ridică de la mar¬ 
ginea pământului. 

33: Şi răniţi de la Domnul vor fi în ziua Domnului, 
de la o margine a pământului pân-la cealaltă margine a 
pământului; nu vor fi îngropaţi: ca un gunoi se vor afla 
pe faţa pământului. 

Jn ziua Domnului : în ziua când Domnul va veni; 
Textul Masoretic: în ziua aceea” 2 . 

34: Urlaţi, păstori, şi strigaţi, şi tânguiţi-vă, voi, 
berbeci ai turmelor, că zilele vi s-au plinit spre-njunghie- 
re şi veţi cădea ca berbecii de sol 


1 BBVA, p. 1000 

2 BBVA, p. 1000 

„Berbecii turmelor, masculii de care ascultă oile” 1 , 
numind, astfel, tot pe păstori, sau pe cei aflaţi în subordinea 
imediată a acelora. 

35: Scăpare nu va fi pentru păstori, nici mântuire 
pentru berbecii turmelor. 

36: Strigare de păstori se-aude şi zbieret de turme 
şi berbeci, că Domnul le-a nimicit păşunile. 

37: Nimicite vor fi rămăşiţele păcii din faţa aprin¬ 
derii mâniei Mele. 

38: Ca un leu şi-a părăsit culcuşul, că pustie li s-a 
făcut lor ţara de dinaintea săbiei celei mari”. 

„Gramatical şi logic, text dificil; singularul leu (cine?: 
Dumnezeu? Nabucodonosor?) este urmat de un plural, ei (de 
asemenea, fără nici o determinare). Exegetic, ar putea fi pro¬ 
cedeul stilistic folosit deseori de profeţi, potrivit căruia 
cauza e precedată de efect (motiv pentru care evenimente 
'iitoare sunt prezentate la timpul trecut 2 , ca şi cum ele ar fi 
.vutloc)” 3 . 


CAPITOLUL 26 4 - Despre dărâmarea Ierusalimu¬ 
lui Ie re mia arestat şi judecat 

1: La începutul domniei lui Ioiachim, fiul lui Iosia, 
s-a făcut cuvântul acesta de la Domnul: 

2: „Aşa grăit-a Domnul: Stai în curtea casei Dom¬ 
nului; şi tuturor Iudeilor şi tuturor celor ce vin să se în¬ 
chine în casa Domnului le vei grăi toate cuvintele pe care 
Eu ţi-am poruncit să le grăieşti către ei; nici un cuvânt 
să nu-1 ţii sub tăcere. 


1 BBVA, p. 1000 

Ebraica cunoştea doar două timpuri: trecut şi viitor. Se va fi socotit 
prezentul ca fiind iluzoriu. 

* BBVA, p. 1000 

în Septuaginta, textul acestui capitol este cuprins în capitolul 33. 

3: Poate că vor auzi şi se vor întoarce fiecare di 
calea sa cea rea; atunci Eu voi pune capăt relelor pe care 
socotesc să le fac împotriva lor din pricina faptelor lor 
cele rele. 

„Mai mulţi Părinţi insistă pe acest poate , care proba¬ 
bil a fost interpretat de unii ca semn al ignoranţei Iui Dum¬ 
nezeu (contradicţie, dat fiind că Dumnezeu este omniscient). 
De aceea Ieronim atrage atenţia asupra faptului că Dumne¬ 
zeu, deşi omniscient. Iasă totuşi deschisă portiţa liberului 
arbitru, in aşa fel încât omul să se convertească prin conlu¬ 
crarea harului divin cu voinţa proprie (Şase cărţi despre 
îeremia 5,36,3-7). Alţi Părinţi, precum Theodoret al Cyrului 
(Despre îeremia 6,26,3) şi Ioan Casian (Convorbiri 2, 17, 
25), scot în prim-plan ideea posibilităţii schimbării planului 
divin ca o consecinţă a convertirii şi pocăinţei omului. Dum¬ 
nezeu se poate răzgândi 1 în măsura în care omul decide să se 
întoarcă la El” 2 . 

„în multe locuri ale Scripturii Dumnezeu porunceşte 
ca profeţii să predice schimbarea cugetului, nearătând că a 
preştiut dacă ascultătorii se vor întoarce sau vor persevera în 
păcatele lor, după cum spune în îeremia: Poate vor auzi şi 
îşi vor schimba cugetul. Căci spune [acestea] nu pentru că 
Dumnezeu nu ştie dacă vor auzi ori nu, ci ca să arate din 
cele spuse egalitatea de şansă, ca să spun aşa, ca ambele po¬ 
sibilităţi să se întâmple. EI spune acestea pentru ca preştiinţa 
Lui, anunţată dinainte, să nu acţioneze ca descurajare ante¬ 
rioară pentru cei ce aud, dând impresia de necesitate, suge- 
rându-le că nu este în puterea lor să se întoarcă: astfel, pre¬ 
ştiinţa s-ar face cauză, ca să spun aşa, a păcatelor. Ori, in¬ 
vers, El spune acestea pentru ca preştiinţa să nu devină cau¬ 
ză a relaxării pentru cei ce, datorită faptului că nu cunosc 
bunătatea ştiută [de Dumnezeu] dinainte, pot trăi în virtute 


1 Este, evident, un fel de a vorbi, cel chemat să se răzgândească fiind 
doar omul. 

2 SEP 6/1, p, 494 

prin luptă şi prin opoziţie la rău; altfel, ei ar înceta să stea 
hotărât împotriva păcatului, gândindu-se că ceea ce a fost 
prezis se va întâmpla în mod necesar. Căci preştiinţa s-ar 
face astfel un soi de obstacol în faţa binelui viitor. Desigur, 
Dumnezeu, rânduind în mod util toate cele ce sunt în lume, 
ne-a orbit în mod rezonabil pe noi în privinţa celor viitoare 1 . 
Căci cunoaşterea lor ne-ar fi făcut să încetăm lupta împo¬ 
triva răului şi ne-ar fi nimicit, părând că această cunoaştere 
ar fl fost asumată: am fi degrabă sclavi ai păcatului dacă nu 
i-am mai sta împotrivă. în acelaşi timp, dacă preştiinţa ar fi 
venit să-I anunţe pe unul anume că va fi în mod necesar bun, 
aceasta l-ar fi nimicit pe el, care ar fi luptat pentru a fi de¬ 
săvârşit Căci pe lângă cele pe care le avem este nevoie, 
pentru a fi desăvârşit, de tărie şi de mult efort. Insă cunoaş¬ 
terea că va fi în mod necesar desăvârşit, asumată dinainte, 
’lăbeşte exerciţiul. De aceea, în mod profitabil, nu ştim nici 
Iacă vom fi buni, nici dacă vom fi răi” 2 . 

4: Şi vei zice: Aşa grăit-a Domnul: Dacă nu Mă 
veţi asculta, să umblaţi adică în rânduielile Mele pe care 
Eu vi le-am pus înainte, 

5: să ascultaţi cuvintele servilor Mei, profeţii, pe 
care Eu îi trimit la voi dis-de-dimineaţă (că i-am trimis, 
dar voi nu M-aţi ascultat), 

6: atunci voi face casa aceasta precum Şilo, iar 
cetatea aceasta o voi face blestem pentru toate neamurile 
pământului”. 

7: Atunci preoţii şi profeţii mincinoşi şi tot poporul 
l-au auzit pe Ieremia grăind cuvintele acestea în casa 
Domnului. 

8: Şi a fost că după ce Ieremia a încetat să grăiască 
tot ceea [ce] Domnul îi poruncise să spună către tot 


1 Şi pentru cel mântuit, şi pentru cel ce se pierde, e mai de folos să nu 
cunoască cele viitoare. De aceea, şi Dumnezeu Ie ascunde (îşi 
„ascunde” preştiinţa). 

1 Origen, Comentarii la Geneza , 10 

poporul, preoţii şi profeţii minuni 
pus mâna pe el zicând: „Cu moarte 
9: că ai profeţit în numele D> 
ceasta casă fi-va precum Şilo, iar 
golită de locuitori!»”. Şi-ntreg pope 
triva lui Ieremia în casa Domnului. 

10: Şi auzind principii lui Iuc 
au suit din casa regelui în casa Doi 
intrarea porţii celei noi. 

„i S-au aşezat la intrarea porţ 
constituirea unui tribunal ad-hoc (loci 
era la porţile cetăţii), în care preoţii şi 
acuzatorii, iar dregătorii şi poporul 
judecată” 1 . 

11: Iar preoţii şi profeţii m 
principi şi către tot poporul: „Judi 
cuvine] acestui om, pentru că a prol 
cetăţi, aşa cum aţi auzit cu urechile' 
12: Atunci Ieremia a grăit c: 
tot poporul, zicând: „Domnul m-s 
împotriva acestei case şi împotriva £ 
vintele pe care le-aţi auzit. 

13: Şi acum, îmbunătăţiţi-vă ■ 
taţi glasul Domnului, iar Domnul ţ 
pe care le-a rostit împotriva voastră 
14: Iată, eu sunt în mâinile v< 
aşa cum credeţi că e de folos şi cun 
bine. 

15: Să ştiţi însă cu toată tăria 
sânge nevinovat aduceţi asupra voa 
cetăţi şi asupra locuitorilor ei; că-nl 
la voi Domnul, ca în urechile voastr 
vintele acestea”. 


1 SEP 6/1, p. 495 

„In conformitate cu Deuteronom 18,15-22, erau pasi¬ 
bili de pedeapsa cu moartea cei care ar fi profeţit în numele 
unor zei străini sau s-ar fi prezentat în mod fals drept trimişi 
ai lui Dumnezeu. 

în versetul următor, instanţa acceptă argumentul iui 
Ieremia” 1 . 

16: Atunci principii şi-ntregul popor au zis către 
preoţi şi către profeţii mincinoşi: „Acestui om nu i se 
cuvine judecată de moarte, fiindcă el ne-a vorbit în nu¬ 
mele Domnului Dumnezeului nostru”. 

17: Şi s-au ridicat bărbaţi dintre cei mai bătrâni ai 
ţinutului şi au grăit către-ntreaga adunare a poporului: 

18: „Miheia din Moreşet a trăit în zilele lui leze- 
chia, regele lui Iuda, şi a grăit către-ntregul popor al lui 
Iuda: «Aşa grăieşte Domnul: Sionul va fi arat ca o ţa¬ 
rină, Ierusalimul va deveni morman de pietre, iar mun¬ 
tele casei [acesteia], o leasă pădureaţă». 

„Miheia e citat din memorie, uşor diferit” 2 . Locul citat 
ar fi Miheia 3, 12. 

19: L-au omorât cumva Iezechia şi-ntregul Iuda? 
Oare n-a fost că ei s-au temut de Domnul şi că s-au rugat 
în faţa Domnului şi că Domnul a pus capăt relelor pe ca¬ 
re le rostise împotriva lor? Noi însă am săvârşit răutăţi 
mai mari împotriva propriilor noastre suflete”. 

20: Şi era [încă] un om care profeţea în numele 
Domnului, anume Urie, fiul lui Şemaia, din Chiriat-Iea- 
rim, şi el a profeţit asupra acestei ţări pe potriva tuturor 
cuvintelor lui Ieremia. 

21: Iar regele Ioiachim şi principii toţi, auzind toa¬ 
te cuvintele lui, căutau să-l ucidă; dar Urie a aflat şi s-a 
dus în Egipt. 

22: Regele însă a trimis oameni în Egipt; 


1 SEP 6/1, p. 495 

2 BBVA, p. 1001 

23: aceştia l-au scos de acolo şi l-au adus în faţa re¬ 
gelui, iar acesta l-a lovit cu sabia şi l-a aruncat în eroa 
de obşte a oamenilor de rând. ^ 

Groapa de obşte a oamenilor de rând : „literal- în 
groapa fiilor poporului său ” 1 . 

24: Ieremia însă avea asupră-i mâna Iui Ahicam, 
fiul Iui Şafan, ca să nu fie dat în mâinile poporului ca să 
fie ucis. 

„Şafan era scribul (secretarul) regelui losia, cel ce, 
potrivit relatării din IV Regi 22, 8-10, i-a citit acestuia 
cartea legii descoperită în templu Ia 622. Tot el, împreună 
cu fiul său Ahicam, a fost trimis de rege s-o consulte pe 
proorociţa Hulda. Se pare că Ieremia avea relaţii strânse cu 
familia lui Şafan” 2 . 


CAPITOLUL 27 3 - Jugul , simbol al supunerii faţă 
de regele Babilonului 

1: (La începutul domniei lui Sedechia, fiul iui Io- 
sia, fost-a cuvântul acesta de la Domnul către Ieremia). 
„Aşa grăit-a Domnul: Fă-ţi nişte curele şi juguri şi pu- 
neţi-le împrejurul grumazului. 

Sedechia: după o variantă ebraică: Ioiachim. ♦ ju¬ 
guri: e vorba de un jug de lemn, asemenea celui de la gru¬ 
mazul boului. Cele două bare, de sus şi de jos, erau legate în 
vechime prin două curele de piele, toate înconjurând astfel 
grumazul animalului. Deseori însă numirile lor se amestecă, 


‘BBVAp. 1001 

2 BBVA, p. 1001 

3 iJSeptuaginta cuprinde versetele 1-16 în capitolul 34 (dar cu o 
numerotare diferită). Textul Masoretic le-a adăugat o seamă de note şi 
precizări pe care versiunea de faţa le include în paranteze simple. 
Numerotarea versetelor 1-16 o urmează pe aceea din vechile ediţii 
româneşti.” - BBVA p. 1002 

ceea ce explică pluralul acolo unde se pare că nu trebuie; jug 
era numită şi fiecare bară sau curea în parte”'. 

2: Şi * e ve * tr imite Ia regele Idumeii şi Ia regele 
Moabului şi la regele fiilor lui Amon şi la regele Tirului 
şi la regele Sidonului, prin mâinile trimişilor lor care vin 
să se Întâlnească la Ierusalim pe lângă Sedechia, regele 

lui Iuda. 

3: Şi le voi porunci să le spună stăpânilor lor: Aşa 
grăit-a Domnul, Dumnezeul lui Israel! Aşa le veţi grăi 


stăpânilor voştri: 

4: Eu am făcut pământul, cu puterea Mea cea 
mare şi cu braţul Meu cel înalt, şi-l voi da oricui va fl 
plăcut înaintea ochilor Mei. 

5: Pământul i l-am dat lui Nabucodonosor, regele 
Babilonului, ca să-l slujească, precum şi fiarele câmpu¬ 
lui, ca să muncească pentru el. (Toate neamurile îi vor 
sluji Iui şi fiului său, până când îi va veni vremea, şi lui şi 
ţării Iui; popoare multe şi regi mari îi vor sluji). 

6: Iar neamul şi regatul, pe toţi cei ce nu-şi vor 


pune grumajii sub jugul regelui Babilonului, îi voi cer¬ 
ceta cu sabie şi cu foamete - zice Domnul — până ce se 
vor mistui în mâna lui. 

„Din pricina păcatelor noastre se întăresc barbarii 

[...]. 


Cât de jos trebuie să se fi coborât israeliţii aceia, de 
vreme ce Domnul l-a chemat pe nimeni altul decât pe Nabu¬ 
codonosor şi I-a făcut pe acesta slujitorul Său! 

Nefericiţi suntem cu toţii, noi, aceia care ÎI scârbim pe 
Domnul în aşa măsură încât îi stârneşte tocmai pe barbari 
împotriva noastră, pentru a-I împlini furia” 1 2 . 

7: Voi să nu ascultaţi de profeţii voştri cei min¬ 
cinoşi, nici de cei ce vă ghicesc, nici de cei ce vă pre¬ 
vestesc prin mijlocirea viselor, nici de cei ce vă descântă, 


1 BBVA, p. 1002 

2 Fer. Ieronim, Epistole ,, 60 - apuci V SP, p. 371 


198 


nici de cei ce vrăjesc, de cei ce vă spun: «Nicicum nu veţi 
lucra pentru regele Babilonului!»; 

8: căci profeţiile lor vă mint, ca să vă îndepărteze 
de ţara voastră. 

„Ideea: e preferabil să vă supuneţi ocupantului în pro¬ 
pria voastră ţară decât ca acesta să vă ducă robi în ţară 
străină; (aceasta, pentru că Nabucodonosor este robul Dom¬ 
nului )” 1 . 

O amplă tâlcuire la acestea, în care se pune şi pro¬ 
blema: cum anume regele Babilonului, care alegoric îl repre¬ 
zintă pe diavol , este robul Domnului , iar poporul trebuie să i 
se supună? 

„Diavolul este şi duşman şi răzbunător al lui Dumne¬ 
zeu. Este duşman, când din ură faţă de El îşi dă aparenţa 
unei iubiri pierzătoare faţă de noi oamenii, îndemnându-ne 
prin patimile de bunăvoie ale plăcerii să alegem în locul 
bunurilor veşnice lucrurile vremelnice. Prin acestea, fiirân- 
du-ne apoi toată dorirea sufletului, ne desface cu totul de la 
dragostea de Dumnezeu, facându-ne duşmani cu voia ai 
Făcătorului. Iar răzbunător este când, dezvelindu-şi toată ura 
sa faţă de noi, care i-am ajuns datornici din pricina păca¬ 
tului, cere pedepsirea noastră. Căci nimic nu desfată mai tare 
pe diavol ca omul pedepsit. îngăduindu-i-se aceasta şi scor¬ 
nind una după alta suferinţele pătimirilor fără de voie, se 
năpusteşte ca un vifor fără milă asupra celor peste care a 
dobândit, din îngăduinţa lui Dumnezeu, putere, neurmărind 
să împlinească o poruncă divină, ci dorind să-şi sature pati¬ 
ma urii sale împotriva noastră. El vrea ca, sub marea povară 
a necazurilor dureroase, sufletul sfârşit de slăbiciune să-şi 
taie de la sine puterea nădejdii în Dumnezeu, făcând din 
întâmplările dureroase care vin peste el nu pricini pentru 
reculegerea minţii, ci pricini de necredinţă. 

Dumnezeu, bun fiind şi vrând să smulgă din noi cu 
totul sămânţa păcatului, adică plăcerea, care desface mintea 

1 BBVA, p. 1003 

de la iubirea de Dumnezeu, îngăduie diavolului să aducă 
asupra noastră chinuri şi pedepse. Prin aceasta, EI usucă 
veninul plăcerii de mai înainte cu chinurile sufletului şi, în 
acelaşi timp, vrea să sădească ura şi desăvârşita scârbire faţă 
de cele prezente, care dezmiardă numai simţurile, ca faţă de 
unele ce nu ne aduc nimic altceva decât pedepse prin folo¬ 
sirea lor. El vrea mai departe să facă din puterea pedepsi¬ 
toare şi din ura de oameni a aceluia o pricină a readucerii 
forţate la virtute a celor ce au alunecat de bunăvoie din ea. 

Deci diavolul e numit sluga lui Dumnezeu ca cel ce, 
cu îngăduirea Iui Dumnezeu, pedepseşte pe păcătoşi, rămâ¬ 
nând totuşi apostat şi tâlhar viclean, ca unul ce are aplecarea 
voinţei foarte înrudită cu a celor ce s-au depărtat de Dumne¬ 
zeu prin plăcere. Căci e drept să fie chinuiţi de diavol cei ce 
au îmbrăţişat cu voluptate planurile lui viclene prin păcatele 
de bunăvoie. Astfel, diavolul este atât semănătorul plăcerii, 
cât şi aducătorul durerii prin pătimirile fără de voie. 

Când, deci, locuitorii Iudeii şi ai Ierusalimului, adică 
cei ce au dobândit deprinderea faptelor sau ştiinţa contem¬ 
plaţiei, le folosesc acestea pentru slava cea de la oameni, 
umbrind chipurile virtuţilor prin împlinirea lor numai Ia 
arătare şi mulţumindu-se să grăiască numai cuvintele înţe¬ 
lepciunii şi ale cunoştinţei, fără să facă faptele dreptăţii, iar 
pe deasupra mândrindu-se faţă de alţii pentru virtutea şi 
ştiinţa lor, pe drept cuvânt sunt predaţi ostenelilor şi neca¬ 
zurilor, ca prin pătimirea lor să înveţe smerenia uitată de ei 
din pricina părerii deşarte ce şi-o fac despre înşişi. [...] De 
aceea e predat şi regele Iudeii şi al Ierusalimului regelui A- 
sirienilor, arătându-se prin aceasta că mintea contemplativă 
şi cunoscătoare [gnostică] e predată diavolului spre pedep¬ 
sire, ca acela să aducă asupra ei chinuri şi necazuri după 
dreptate, iar ea să înveţe, suferind, să filozofeze mai degrabă 
despre răbdarea în necazuri decât să se mândrească cu de¬ 
şertăciune pentru lucruri care nu există cu adevărat. 

Deci tot cel ce rabdă de bunăvoie şi cu mulţumire 
grelele necazuri ale încercărilor fără voie, conştient de relele 

pe care Ie-a săvârşit, nu este scos din deprinderea şi harul 
virtuţii şi al cunoştinţei, ca locuitorii de odinioară din Iudeea 
şi Ierusalim. Aceasta pentru că suportă de bunăvoie jugul 
regelui Babilonului şi, ca unul ce îşi achită o datorie, pri¬ 
meşte chinurile aduse asupra Iui. Rămânând în ele, plăteşte 
regelui Babilonului muncile silnice prin partea pătimitoare a 
firii, învoindu-se Ia ele prin dreapta judecată, ca unul ce i le 
datorează aceluia din pricina păcatelor de mai înainte; iar lui 
Dumnezeu îi aduce prin închinare adevărată, adică prin 
dispoziţia smerită a sufletului, îndreptarea greşalelor. 

Dar cel ce nu primeşte cu mulţumire necazurile şi 
încercările fără voie, aduse asupra Iui cu îngăduirea lui 
Dumnezeu, în vederea îndreptării, şi nu se pocăieşte lepă¬ 
dând înalta părere de sine care-i vine din închipuirea că e 
drept, ci se împotriveşte hotărârilor dumnezeieşti întemeiate 
pe judecăţile Lui cele drepte, asemenea locuitorilor de odi¬ 
nioară din Iudeea, şi nu primeşte de bună voie jugul regelui 
Babilonului, este predat, la poruncă dumnezeiască, regelui 
Babilonului ca să fie dus în robie, să fie aruncat în închisori 
şi lanţuri, să sufere foamete şi sabie, fiind scos de tot din 
pământul lui, adică din părută deprindere a virtuţii şi a cu¬ 
noştinţei. 

Prin ducerea în robie, e osândit la înstrăinarea de cele 
dumnezeieşti; prin aruncarea în închisori, e osândit la în¬ 
chipuirile mincinoase despre lucruri; prin punerea în lanţuri, 
Ia încetarea totală a oricărei fapte bune; prin foamete, Ia lip¬ 
sirea de învăţăturile dumnezeieşti; prin moarte, la învâr- 
toşarea şi nesimţirea totală faţă de cele bune; prin sabie, la 
cugetări pătimaşe şi desfrânate, care sting amintirea lui 
Dumnezeu” 1 . 

Evident, îndepărtarea cu totul de la cele dumnezeieşti 
are un scop pedagogic, pentru ca cel ajuns în robie să 
râvnească la redobândirea celor pe care le-a nesocotit atunci 
când le avea. 


i 


S£ Maxim Mărturisitorul, Răspunsuri către Talasie , 


26 

9: Dar neamul care-şi va pune grumazul sub jugul 

regelui Babilonului şi-i va sluji, pe acela îl voi lăsa în 

propria lui ţară şi o va lucra şi va locui în ea. 

10: Potrivit acestor cuvinte i-am grăit şi lui Sede- 
chia, regele lui Iuda, zicându-i: Plecaţi-vă grumazul 

11: şi slujiţi regelui Babilonului! Că ei vă profeţesc 

minciuni; 

12: că nu Eu i-am trimis - zice Domnul - să profe¬ 
ţească minciuni în numele Meu şi să vă nimicească. Veţi 
pieri, voi şi profeţii voştri care cu strâmbătate vă profe¬ 
ţesc şi vă mint. 

13: Le-am grăit şi preoţilor, şi la tot poporul a- 
cesta, zicând: Aşa grăieşte Domnul: 

14: Nu ascultaţi de cuvintele profeţilor care vă 
profeţesc, zicând: «Iată, vasele casei Domnului se vor în¬ 
toarce din Babilon!», că minciuni vă profeţesc. (Nu-i as¬ 
cultaţi; slujiţi-i regelui Babilonului şi veţi trăi. De ce să 
devină cetatea aceasta o ruină?). 

E vorba aici despre odoarele templului. Acestea aveau 
să revină, din ordinul lui Cirus (Ezdra 1,7-11), însă aici sunt 
contrazise profeţiile care prevedeau întoarcerea imediată a 
acestora. 

15: Nu Eu i-am trimis. Şi, la urma urmelor, sunt ei 
profeţi? Dacă-ntru ei este cuvântul Domnului, atunci să 
dea faţă cu Mine, că aşa a zis Domnul. 

16: Cât despre vasele rămase, pe care nu le-a luat 
regele Babilonului atunci când l-a dus pe Iehonia din 
Ierusalim, ele vor fi duse în Babilon — zice Domnul 
(unde vor rămâne până-n ziua când Eu le voi cerceta; 
atunci le voi scoate şi le voi întoarce în locul acesta)”. 

„Odoarele templului s-au întors acasă din ordinul lui 
Cirus (Ezdra 1, 7-11)”\ 

„Amintiţi-vă ca Iehonia 1 , fiind respins fără vreo vină, 
a încetat să domnească şi a trecut la neamuri când a avut loc 


' BBVA,p. 1002 

strămutarea în Babiion; luaţi aminte Ia această imagine care 
prefigurează ceea ce avea să se întâmple cu Domnul Iisus 
Hristos!într-adevăr, iudeii nu au vrut ca Domnul Iisus Hris- 
tos să domnească peste ei, deşi nu au găsit în EI vreo vină. A 
fost respins El însuşi, au fost respinşi şi slujitorii Săi, iar 
astfel au trecut Ia neamuri, ca în Babiion. Aceasta a profeţit 
şi Ieremia, şi anume că Domnul le-a poruncit să meargă în 
Babiion. Şi oricine ar fi fost ceilalţi profeţi care îi spuneau 
poporului să nu meargă în Babiion, Ieremia îi arăta ca fiind 
profeţi mincinoşi” 2 . 


CAPITOLUL 28 3 — Cearta cu Anattia , profetul 
mincinos 

1: Şi a fost că în cel de al patrulea an al domniei lui 
Sedechia, regele iui Iuda, anume în cea de a cincea lună, 
atunci profetul cel mincinos Anania, fiul lui Azur, din 
Gabaon, mi-a vorbit în casa Domnului, în faţa preoţilor 
şi a-ntregului popor, zicând; 

2: „Aşa grăieşte Domnul: Am sfărâmat jugul re¬ 
gelui Babilonului! 

3: încă doi ani de zile, şi Eu vă voi întoarce aici, în 
locul acesta, vasele casei Domnului, 

4; şi pe Iehonia şi pe cei robiţi ai lui Iuda; că voi 
sfărâma jugul regelui Babilonului”. 

Fals profet „era şi un anume Anania, care opunea 
minciuna sa cuvintelor lui Ieremia” 1 . 


1 C£ IV Regi 24. Iehonia apare, în unele ediţii ale Bibliei, cu numele 
de Ioiachin. Profetul Ieremia este cel care-1 numeşte Iehonia. Ajunge 
la domnie peste Iuda în 597 î. Hr. Se pare că, o vreme, a fost asociat la 
domnie tatălui său, Ioiachim. A domnit 3 luni şi 10 zile, timp în care 
Ierusalimul a fost asediat de babilonieni. Iehonia (Ioiachin) s-a predat 
şi a fost deportat, împreună cu demnitarii ţării, în Babiion. 

2 Fericitul Augustin, Predici la marile sărbători /, 51,14 

3 în Septiiaginta y capitolul 35. 


203 


5: Atunci Ieremia i-a vorbit Iui Anania în faţa-n- 
tregului popor şi-n faţa preoţilor ce stăteau în casa Dom¬ 
nului. 

6: A zis Ieremia: „Aşa, într-adevăr, să facă Dom¬ 
nul!: Adeverească-ţi cuvântul pe care-1 profeţeşti, anume 
să se-ntoarcă din Babilon la locul acesta vasele casei 
Domnului şi toţi cei înstrăinaţi acolo! 

7: Ascultaţi însă cuvântul Domnului pe care eu îl 
grăiesc în auzul vostru şi-n auzul întregului popor. 

8: Profeţii care au fost înaintea mea şi cu mult îna¬ 
intea voastră au profeţit şi ei, pentru multe ţări şi pentru 
mulţi regi, război; 

9: cât despre profetul care profeţeşte pacea: când 
cuvântul său se plineşte, atunci vor recunoaşte ei profe¬ 
tul pe care într-adevăr Dumnezeu l-a trimis lor”, 

10: Atunci, în faţa-ntregului popor, a luat Anania 
jugurile de pe grumazul lui Ieremia şi le-a sfărâmat. 

11: Şi a grăit Anania în faţa-ntregului popor, zi¬ 
când: Aşa zice Domnul: Aşa voi sfărâma jugul regelui 
Babilonului de pe grumajii tuturor neamurilor!” 

12: Iar Ieremia s-a dus în calea sa. atunci, după ce 
Anania îi sfărâmase jugurile de pe grumaz, fost-a cuvân¬ 
tul Domnului către Ieremia, zicând: 

13: „Du-te şi vorbeşte-i lui Anania, zicând: 

14: Aşa grăit-a Domnul: Tu ai sfărâmat juguri de 
lemn; dar în locul lor eu voi face juguri de fler. Fiindcă 
astfel grăit-a Domnul: Eu jug de fier am pus pe grumajii 
tuturor neamurilor: să-i slujească regelui Babilonului”. 

„Ieronim aplică pasajul noilor profeţi mincinoşi, care 
sunt ereticii. Profeţii mincinoşi proorocesc întotdeauna lu¬ 
cruri plăcute şi sunt pe placul [poporului] o vreme. Dar a- 
devărul e amar şi cei care-l propovăduiesc sunt plini de a- 
mărăciune (Contra lui Iovinianus 2,37). De asemenea în 


1 Sf. Chirii al Alexandriei, Comentariu la Evanghelia Sfântului loan. 

Comentariu la Ieremia, Ieronim atrage atenţia că Septua- 
ginta omite doi ani de zile şi nu-l numeşte pe Anania profet. 
Un adevărat profet nu vorbeşte niciodată de Ia sine, cu voia 
sa, ci numai cu voia lui Dumnezeu şi la porunca Acestuia” 1 . 

15: Şi i-a zis Ieremia lui Anania: „Nu Domnul te-a 
trimis; iar tu l-ai făcut pe poporul acesta să se încreadă- 
n minciună. 

„Cei care nea vând nici o rânduială în popor, fiind hi¬ 
rotoniţi de ei înşişi şi luându-şi în mod fals harisma profe¬ 
tică, pe care nu au primit-o de la Duhul, şi învaţă cele ne¬ 
legiuite - unul ca acesta era, în timpul lui Ieremia, Anania 
[...] — şi aceştia, care sunt ca o ariergardă a poporului, vor fi 
luaţi” 2 . 

16: De aceea, aşa grăit-a Domnul: Iată, Eu te nimicesc 
de pe faţa pământului; în chiar anul acesta vei muri (fiindcă 
tu ai propovăduit nesupunere faţă de Domnul)”. 

17: Şi a murit în luna a şaptea. 

„In sânul poporului evreu au existat pe vremuri mulţi 
bărbaţi care făceau proorocii. Dintre aceştia, unii erau pro¬ 
oroci mincinoşi, aşa cum era Anania, fiul lui Azor. Alţii, 
dimpotrivă, erau prooroci adevăraţi. Şi exista în popor un 
dar în a deosebi duhurile în aşa fel încât prin mijlocirea a- 
cestor prea destoinici chivernisitori unii erau primiţi în rân¬ 
dul proorocilor, pe când alţii erau înlăturaţi” 3 . 


CAPITOLUL 29 4 — Scrisoarea lui Ieremia către cei 
din robie . Profeţie împotriva lui Şemaia 

1: Acestea sunt cuvintele cărţii pe care Ieremia a 
trimis-o din Ierusalim bătrânilor robimii şi preoţilor şi 


' SEP 6/1, p. 500 

2 Sf. Vasile cel Mare, Comentariu la Cartea profetului Isaia, IX, 229 
Ori gen, Omilii la Evanghelia după Luca, I, 1 
In Septuaginta , capitolul 36. 

rofetilor mincinoşi, epistolă către Babilon, pentru robi- 
me şi pentru tot poporul 

E vorba de scrisoarea pe care Ieremia a trimis-o, du¬ 
pă toate probabilităţile, la doi sau trei ani după deportarea 
din 597- în Babilon, profeţii mincinoşi întreţineau iluzia 
deportaţilor că exilul va fi de scurtă durată şi că se vor în¬ 
toarce curând acasă. Realist - şi sigur pe viziunile sale ante¬ 
rioare (cele două coşuri cu smochine, 24, 1-10), prin care 
ştia că acest exil va fi de lungă durată şi că avea darul de a-1 
purifica pe adevăratul Israel -, Ieremia îndeamnă la aşezare 
şi rânduială” 1 . 

2: (aceasta, după ce regele Iehonia părăsise Ierusa¬ 
limul împreună cu regina şi cu eunucii şi cu toţi oamenii 
liberi şi cu sclavii şi meşterii), 

3: [trimisă] prin Eleasa, fiul lui Şafan, şi prin Ghe- 
maria, fiul lui Hilchia, pe care Sedechia, regele lui Iuda, 
i-a trimis în Babilon la regele Babilonului: 

4: „Aşa grăit-a Domnul, Dumnezeul lui Israel, de¬ 
spre robimea pe care Eu am făcut-o să fie dusă departe 
de Ierusalim: 

5: Zidiţi case şi locuiţi-le, sădiţi grădini şi mâncaţi- 
le roada. 

6: Luaţi-vă femei şi naşteţi fii şi fiice; fiilor voştri 
luaţi-le femei, pe fetele voastre măritaţi-Ie şi înmulţiţi-vă 
şi nu vă împuţinaţi. 

7: Căutaţi pacea ţării în care Eu v-am înstrăinat şi 
rugaţi-vă Domnului pentru ea, fiindcă-n pacea ei va fi 
pacea voastră. 

Pentru ea: textual: pentru ei (locuitorii acelei ţări)” 2 . 

„Augustin invocă versetul, alături de I Timotei 2,2, 
pentru a justifica rugăciunile pentru căpeteniile politice. 
Când pacea domneşte într-o ţară, Biserica înfloreşte. Pacea 
seculară favorizează pacea Bisericii {De civitate Dei 19,26). 


1 BBVA, p. 1003 

2 BBVA, p. 1003 

în altă parte, marele African vede în figura regelui exilat la 
Babilon o prefigurare a lui Hristos, care n-a fost acceptat de 
evrei ca Mesia (Rege). Aşa cum regele veterotestamentar a 
fost surghiunit printre păgâni, la fel Evanghelia lui lisus s-a 
răspândit printre păgâni, aducând rod îmbelşugat (Omilii 
1,14)”'. 

„Strămutarea în Babilon a avut Ioc atunci prin Ieho- 
nia, căruia nu i-a fost îngăduit să domnească în neamul iu¬ 
deilor, ca o imagine a lui Hristos, pe Care iudeii nu L-au 
vrut să fie regele lor (cf. loan 19, 15). Israel a trecut la 
neamuri, adică vestitorii Evangheliei au trecut la popoarele 
neamurilor” 2 . 

8: Că aşa grăieşte Domnul: Să nu vă înşele profeţii 
mincinoşi care sunt printre voi; să nu vă înşele prezică¬ 
torii voştri şi să nu ascultaţi de visele pe care le visaţi; 

9: fiindcă ei în numele Meu vă profeţesc neade¬ 
văruri; nu Eu i-am trimis. 

10: Că aşa grăit-a Domnul: Când şaptezeci de ani 
vor fi pe cale de a se-mplini în Babilon, Eu vă voi cerceta 
şi-Mi voi adeveri cuvintele către voi, ca să întoarceţi po¬ 
porul vostru în locul acesta. 

11: Şi voi gândi pentru voi un gând de pace, iar nu 
de rău, ca să revărs asupra voastră aceste [lucruri bune]. 

12: Rugaţi-vă Mie, iar Eu vă voi auzi; 

13: căutaţi-Mă, şi Mă veţi afla — căci Mă veţi căuta 
cu toată inima voastră - 

14: şi Mă voi arăta vouă. 

15: Că aţi zis: Datu-ne-a nouă Domnul profeţi în 
Babilon. 

16: Aşa grăit-a Domnul despre regele care şade pe 
tronul lui David şi despre tot poporul care trăieşte în 
cetatea aceasta şi despre fraţii voştri care n-au fost duşi 
cu voi în robie. 


' SEP 6/1, p. 502 

Fericitul Augustin, Predici la marile sărbători /, 51,51 

17: Aşa grăieşte Domnul despre aceştia: Iată, voi 
trimite asupra lor sabie, foamete şi ciumă, şi-i voi face ca 
smochinele cele stricate care, de rele ce sunt, nu se pot 

mânca, 

18: şi-i voi urmări cu sabie, cu foamete şi cu ciumă, 
şi-i voi da spre chin în toate regatele pământului, spre 
blestem şi grozăvie, spre râs şi batjocură în faţa tuturor 
popoarelor printre care-i voi izgoni, 

19: pentru că n-au ascultat cuvintele Mele, zice 
Domnul, deşi le-am trimis dis-de-dimineaţă pe slujitorii 
Mei, profeţii, zice Domnul. 

20: Iar voi, toţi cei ce sunteţi în robie, pe care v-ara 
trimis din Ierusalim la Babilon, ascultaţi cuvântul Dom¬ 
nului! 

„Versetele 16-20, text lacunar în Septuaginta şi trans¬ 
ferat aici din Textul Masoretic” 1 . 

21: Aşa grăit-a Domnul despre Ahab şi despre 
Sedechia: Iată, Eu îi voi da în mâinile regelui Babilo- 
nului, iar acela îi va lovi chiar sub ochii voştri. 

22: Şi ei vor ajunge de blestem pe toată durata 
înstrăinării lui Iuda în Babilon; se va zice: «Să facă 
Domnul cu tine cum a făcut cu Sedechia şi cum a făcut 
cu Ahab!», pe care regele Babilonului i-a ars cu foc 

23: din pricina nelegiuirii pe care au făcut-o ei în 
Israel, că săvârşeau adulter cu femeile concetăţenilor lor 
şi-n numele Meu grăiau cuvânt pe care nu Eu l-am po¬ 
runcit să-l grăiască; iar Eu sunt martor, zice Domnul. 

24: Iar lui Şemaia Elamitul îi vei spune: 

25: Eu nu te-am trimis în numele Meu. Iar lui 
Sofonie preotul, fiul lui Maaseia, spune-i: 

26: Domnul te-a făcut preot în locul Iui Iehoiada 
preotul, să fii tu în casa Domnului cârrauitor peste tot 
omul care profeţeşte şi peste tot omul care vorbeşte-n 
dodii: în închisoare îi vei pune şi-n temniţa jilavă. 

1 BBVA, p. 1003 

Vorbeşte-n dodii : „[ meno ! ] = a fi lovit de delir profe¬ 
tic. Textul Masoretic: tot exaltatul care o face pe profetul 1 2 . 

27: Şi acum, de ce v-aţi năpustit voi grămadă asu¬ 
pra lui Ieremia din Anatot, cel ce v-a profeţit? 

28: Oare nu pentru aceasta l-am trimis? Că-n cur¬ 
gerea acestei luni a făcut trimitere la voi în Babilon, 
zicând: Mai e încă mult! Zidiţi case şi locuiţi-le, sădiţi 
grădini şi mâncaţi-le roada”. 

29: Iar Sofonie a citit cartea în auzul lui Ieremia. 

30: Şi s-a făcut cuvântul Domnului către Ieremia, 
zicând: „Fă trimitere către cei din robime şi spune-le: 

31: Aşa grăieşte Domnul despre Şemaia Elamitul: 
De vreme ce Şemaia v-a profeţit fără ca Eu să-l fî trimis 
şi v-a făcut să nădăjduiţi în minciună, 

32: de aceea, aşa grăieşte Domnul: Iată, Eu îl voi 
cerceta pe Şemaia şi pe cei din neamul său: Intre voi nu 
va fi om dintre ei care să vadă binele pe care Eu vi-1 voi 
face vouă; nu-1 vor vedea!” 

„Auzi cum vede rudenia din cele săvârşite în mod 
asemănător? Căci Cel ce ştie să judece drept a pedepsit îm¬ 
preună cu Şemaia neamul lui după trup pentru purtări ase¬ 
menea lui în răutate” 3 . 

Nu sunt condamnaţi pentru înrudirea trupească cu 
acela, ci pentru consimţirea la falsele profeţii. 


CAPITOLUL 3 O 4 - Dumnezeu le făgăduieşte Iude- 
ilor întoarcerea din robie 

1: Cuvântul care s-a făcut de la Domnul către Iere¬ 
mia, zicând: 


1 paivo 

2 BB VA, p. 1004 

3 Sf. Chirii al Alexandriei, Comentariu la Evanghelia Sf. loan, V 

4 în Septuaginta, capitolul 37. 

„în acest capitol şi în cel următor se oglindeşte 
revirimentul religios şi naţional produs de reforma lui losia 
(622), în contextul căruia îeremia Ie anunţă celor din regatul 
de nord eliberarea din robie şi întoarcerea acasă” 1 . 

2: „Aşa grăit-a Domnul, Dumnezeul lui Israel: 
Scrie într-o carte toate cuvintele pe care Eu le-am grăit 
către tine. 

Cartea amintită aici cuprindea cele conţinute în capi¬ 
tolele 30-31. 

3: Că, iată, vin zile - zice Domnul — când Eu îi voi 
întoarce pe cei robiţi din poporul Meu Israel şi Iuda, a 
zis Domnul; şi-i voi întoarce în ţara pe care Eu le-am 
dat-o părinţilor lor şi o vor lua în stăpânire”. 

4: Iată cuvintele pe care Domnul le-a grăit despre 
Israel şi Iuda: 

5: „Aşa grăit-a Domnul: Glas de-nfricoşare veţi 
auzi; frică este, nu pace. 

a 

6: întrebaţi şi vedeţi dac-un bărbat e-n stare să 
nască; [întrebaţi] de frica-ntru care se vor ţine de coap¬ 
se cătând mântuire. Că Eu pe fiece om l-am văzut: cu 
mâinile se ţine de coapse; feţele lor palide se fac, de şo- 
fran. 

„în limbajul biblic, chinul femeii care naşte (ţinându- 
se cu mâinile de coapse) e imaginea celei mai cumplite 
dureri” 2 . 

7: Că mare e ziua aceea şi alta ca ea nu se află şi 
vreme de strâmtorare îi este lui Iacob, dar din ea se va 
mântui. 

„Dublu sens: 

1. Iacob va scăpa din strâmtorare (ca fapt); 

2. A fost nevoie de strâmtorare pentru ca el să se 
mântuiască” 3 . 


1 BBVA, p. 1004 

2 BBVA, p. 1004 

3 BBVA P- 1004 

8: în vremea aceea - zice Domnul - voi s r * 
jugul de pe grumazul lor şi legăturile l e voi ruiufri 
vor mai sluji la străini, 

9: ci pe Domnul Dumnezeul lor îl vor sluji iar Fu 
pe David, regele lor, li-1 voi ridica. 

„Ieronim spune, în comentariul său, că aşa cum există 
un prim Adam şi un al doilea Adam, lisus, aşa există un 
prim David şi un al doilea David, tot lisus. Iar jugul 
sfărâmat de pe grumaz se referă la Nabucodonosor, care este 
un simbol al diavolului. Prin urmare, profetul ar vorbi aici 
despre victoria lui lisus asupra diavolului (Şase cărţi despre 
Ieremia 6,5,2-3). După Theodoret, venirea lui Hristos a fost 
împlinirea profeţiei. lisus nu domneşte numai peste Israel, ci 
peste toate neamurile (Despre Ieremia 7,30)” 1 . 

10: Şi tu, robul Meu Iacob, nu te teme, zice Dom¬ 
nul, nici nu te înspăimânta, Israele, că, iată, Eu te voi 
scăpa din ţara cea de departe, iar neamul tău îl voi aduce 
din ţara robiei tale. Şi se va întoarce Iacob şi va trăi în 
pace şi în linişte şi nimeni nu-1 va mai îngrozi. 

„Versetele 10-11,15 şi 22: texte lacunare în Septua - 
ginta\ preluate din Textul Masoretic” 2 . 

11: Că Eu cu tine sunt, zice Domnul, ca să te izbă¬ 
vesc; voi nimici toate popoarele printre care te-am risi¬ 
pit, dar pe tine nu te voi nimici; te voi pedepsi după 
dreptate, nepedepsit nu te voi lăsa. 

12: Aşa grăieşte Domnul: Zdrobire ţi-am adus, 
dureroasă-ţi este rana. 

13: Nu-i nimeni care să-ţi judece pricina; vinde¬ 
carea ţi-a fost spre durere, de nici un folos nu-ţi este. 

14: Toţi prietenii tăi te-au uitat, de tine nicicum nu 
vor mai întreba; că Eu te-am izbit cu lovitură de vrăj¬ 
maş, cruntă certare: păcatele ţi s-au îngrămădit pe-n- 
treaga ta nedreptate. 


1 SEP 6/1, p. 505 

2 BBVA, p. 1005 

15: De ce te plângi de rana ta, de durerea ta ce nu 
poate fî vindecată? Pentru mărimea fărădelegii tale, pen¬ 
tru că adânci ţi-au fost păcatele, de-aceea ţi-am făcut 
aşa! 

16: Dar toţi cei ce te mănâncă vor fî mâncaţi şi toţi 
vrăjmaşii tăi propria lor carne, pe toată, şi-o vor mânca. 
Păcatele ţi s-au înmulţit înapoia nedreptăţilor tale, [de 
aceea) ţi-au făcut ei ţie acestea. Dar cei ce te pradă vor fî 
ei înşişi pradă, iar cei ce te-nspăimântă vor fî înspăimân¬ 
taţi. 

17: Că Eu îţi voi aduce vindecare, de rana ta cea 
dureroasă te voi vindeca, zice Domnul; că tu te-ai che¬ 
mat «Risipit»: - «Prada voastră este, că nimeni nu-i 
poartă de grijă!». 

Aici e „vocea duşmanilor care-1 cred pe Iacob părăsit 
de Dumnezeu” 1 . 

Forţând puţin, însă, înţelesul textului, versetele 12-17 
pot fi percepute şi pozitiv: „Ieremia ne învaţă că zdrobirea şi 
plaga durerii prin mustrare (v. 12) se aplică sufletului pen¬ 
tru vindecare (v. 17)” 2 . 

18: Aşa grăieşte Domnul: lată, Eu îi voi întoarce 
pe cei robiţi ai lui Iacob, robimea lui o voi milui şi ceta¬ 
tea se va zidi pe colina ei şi poporul se va aşeza după pof¬ 
ta inimii. 

19: Şi de la ei vor ieşi oameni cântând, chiar glasul 
celor ce fac veselie, iar Eu îi voi înmulţi şi ei nu se vor 
împuţina. 

20: Şi fiii lor vor umbla ca mai-nainte şi mărturiile 
lor vor fi statornice înainte-Mi, iar Eu îi voi cerceta pe 
toţi cei care-i necăjesc. 

21: Şi puternicii lor vor fi peste ei, iar mai-marele 
lor dintr-înşii va ieşi. Iar Eu îi voi aduna şi-i voi întoarce 


1 BBVA, p. 1005 

2 Origen, Omilii la Levitic , VIII, 5 

la Mine; căci: cine este acesta pe care I-a-ndemnat inima 
să se-ntoarcă la Mine? zice Domnul. 

22: Voi veţi fi poporul Meu, iar Eu voi fi Dumne¬ 
zeul vostru. 

23: Că urgia Domnului a ieşit mânioasă, vârtej de 
mânie-a ieşit, peste cei necredincioşi va veni. 

24: Aprinderea mâniei Domnului nu se va întoarce 
până ce-şi va face lucrarea, până ce El îşi va plini gândul 
inimii Lui; în zilele de apoi veţi cunoaşte acestea. 


CAPITOLUL 31 1 - ( continuare ) 

1: în vremea aceea - zice Domnul - Eu voi fi Dum- 

^ ^ A 

nezeul neamului lui Israel, iar ei îmi vor fi Mie popor. 

2: Aşa grăit-a Domnul: Era încă viu când l-am gă¬ 
sit în pustie laolaltă cu cei ucişi de sabie: - Duceţi-vă şi 
nu-1 nimiciţi pe Israel! 

Era încă viu: „textual: era cald (adică nu se răcise 
prin moarte)” 2 . 

3: Domnul de departe i S-a arătat: Cu iubire veşni¬ 
că te-am iubit, de-aceea te-am atras către-ndurare. 

4: Că Eu te voi zidi, iar tu zidită vei fi, fecioară a 
lui Israel; din nou îţi vei lua tamburina şi vei ieşi cu cea¬ 
ta celor ce merg la dans. 

5: Sădiţi vii pe munţii Samariei, sădiţi şi lăudaţi! 

„Nu e vorba doar de înălţimile Samariei, ci de tot 
ţinutul” 3 . 

6: Fiindcă-i o zi când paznicii de pe muntele lui 
Efraim vor face chemare: «Sculaţi-vă şi suiţi-vă în Sion 
la Domnul Dumnezeul vostru!». 


1 în Septuaginta , capitolul 38. 

2 BBVA,p. 1005 

3 BBVA, p. 1006 

,Muntele lui Efraim: regiunea deluroasă din centrul 
Palestinei, unde se aşezase tribul lui Efraim” 1 . 

7: Că aşa grăieşte Domnul către Iacob: Veseliţi-vă 
şi nechezaţi peste coama neamurilor; faceţi vestire şi 
lăudaţi! Ziceţi: «Domnul Şi-a mântuit poporul, rămăşiţa 
Iui Israel!». 

„După Ieronim, rămăşiţa lui Israel a fost adunată de 
apostoli, din toate colţurile lumii, în jurul Evangheliei {Şase 
cărţi despre Ieremia 6,15,2-4). Tertulian interpretează verse¬ 
tul în cheie baptismală, Iegându-I de sărbătoarea Paştelui şi a 
Cincizecimii, când toţi se adună pentru a-1 proslăvi pe lisus. 
Pentru el , fiecare ceas, fiecare moment e potrivit pentru bo¬ 
tez , stând sub revărsarea harului {Despre botez 19)” 2 . 

8: Iată, Eu îi aduc de la miazănoapte; de la mar¬ 
ginea pământului îi voi aduna la sărbătoarea Paştilor; şi 
[poporul] va naşte mulţime de copii şi ei se vor întoarce 
lici. 

Menţiunea la sărbătoarea Paştilor se află doar în 
Septuaginta . 

9: Cu plângere au plecat, cu mângâiere îi voi aduce 
îndărăt, pe curgeri de ape facându-i să-şi afle calea cea 
dreaptă în care nu se vor rătăci; căci Tată M-am făcut 
Eu lui Israel, iar Efraim este întâiul-Meu-născut. 

„Am părăsit grădina plini de jale, dar acum aflăm 
mângâiere în faptul că suntem aduşi înapoi prin Sfântul Bo¬ 
tez şi prin izvoarele de lacrimi şi prin baia pocăinţei” 3 . 

10: Auziţi, voi, neamuri, cuvintele Domnului Şi 
vestiţi-Ie la insulele cele de departe! Ziceţi: «Cel ce l-a ri¬ 
sipit pe Israel, Acela îl va şi aduna şi-l va păzi precum 
păstorul turma. 


1 BBVA, p. 1006 

2 SEP 6/1, p. 509 

3 Sf. Ambrozie al Milanului, Rugăciunea lui Iov şi David - apud VSP, 
p. 417 


214 



„Făgăduinţele nu se vesteau numai proorocilor sau 
numai Părinţilor, ci şi Bisericilor dintre neamuri, pe care 
Duhul le numeşte insule (atât pentru că sunt aşezate în 
mijlocul frământărilor, în bătaia furtunilor şi a vorbelor de 
ocară, cât şi pentru că ele sunt locuri de scăpare pentru cei 
ce iubesc înălţimile cele cereşti ale Raiului şi se trudesc să 
nu cadă în adâncul greşalelor)” 1 . 

11: Că Domnul l-a mântuit pe lacob; El l-a scăpat 
din mâna celor mai tari decât el. Şi ei vor veni şi-n mun¬ 
tele Sionului se vor veseli. 

12: Şi vor veni la bunătăţile Domnului, la pămân¬ 
tul grâului şi al vinului şi al poamelor şi al vitelor şi al 
oilor; şi fi-va sufletul lor ca un pom roditor iar ei nu vor 
mai flămânzi. 

13: Atunci fecioarele se vor bucura în adunare de 
tineri şi se vor bucura bătrânii; plânsul lor în bucurie îl 
voi preschimba şi veseli îi voi face. 

14: Voi lărgi sufletul preoţilor, fiii lui Levi, şi cu 
vin îl voi înveseli şi poporul se va sătura de bunătăţile 
Mele». 

„Vei descoperi că în Scrierile divine sunt amintite 
multe despre îmbătarea de acest fel 2 . Care îmbătare, fără 
îndoială, se consideră bucuria sufletului şi veselia minţii” 3 . 

15: Aşa zice Domnul: Glas în Rama s-a auzit, plân¬ 
gere şi tânguire şi jale: Rahela nu vrea să-şi înceteze 
plânsul pentru copiii ei, fiindcă nu mai sunt 

„Profeţie asupra uciderii pruncilor din aria Betleemu- 
lui, de către Irod cel Mare. Text citat, cu mici nuanţe, de 
Evanghelistul Matei (2, 18). în această zonă era situat orăşe¬ 
lul Rama, în vecinătatea căruia se afla mormântul Rahelei, 


1 Sf. Irineu, Acfaersus Haereses , V, XXXIV - apudV SP, p. 422 

2 Ori gen avea în faţă un text care spunea mai direct: Şi voi îmbăta 
poporul Meu. 

Origen, Omilii la Levitic, VII, 1 

strămoaşa triburilor Efraim şi Manase, deportate în 721, du¬ 
pă căderea Samariei” 1 . 

„Părinţii pun versetul în legătură cu uciderea prunci¬ 
lor de către Irod cel Mare (de pildă, Theodoret, Despre Iere- 
mia 7,31,15 sau Cezarie de Arles, Omilii 222,1). 

Efrem Şirul precizează că Rahela a fost înmormântată 
la Betleem, de aceea profetul vorbeşte aşa (Comentariu la 
Îeremia3 \, 15)” 2 . 

„Rahila a fost înmormântată nu departe de Betleem, 
după cum dă mărturie inscripţia de pe mormântul ei, care se 
mai poate vedea şi astăzi în partea de apus a oraşului, 
dincolo de drumul care duce spre Hebron; pentru care mo¬ 
tiv, într-o manieră specifică discursului profetic, pe bună 
dreptate se spune despre ea că a făcut în locul acesta cele ce 
sunt înscrise în acest verset, de vreme ce locul însuşi a fost 
numit după numele ei” 3 . 

16: Aşa zice Domnul: Să înceteze glasul tău din 
plâns şi ochii tăi din lacrimile tale; că pentru lucrarea ta 
b o răsplată şi ei se vor întoarce din ţara duşmanilor. 

„Rostire adresată Rahelei” 4 . 

17: Statornic [aşezământ va fi] pentru copiii tăi. 

18: L-am auzit pe £fraim tânguindu-se: «Tu m-ai 
pedepsit, eu am fost pedepsit, eu ca un viţel nu m-am 
învăţat: întoarce-mă şi mă voi întoarce, că Tu eşti Dom¬ 
nul, Dumnezeul meu. 

19: Că după robia mea m-am pocăit; şi după ce 
am cunoscut, am suspinat pentru zilele ruşinii şi Ţi-am 
arătat că din tinereţile mele primit-am ocară». 

Avem de-a face cu „ocara conştiinţei pentru păcatele 
din tinereţe” 5 . 


1 BBVA, p. 1006 

2 SEP 6/1, p. 511 

3 Beda Venerabilul, Omilii la Evanghelii, I, \0-apudVSP, p. 410 

4 BBVA, p. 1006 

5 BBVA, p. 1006 

20: Efraim e fiu iubit, copil plăcut îmi este Mie, că 
de dragul cuvintelor Mele care sunt într-însul Îmi voi 
aduce pururi aminte de el; iată de ce M-am grăbit spre 
el: mila Mea va fi de-a pururi asupră-i - zice Domnul. 

21: Găteşte-te, Sioane! Răzbună-te: Pune-ţi inima 
pe umeri şi vezi-ţi căile! întoarce-te, fecioară a lui Israel, 
pe calea pe care te-ai dus!; plângând întoarce-te Ia cetă¬ 
ţile tale! 

Pune-ţi inima pe umeri: „= metaforă pentru starea de 
veghe (expresie proprie Septuagintei)” 1 . 

Umărul e văzut în Scriptură „când ca chip al puterii, 
când al faptei” 2 . 

22: Până când îţi vei întoarce pasul, tu, fiică lipsită 
de cinste? Că Domnul a făcut ocrotire pentru răsaduri 
noi; sub ocrotire vor umbla oamenii prin preajmă. 

,,Domnul a făcut ocrotire pentru răsaduri noi sau: 
Domnul a creat condiţii de siguranţă pentru o nouă plan¬ 
taţie . ♦ Posibilă tâlcuire [a ultimelor două stihuri]: Chiar 
dacă rămăşiţa lui Israel (v. 7), întoarsă din robie, ar fi ne¬ 
semnificativă ca număr, Domnul a creat condiţii sigure pen¬ 
tru apariţia unor noi generaţii; oameni crescuţi din acestea - 
chiar cei lăturalnici - se vor bucura de ocrotirea lui Dumne¬ 
zeu. în perspectivă profetică: Domnul a creat condiţii sigure 
ca, pornind de la rămăşiţa lui Israel , să-Şi facă o plantaţie 
nouă: Biserica Sa, ai cărei membri, chiar de pe margini, se 
află sub ocrotirea dumnezeiască. Textul Masoretic e complet 
diferit: Că Domnul a făcut un lucru nou pe pământ : o femeie 
îl va înconjura pe bărbat (KJV); o femeie ocroteşte un băr¬ 
bat (RSV); femeia înconjoară bărbatul (OSTY); femeia îi 
va face curte bărbatului (TOB); Femeia îşi caută Bărbatul 
(BJ). Ca atare: Dacă până acum Dumnezeu Şi-a curtat po¬ 
porul (Israel), de acum situaţia se inversează (TOB); se re¬ 
face legătura hierogamică dintre Israel şi Mirele său (BJ); 


1 BBVA, p. 1007 

2 S£ Chirii al Alexandriei, Glcfire la Facere , VI, Despre Iosif 4 

Israel fiica necredincioasă care se întoarce la Domnul (Iah- 
ve) de acum îl va curta pe Acesta cu atenţiile soţiei iubi¬ 
toare faţă de bărbatul ei (OSTY). în perspectivă profetică: 
text fundamental pentru crearea şi dezvoltarea, în Occident, 
a unei teologii maritale . 

Urmând versiunii femeia va căuta pe bărbatul ei , 
gândul unor comentatori s-a îndreptat către Fecioara Maria: 
,Cu privire la aceasta, la [Ieremia] citim despre o minune 
mare - că femeia va căuta pe Omul ei, iar Tatăl Atotţiitorui 
va fi cuprins în pântecele-i feciorelnic” 1 2 . 

23: Că aşa grăit-a Domnul: Ei încă vor mai grăi 
cuvântul acesta în ţara lui Iuda şi-n cetăţile din ea atunci 
când Eu voi întoarce robimea: «Binecuvântat fie Dom¬ 
nul în sfântul Său munte al dreptăţii!». 

24: Şi fi-vor locuitori în cetăţile lui Iuda şi-n toată 
ţara lui, laolaltă cu gospodarul şi cu cel ce-şi poartă tur¬ 
ma. 

25: Că tot sufletul însetat l-am adăpat pân-la beţie 
şi tot sufletul flămând l-am săturat”. 

26: De aceea m-am sculat şi am privit şi somnul 
dulce mi s-a făcut. 

„Aceste două stihuri: cuvintele lui Ieremia” 3 . 

S-a văzut, în verset, şi o anticipare a punerii Domnu¬ 
lui în mormânt şi-a învierii: „Moartea pe care Mântuitorul 
de bunăvoie a primit-o nu putea fi una aducătoare de mâh¬ 
nire. Căci în ea era sămânţa bucuriei viitoare pentru oameni 
şi înnoirea tuturor. Cu privire la aceasta, Scriptura spune: m- 
am deşteptat şi am privit, şi somnul meu a fost liniştit. Bun 
este somnul care potoleşte foamea celui flămând şi setea 
celui însetat; bun este somnul care le pregăteşte dulceaţa 
tainelor. Cum aşadar să Se tulbure Hristos cu duhul, dacă El 


1 BBVA,p. 1007 

2 Fer. Ieronim, împotriva lui lovinian , I - apud VSP, p. 408 

3 BBVA,p. 1007 

dă tărie sufletelor oamenilor? Dar S-a întristat atunci până Ia 
moarte, până ce harul s-a plinit” 1 . 

27: „De aceea, iată, vin zile, - zice Domnul - când 
Eu voi semăna casa lui Israel şi casa lui Iuda cu sămânţă 
de om şi cu sămânţă de dobitoc. 

„Prăsirea animalelor, ca şi a oamenilor, face parte din 
binecuvântarea lui Dumnezeu. Idee asemănătoare Ia 
Iezechiel 36, 10-11” 2 . 

28: Şi va fi că aşa cum am vegheat asupra lor spre 
a dărâma şi spre a necăji, tot astfel voi veghea asupră-le 
spre a zidi şi spre a sădi - zice Domnul. 

„Dacă Domnul ia adeseori de la noi cele bune, [...] 
desigur va lua din mâna noastră şi relele pe care ni Ie-a 
adaos Cel veşnic. [...] Şi Cel ce ne aduce cele rele 3 , acelaşi 
ne va aduce bucuria veşnică împreună cu slava veşnică” 4 , 

29: In zilele acelea nu vor mai zice: «Părinţii au 
mâncat aguridă şi copiilor li s-au strepezit dinţii», 

„Proverb intrat şi în cultura poporului român” 5 . 

30: ci fiecare va muri în propriul său păcat; şi 
dinţii celui ce a mâncat aguridă, aceia se vor strepezi. 

„Verset dezvoltat de mai mulţi Părinţi, pentru care nu 
poate exista nici o legătură, de la cauză la efect, între păcatul 
părinţilor şi pedeapsa copiilor (Theodoret, Despre Ieremia 
7,31; Augustin, Contra lui Iulian 6,25,S2)” 6 . 

„Că nici părinţii nu sunt pedepsiţi pentru păcatele 
copiilor, nici copiii pentru păcatele părinţilor, ci fiecare 
răspunde pentru păcatele lui, aceasta o spun profeţii în multe 
locuri” 7 . 


1 Sf. Ambrozie al Milanului, Rugăciunea lui Iov şi David- apud VSP, 
p.413 

2 BBVA, p. 1007 

în sensul că lasă să vină încercările asupra noastră. 

Ioan Carpatiul, Capete de mângâiere, către monahii din India , 63 

5 BBVA, p. 1007 

6 SEP 6/1, p. 514 

7 Sf. Ioan Gură de Aur, Omilii la Facere , XXIX, 6 

„Astfel, aşadar, prin intermediul mădularelor, se spu¬ 
ne că sufletul este lovit şi rănit” 1 . 

31: Iată, vin zile - zice Domnul — când voi face un 
nou legământ cu casa lui Israel şi cu casa lui Iuda; 

Legământ : 8ia0f|KT| ( diathiki ) „înseamnă legământ , 
convenţie , contract (între două părţi), dar şi dispoziţie testa¬ 
mentară sau testament. 

Cu acest din urmă termen va fi tradus la Evrei 9, 15- 
17, deoarece Pavel îl raportează la Testamentul cel Nou, pe 
care Iisus Hristos l-a instituit în urma şi în completarea celui 
Vechi” 2 . 

„Caracterul prefigurativ al Vechiului Testament este 
subliniat de Sfântul Apostol Pavel prin cuvintele: Legea ne - 
a fost călăuză spre Hristos (Galateni 3,24. tot ceea ce s-a 
stabilit în scris în Legea veche şi au prezis profeţii a avut în 
vedere pe Autorul Noului Legământ şi instituţiile din Bise¬ 
rica lui Hristos, care a afirmat că în El s-au împlinit toate 
profeţiile” 3 . 

„Pentru Părinţi nu există nici o îndoială că aici 
profetul vorbeşte despre Noul Testament, încheiat prin Iisus 
Hristos (Augustin, Despre duh şi literă 33). Dar ei ţin să 
precizeze că nu e vorba de două legăminte complet diferite, 
cu atât mai puţin de doi Dumnezei diferiţi. Acelaşi Dumne¬ 
zeu încheia şi Vechiul, şi Noul Legământ, doar că, prima 
dată, cu un singur popor. Israel, a doua oară, cu întreaga 
omenire (Irineu, Adversus haereses 4,9,1; Ioan Gură de Aur, 
Omilii la Evanghelia după Matei 16,8). Pentru Theodoret, 
Noul Legământ completează, desăvârşeşte Vechiul Legă¬ 
mânt ( Despre Ieremia 7,31-32). Prin încheierea Noului Le¬ 
gământ, în Iisus Hristos, credinţa înlocuieşte încrederea în 
sine (Augustin, Despre duh şi literă 35). Iar pentru Ambro¬ 
zie al Milanului, dacă numărul 7 simbolizează Vechea Lege, 


! Omilii la Exod , X, 4 

2 BBVA, p. 1007 
AB, p. 10 

Noua Lege are ca simbol numărul 8, numărul desăvâ ■ •• 
paradisului ceresc, al împărăţiei (.Epistole 50)” 1 r ^ Ini ’ 

„A făcut cu noi testament nou. Cele ale elenilor ' 
cele ale iudeilor sunt vechi, noi, creştinii, însă, cinstim 
Dumnezeu într-un chip nou” 1 2 . P e 


„Ce spune, dar, Ieremia? [...] Ai văzut în Vechiul 
Testament numele Noului Testament?” 3 . 

32: nu după legământul pe care l-am făcut cu pă¬ 
rinţii lor în ziua când i-am luat de mână ca să-i scot din 
ţara Egiptului; pentru că ei n-au rămas în legământul 
Meu, de aceea şi Eu i-am părăsit - zice Domnul 

„Renunţă la testamentul vechi, asumăţi-1 pe cel nou şi 
vezi că trebuie să renunţi la tăierea împrejur [în trup], şi la 
azimile trupeşti, şi la sabatul trupesc, şi la jertfele trupeşti! 
Ascultă cum este făgăduit, [Ia Ieremia], un nou testament! 
[...] Vă voi da un nou testament, nu precum cel vechi. Nu 
mai purta vechea tunică! Aceasta L-a răstignit pe Hristos. 

A A 

înaintaşul tău L-a răstignit, tu II urăşti. Amândoi aţi săvârşit 
nelegiuirea, el cu mâna, tu cu inima. Dezaprobă ceea ce a 
făcut înaintaşul tău şi ascultă ce a făcut Domnul tău!” 4 . 

33: Că acesta este legământul Meu pe care-1 voi 
face cu casa lui Israel după acele zile - zice Domnul: 
pune-voi legile Mele în cugetul lor şi-n inima lor le voi 
scrie şi le voi fi lor Dumnezeu şi ei îmi vor fi Mie popor. 

„Deci, dacă Dumnezeu a proclamat că va fi orânduită 
o nouă alianţă şi că aceasta va fi spre lumina neamurilor, noi 
vedem şi suntem convinşi că, prin numele lui Iisus Hristos 
Cel răstignit, înşişi oamenii vin la Dumnezeu de la idoli şi 
de la orice altă nedreptate şi rămân până la moarte în măr¬ 
turisire şi pietate” 5 . 


1 SEP 6/1, p, 515 

2 Clement Alexandrinul, Stromate , VI, 41,6 

3 Sf. Ioan Gură de Aur, Omiliile despre pocăinţă, VI 

4 Fericitul Augustin, Predici la marile sărbători /, 196/A, 2 

5 Sf. Iustin Martirul, Dialogul cu iudeul Trifon , I, XI 

„Toate acele lucruri vechi au fost trecătoare şi desti¬ 
nate abrogării, dar acum toate poruncile lui Dumnezeu se 
împlinesc cu adevărat înlăuntrul omului; înlăuntru este scris 
Testamentul, înlăuntru se dau luptele” 1 . 

„După cum cei din vechime citeau din Vechiul Tes¬ 
tament cu ochii trupeşti, tot aşa creştinii citesc cu ochii 
lor lăuntrici şi învaţă din Testamentul Duhului; cu limba 
nouă cea lăuntrică grăiesc şi cu urechile cele lăuntrice as¬ 
cultă” 2 . 

„Deci, dacă nu vrei să te poticneşti, primeşte legea lui 
Dumnezeu cea dintr-ascuns, cea care, sfinţindu-te, te duce la 
nepătimire” 3 . 

„Dar când a născut Biserica din neamuri poporul cel 
nou şi în mişcare de adausuri, Mântuitorul şi-a clădit în 
sfârşit Sieşi casă proprie. Şi care e aceasta? Noi, cei ce am 
crezut, despre care spune şi prin glasul proorocului” 4 . 

„Noi spunem că unul şi acelaşi este Legiuitorul celor 
două Testamente, că Ie-a întocmit pe amândouă pentru fo¬ 
losul oamenilor şi că deosebirea dintre ele se datorează deo¬ 
sebirii vremurilor în care au fost date. 

Deci nici poruncile Vechiului Testament nu sunt pline 
de cruzime, şi nici cele ale Noului Testament nu sunt de 
nesuferit şi împovărătoare, ci şi unele şi altele izvorăsc din 
una şi aceeaşi purtare de grijă a lui Dumnezeu” 5 . 

„Aceia care poartă în ei legea divină, care nu este 
scrisă cu litere şi cerneală, ci este implantată în inima lor cea 
trupească, au ochii minţii luminaţi şi poftesc după un lucru 
care nu poate fi perceput cu simţurile şi văzut cu ochii, 
pentru că este invizibil şi spiritual; ei pot să biruiască cursele 


1 S£ Macarie Egipteanul, Cele cincizeci de omilii duhovniceşti , 
XLVII, 3 

2 Sf. Macarie Egipteanul Omilii 22 (72) 

3 Sf Macarie Egipteanul Omilii 35 (85) 

Sf Chirii al Alexandriei, Glcfire Io Facere , V, Despre Iacob , 3 

Sf. Ioan Gură de Aur, Omilii la Matei , XVI, 7 

celui rău nu prin ei înşişi, ci cu puterea cea de nebiruit care 
le-a fost dată” 1 . 

34: Şi nu va mai învăţa fiecare pe vecinul sau şi 
fiecare pe fratele său, zicând: «Cunoaşte-L pe Domnul!», 
fiindcă toţi Mă vor cunoaşte, de Ia cel mai mic al lor pân- 
la cel mai mare; că milostiv voi fi cu nedreptăţile lor, iar 
de păcatele lor nu-Mi voi aduce-aminte. 

„Toate jertfele Vechiului Testament nu au putut duce 
pe om în împărăţia cerurilor, efectul lor fiind numai acela de 
a-I readuce pe om în comunitatea teocratică care este tipul 
comunităţii eclesiastice - Biserica în care el îşi află mântu¬ 
irea. Din acest motiv, [jertfele] au o valoare relativă, ţinând 
seama de faptul că păcatul strămoşesc nu era şters prin adu¬ 
cerea lor şi afecta mult raporturile dintre om şi Dumnezeu. 
Ştergerea păcatului strămoşesc şi a păcatelor personale o va 
realiza jertfa de pe Golgota. Chiar profeţii Vechiului Testa¬ 
ment au [subliniat] caracterul relativ al jertfelor Legii Vechi, 
care va fi înlocuită cu Legea Nouă” 2 * . 

Fiecare din ei Mă va cunoaşte (SEP 6/1): „Părinţii ci- 
tează versetul în descrierea împărăţiei lui Dumnezeu instau¬ 
rată de Iisus. Unii, ca de pildă Ieronim, insistă pe egalitatea 
tuturor în împărăţia divină, subliniind abolirea oricărei ierar¬ 
hii umane (Contra lui lovinian 2,27) ,>3 . 

„Să primim legile vieţii, să ascultăm de Dumnezeu, 
Care ne îndeamnă! Să-L cunoaştem, ca să fie îndurător cu 
noi! Să-I dăm, deşi nu are nevoie, plată plăcută, ascultarea 
noastră! Să-I dăm lui Dumnezeu credinţa noastră ca plată 
pentru locuirea noastră aici pe pământ” 4 . 

35: Chiar dacă cerul s-ar înălţa mai sus - zice 
Domnul — şi adâncul pământului s-ar cufunda mai jos, 


1 Sf Macarie Egipteanul, Cele cincizeci de omilii duhovniceşti , XXV, 

1 

2 AB, p. 287 

2 SEP 6/1, p. 515 

Clement Alexandrinul, Cuvânt de îndemn către Eleni , 115, 1 

36: Eu nu voi mai izgoni neamul lui Israel - zice 
Domnul — pentru toate câte ei au făcut. 

37: Aşa grăieşte Domnul, Cel ce a făcut soarele 
spre luminarea zilei, luna şi stelele spre luminarea nopţii 
şi vuiet în mare ca să-i vuiască valurile — Domnul Atotţi- 
itorul e numele Său: 

38: Dacă legile acestea vor înceta de dinaintea Mea 
- zice Domnul atunci şi neamul lui Israel va înceta pe 
totdeauna să mai fie neam înaintea Mea. 

39: Iată, vin zile — zice Domnul — când Domnului I 
se va zidi cetate de la turnul Hananeel până la Poarta 
Colţului. Şi funia de măsurat pământul va înainta drept 
înainte până la dealurile Gareb; şi de jur-împrejur va fi 
împrejmuită cu un zid de pietre alese. 

„în versetele 39 şi 40: o seamă de nume de locuri care ‘ 
nu mai pot fi identificate cu precizie” 1 . 

40: Şi tot Asaremotul dinspre pârâul Cedrilor pâ- 
nă-n colţul dinspre răsărit al Porţii Cailor va fi sfinţire 
Domnului; prăbuşire nu va mai fi, şi niciodată nimicire”. 

„Ieronim respinge interpretarea literalistă a iudeilor şi 
iudaizanfilor şi afirmă că aici se vorbeşte despre Biserica Iui 
lisus, cetate a lui Dumnezeu . întrucât îl are ca temelie pe 
lisus, Biserica nu va putea fi distrusă niciodată (Şase carii 
despre Ieremia 6,29,6-11)” 2 . 


CAPITOLUL 32 3 -Ieremia cumpără o ţarină 

1: Cuvântul care s-a făcut de la Domnul către Ie¬ 
remia, în cel de al zecelea an al regelui Sedechia, adică în 
al optsprezecelea an al lui Nabucodonosor, regele Babilo- 
nului. 


1 BB VA, p. 1008 

2 SEP 6/1, p. 516 

3 în Septuaginta , capitolul 39. 

Este anul 588 î. Hr., Ierusalimul fiind asediat. 

2: Atunci oştirea regelui Babilonului a făcut o în¬ 
cercuire asupra Ierusalimului; şi Ieremia era ţinut în 
curtea închisorii, care se afla în casa regelui, 

O încercuire : „literal: un meterez ; o metaforă pentru 
un zid făcut din trupuri omeneşti. Textul Masoretic, mai 
direct: a asediat” 1 . 

3: cea în care regele Sedechia îl închisese, zicând: 
„De ce profeţeşti tu, grăind: - Aşa grăit-a Domnul: Iată, 
Eu voi da această cetate în mâinile regelui Babilonului, şi 
el o va lua, 

4: iar Sedechia, regele Iudeilor, nicicum nu va scă¬ 
pa din mâna Caldeilor, fiindcă el negreşit va fi dat în 
mâinile regelui Babilonului şi gura sa va vorbi către gu¬ 
ra aceluia şi ochii săi se vor uita în ochii aceluia 

5: şi va intra Sedechia în Babilon şi va muri aco¬ 
lo”? 

„Acest episod pare a fi cel relatat, oarecum diferit, în 
37, 14- \9” 2 . Se presupune a fi o inserţie redacţională. 

6: Şi s-a făcut cuvântul Domnului către Ieremia, 
zicând: 

7: „Iată, Hanameel, fiul lui Şalum, fratele tatălui 
tău, vine la tine, zicând: «Cumpără pentru tine ţarina 
mea care este în Anatot; că, după rudenie, ţie ţi se cuvine 
s-o cumperi»”. 

„După cutumă, ruda cea mai apropiată era îndreptăţită 
să cumpere o proprietate funciară, pentru ca aceasta să ră¬ 
mână în familie. Aşadar, propunerea făcută lui Ieremia nu 
avea în ea nimic neobişnuit, numai că ea intervenea într-o 
vreme de cumpănă, când viitorul politico-militar nu mai ofe¬ 
rea nici o perspectivă” 3 . 


1 BBVA, p. 1008 

2 BBVA, p. 1008 

3 BBVA, p. 1008 



8: Iar Hanameel, fiul lui Şalum, fratele tatălui 
meu, a venit la mine în curtea închisorii şi a zis: „Cum¬ 
pără pentru tine ţarina mea care este în Anatot, anume 
în ţinutul lui Veniamin, fiindcă ţie ţoi se cade s-o cum¬ 
peri, că tu eşti cel mai vârstnic”. Iar eu am cunoscut că 
acesta-i cuvântul Domnului. 

9: Şi am cumpărat ţarina lui Hanameel, fiul fra¬ 
telui tatălui meu, şi i-am cântărit şaptesprezece sicii de 
argint. 

10: Şi am făcut înscrisul într-o carte şi am pece- 
tluit-o; şi am luat mărturie de la martori şi am cântărit 
banii în cumpănă. 

II: Şi am luat cartea de cumpărare, cea citită şi 
pecetluită, 

12: şi i-am dat-o lui Baruh, fiul lui Neria, fiul lui 
Maasia, în faţa lui Hanameel, fiul fratelui tatălui meu, Şi 
în faţa bărbaţilor-martori, care se iscăliseră în cartea de 
cumpărare şi în faţa Iudeilor care se aflau în curtea în¬ 
chisorii. 

„Cumpărarea unui ogor în vreme de invazie străină 
manifestă speranţa lui Ieremia într-o intervenţie salvatoare a 
lui Dumnezeu 1 ’ 1 . 

13: Şi-n faţa lor i-am poruncit lui Baruh, zicând: 
„Aşa grăieşte Domnul Atotţiitorul: 

14: Ia această carte de cumpărare şi carte citită; şi 
o vei pune într-un vas de lut ars, ca să se păstreze zile 
multe. 

15: Că aşa grăieşte Domnul: In ţara aceasta se vor 
mai cumpăra case şi ţarini şi vii”. 

16: Iar după ce i-am dat lui Baruh, fiul lui Neria, 
cartea de cumpărare, m-am rugat Domnului, zicând: 

17: Doamne, Tu ai făcut cerul şi pământul cu pute¬ 
rea Ta cea mare şi cu braţul Tău cel înalt şi măreţ; nimic 
nu se poate ascunde de Tine; 

‘SEP 6/1, p. 518 

18: Tu, Cel ce faci milă cu mii de oameni şi răs¬ 
plăteşti păcatele părinţilor în şanurile copiilor de după 
ei, Tu, Dumnezeul Cel mare şi puternic, 

Dumnezeu „te cercetează după păcat, aşadar, şi te a- 
vertizează, te cercetează în vargă şi bici pentru păcatul pe 
care diavolul, tatăl tău, ţi l-a strecurat, ca să ţi-1 întoarcă în 
sân, adică [să-l pedepsească] cât încă trăieşti în trup” 1 . 

19: Domnul Sfatului celui mare, puternic în fapte. 
Tu, marele Dumnezeu Atotţiitor şi Domnul Cel cu nume 
mare: ochii Tăi sunt deschişi spre toate căile fiilor oame¬ 
nilor, pentru ca fiecăruia să-i dai după purtarea lui; 

Ochii tăi sunt deschişi : „Tertulian face o paralelă între 
discernământul uman şi cel divin. Omul vede ce este în ex¬ 
terior, aparenţele, Dumnezeu priveşte direct în inima oame¬ 
nilor şi a lucrurilor. El nu poate fi tras pe sfoară, nu poate fi 
amăgit de aparenţe înşelătoare {împotriva ereticilor 3)’ . 

20: Tu, Cel ce ai făcut semne şi minuni în ţara E- 
giptului chiar până-n ziua de azi, precum şi în Israel şi- 
ntre locuitorii pământului, şi Ţi-ai făcut un nume, ca şi 
în ziua aceasta; 

21: şi l-ai scos pe poporul Tău Israel din ţara Egip¬ 
tului, cu semne şi cu minuni, cu mână tare şi cu braţ 
înalt şi cu vedenii mari 

22: şi le-ai dat ţara aceasta pe care Tu Te-ai jurat 
să le-o dai părinţilor lor, ţara în care curge lapte şi mie- 
re; 

23: şi ei au intrat în ea şi au luat-o, dar n-au ascul¬ 
tat de glasul Tău şi n-au umblat întru poruncile Tale; 
nimic n-au făcut din câte le-ai poruncit să facă, iar Tu ai 
făcut să vină asupră-le toate nenorocirile acestea. 

24: Iată, mulţime mare a venit împotriva cetăţii, ca 
s-o ia; şi cetatea e dată în mâinile Caldeilor ce se luptă 


' Origen, Omilii la Exod , VIII, 6 
2 SEP 6/1, p. 519 

împotriva ei, prin puterea săbiei şi a foametei. Cum ai 
zis, aşa s-a făcut. 

25: Şi Tu, Tu zici către mine: Cumpără-ţi ţarină 
pe bani! Şi eu am scris carte şi am pecetluit-o şi am luat 
mărturia martorilor..., şi cetatea este dată în mâinile 
Caldeilor!... 

26: Şi a fost cuvântul Domnului către mine, zi¬ 
când: 

27: „Eu sunt Domnul, Dumnezeul a tot trupul; se 
va ascunde oare ceva de Mine? 

28: De aceea, aşa grăieşte Domnul, Dumnezeul lui 
Israel: Negreşit, această cetate va fi dată în mâinile rege¬ 
lui Babilonului, iar el o va lua; 

29: iar Caldeii vor veni să bată război împotriva a- 
cestei cetăţi; cetatea aceasta o vor arde cu foc; şi vor ar¬ 
de pân-la cenuşă casele pe ale căror acoperişuri i-au ars 
tămâie lui Baal şi au turnat prinoase de băutură pentru 
alţi dumnezei, ca să Mă întărâte. 

30: Fiindcă numai fiii lui Israel şi fiii lui Iuda, încă 
din tinereţile lor, au făcut răutăţi în faţa ochilor Mei. 

31: Că această cetate a fost [o ţintă] mâniei şi ur¬ 
giei Mele încă din ziua-n care a fost zidită şi până-n ziua 
de astăzi; s-o înlătur din faţa Mea, 

32: din pricina tuturor răutăţilor fiilor lui Israel şi 
ai lui Iuda, pe care ei le-au făcut ca să Mă întărâte, ei şi 
regii lor şi principii lor şi mai-marii lor şi preoţii lor şi 
profeţii lor, oamenii lui Iuda şi locuitorii Ierusalimului. 

33: Şi ei Mi-au întors spatele, nu faţa; Eu i-am în¬ 
văţat dimineaţa devreme, dar ei n-au mai ascultat, ca să 
primească învăţătură. 

Firea omenească rămâne, în cei mai mulţi, aceeaşi, 
chiar şi la distanţă de milenii: „Nimeni, sau prea puţini ză¬ 
bovesc ascultând cuvântul Iui Dumnezeu. Dar [...] de ce să 
mă plâng de cei absenţi? Chiar prezenţi şi socotiţi a fi în 
biserică, nu sunteţi atenţi şi vă treceţi timpul cu povestioare 
banale, după obişnuinţă; întoarceţi spatele cuvântului lui 

Dumnezeu şi lecturilor sfinte. Mă tem să nu vi se spună şi 
vouă de către Domnul ceea ce s-a spus prin profet: Au întors 
la Mine spatele şi nu faţa /or” 1 . 

34: Şi prin necurăţiile ior şi-au aşezat spurcăciu¬ 
nile în casa deasupra căreia numele Meu a fost chemat 

35: Şi i-au zidit lui Baal capiştile care sunt în Valea 
fiilor Iui Hinom, ca să-i aducă prinos regelui Moloh pe 
fiii şi pe fiicele lor, fapte pe care Eu nu le-am poruncit, 
nici că prin mintea Mea a trecut că ei ar putea face urâ¬ 
ciunea aceasta, să-l facă pe Iuda să păcătuiască. 

36: Şi acum, aşa grăit-a Domnul, Dumnezeul lui 
Israel, asupra acestei cetăţi de care vorbeşti tu: Prin sa¬ 
bie, prin foamete şi prin surghiun va fi ea dată în mâinile 
regelui Babilonuiui. 

37: Iată, Eu îi voi aduna din fiece ţară în care i-am 
risipit întru mânia Mea şi-ntru urgia Mea şi-n aprindere 
mare; şi-i voi întoarce în locul acesta şi-i voi face să lo¬ 
cuiască iară grijă; 

38: şi ei îmi vor fi Mie popor, iar Eu le voi fi Dum¬ 
nezeu. 

39: Şi le voi da o altă cale şi o altă inima, ca să se 
teamă de Mine în toate zilele; [aceasta], spre binele lor şi 
al fiilor lor de după ei. 

40: Şi voi face cu ei legământ veşnic, pe care nici¬ 
cum nu-I voi întoarce de la ei, şi frica de Mine o voi pune 
în inima lor, pentru ca ei să nu se îndepărteze de Mine. 

„Vechiul Testament a înaintat pe calea sa, pentru că a 
ajuns la mintea oamenilor prin propovăduire, dar apoi s-a 
întors la sine însuşi, pentru că învăţăturile şi jertfele sale nu 
au putut fi păzite desăvârşit după litera lor. Aşadar, acesta 
nu a rămas neschimbat pentru că lipsea înţelegerea duhovni¬ 
cească a celor din el. dar, când Mântuitorul nostru a venit in 
lume, a făcut să se înţeleagă duhovniceşte ceea ce a ca 
era ţinut trupeşte. Prin urmare, când iitera Vechiului es a 

1 Origen, Omilii ta Geneză , X, 1 

ment a fost înţeleasă duhovniceşte, tot ce era scris în el 
trupeşte a fost făcut viu prin arătarea Lui. Noul Testament 
însă a fost numit Testamentul cel veşnic (II Regi 23,5; Isaia 
55,3; lezechiel 37,26; Ieremia 32,40; Evrei 13,20) chiar din 
paginile Vechiului Testament, pentru că înţelesul lui nu se 
schimbă niciodată” 1 . 

41: Şi-i voi cerceta pentru a le face bine şi-i voi să¬ 
di în pământul acesta întru credincioşie, cu toată inima 
Mea şi cu tot sufletul Meu. 

42: Că aşa grăieşte Domnul: Aşa cum am adus 
asupra acestui popor toate răutăţile acestea mari, tot ast¬ 
fel voi aduce asupră-i toate bunătăţile despre care le-am 
vorbit. 

43: Şi vor mai fi încă ţarini cumpărate în ţara de¬ 
spre care tu zici: «Lipsită va fî de oameni şi de dobitoace, 
dată este ea în mâinile Caldeilor». 

44: Şi vor cumpăra ţarini pe argint, iar tu vei scrie 
carte şi o vei pecetlui şi vei lua mărturia martorilor în 
ţinutul lui Veniamin şi-n preajma Ierusalimului şi-n ce¬ 
tăţile lui Iuda şi-n cetăţile Muntelui şi-n cetăţile câmpiei 
şi-n cetăţile Neghebului, că-i voi întoarce pe cei robiţi ai 
lor”. 

„Drepţii, când se află în temniţă şi în lanţuri, atunci 
sunt mai plini de putere; căci a pătimi din dragoste pentru 
Domnul este cea mai dulce mângâiere” 2 . 


CAPITOLUL 33 3 - Alte făgăduinţe 

1: Şi a fost a doua oară cuvântul Domnului către Iere¬ 
mia, când el era încă legat în curtea închisorii, zicând: 


^ Sf. Grigorie cel Mare, Omilii la Profetul lezechiel , I, VT, 17 

~ Sf Ioan Gură de Aur, Omilii la Galateni , VIII - apud VSP, pp. 375- 

376 

3 A 

In Septuaginta , capitolul 40. 


230 


2: „Aşa grăit-a Domnul, Cel ce a făcut pământul şi 
l-a plăsmuit ca să-l statornicească: Domnul este numele 
Lui: 

A făcut pământul şi l-a plăsmuit ca să-l statorniceas¬ 
că: „e vorba de două trepte ale creaţiei, armate de a treia: 
Dumnezeu a făcut (a creat) pământul (ca entitate cosmică), 
apoi i-a dat o formă (de la plasso = a forma , a modela , a 
plăsmui ; tradus uneori prin a zidi , adică a construi în mod 
elaborat, după un plan: Facerea 2, 7-8.15.19), şi numai după 
aceasta devine creaţia finisată, stabilă, statornică, încheia¬ 
tă” 1 . 

3: Strigă spre Mine şi-ţi voi răspunde şi-ţi voi rosti 
lucruri mari şi tari, pe care tu nu le şti. 

4: Că aşa grăit-a Domnul Dumnezeul Iui Israel de¬ 
spre casele acestei cetăţi şi despre casele regelui lui Iuda, 
care au fost dărâmate spre [a face din ele] pălimare şi 
întărituri 

,JPălimar: parapet; zid improvizat, de apărare” 2 , 

5: pentru lupta împotriva Caldeilor; plină va fi de 
stârvurile oamenilor pe care Eu i-am lovit în mânia Mea 
şi-n urgia Mea şi de la care Mi-am întors faţa, din prici¬ 
na tuturor răutăţilor lor. 

6: Iată, Eu aduc asupra ei leac şi vindecare; şi Mă 
voi arăta lor, pentru ca ei să asculte; şi o voi vindeca, iar 
lor le voi înfăptui pace şi credincioşie. 

„Aşadar, dacă am învăţat îndeajuns de la profet de¬ 
spre rănile şi cicatricile sufletelor şi despre îngrijirile şi tra¬ 
tamentele lor, care sunt aduse de medicul Dumnezeu, pri¬ 
veşte acum acel suflet, despre care Dumnezeu spune: Eu am 
adus cicatricea lui . 

Fără îndoială, după răni aduce cicatrice şi tratament. 
Şi i-am tratat şi le voi arăta pacea şi credinţa. [...] [Vor- 


1 BBVA, p. 1009 

2 BBVA, p. 1010 

beşte despre] arătarea păcii şi a credinţei , pe care am pri¬ 
mit-o prin Hristos* . 

7: Şi-i voi întoarce pe cei robiţi ai lui Iuda şi pe cei 
robiţi ai lui Israel şi-i voi zidi aşa cum au fost înainte. 

8: Şi-i voi curăţa de toate nedreptăţile cu care au 
păcătuit împotriva Mea şi nu-Mi voi aduce aminte de pă¬ 
catele cu care au păcătuit împotriva Mea şi [prin care] s- 
au îndepărtat de Mine. 

9: Şi va fi spre veselie şi laudă şi spre mărire între¬ 
gului popor de pe pământ, cel care va auzi toate bună¬ 
tăţile pe care Eu le voi face; şi se vor teme şi se vor întă¬ 
râta pentru toate bunătăţile şi pentru toată pacea pe ca¬ 
re Eu le voi aduce asupra lor. 

„Prea-multa fericire, mai ales venită pe neaşteptate, 
provoacă nelinişte şi descumpănire” 1 2 . 

10: Aşa grăieşte Domnul: In locul acesta despre 
care voi ziceţi: «Lipsit e de oameni şi de vite», în cetăţile 
lui Iuda şi pe uliţele pustii ale Ierusalimului, acolo unde 
nu sunt nici oameni şi nici vite, încă se vor mai auzi glas 
de veselie şi glas de bucurie, glas de mire şi glas de mi¬ 
reasă, glasul celor ce zic: 

11: «Aduceţi-I laudă Domnului, Atotţiitorului, că 
bun este Domnul, că în veac este mila Lui!» Şi vor aduce 
daruri în casa Domnului, fiindcă Eu voi întoarce toată 
robimea acestei ţări ca mai înainte, a zis Domnul. 

Lauda adusă Domnului are şi sensul de mulţumire. 
„Ioan Gură de Aur afirmă explicit: Sunt două feluri de măr¬ 
turisire: recunoaşterea păcatelor proprii şi recunoaşterea 
binefacerilor lui Dumnezeu (Ex. Ps. 9)” 3 . 

12: Aşa grăit-a Domnul puterilor: în locul acesta, 
adică în pustiul în care nu este nici om şi nici vită, în 


1 Origen, Omilii la Levitic , VIII, 5 

2 BBVA, p. 1010 

3 SEP 6/1, p. 523 

toate cetăţile lui, încă vor mai fi locuri de popas pentru 
păstorii care-şi aduc turmele Ia odihnă. 

Domnul puterilor îl redă pe grecescul icupicx; xcov 
Suvapecov. Textul ebraic are Yehva Ţebaot 1 {DomnulSavaot). 

13: In cetăţile Muntelui şi-n cetăţile câmpiei şi-n 
cetăţile Neghebului şi-n ţinutul lui Veniamin şi-n [cetă¬ 
ţile] cele din preajma Ierusalimului şi-n cetăţile lui Iuda 
încă vor mai trece turmele pe sub mâna celui ce numără, 
zice Domnul”. 

„Textul Masoretic prelungeşte acest capitol cu 
versetele 14-26, reluând, în termeni uşor diferiţi, textul din 
23, 5-6 şi amplificându-1 prin ideea că, pe lângă o descen¬ 
denţă directă a Iui David, restaurarea lui Israel va cunoaşte şi 
o regenerare a tagmei preoţeşti. Comentatorii versiunilor BJ 
şi RSV nu cred în autenticitatea acestui pasaj; el va fi fost 
alcătuit mult mai târziu, în perioada postexilică, a circulat 
independent şi a fost inserat în cartea lui Ieremia numai 
pentru că citează din ea cele două versete din capitolul 23; 
absenţa din Septuaginta e un indiciu că la vremea redactării 
acesteia (secolul III î. Hr.) el nici nu exista. Iată-I transcris 
din ediţiile noastre curente 2 : 

14: Iată vin zilele când voi împlini acel cuvânt bun 
pe care l-am rostit Eu pentru casa lui Israel şi pentru casa 
lui Iuda, zice DomnuL 

15: In zilele acelea şi în vremea aceea voi ridica lui 
David Odraslă dreaptă şi aceea va face judecată şi dreptate 
pe pământ. 

16: în zilele acelea Iuda va fi izbăvit şi Ierusalimul 
va trăi fără primejdie şi Odraslei aceleia I se va pune nu - 
mele: «Domnul - dreptatea noastră». 

17 : Că aşa zice Domnul: «Nu va lipsi lui David băr¬ 
bat care să şadă pe scaunul casei lui Israel. 


s mtax mrr 

2 Este textul din Biblia 1982 şi reeditările ulterioare. 

18: Şi preoţii-leviţi nu vor avea lipsă de bărbat care 
să stea înaintea feţei Mele şi să aducă în toate zilele arderi 
de tot, să aprindă tămâie şi să săvârşească jertfe». 

Atât din cartea Iui Ieremia, cât şi din cuprinsul altor 
scrieri canonice, rezultă că holocaustele sau arderile de tot 
sunt foarte vechi, Cain şi Abel fiind primii care şi-au mani¬ 
festat [astfel] credinţa faţă de Dumnezeu. Din cauza păca¬ 
tului, aceste jertfe prin care omul dăruieşte lui Dumnezeu 
din bunurile sale au degenerat, întrucât ele au fost oferite 
zeităţilor (Amos 5,26). Căderea în idolatrie a dus poporul la 
aducerea jertfelor neconforme cu Legea Domnului (Isaia 
24,5)”'. 

19: Şi a mai fost cuvântul Domnului către Ieremia, 
zicând: 

20: «Aşa zice Domnul: De poţi strica legământul 
Meu cel pentru ziuă şi legământul Meu cel pentru noapte 
'i să faci ca ziua şi noaptea să nu mai vină la vremea lor, 
itunci poate se va strica şi legământul Meu cel încheiat cu 
robul Meu David, 

21: Ca să nu mai aibă el fiu care să domnească pe 
scaunul lui; de asemenea şi cel încheiat cu leviţii-preoţi, 
slujitorii Mei 

22: Precum e nenumărată oştirea cerească şi nenu¬ 
mărat nisipul mării, aşa voi înmulţi neamul lui David, ro¬ 
bul Meu, şi al teviţilor celor ce-Mi slujesc Mie». 

23: Fost-a iarăşi cuvântul Domnului către Ieremia , 
zicând: 

24: Nu vezi tu oare că poporul acesta zice: «Domnul 
a lepădat cele două seminţii pe care le alesese El?» Şi ei 
dispreţuiesc poporul Meu, ca şi cum acesta n-ar fi popor în 
ochii lor. 

25: Aşa zice Domnul: «Dacă legământul Meu cel 
pentru ziuă şi pentru noapte şi rânduiala cerului şi a pă¬ 
mântului nu le-am întărit Eu, 

1 AB, p. 249 

26: Atunci şi neamul lui Iacov şi al lui David, robul 
Meu, îl voi lepăda şi nu voi mai lua stăpânitori din neamul 
lui pentru seminţia lui Avraam şi a lui Isaac şi a lui Iacov, 
căci voi aduce înapoi pe prinşii lor de război şi-i voi mi- 
lui»” 1 . 

„Theodoret comentează versetele care nu se află în 
Septuaginta , subliniind faptul că Noul Legământ nu poate fi 
distrus deoarece noul David , Iisus Hristos, va domni în veci 
(Despre Ieremia 7,33,18)” 2 . 


CAPITOLUL 34 3 - Profeţie despre robia babilonică 

1: Cuvântul care s-a făcut către Ieremia de la 
Domnul (la vremea când Nabucodonosor, regele Babilo- 
nului, şi toată oastea lui şi tot pământul de sub stăpâ¬ 
nirea lui se războiau împotriva Ierusalimului şi împotri¬ 
va cetăţilor lui Iuda), zicând: 

2: „Aşa grăit-a Domnul: Du-te Ia Sedechia, regele 
lui Iuda, şi-i vei spune: Negreşit, această cetate va fi dată 
în mâinile regelui Babilonului, iar el o va lua şi cu foc o 
va arde; 

3: şi tu nu vei scăpa din mâna lui, ci negreşit vei fi 
prins şi în mâinile lui vei fi dat, şi ochii tăi se vor uita în 
ochii lui şi gura ta va vorbi cu gura lui şi vei intra în Ba- 
bilon. 

4: Ci ascultă cuvântul Domnului, o, Sedechia, rege 
al lui Iuda: Aşa grăieşte Domnul: 

5: în pace vei muri. Şi precum ei au plâns pentru 
părinţii tăi care au domnit înaintea ta, aşa vor plânge şi 
pentru tine: «O, Doamne!», pân-la groapă te vor plânge; 
fiindcă Eu am grăit cuvânt, zice Domnul”. 


1 BBVA, p. 1010 

2 SEP 6/1, p. 524 

In Septuaginta , capitolul 41. 

Până la groapă: „literal: păn-la Hades (locuinţa mor¬ 
ţilor), tradus uneori cu iacT [ . 

6: Şi Ieremia i-a spus regelui Sedechia toate cuvin¬ 
tele acestea în Ierusalim. 

7: Iar oştirea regelui Babilonului se războia împo¬ 
triva Ierusalimului şi împotriva cetăţilor lui Iuda şi îm¬ 
potriva Lachişului şi împotriva Azecăi, pentru că cetăţile 
acestea puternice se aflau încă printre cetăţile Iui Iuda. 

8: Cuvântul care s-a făcut de la Domnul către Iere¬ 
mia, după ce regele Sedechia a încheiat un legământ cu 
poporul, ca să-l îndemne la o eliberare: 

9: „Fiecare să-şi pună sluga în libertate şi flecare 
să-şi elibereze slujnica, bărbat evreu şi femeie evreică, 
pentru ca nici un om din Iuda să nu fie sclav”. 

10: Atunci toţi mai-marii şi tot poporul, care au in¬ 
trat în această înţelegere, 

11: ca flecare să-şi pună sluga în libertate şi fiecare 
să-şi elibereze slujnica, s-au întors şi le-au dat drumul, 
ca să nu mai fie slugi şi slujnice. 

„După ce a încheiat un pact întărit cu jurământ cu 
regele Nabucodonosor, Sedechia a mers la faraonul Egiptu¬ 
lui şi a pornit răscoală împotriva regelui Babilonului. Iar în 
cel de al zecelea an al domniei lui Nabucodonosor, acesta s- 
a ridicat împotriva lui Sedechia cu oştire şi a împrejmuit Ie¬ 
rusalimul cu un val de pământ, închizând drumul spre cetate 
sau dinspre cetate cu totul. în felul acesta, mulţi dintre 
locuitorii cetăţii au pierit de foame, în vreme ce alţii au 
pierit de sabie, iar unii au fost luaţi prizonieri. Cetatea a fost 
incendiată, iar Templul a fost dărâmat. Armata chaldeilor a 
luat toate odoarele şi comorile aflate în casa Domnului, va¬ 
sele de aur, cele de argint şi cele de aramă. Nebuzaradan, 
căpetenia gărzii lui Nabucodonosor, s-a îngrijit de transpor¬ 
tarea acestora în Babilon. Apoi armata chaldeilor l-a urmărit 
pe Sedechia, căci acesta fugise în timpul nopţii împreună cu 

! BBVA,p. 1011 

alţi 100 de oameni. Au fost prinşi cu toţii la lerihon şi duşi 
în faţa regelui Babilonului, la Ribla. Iar regele !-a judecat pe 
Sedechia cu asprime, pentru că acesta încălcase jurământul 
făcut înaintea Domnului şi pactul pe care îl încheiase cu el. a 
poruncit ca fiii Iui Sedechia să fie ucişi chiar acolo, înaintea 
lui, iar apoi a pus să i se scoată ochii 1 . 

L-a legat în lanţuri de fier şi l-a dus cu sine în Babi- 
lon, unde a trudit Sedechia învârtind la moară, până la sfâr¬ 
şitul zilelor sale. Iar când a murit, trupul lui a fost azvârlit 
peste zidurile Ninivei” 2 . 

12: Şi s-a făcut cuvântul Domnului către Ieremia, 
zicând: 

13: „Aşa grăit-a Domnul, Dumnezeul lui Israel: Eu 
am făcut un legământ cu părinţii voştri în ziua-n care i- 
am scos din ţara Egiptului, din casa robiei, zicând: 

14: Când se vor împlini şase ani, îl vei lăsa liber pe 
fratele tău, adică pe evreul care ţi se va vinde; şi dacă-ţi 
va lucra şase ani, să-i dai drumul liber! Dar ei nu M-au 
ascultat şi nu şi-au plecat auzul. 

15: Iar astăzi s-au întors să facă ce este drept îna¬ 
intea ochilor Mei, ca fiecare să-i dea libertate aproapelui 
său; şi au încheiat legământ înaintea feţei Mele, în casa-n 
care numele Meu este chemat. 

16: Dar voi v-aţi răzgândit şi, necinstindu-Mi nu¬ 
mele, fiecare şi-a adus îndărăt sluga şi fiecare slujnica pe 
care îi eliberase după dorinţa lor, ca să vă fie vouă slugi 
şi slujnice. 

17: De aceea, aşa grăit-a Domnul: Voi nu M-aţi as¬ 
cultat, ca fiecare să-l cheme la libertate pe fratele său şi 
fiecare pe aproapele său; iată, Eu vă chem pe voi la li¬ 
bertate spre sabie şi spre molimă şi spre foamete; şi vă 
voi da spre risipire prin toate regatele pământului. 

1 Pentru ca ultima imagine să rămână pentru Iezechia cea a fiilor săi 
ucişi. 

2 SC Hipolit, Fragmente - apud VSP, p. 377 

18: Iar bărbaţilor care au încălcat legământul Meu 
pe care l-au făcut în faţa Mea le voi da viţelul pe care I- 
au făcut înaintea feţei Mele, ca să-i slujească; 

„După Textul Masoretic, aluzie la ritualul descris în 
Facerea 15, 9-11; după Septuaginta , aluzie la viţelul de aur 
făcut de Israeliţi în pustia Sinai, pe care Moise l-a ars, l-a 
pisat mărunt, l-a presărat în apă, iar apa le-a dat-o fiilor lui 
Israel s-o bea (Ieşirea 32, 1-20)” 1 . 

19: da, mai-marilor lui Iuda şi celor ce ţin puterea 
şi preoţilor şi poporului; 

20: pe ei îi voi preda vrăjmaşilor lor, iar stârvurile 
lor vor fi mâncare păsărilor cerului şi fiarelor pămân¬ 
tului. 

21: Şi pe Sedechia, regele lui Iuda, şi pe mai-marii 
lor îi voi da în mâinile duşmanilor lor şi-n ale oştilor re¬ 
gelui Babilonului, care se duc dinspre ei. 

„Zilele şi faptele relatate în acest capitol se petrec pe 
durata unui armistiţiu între Israeliţi şi Babilonieni” 2 . 

22: Iată, Eu voi da poruncă - zice Domnul — şi-i 
voi întoarce înapoi în ţara aceasta; aceia se vor război 
împotriva ei şi o vor lua şi o vor arde cu foc; iar cetăţile 
lui Iuda le voi preda pustii, lipsite de locuitori”. 


CAPITOLUL 35 3 - Cei din casa Recabiţilor nu vor 
să bea vin 

1: Cuvântul care s-a făcut de la Domnul către Iere- 
mia, în zilele lui Ioiachim, regele lui Iuda, zicând: 

2: „Mergi în casa Recabiţilor şi-i vei aduce în casa 
Domnului, în una din curţi, şi le vei da vin să bea”. 


1 BBVA, p. 1011 
2 BBVA,p. 1011 

j A * 

In Septuaginta y capitolul 42. 


238 



în casa : „Recabiţii nu locuiau în case, ci în corturi. 
Aici cuvântul casă înseamnă familie (membrii familiei, 
laolaltă cu servii şi robii), aşa cum e folosit de numeroase 
ori în Sfintele Scripturi. ♦ Curţile erau, de fapt, nişte săli de 
adunare sau pentru ceremonii restrânse, rânduite în jurul 
templului” 1 . 

3: Şi i-am scos pe Iaazania, fiul lui Ieremia, fiul lui 
Habaţinia, şi pe fraţii lui şi pe fiii săi şi toată casa Reca- 
biţilor. 

4: Şi i-am adus în casa Domnului, în cămara fiilor 
lui Hanan, fiul lui Igdalia, omul lui Dumnezeu, care este 
aproape de casa dregătorilor, deasupra casei lui Maase- 
ia, fiul lui Şalum, păzitorul curţii. 

„Omul lui Dumnezeu : om trimis şi inspirat de Dumne¬ 
zeu, precum, de pildă, Moise” 2 . 

5: Şi le-am pus înainte un urcior de vin şi pahare şi 
le-am zis: - „Beţi vin!”. 

6: Dar ei au zis: „Nu vom bea vin, pentru că Iona- 
dab, fiul lui Recab, tatăl nostru, ne-a poruncit zicând: 
«Să nu beţi vin, voi şi fiii voştri, niciodată. 

7: Casă să nu zidiţi, sămânţă să nu semănaţi, vie să 
nu aveţi; ci în corturi veţi locui în toate zilele vieţii voas¬ 
tre, pentru ca zile multe să trăiţi pe pământul pe care-1 
locuiţi». 

8: Şi am ascultat de glasul lui Ionadab, tatăl nos¬ 
tru, ca să nu bem vin în toate zilele vieţii noastre, nici 
noi, nici femeile noastre, nici fiii noştri şi nici fiicele noas¬ 
tre; 

9: şi nici casă să zidim ca să locuim In ea; 

10: şi nici vie, nici ţarină, nici sămânţă n-am avut, 
ci în corturi am locuit; şi am ascultat şi am făcut întru 
toate aşa cum ne-a poruncit Ionadab, tatăl nostru. 


' BBVA, p. 1011 
2 BBVA, p. 1011 

11: Şi a fost că atunci când Nabucodonosor s-a ri¬ 
dicat împotriva ţării, noi am zis: — Hai să ne ridicăm! Şi 
am intrat în Ierusalim, de spaima Caideilor şi de frica 
oştirii Asirienilor; şi am locuit acolo”. 

12: Şi a fost cuvântul Domnului către mine, zi¬ 
când: 

13: „Aşa zice Domnul: Dn-te şi spune-Ie oamenilor 
lui Iuda şi celor ce locuiesc în Ierusalim: - Oare nu veţi 
primi voi învăţare de minte ca să ascultaţi de cuvintele 
Mele? 

14: Fiii lui Ionadab - fiul lui Recab — au păzit cu¬ 
vintele pe care acesta le poruncise copiilor săi, acelea de 
a nu bea vin, şi ei n-au băut; dar Eu v-am vorbit vouă 
devreme, şi voi n-aţi ascultat. 

Recabiţii reprezintă, „pentru unii Părinţi, modelul mo- 
lahilor creştini, atât datorită felului lor de viaţă, foarte asce- 
:ic, dar mai ales datorită ascultării poruncii lui Dumnezeu 
(Ieronim, Epistole 125,7-8; Irineu, Adversus haereses 4, 36, 
5; Theodoret, Despre Ieremia 7,35,6-7)” 1 . 

15: Şi am trimis la voi pe servii Mei, profeţii, zi¬ 
când: - Intoarceţi-vă fiecare de la calea sa cea rea, faceţi- 
vă faptele mai bune şi nu mergeţi după dumnezei străini 
ca să Ie slujiţi, şi locuiţi pe pământul pe care Eu vi l-am 
dat vouă!, dar voi n-aţi ascultat. 

16: Aşa că fiii lui Ionadab - fiul lui Recab — şi-au 
pus în faţă porunca tatălui lor, dar pe Mine poporul a- 
cesta nu M-a ascultat. 

17: De aceea, astfel grăieşte Domnul: Iată, asupra 
lui Iuda şi asupra celor ce locuiesc în Ierusalim voi aduce 
toate relele pe care Eu le-am grăit împotriva lor. 

1$: De aceea, astfel grăieşte Domnul: De vreme ce 
fiii lui Ionadab - fiul lui Recab - au ascultat de porunca 
tatălui lor, să facă adică ceea ce tatăl lor le-a poruncit, 


1 SEP 6/1, p. 528 

19: dintre fiii lui lonadab — fiul lui Recab — nu va fi 
niciodată un om care să nu stea înaintea feţei Mele, atât 
cât va fi pământul”. 


CAPITOLUL 36 1 - Cartea lui Ieremia este arsă de 
către loiachim 

A 

1: In cel de al patrulea an al lui loiachim, fiul lui 
Iosia, regele lui Iuda, fost-a cuvântul Domnului către mi¬ 
ne, zicând: 

2: „la-ţi hârtie pentru o carte şi scrie pe ea toate 
cuvintele pe care Eu ţi le-am grăit împotriva Ierusalimu¬ 
lui şi împotriva lui Iuda şi împotriva tuturor neamurilor, 
din ziua-n care am grăit către tine, din zilele Iui Iosia, re¬ 
gele lui Iuda, şi până-n ziua de astăzi. 

„Substantivul hartion (în fapt, diminutivul lui hartes\ 
folosit numai de Ieremia, înseamnă foaie de hârtie sau de 
papirus , pe care se putea scrie. El era folosit şi ca substantiv 
generic: carte , aşa cum se va face în acest capitol. Ebraică: 
Ia-ţi un sul (de hârtie, papirus sau pergament)” 2 . Pentru a fi 
făcut sul, pergamentul (pielea) ne pare a fi cel mai potrivit. 

3: Poate că va auzi casa Iui Iuda toate relele pe ca¬ 
re Eu am de gând să Ie fac aspră-le, pentru ca doar-doar 
se va întoarce fiecare din calea lui cea rea şi astfel să fiu 
Eu milostiv faţă de nelegiuirile şi păcatele lor”. 

4: Aşa că Ieremia l-a chemat pe Baruh, fiul lui Ne- 
ria, iar acesta a scris pe hârtia cărţii, din gura lui Iere- 
mia, toate cuvintele Domnului pe care Acesta i le grăise. 

„Din gura lui Ieremia : după cum i-a dictat Ieremia. 
Aşadar, Ieremia vorbea potrivit inspiraţiei dumnezeieşti, iar 
Baruh scria potrivit dictării profetului” 3 . 


1 în Septuaginta, capitolul 43. 

2 BBVA, p. 1012 

3 BBVA, p. 1012 

5: Iar Ieretnia i-a poruncit lui Baruh, zicând: 
„Eu mă aflu sub pază şi nu pot să intru în casa Dom¬ 
nului; 

„La vremea despre care se vorbeşte (606-605 î. Hr.), 
Ieremia nu era în închisoare; se presupune că se afla sub 
paza vreunei impurităţi rituale care-l obliga să rămână de- 
arte de templu. Ebraică: sunt împiedicat ; nu se ştie care era 
piedica” 1 . 

6: aşa că tu vei citi din cartea aceasta în auzul po¬ 
porului din casa Domnului, în ziua de post, şi în auzul în¬ 
tregului Iuda, al celor ce vin de prin cetăţile lor. 

în ziua de post : „zî de post anume rânduită (II Para- 
lipomene 20, 3) pentru împrejurări grele” 2 . 

7: Poate că smerita lor rugăciune va veni în faţa 
Domnului şi ei se vor întoarce din calea lor cea rea; că 
nare este mânia şi urgia Domnului, pe care EI le-a rostit 
mpotriva acestui popor”. 

Smerita rugăciune : „eleos (într-un sens foarte special) 
- rugăciunea menită să provoace milă” 3 . 

8: Iar Baruh a făcut după cum i-a poruncit Iere¬ 
mia, citind din carte, în casa Domnului, toate cuvintele a- 
cestea. 

9: Şi a fost că în cel de al cincilea an al regelui Ioia- 
chim, în luna a noua, tot poporul din Ierusalim şi casa 
lui Iuda au rânduit un post înaintea feţei Domnului. 

Al cincilea : conform Codex Alexandrinus şi Textul 
Masoretic: anul 604 (în noiembrie-decembrie)” 4 . 

10: Iar Baruh citea din carte cuvintele lui Ieremia 
în casa Domnului, în odaia lui Ghemaria, fiul lui Şafan, 
scriitorul, în curtea de sus, la intrarea porţii celei noi a 
casei Domnului, şi în auzul întregului popor. 


1 BBVA,p. 1012 

2 BBVA, p. 1012 

3 BBVA, p. 1012 

4 BBVA, p. 1012 

11: Iar Miheia, fiul lui Ghemaria, fiul lui Şafan, a 
auzit din carte toate cuvintele Domnului. 

12: Şi s-a coborât la casa regelui, în casa scriito¬ 
rului; şi, iată, acolo şedeau toţi dregătorii: Elişama scri¬ 
itorul, Delaia, fiul lui Şemaia, şi Elnatan, fiul Iui Acbor, 
şi Ghemaria, fiul lui Şafan, şi Sedechia, fiul lui Anania, şi 
toţi dregătorii. 

„înşiruirea tuturor celor de faţă conferă realism 
naraţiunii” 1 . 

13: Iar Miheia le-a adus la cunoştinţă toate cuvin¬ 
tele pe care le auzise de la Baruh în timp ce acesta le ci¬ 
tea în auzul poporului. 

14: Şi toţi dregătorii au trimis la Baruh, fiul lui 
Neria, pe Iehudi, fiul iui Netania, fiul lui Şelemia, fiul lui 
Cuşi, ca să-i spună: „Ia în mână cartea din care ai citit în 
auzul poporului, şi vino!”. Aşa că Baruh a luat cartea şi 
s-a coborât la ei. 

15: Şi i-au zis: „Mai citeşte o dată, în auzul nos¬ 
tru!”. Iar Baruh a citit. 

16: Şi a fost că după ce ei au auzit toate cuvintele, 
s-au sfătuit între ei, fiecare cu vecinul său, şi au zis: 
„Toate aceste cuvinte să i le spunem regelui!” 

17: Şi l-au întrebat pe Baruh, zicând: „De unde ai 
scris tu cuvintele acestea toate?”. 

18: Iar Baruh a răspuns: „Ieremia - chiar el, cu 
gura lui — mi-a spus mie toate cuvintele acestea, iar eu le- 
am scris în carte”. 

19: Ei i-au zis Iui Baruh: „Du-te şi te ascunde, tu şi 
Ieremia; nici un om să nu ştie unde sunteţi!” 

20: Şi ei au intrat la rege în curte, iar cartea au 
dat-o [cuiva] s-o păstreze în odaia lui Elişama; şi i-au 
spus regelui toate cuvintele acestea. 

21: Iar regele l-a trimis pe Iehudi să ia cartea; şi el 
a luat-o din odaia iui Elişama. Şi a citit Iehudi în auzul 


1 SEP 6/1, p. 529 

regelui şi în auzul tuturor dregătorilor care-i şedeau îm¬ 
prejur. 

22: Acum, regele şedea în casa de iarnă, iar în faţa 
lui ardea un foc pe vatră. 

23: Şi a fost că dacă Iehudi a citit vreo trei sau pa¬ 
tru foi, [regele] le-a tăiat cu un cuţitaş de răzuit hârtia şi 
le-a aruncat în focul care ardea pe vatră, până ce toata 
cartea s-a mistuit 

„Se pare că regele a intervenit, în continuare, tăind 
câte o porţiune de trei-patru foi, pe măsură ce erau citite, şi 
le arunca în foc; aceasta înseamnă că o făcea deliberat, cu 
sânge rece, nu într-un acces de mânie” 1 . 

„Augustin citează gestul ca un exemplu de sacrilegiu, 
de întinare a cuvântului sacru {Epistole 51). [...] Theodoret 
afirmă, în Comentariul său, că Legea divină rămâne oricum, 
chiar dacă o foaie a fost tăiată în bucăţi şi arsă. Imediat face 
conexiunea cu pătimirile lui Iisus pe cruce: Trupul luat de 
Logos a suferit pe cruce, dar Logosul a rămas liber {Despre 
Ieremia 7,3 6)” 2 . 

Când, în Noul Testament, suntem trimişi la profeţii pe 
care nu le găsim în Vechiul Testament, e posibil ca acelea să 
nu fi rămas în scris. „Nu întreba, nici nu iscodi! Multe din 
cărţile profeţilor au dispărut. Poţi vedea asta în istoria Para- 
lipomenelor. Iudeii fiind nepăsători şi adesea abătându-se de 
la credinţa în Dumnezeu, au lăsat ca unele cărţi să se piardă, 
iar pe altele le-au ars şi le-au rupt. Ieremia istoriseşte că iu¬ 
deii au ars unele cărţi profetice, iar autorul Cărţii a patra a 
Regilor spune că abia după multă vreme a fost găsit Deute- 
ronomul, îngropat undeva şi pierdut acolo (IV Regi 22, 8). 
Dacă pe vremea când nu era nici un barbar în ţara lor au 
aruncat cărţile, apoi cu mult mai mult când au venit peste ei 
barbarii” 3 . 


‘BBVA,?. 1013 

2 SEP 6/1, p. 530 

3 Sf. loan Gură de Aur, Omilii la Matei, IX, 4 

„Ai văzut nebunia nesuferită? Ai văzut mânia nechib¬ 
zuită? Căci nu i-a fost de ajuns acestuia să distrugă cărţile, ci 
Ie-a pus şi pe foc, vrând să-şi împlinească pofta Iui nebu¬ 
nească” 1 . 

24: Iar regele şi servii săi care auzeau toate cuvin¬ 
tele acestea nu s-au tulburat şi nici nu şi-au sfâşiat hai¬ 
nele. 

25: Dar Elnatan, Delaia şi Ghemaria îl sfatuiseră 
pe rege să nu ardă cartea. 

26: Iar regele a poruncit lui Ierahmeel, fiul regelui, 
şi lui Şeraia, fiul lui Azirel, să-i prindă pe Baruh şi pe le- 
remia, dar aceştia se ascunseseră. 

27: După ce regele a ars cartea cu toate cuvintele 
pe care Baruh Ie scrisese din gura lui Ieremia, fost-a cu¬ 
vântul Domnului către Ieremia, zicând: 

28: „Ia din nou altă hârtie şi scrie toate cuvintele 
ce erau în cartea pe care a ars-o regele Ioiachim. 

29: Şi vei zice: Aşa grăieşte Domnul: - Tu ai ars a- 
ceastă carte, zicând: «De ce ai scris tu în ea că regele Ba- 
bilonului va veni negreşit şi va nimici această ţară şi că 
nu va mai fi în ea nici om, nici dobitoc?» 

30: De aceea, aşa grăieşte Domnul cu privire Ia Io- 
iachim, regele lui Iuda: El nu va avea pe cine să aşeze pe 
tronul lui David, iar stârvul său va fi aruncat în arşiţa 
zilei şi-n îngheţul nopţii. 

31: Şi-l voi cerceta, pe el şi familia lui şi pe slugile 
lui; asupra lui şi asupra locuitorilor Ierusalimului şi asu¬ 
pra pământului lui Iuda voi aduce toate relele despre ca¬ 
re le-am vorbit fără ca ei să Mă fi ascultat”. 

32: Iar Baruh a luat altă hârtie şi a scris pe ea, din 
însăşi gura lui Ieremia, toate cuvintele cărţii pe care o 
arsese Ioiachim; şi încă multe alte cuvinte, asemenea ce¬ 
lor dintâi, i s-au adăugat. 


1 Sf. Ioan Gură de Aur, Comentariu la Isaia, VII, 14 

CAPITOLUL 37 1 - Sedechia îl închide pe Ieremia 
în temniţă 

1: în locul Iui Ioiachim a domnit Sedechia, fiul lui 
Iosia, pe care l-a pus rege Nabucodonosor, regele Babilo- 
nului, ca să domnească peste Iuda. 

, Sedechia era unchiul lui Ioiachim şi a domnit între 

anii 597 şi 587” 2 . 

2: Iar el şi slujitorii săi şi poporul ţării n-au ascul¬ 
tat cuvintele Domnului, pe care £1 le-a grăit prin Iere¬ 
mia. 

3: Şi regele Sedechia i-a trimis pe Iucal, fiul lui Şe- 
lemia, şi pe Sofonie preotul, fiul lui Maaseia, la Ieremia, 
zicând: „Roagă-te dar Domnului pentru noi!” 

4: Şi Ieremia a venit şi a trecut prin mijlocul cetă¬ 
ţii; fiindcă ei nu-l puseseră în casa închisorii. 

5: în acest timp oastea lui Faraon a ieşit din Egipt, 
iar Caldeii, auzind de aceasta, s-au îndepărtat de Ierusalim. 

„Oastea care ţinea Ierusalimul sub asediu s-a dus să 
iasă în întâmpinarea oştilor duşmane venite din Egipt” 3 . 

6: Şi s-a făcut cuvântul Domnului către Ieremia, 
zicând: 

7: „Aşa grăieşte Domnul: Aşa vei grăi către regele 
lui Iuda, cel ce te-a trimis să Mă cauţi: Iată oastea lui 
Faraon care a venit să vă ajute; ei se vor întoarce în ţara 
Egiptului, 

8: iar Caldeii înşişi se vor întoarce din nou şi vor 
lupta împotriva acestei cetăţi şi o vor lua şi cu foc o vor 
arde. 

9: Că aşa grăieşte Domnul: Să nu gândiţi în inimile 
voastre, zicând: Caldeii negreşit se vor duce de la noi!, 
căci nu se vor duce. 


1 în Septuaginta , capitolul 44 

2 BBVA, p. 1013 

3 BBVA, p. 1013 

10: Şi chiar dacă veţi bate toată oastea Caldeilor 
care se luptă împotriva voastră, tot vor fi rămas câţiva 
răniţi; aceştia se vor ridica, fiecare de pe locul său, şi cu 
foc vor arde această cetate”. 

11: Şi a fost că atunci când oastea Caldeilor s-a 
îndepărtat de Ierusalim la apropierea oastei lui Faraon, 

12: Ieremia a ieşit din Ierusalim ca să meargă în 
ţinutul lui Veniamin, pentru ca acolo să vorbească în 
mijlocul poporului. 

„Sens destul de neclar în Versiunea Ebraică: să cum¬ 
pere ceva!să-şi primească de la ai săi partea cuvenită!să-şi 
pună în rănduială unele treburi printre ai săi" 1 2 . 

13: Şi se afla în poarta lui Veniamin; şi era acolo 
un om cu care locuia, Ireia, fiul lui Şelemia, fiul lui Ana- 
nia; acesta l-a prins pe Ieremia, zicând: „Tu fugi la 
Caldei!” 

14: Iar el a zis: „Minciună!; eu nu fug la Caldei!” 
Dar acela nu l-a ascultat, aşa că Ireia l-a prins pe Iere¬ 
mia şi l-a dus la dregători. 

15: Iar dregătorii erau foarte mânioşi împotriva 
Iui Ieremia şi l-au bătut şi l-au trimis la casa lui Ionatan, 
scriitorul; fiindcă ei o făcuseră închisoare. 

16: Apoi a venit Ieremia la beci, în temniţă, şi a 
stat acolo multe zile. 

La beci : „literal: la casa gropi i” . 

17: Apoi Sedechia a trimis şi l-a chemat. Şi regele 
I-a întrebat în taină, zicând: „Este vreun cuvânt de la 
Domnul?”. Iar el a zis: „Este: vei fi dat în mâinile regelui 
Babilonului”. 

18: Şi i-a zis Ieremia regelui: „Ce rău ţi-am făcut 
eu ţie, sau slujitorilor tăi, sau acestui popor, de m-aţi a- 
runcat în temniţă? 


1 BBVA, p. 1014 

2 BBVA, p. 1014 

19: Şi unde sunt profeţii voştri care vă profeţeau, 
zicând că regele Babilonului nu va veni împotriva acestei 

ţări? 

20: Şi acum, o, rege, stăpânul meu, să cadă smerita 
mea rugă înaintea feţei tale: Nu mă trimite îndărăt la 
casa lui Ionatan scriitorul, ca să nu mor acolo!” 

21: Iar regele a poruncit şi l-au aruncat în temniţă; 
şi-i dădeau în fiecare zi câte o bucată de pâine din locul 
unde o coceau; aceasta, până când n-a mai fost deloc pâi¬ 
ne în cetate. Şi aşa a rămas Ieremia în curtea temniţei. 

Din locul unde o coceau : „Ebraică: din Uliţa Pita- 
rilor"'. 


CAPITOLUL 38 1 2 — Ieremia în groapa temniţei. Cea 
din urmă vorbă a sa cu Sedechia 

1: Iar Şefatia, fiul lui Matan, şi Ghedalia, fiul lui 
Paşhur, şi Iucal, fiul lui Şelemia, au auzit cuvintele pe 
care Ieremia le grăia către popor, zicând: 

2: „Aşa grăieşte Domnul: Cel ce rămâne locuind în 
această cetate va muri de sabie şi de foame, dar cel ce se 
va duce Ia Caldei va trăi; şi sufletul său va fi supus 
târguielii şi va trăi. 

3: Căci aşa grăieşte Domnul: Negreşit, această ce¬ 
tate va fi dată în mâinile oştirii regelui Babilonului, şi el 
o va lua”. 

4: Şi i-au spus regelui: „Omul acela să fie ucis, 
fiindcă el slăbeşte mâinile luptătorilor care au rămas în 
cetate, precum şi mâinile întregului popor, grăindu-le 
cuvinte ca acestea; că omul acesta nu-i profeţeşte acestui 
popor pacea, ci lucrurile rele!”. 


1 BBVA, p. 1014 

2 în Septuaginta , capitolul 45. 

248 



„Adică: [Ieremia e] un defetist care descurajează re¬ 
zistenţa” 1 . 

5: Iar regele a zis: „Iată, el a-n mâinile voastre!” 
Fiindcă regele nu putea să le stea împotrivă. 

6: Şi l-au aruncat în groapa lui Malchia, fiu] re¬ 
gelui, care se afla în curtea temniţei; şi i-au dat drumul 
în fântână; iar în fântână nu era apă, ci nămol; şi el şe¬ 
dea în nămol. 

„în multe locuri din Scriptură, gropi se numesc 
săpăturile de sub pământ făcute special pentru păzirea celor 
înlănţuiţi” 2 . 

„Părinţii interpretează scena în două registre: vetero- 
testamentar, punând-o frecvent în legătură cu scena profe¬ 
tului Daniel în groapa cu lei şi cu a celor trei tineri din cup¬ 
torul încins; şi hristologic: omul drept, credincios, trebuie să 
sufere. 

De asemenea, Ieronim vorbeşte despre singurătatea o- 
mului curajos şi drept, făcând din Ieremia, azvârlit în rezer¬ 
vorul cu mâl, un model străvechi al călugărului creştin (De¬ 
spre Evanghelia după Luca 16,19-31 ) ,>3 . 

„Pe Ieremia, care-i mustra cu asprime, l-au aruncat 
într-o groapă cu noroi. Dar, mai presus de toţi, chiar şi Mân¬ 
tuitorului nostru I-au făcut ceea ce au făcut tuturor pro¬ 
orocilor, numai că El a pătimit acele defăimări mai bine, 
fiindcă era Domnul proorocilor: şi El a fost biciuit, răstignit 
şi părăsit de iudei (Matei 20,18-19), mai bine-zis de învăţă¬ 
torii iudeilor şi de conducătorii poporului” . 

7: Iar Ebed-Melec, Etiopianul (care era acum 
printre oamenii de casă ai regelui), a auzit ca l-a P^ P e 
Ieremia în groapă. Cum regele se afla la poarta lui e- 
niamin, 

* • 


1 BBVA, p. 1014 

2 Sf. Vasile cel Mare, Omilii la Psalmi , VI, 3 

’ SEP 6/1, p. 534 . 

Origen, Omilii la Cartea Proorocului Ieremia, XV, 2 

Printre oamenii de casă ai regelui', „dregător din tag¬ 
ma eunucilor, oameni de încredere şi foarte influenţi la cur¬ 
ţile regale ale Orientului” 1 . 

8: s-a dus Ia el şi i-a grăit regelui, zicând: 

9: „Rău ai făcut în ce-ai făcut, să-l omori pe 
omul acesta cu foamea; ca-n cetate nu se mai găseşte 
pâine”. 

10: Iar regele i-a poruncit lui Ebed-Melec, zicând: 
„Ia cu tine de aici treizeci de oameni şi scoate-l din groa¬ 
pă, ca să nu moară!”. 

De aici, e scos şi un argument împotriva celor care 
spun că sufletele sunt trimise în trup ca pedeapsă (teorie la 
care a marşat şi Origen): „Dacă trupul s-a dat sufletului o- 
mului ca pedeapsă, pentru ce a răsplătit Dumnezeu eunu¬ 
cului care l-a scos pe Ieremia din lac, spunând: Şi voi da 
sufletul tău ca aflat şi te voi scăpa de haldei 1 ? Căci trebuia 
mai degrabă să-l lase să moară, ca să-l cinstească, eliberân- 
du-l de legătura cu trupul ca de pedeapsă” 2 . 

11: Aşa că Ebed-Melec a luat oamenii şi au intrat 
în beciul casei regale şi au luat de acolo cârpe vechi şi 
funii vechi şi le-au aruncat la Ieremia în groapă. 

12: Şi i-a zis: „Pune-le pe astea la subsuori, dede¬ 
subtul funiilor!” Iar Ieremia a făcut aşa. 

13: Şi l-au tras cu funiile şi l-au scos din groapă. Şi 
a rămas Ieremia în curtea temniţei. 

14: Iar regele a trimis şi l-a chemat în casa lui Ase- 
lisel, care era în casa Domnului. Şi i-a zis regele: „Am să- 
ţi pun o întrebare, dar te rog să nu-mi ascunzi nimic!”. 

Aselisel: „nume inexistent în Versiunea Ebraică; în 
aceasta: l-a adus la cea de a treia intrare a Casei Domnu¬ 
lui ” 3 . 

SEP 6/1 vorbeşte despre „încăperea aselisP\ 


1 BBVA, p. 1014 

2 Sf. Chirii al Alexandriei, Comentariu la Evanghelia după Ioan , I 

3 BBVA, p. 1014 

15: Şi i-a zis Ieremia regelui: „Dacă-ţi spun, pot să 
ştiu că nu mă vei ucide? iar dacă-ţi voi da sfat, nu mă vei 
asculta”. 

16: Iar regele i s-a jurat, zicând: „Viu este Domnul 
Cel ce ne-a făcut sufletul acesta: Nu te voi ucide, nici nu 
te voi da în mâinile acestor oameni!” 

17: Şi i-a zis Ieremia: „Aşa grăieşte Domnul: Dacă 
într-adevăr te vei duce la căpeteniile regilor Babilonului, 
sufletul tău va trăi, cetatea aceasta nicicum nu va fi arsă 
cu foc, iar tu vei trăi, tu şi casa ta. 

18: Dar dacă nu te vei duce, această cetate va fi 
dată în mâna Caldeilor, ei o vor arde cu foc, iar tu nu vei 
scăpa”. 

19: Şi a zis regele către Ieremia: „Mă tem de Iudeii 
care s-au dat de partea Caldeilor, ca nu cumva să mă 
dea în mâinile lor şi să-şi bată joc de mine”. 

20: Iar Ieremia a zis: „In nici un chip nu te vor da. 
Ascultă cuvântul Domnului, pe care eu ţi-l grăiesc ţie: 
Mai bine-ţi va fi, iar sufletul tău va trăi. 

21: Dar dacă tu nu te vei duce, iată cuvântul pe 
care Domnul mi l-a arătat: 

22: lata, toate femeile care au rămas în casa re¬ 
gelui lui Iuda au fost duse la dregătorii regelui Babilonu¬ 
lui şi au zis: Prietenii tăi de-aproape te-au înşelat şi te 
vor stăpâni; piciorul ţi-l vor face să alunece şi să cadă şi 
ţi-au întors spatele. 

Prietenii tăi de-aproape: literal: bărbaţii tăi de pace . 
Stihurile par a fi desprinse dintr-un cântec popular” 1 . 

23: La Caldei le vor duce pe femeile tale şi-i vor 
duce pe copiii tăi, iar tu nu vei scăpa, căci vei fi luat 
chiar de mâna regelui Babilonului, iar cetatea aceasta va 
fi mistuită-n flăcări”. 

„Dar fiindcă nu l-a convins pe Sedechia, chiar zicând 
acestea, ci el a stăruit mai departe în păcat şi în călcare de 


1 BBVA, p. 1015 

lege după trei ani, Dumnezeu a predat oraşul în mâinile 
duşmanilor, arătând astfel şi iubirea Sa de oameni, şi nere¬ 
cunoştinţa aceluia . 

24: Şi i-a zis regele: „Nici un om să nu ştie ceva din 
cuvintele acestea, iar tu nu vei muri. 

25: Iar dacă dregătorii vor afla că ţi-am vorbit şi 
dacă vor veni la tine şi-ţi vor zice: «Spune-ne, ce ţi-a 
grăit regele? Nu ascunde de noi şi nu te vom ucide; hai, 
ce ţi-a spus regele?», 

26: tu le vei spune: - Cu smerenie m-am rugat în 
faţa ochilor regelui, ca să nu mă trimită îndărăt la casa 
lui Ionatan şi să mor acolo”. 

27: Atunci au venit toţi dregătorii la Ieremia şi 1- 
au întrebat; iar el le-a răspuns întocmai prin cuvintele 
acestea pe care i le poruncise regele. Iar ei au tăcut, căci 
cuvântul Domnului n-a fost auzit. 

28: Şi a rămas Ieremia în curtea temniţei până la 
vremea când Ierusalimul a fost luat... 

„Ieremia a fost azvârlit într-un puţ ce s-a dovedit folo¬ 
sitor, dar, deşi răsplata era mare, n-a ţinut să rămână în el. 
Dar noi, a căror viaţă pe pământ e amestecată cu tot felul de 
rele, ne rugăm să ni se mai îngăduie să rămânem aici, căci 
nu simţim cum ne înăbuşim. Dă-ne, Doamne, să ne dăm sea¬ 
ma de locul ce ne ţine prizonieri în el”! 2 . 

„Pe acest Ieremia, care a fost sfânt încă din pântecele 
maicii sale (1,5), căpeteniile l-au luat şi l-au aruncat într-un 
puţ. Sfinţit a rămas proorocul în nămolul acestuia. Căci cu¬ 
rată era inima sa chiar şi în glod. Temeţi-vă, fraţilor! Căci 
iată spălat este astăzi noroiul vostru ascuns şi întinăciunea 
păcatelor voastre 3 . Nu vă mai întoarceţi în glodul vostru! 
Căci nu e decât o singură baie ce curăţă trupurile voastre” 4 . 


' Sf Joan Gură de Aur, Omilii la statui , XIX, 3 
] Sf Effem Şirul, Imnele Raiului , XIV, 3 
* Se face legătura cu catehumenii care urmează a se boteza. 
4 Sf Effem Şirul, Imnele Arătării, VIII, 10 

CAPITOLUL 39 ‘ — Căderea Ierusalimului 

1: Şi a fost că în cel de al nouălea an al lui Sede- 
chia, regele lui Iuda, a venit Nabucodonosor, regele Ba- 
bilonului, şi toată oastea lui împotriva Ierusalimului şi I- 
au împresurat. 

2: Iar în cel de al unsprezecelea an al lui Sedechia, 
în luna a patra, în cea de a noua zi a lunii, cetatea a fost 
spartă. 

Timpul indicat aici: lunile iunie-iulie ale anului 587 î. 
Hr. 

3: Şi toate căpeteniile regelui Babilonului au intrat 
şi s-au aşezat la poarta Mijlocului: Nergar-Şareţer, Sam- 
gar-Nebu, Sarsehim, Nergal-Sareţer şi toate celelalte că¬ 
petenii ale regelui Babilonului. 

,ySarsehim: Textul Masoretic precizează: căpetenia 
eunucilor. ♦ Nergal-Sareţer: Textul Masoretic precizează: 
marele mag. De altfel, toate aceste nume, ca şi grafia lor 
(variabilă de la o versiune la alta) rămân încă o problemă 
pentru filologi” 1 2 . 

4: Când Sedechia, regele lui Iuda, şi toţi oamenii 
de oaste i-au văzut, au fugit şi au ieşit noaptea din cetate 
prin grădina regelui, pe poarta dintre cele două ziduri, şi 
au apucat pe calea şesului. 

„Versetele 4-13, text lacunar în Septuaginta ; preluat 
din Textul Masoretic; de fapt, o reluare a istorisirii din IV 
Regi 25, 4-12” 3 . 

5: Dar oştirea Caldeilor a alergat după ei şi l-a a- 
juns pe Sedechia în şesul Ierihonului, l-au prins şi l-au 
dus la Nabucodonosor, regele Babilonului, la Ribla, în 
ţara Iui Hamat, unde acesta a rostit judecată asupra lui. 


1 în Septuaginta , capitolul 46. 

2 BBVA, p. 1015 

3 BBVA, p. 1015 

6: Atunci regele Babilonului i-a înjunghiat pe fiii 
lui Sedechia în Ribla, înaintea ochilor lui, şi pe toţi dre¬ 
gătorii lui Iuda i-a înjunghiat regele Babilonului. 

7: Iar lui Sedechia i-a scos ochii şi l-a pus în cătuşe, 
ca să-l ducă la Babilon. 

8: Casa regelui şi casele poporului le-au ars Caldeii 
cu foc, iar zidurile Ierusalimului le-au dărâmat. 

9: Restul poporului, care rămăsese în cetate, pe fu¬ 
garii care trecuseră la el şi pe celălalt popor care mai ră¬ 
măsese, Nabuzaradan, căpetenia gărzii regelui, i-a dus 
robi în Babilon. 

10: Pe cei săraci din popor, care nu aveau nimic, 
Nabuzaradan, căpetenia gărzii, i-a lăsat în pământul lui 
Iuda şi tot atunci le-a dat viile şi ţarinile. 

11: Iar cu privire la Ieremia, Nabucodonosor, re¬ 
gele Babilonului, i-a dat lui Nabuzaradan, căpetenia găr¬ 
zii, porunca aceasta: 

12: „Ia-I şi să ai purtare de grijă pentru el; să nu-i 
faci nici un rău, ci să te porţi cu el aşa cum îţi va zice el”. 

13: Nabuzaradan, căpetenia gărzii, Nebuşazban, 
căpetenia eunucilor, Nergal-Şareţer, căpetenia vrăjitori¬ 
lor, şi toate căpeteniile regelui Babilonului. 

14: Şi au trimis şi l-au scos pe Ieremia din curtea 
închisorii, dându-l în seama lui Godolia, fiul lui Ahicam, 
fiul lui Şafan; şi l-au adus de a stat în mijlocul poporului. 

15: Şi s-a făcut cuvântul Domnului către Ieremia 
în curtea temniţei, zicând: 

16: „Du-te şi spune-i lui Ebed-Melec, Etiopianul: 
Aşa grăieşte Domnul, Dumnezeul lui Israel: Iată, Eu voi 
aduce cuvintele Mele asupra acestei cetăţi spre cele rele, 
iar nu spre cele bune. 

17: Dar pe tine te voi mântui în ziua aceea şi nu te 
voi da în mâna oamenilor de faţa cărora te temi. 

18: Că negreşit te voi mântui, şi de sabie nu vei că¬ 
dea; şi viaţa ţi-o vei afla, fiindcă tu ai nădăjduit în Mine, 
zice Domnul”. 

CAPITOLUL 40' —Ieremia în libertate 


1: Cuvântul care s-a făcut de la Domnul către Iere¬ 
mia, după ce Nabuzaradan, căpetenia gărzii, l-a lăsat să 
plece din Rama, după ce-1 luase legat în lanţuri în mij¬ 
locul robimii lui Iuda, al celor ce erau duşi în Babilon. 

Căpetenia gărzii : „literal: căpetenia bucătarilor (ma¬ 
rele pitar)” 2 , cum se va arăta şi în alt loc. 

A 

2: întâiul căpitan al gărzii l-a luat şi i-a zis: „Dom¬ 
nul Dumnezeul tău a grăit aceste rele asupra acestui loc; 

3: şi Domnul a făcut-o pentru că voi aţi păcătuit 
împotriva Lui şi de glasul Lui n-aţi ascultat 

4: Iată, te-am dezlegat din lanţurile în care-ţi erau 
mâinile. Dacă tu crezi că e bine să vii cu mine în Babilon, 
vino, iar eu îmi voi pune ochii asupra ta; 

5: iar dacă nu, du-te; întoarce-te Ia Godolia, fiul 
lui Ahicam, fiul lui Şafan, pe care regele Babilonului l-a 
numit guvernator peste ţara lui Iuda, şi locuieşte cu el în 
mijlocul poporului din ţara lui Iuda. Oriîncotro li se 
pare ochilor tăi că e bine să mergi, acolo să te duci”. Şi 
căpetenia gărzii i-a făcut daruri şi i-a dat drumul. 

Biblia 1982 are:... i-a dat merinde şi daruri şi l-a slo¬ 
bozit . 

„Dacă Babilonienii, măcar că erau barbari, cucerind 
Ierusalimul după legea războiului, au respectat virtutea lui 
Ieremia şi i-au dat din belşug toate cele de trebuinţă, şi anu¬ 
me nu numai cele pentru hrană, ci şi vasele din care este 
obicei să se servească cei ce mănâncă, cum nu vor respecta 
viaţa virtuoasă cei de acelaşi neam, care au cugetul curăţit 
din tinereţe de ceea ce e barbar, spre a înţelege cele bune, şi 
care râvnesc virtutea? Căci chiar dacă n-au putut să ia asu¬ 
pra lor îndeletnicirea nevoinţei pentru dobândirea acesteia 


' în Septmginta , capitolul 47. 
BBVA, p. 1016 

[virtuţii], din pricina slăbiciunii firii, dar cinstesc virtutea şi 
se minunează de cei ce se nevoiesc cu agonisirea ei” 1 . 

6: Iar el a venit la Godolia, în Miţpa, şi a locuit în 
mijlocul poporului său care rămăsese în ţară. 

„După ce toate fuseseră luate în stăpânire, ba chiar şi 
vasele şi odoarele Templului au fost jefuite de către regele 
Babilonului, Ieremia singur a fost eliberat de către duşman. 
El nu a avut parte de ocara robiei, ci a fost cinstit de către 
biruitori. Nabucodonosor nu i-a dat Iui Nebuzaradan nici o 
însărcinare deosebită în ceea ce ţine de Sfânta Sfintelor, în 
schimb i-a dat o poruncă precisă cu privire Ia soarta lui Ie¬ 
remia. Căci adevăratul Templu al lui Dumnezeu şi adevărata 
Sfântă a Sfintelor este acolo unde omul se afieroseşte pe si¬ 
ne Domnului, să petreacă în curăţie şî nestricăciune” 2 . 

7: Dar mai-marii oştilor de la câmp, ei şi oamenii 
lor, au auzit că regele Babilonului l-a numit pe Godolia 
guvernator ai ţării şi că i-a dat în seamă bărbaţi şi femei 
pe care acela nu-i strămutase în Babilon. 

Oamenii lor „= cei ce scăpaseră cu viaţă; cei lăsaţi să 
cultive pământul” 3 4 . 

8: Şi au venit la Godolia, în Miţpa, Ismael, fiul lui 
Netania, şi Iohanan, fiul lui Careea, şi Seraia, fiul lui 
Tanhumet, şi fiii lui Efai Netofitul şi Iaazania, fiul lui 
Maacat, ei şi oamenii lor. 

9: Iar Godolia li s-a jurat, lor şi oamenilor lor, zi¬ 
când: „Nu vă fie teamă de faţa slujitorilor Caldeilor; lo¬ 
cuiţi în ţară şi lucraţi pentru regele Babilonului şi va fl 
mai bine pentru voi. 

„Textul Masoretic: Nu vă temeţi să le slujiţi Caldeilor 

10: Iată, eu în faţa voastră locuiesc în Miţpa, ca să 
stau în faţa Caldeilor care vor să vină împotriva voastră; 


1 Nil Ascetul, Cuvânt ascetic, 17 

2 Fer. Ieronim, împotriva lui Io vin ian, I - apud VSP, p. 379 

3 BBVA,p. 1016 

4 BBVA, p. 1016 

voi adunaţi vin şi poame şi untdelemn şi puneţi-Ie în ca¬ 
sele voastre şi locuiţi în cetăţile peste care aţi pus stăpâ¬ 
nire”. 

11: Şi toţi Iudeii care erau în ţara Moabului, prin¬ 
tre fiii lui Amon, şi cei din Idumeea şi cei ce se aflau în 
toată ţara au auzit că regele Babilonului i-a lăsat lui Iuda 
o rămăşiţă şi că peste ea l-a numit pe Godolia, fiul lui 
Ahicam. 

12: Şi au venit la Godolia, în Miţpa, în ţara lui Iu¬ 
da, şi au adunat vin şi foarte multe poame şi untdelemn. 

13: Iar lohanan, fiul lui Careea, şi toţi mai-marii 
oştilor de la câmp au venit la Godolia în Miţpa 

14: şi i-au zis: „Ştii tu oare că Baalis, regele Amo- 
niţilor, l-a trimis pe Ismael, fiul lui Netania, ca să te uci¬ 
dă?”. Dar Godolia nu i-a crezut. 

15: Iar lohanan i-a spus lui Godolia în taină, la 
Miţpa: „Chiar acum mă voi duce şi-l voi izbi pe Ismael; 
dar nimeni să nu ştie, ca nu cumva el să te ucidă şi toţi 
Iudeii care s-au adunat la tine să se risipească şi rămă¬ 
şiţa lui Iuda să piară”. 

16: Dar Godolia i-a zis lui lohanan: „Nu face lu¬ 
crul acesta, că minciuni spui tu asupra lui Ismael!” 


CAPITOLUL 41 1 - Uciderea lui Godolia 

1: Şi a fost că-n luna a şaptea a venit Ismael, fiul 
lui Netania, fiul lui Elişama, din neam regesc, la Godolia, 
în Miţpa, şi cu el zece oameni, şi au stat împreună Ia 
masă. 

2: Iar Ismael s-a ridicat, şi cei zece oameni care e- 
rau cu el, şi l-au lovit pe Godolia, cel pe care regele Ba¬ 
bilonului îl numise guvernator peste ţară, 


1 în Septuaginta, capitolul 48. 

3: şi pe toţi Iudeii care erau cu ei în Miţpa şi pe toţi 
Caldeii care se aflau acolo. 

Caldeii, aşa cum adaugă Textul Masoretic, erau raz- 
boinici , un grup înarmat lăsat la dispoziţia lui Godolia. 

„într-adevăr, de ia Ozia, sub care a început [Isaia 1 ] să 
proorocească, până la Sedechia (39, 1-8), care a domnit ulti¬ 
mul şi care, după ce i s-au scos ochii, a fost dus la Babilon, 
au fost unsprezece regi, iar al doisprezecelea a fost Godolia, 
pe care regele Babilonului l-a rânduit dregător peste ţară şi 
pe care l-a omorât în timpul unui ospăţ Ismael, fiul Iui Ne- 
tania, ucigaş al rămăşiţei ţării sale” 2 . 

4: Şi a fost că în cea de a doua zi după ce el îl lovise 
pe Godolia - şi nimeni nu ştia - 

5: au venit nişte bărbaţi din Sichem, Şilo şi Sama- 
ria, optzeci de oameni cu bărbile rase şi cu hainele sfâşi¬ 
ate, bătându-şi pieptul şi având în pumni mană şi tămâie 
aromată pe care să le aducă jertfa în casa Domnului. 

Ţinuta celor optzeci era una de doliu, dar şi de peni¬ 
tenţă, în vechiul Israel. 

6: Şi Ismael a ieşit în întâmpinarea lor; iar ei 
mergeau şi plângeau. Iar el le-a zis: „Veniţi înlăuntru, la 
Godolia!” 

7: Şi a fost că atunci când ei intraseră în mijlocul 
cetăţii, el i-a înjunghiat şi i-a aruncat într-o fântână. 

8: Se aflau însă acolo, între ei, zece oameni, care i- 
au zis lui Ismael: „Pe noi să nu ne omori, că noi avem 
comori în ţarina, grâu şi orz, miere şi untdelemn!”. Aşa 
că el a trecut peste ei şi nu i-a înjunghiat în mijlocul 
fraţilor lor. 

9: Iar fântâna în care Ismael i-a aruncat pe toţi cei 
pe care-i lovise este o fântână mare, pe care regele Asa o 


1 Evenimentele desăvârşite în vremea Iui Ieremia, când a fost întobit 
Ierusalimul, sunt puse în legătură cu capitolul 6 din cartea Isaia, acela 
fiind văzut ca o prevestire. 

2 Fericitul Ieronim, Epistole /, XVIII A, 10 

făcuse de frica lui Baeşa, regele lui Israel* * 
umplut-o Ismael cu oameni ucişi. 4 

10: Şi Ismael a dus cu de-a sila tot poporul care 
rămăsese în Mifpa, şi pe fiicele regelui, p e care căcete • 
gărzii le lăsase în seama lui Godolia, fiul lui Ahicam* 
a dus dincolo, la fiii Iui Amon. ’ ^ S ' 

11: Iar când Iohanan, fiul lui Careea, şi toţi căpi¬ 
tanii de oaste care erau cu el au auzit de toate faptele ce¬ 
le rele pe care le făcuse Ismael, 

12: şi-au adunat toată oastea şi au mers să se răz¬ 
boiască împotriva lui; şi l-au aflat în apropiere de Apa 
cea mare a Gabaonului. 

13: Şi a fost că atunci când tot poporul care era cu 
Ismael l-a văzut pe Iohanan şi pe căpitanii oştirii care e- 
rau cu el, 

14: toţi s-au întors la Iohanan. 

15: Dar Ismael a scăpat cu opt oameni şi s-a dus la 
fiii lui Amon. 

16: Iar Iohanan, fiul lui Careea, — şi toţi mai-marii 
oastei care erau cu el — a luat toată rămăşiţa poporului 
pe care o adusese înapoi de la Ismael, bărbaţi tari la răz¬ 
boi, şi pe femei şi alte bunuri şi pe eunuci, pe cei ce scă¬ 
paseră din Gabaon; 

17: aceştia au plecat şi s-au aşezat în ţinutul Chim- 
ham, lângă Betleem, pentru ca de acolo să plece în Egipt, 
de teama Caldeilor; 

18: fiindcă se temeau de ei din pricină că Ismael îl • 
ucisese pe Godolia, cel pe care regele Babilonului îl puse¬ 
se guvernator al ţării. 


CAPITOLUL 42 1 - Fuga în Egipt 


1 în Septuaginta, capitolul 49. 

1: Atunci toate căpeteniile oştirii şi Iohanan şi Aza- 
ria, fiul lui Hoşaia, şi-ntregul popor, de la mic la mare, 
au venit la profetul Ieremia 

2: şi i-au zis: „Să cadă dar smerita noastră rugă 
înaintea feţei tale şi roagă-te tu Domnului Dumnezeului 
tău pentru cei ce au rămas; că puţini am rămas din cei 
mulţi, aşa cum înşişi ochii tăi ne văd. 

3: Şi să ne spună nouă Domnul Dumnezeul tău 
calea pe care să mergem şi lucrul pe care să-l facem”. 

4: Şi Ieremia le-a zis: „Am auzit. Iată, mă voi ruga 
pentru voi către Domnul Dumnezeul nostru, după spusa 
voastră; şi va fi ca orice cuvânt cu care va răspunde 
Domnul Dumnezeu vi-1 voi spune, şi n-am să vă ascund 
nimic”. 

„Ieremia îşi asumă rolul marilor profeţi, de talia lui 
Moise, de mijlocitori şi purtători de cuvânt între oameni şi 
Dumnezeu” 1 . 

5: Iar ei i-au zis lui Ieremia: „Fie Domnul între noi 
spre dreaptă şi credincioasă mărturie dacă noi nu vom 
face întocmai după fiece cuvânt pe care Domnul ni-1 va 
trimite. 

6: Şi, ori că va fi bine, ori că va fi rău, noi vom as¬ 
culta de glasul Domnului Dumnezeului nostru la Care te 
trimitem, ca să ne fie mai bine pentru aceea că am ascul¬ 
tat de glasul Domnului Dumnezeului nostru”. 

7: Şi a fost că după zece zile s-a făcut cuvântul 
Domnului către Ieremia. 

8: Iar el i-a chemat pe Iohanan şi căpeteniile oştirii 
şi poporul întreg, de Ia mic la mare, 

9: şi le-a zis: „Aşa grăit-a Domnul: 

10: Dacă voi într-adevăr locuiţi în ţara aceasta, Eu 
vă voi zidi şi nu vă voi dărâma, Eu vă voi sădi şi nu vă 
voi smulge, fiindcă am pus capăt nenorocirilor pe care 
le-am adus asupra voastră. 

1 BBVA, p. 1017 

11: Să nu vă temeţi de regele Babilotiului de 
voi vă înspăimântaţi, zice Domnul, căci Eu sunt C u voT 
ca să vă scap şi să vă mântuiesc din mâna lui. ’ 

Iată că Domnul arată nu numai conducerea şi omni¬ 
prezenţa Sa, dar şi puterea şi binefacerea omniprezenţei Sa¬ 
le. Căci omniprezenţa divinităţii are în sine această putere de 
a le salva pe toate pe care le cuprinde” 1 . 

12: Şi milă vă voi dărui şi Mă voi îndura de voi: în 
ţara voastră vă voi reaşeza. 

13: Şi dacă veţi zice: «Nu vom locui în ţara aceas¬ 
ta, ca să nu auzim glasul Domnului, 

14: fiindcă vrem să ne ducem în ţara Egiptului, 
unde război nu vom vedea şi glas de trâmbiţă nu vom 
auzi şi de pâine nu vom flămânzi, şi acolo vom locui!», 

15: auziţi atunci cuvântul Domnului, că aşa grăit-a 
Domnul: 

16: Dacă voi vă veţi întoarce faţa spre Egipt şi vă 
veţi duce să locuiţi acolo, atunci va fi că sabia de care vă 
temeţi vă va afla în ţara Egiptului, iar foametea de care 
vorbiţi vă va apuca de dinapoia voastră în Egipt, şi acolo 
veţi muri. 

17: Şi toţi oamenii şi toţi cei de neam străin care şi- 
au întors faţa spre Egipt ca să locuiască acolo, acolo vor 
fl mistuiţi de sabie şi de foamete; şi nimeni nu va fi care 
să-i scape din relele pe care Eu le aduc asupră-le. 

18: Că aşa grăit-a Domnul: Aşa cum mania Mea a 
căzut peste cei ce locuiau în Ierusalim, tot astfel va cădea 
mânia Mea asupra voastră dacă veţi intra în Egipt; şi 
veţi fl o-ntindere pustie, sub stăpânirea altora, şi blestem 
şi ocară; iar locul acesta nu-1 mai veţi vedea. 

19: Zis-a Domnul despre voi, rămăşiţa lui Iuda: 
Nu intraţi în Egipt! Şi acum, cunoaşteţi cu tot dinadinsul 
20: că rău le-aţi făcut inimilor voastre trimiţându- 
mă pe mine, zicând: — «Roagă-te tu Domnului pentru noi, 


1 Salvianus, Despre guvernarea lui Dumnezeu^ II, 2 

iar noi vom face întocmai după tot ceea ce-ţi va spune ţie 
Domnul!», 

21: şi n-aţi ascultat de glasul Domnului, cu care £1 
m-a trimis la voi. 

22: Şi acum, de sabie şi de foame veţi pieri în locul 
în care va e pofta să vă duceţi, ca să locuiţi acolo”. 

„Egipt numesc Părinţii voia trupească ce ne apleacă 
spre odihna trupească şi învaţă mintea să caute dulceaţa 
patimilor. Iar asirieni, gândurile pătimaşe, care turbură şi 
zăpăcesc mintea şi o umplu de idoli necuraţi şi o duc cu sila 
şi fără să vrea la lucrarea patimilor. Dacă se predă deci cine¬ 
va pe sine de bunăvoie dulcii pătimiri a trupului [Egiptului], 
e dus cu sila şi fără să vrea la asirieni, ca să robească lui Na- 
bucodonosor. Aceasta ştiind-o proorocul, se plângea şi zi¬ 
cea: Nu vă coborâţi în Egipt (v. 19). Ce faceţi, nenoroci¬ 
ţilor? Smeriţi-vă puţin! Plecaţi umărul vostru şi lucraţi pen¬ 
tru împăratul Babilonului şi şedeţi în pământul părinţilor 
voştri. Şi iarăşi îi trezeşte, zicând: Nu vă temeţi de faţa lui, 
căci cu noi este Dumnezeul nostru, ca să ne scoată pe noi 
din mâinile lui (v. 11). Apoi prezice şi necazul ce va veni 
peste ei, de nu vor asculta de Dumnezeu: De veţi intra în 
Egipt , veţi fi în loc neumblat şi robiţi şi spre blestem şi 
osândă (v. 16). Dar aceia îi răspund: nu vom şedea în 
pământul acesta, ci vom intra în Egipt şi nu vom vedea răz¬ 
boi şi nu vom auzi glas de trâmbiţă şi nu vom flămânzi de 
pâine (w. 13-14). Au coborât deci în Egipt şi s-au robit de 
bunăvoie lui Faraon, apoi au fost duşi cu sila la Asirieni şi s- 
au robit fără să vrea. 

Priviţi cu mintea voastră la cele spuse. înainte de a 
pune cineva în lucrare patima lui [de a coborî în Egipt — n. 
n J» chiar de vor porni gândurile la luptă împotriva lui [în¬ 
chipuite prin asirieni - n. n.], este încă în cetatea lui, este 
încă liber şi are şi pe Dumnezeu ca ajutor. Deci de se va 
smeri lui Dumnezeu şi va purta jugul necazului şi al în¬ 
cercării cu mulţumire, şi va lupta puţin, ajutorul lui Dum¬ 
nezeu îl va scăpa pe el. dar de va fugi de osteneală şi va 

coborî Ia dulcea pătimire a trupului, va fi dus de silă şi de 
nevoie în pământul asirienilor şi va robi acela fără să vrea” 1 . 


CAPITOLUL 43 2 — Fuga în Egipt ( continuare ). Ie- 
remia prevesteşte cucerirea Egiptului de către Nabucodo- 
nosor\ 


1: Şi a fost că după ce Ieremia a încetat să-i gră¬ 
iască poporului toate cuvintele Domnului, cele cu care 
Domnul îl trimisese pe el la ei — chiar toate cuvintele 
acestea 

2: a vorbit Azaria, fiul Iui Hoşaia, şi Iohanan, fiul 
lui Careea, şi toţi oamenii care-i grăiseră lui Ieremia, zi¬ 
când: „Minciuni! Nu Domnul te-a trimis Ia noi să ne 
spui: - Nu intraţi în Egipt ca să locuiţi acolo!, 

3: ci Baruh, fiul lui Neria, el te aţâţă împotriva 
noastră, ca să ne dai în mâinile Caldeilor, să ne omoare, 
ori să fim duşi ca robi în Babilon!” 

4: Aşa că Iohanan şi toate căpeteniile oştirii n-au 
ascultat de glasul Domnului, să rămână în ţara lui Iuda, 

5: ci el, Iohanan, şi toate căpeteniile oştirii, i-au 
luat pe cei rămaşi ai lui Iuda, care se întorseseră să lo¬ 
cuiască în ţară, 

6: pe bărbaţii cei tari şi femeile şi celelalte bunuri 
şi pe fiicele regelui şi sufletele pe care Nabuzaradan le 
lăsase cu Godolia, fiul lui Ahicam, şi pe Ieremia profetul 
şi pe Baruh, fiul lui Neria, 

7: şi au venit în Egipt, fiindcă ei n-au ascultat de 
glasul Domnului; şi au intrat în Tahpanhes. 

8: Şi s-a făcut cuvântul Domnului către Ieremia în 
Tahpanhes, zicând: 


1 Ava Dorotei, Felurite învâţâturi t XIII, 5-6 

2 în Septuaginta , capitolul 50. 

9: „Ia-ţi nişte pietre mari şi ascunde-Ie la intrare, 
la poarta casei din Tahpanhes a lui Faraon, în văzul băr¬ 
baţilor lui Iuda. 

10: Şi vei zice: Aşa grăit-a Domnul: Iată, Eu voi 
trimite şi-l voi aduce pe Nabucodonosor, regele Babilo- 
nului, iar el îşi va aşeza tronul deasupra acestor pietre pe 
care le-ai ascuns, şi arme va ridica peste ele. 

11: Şi va veni şi va lovi ţara Egiptului: Cine e pen¬ 
tru moarte, la moarte! Cine e pentru robie, la robie! Ci¬ 
ne e pentru sabie, la sabie! 

„Năvala lui Nabucodonosor s-a petrecut în 568-567 şi 
a avut un caracter temporar, ca o vijelie devastatoare” 1 . 

12: Şi foc va aprinde în casele dumnezeilor lor şi le 
va arde şi-i va duce [pe dumnezei] în robie; şi va purica 
ţara Egiptului aşa cum îşi purică ciobanul straiul, după 
care va ieşi cu pace. 

13: Şi va zdrobi stâlpii templului Soarelui de la 
On, iar capiştile le va arde cu foc 9 ’. 

„Theodoret aminteşte că oraşul avea două denumiri: 
On şi Heliopolis, adică Oraşul Soarelui , şi că Nabucodono¬ 
sor e numit servitor al lui Dumnezeii nu pentru că i-ar fi 
credincios Iui Dumnezeu, ci în calitate de simplă creatură a 
Iui Dumnezeu (Despre Ieremia 8,43). 

Effem Şirul vede în distrugerea obeliscurilor de Ia in¬ 
trarea în Heliopolis, deasupra cărora se aflau idoli terio- 
morfi, o prefigurare a venirii lui Hristos, care va aboli idola¬ 
tria, inclusiv idolatria egiptenilor (Comentariu la Ieremia 
43,13 )” 2 . 

„De aici, putem recunoaşte că toate neamurile care 
sunt culcate Ia pământ şi-au primit judecata lui Dumnezeu, 
fiindcă de fapt, precum am amintit adesea, ele sunt zdrobite 
din cauza păcatului. Deci ceea ce se petrece în acest sens nu 


1 BBVA, p. 1018 

2 SEP 6/1, p. 544 

trebuie atribuit Iui Dumnezeu, ci păcatelor, fiindcă de orice 
faptă este drept să răspundă făptaşul” 1 . 


CAPITOLUL 44 2 —Ieremia şi Evreii din Egipt 

1: Cuvântul care s-a făcut către Ieremia pentru 
toţi Iudeii care locuiau în ţara Egiptului şi pentru cei ce 
se aşezaseră în Migdol, în Tahpanhes, în Nof şi în ţara 
Pat ros: 

2: „Aşa grăit-a Domnul, Dumnezeul lui Israel: Voi 
aţi văzut toate relele pe care Eu le-am adus asupra Ieru¬ 
salimului şi asupra cetăţilor Iui Iuda; şi, iată, ele sunt 
pustii, fără locuitori, 

3: din pricina răutăţilor lor, pe care ei le-au făcut 
pentru ca să Mă întărâte, mergând să ardă tămâie unor 
dumnezei străini, pe care nici ei şi nici părinţii lor nu i- 
au cunoscut. 

„O dată mai mult, idolatria este refrenul mustră¬ 
rilor pe care Domnul Ie adresează poporului Său” 3 . 

4: Dar Eu vi i-am trimis pe servii Mei, profeţii, dis- 
de-dimineaţă, zicând: — Nu faceţi fapta aceasta spurcată, 
pe care Eu am urât-o! 

5: Şi nu M-au ascultat, şi auzul nu şi l-au plecat, ca 
să se întoarcă de la răutăţile lor, aşa încât să nu mai 
jertfească tămâie la dumnezei străini. 

6: Astfel mânia Mea şi urgia Mea au căzut şi s-au 
aprins în porţile lui Iuda şi pe uliţele Ierusalimului; iar 
acestea au devenit o-ntindere pustie, de necălcat, aşa 
cum sunt în ziua de azi. 

7: Şi acum, aşa grăit-a Domnul Atotţiitorul: De ce 
faceţi voi astfel de răutăţi împotriva sufletelor voastre?: 


1 Salvianus, Despre guvernarea lui Dumnezeu , VII, 13 

în Septuaginta> capitolul 51,1-30. 

3 BBVA, p. 1019 

să fie tăiaţi dintre voi om şi femeie, prunc şi sugar din 
mijlocul lui Iuda, aşa ca nimeni dintre voi să nu rămână, 

„Dispariţia totală (fără nici un fel de rămăşiţă regene¬ 
ratoare) este ultima consecinţă a divorţului dintre Israel şi 
Dumnezeul său” 1 . 

8: să Mă întărâtaţi cu faptele mâinilor voastre ar¬ 
zând tămâie unor dumnezei străini în ţara Egiptului în 
care aţi intrat s-o locuiţi, aşa ca să puteţi fi cu totul re¬ 
tezaţi şi să deveniţi blestem şi ocară printre toate nea¬ 
murile pământului? 

9: Uitat-aţi oare păcatele părinţilor voştri şi pe ale 
regilor lui Iuda şi pe ale dregătorilor voştri şi pe ale fe¬ 
meilor voastre, pe care le-au săvârşit în ţara lui Iuda şi 
pe uliţele Ierusalimului? 

„Generaţiile lui Israel sunt solidare între ele, alcătu¬ 
ind, în fapt, una singură” 2 . 

10: Ele n-au încetat nici în ziua de azi, iar ei nu s- 
au ţinut de poruncile Mele pe care Eu le-am rânduit în 
faţa părinţilor lor. 

11: De aceea, aşa grăieşte Domnul: Iată, Eu îmi 
întorc faţa împotriva voastră, 

12: ca să nimicesc toată rămăşiţa ce se află în 
Egipt; şi vor cădea de sabie şi de foamete şi se vor sfârşi 
de la mic pân-la mare şi vor fi spre ocară, pieire şi bles¬ 
tem. 

13: Pe cei ce locuiesc în ţara Egiptului îi voi cerceta 
aşa cum am cercetat Ierusalimul: cu sabie şi cu foamete 
şi cu moarte; 

14: şi nimeni nu va scăpa din cei rămaşi ai lui Iu¬ 
da, cei care s-au aşezat în ţara Egiptului spre a se în¬ 
toarce în ţara lui Iuda în care cu inima lor nădăjduiesc 
să se întoarcă; nu se vor întoarce, în afară de cei ce sca¬ 
pă”. 


1 BBVA, p. 1019 

2 BBVA, p. 1019 

15: Atunci toţi bărbaţii care ştiau că femeile | 0 
jertfesc tămâie altor dumnezei, precum şi toat femeile 
şi-ntregul popor care locuia în ţara Egiptului, în Patros* 
i-au răspuns lui Ieremia, zicând: 

16: „Cât despre cuvântul pe care tu ni l-ai grăit în 
numele Domnului, noi nu te vom asculta* 

17: Fiindcă noi vom face negreşit tot cuvântul care 
va ieşi din gura noastră: să ardem tămâie pentru regina 
cerului şi să-i turnăm libaţii, aşa cum am făcut noi şi 
părinţii noştri şi regii noştri şi dregătorii noştri în cetă¬ 
ţile lui luda şi pe uliţele Ierusalimului, şi am fost sătui de 
pâine şi ne-a fost bine şi rele n-am văzut. 

„Tot cuvântul care va ieşi din gura noastră: angaja¬ 
ment solemn, cu valoarea unui vot. ♦ regina cerului: Astarte 
(Iştar), zeiţa amorului şi a fertilităţii în mitologia babilonică, 
în unele cazuri, numele ei era asociat cu expresia oştile 
cerului (vezi 7, 18). Se pare că numele regina cerului (total 
nepotrivit pentru atributele şi funcţia zeiţei mesopotame) 
decurgea din asocierea ei cu steaua Venus (deşi, spre nedu¬ 
merirea filologilor, aceasta era percepută în Palestina ca fi¬ 
ind de genul masculin). Cert este că [Iştar] avea un cult 
ispititor şi foarte răspândit” 1 . 

18: Dar de când am încetat sa ardem tămâie pen¬ 
tru regina cerului, rătăcim dintr-un loc în altul şi ne 
sfârşim de sabie şi de foame. 

19: Şi dacă am ars tămâie pentru regina cerului şi 
i-am turnat libaţii, crezi că fără bărbaţii noştri i-am fă¬ 
cut turte şi i-am turnat libaţii?”. 

20: Atunci Ieremia a răspuns întregului popor, 
bărbaţilor tari şi femeilor şi întregului popor care-i răs¬ 
punsese întorcându-i vorba, zicând: 

21: „Credeţi voi că Domnul nu Şi-a adus aminte de 
tămâia pe care o ardeaţi în cetăţile lui Iuda şi pe uliţele 


1 BBVA, p. 1019 

Ierusalimului, voi şi părinţii voştri şi dregătorii voştri şi 
tot poporul ţării? credeţi că ea nu s-a suit la inima Lui? 

Cartea, însă, nu vizează doar regatul lui Iuda de a- 
tunci, ci astfel de pedepse s-au repetat în istorie, de câte ori 
oamenii s-au predat păcatului: „De aceea s-a făcut aşadar ca 
o mare parte a lumii romane să devină pustietate, spaimă şi 
blestem” 5 . 

22: Dar Domnul nu v-a mai putut suferi din pri¬ 
cina răutăţii faptelor voastre şi din pricina urâciunilor 
pe care le-aţi făcut; aşa se face că ţara voastră a devenit 
o-ntindere pustie şi de necălcat, un blestem a devenit, aşa 
cum este astăzi; 

23: da, din pricina acelora pentru care voi ardeţi 
tămâie şi din pricina faptelor cu care aţi păcătuit împo¬ 
triva Domnului, şi pentru că glasul Domnului nu l-aţi au¬ 
zit şi-ntru poruncile Lui şi-n legea Lui şi-n mărturiile 
Lui n-aţi umblat, de aceea v-au apucat relele acestea!”. 

„Dumnezeu nu judecă după aparenţe (jertfele rituale), 
ci după esenţe (Divinitatea căreia Ii sunt aduse jertfele şi 
identitatea morală a celor ce le aduc)” 1 2 . 

„Proorocii de Dumnezeu inspiraţi au vestit dinainte 
cele ce aveau să li se întâmple iudeilor, astfel încât ei să nu 
poată pune nimic dintre acestea pe seama idolilor, ci să le fie 
cunoscut că atât pedeapsa, cât şi binecuvântarea vin întot¬ 
deauna de la Domnul; pedeapsa pentru păcatele lor, iar bine¬ 
cuvântarea pentru iubirea şi milostivirea lui Dumnezeu” 3 . 

24: Şi a zis Ieremia către popor şi către femei: 
„Auziţi glasul Domnului! 

25: Aşa grăit-a Domnul, Dumnezeul Iui Israel: Voi, 
femeilor, voi cu gura voastră aţi vorbit şi voi cu mâinile 
voastre aţi împlinit, zicând: «Noi negreşit ne vom ţine fa- 


1 Salvianus, Despre guvernarea lui Dumnezeu, VI, 8 

2 BBVA, pp. 1019-1020 

Sf. loan Gură de Aur, împotriva creştinilor iudaizanţi , V - apnd 
VSP, p. 384 


268 



găduinţa pe care am fagăduit-o, să ardem tămâie n* ^ 
regina cerului şi să-i turnăm libaţii!», V 0 i p e ^ ™ 
gul v-aţi ţinut făgăduinţele şi, într-adevăr, le-aţi înde p r H- 
nit p 

26: De aceea, auziţi glasul Domnului, voi, întregul 
Iuda care locuieşte în ţara Egiptului: Iată, juratu-M-am 
pe numele Meu cel mare - zice Domnul numele Meu 
nu va mai fi în gura nici unui Iudeu să zică: «Viu este 
Domnul!» în toată ţara Egiptului. 

27: Că Eu am vegheat asupra lor pentru ca să le 
fac rău, iar nu să le fac bine; şi toţi Iudeii care locuiesc în 
ţara Egiptului vor pieri de sabie şi de foamete, până ce 
vor fi pe de-a-ntregul mistuiţi. 

28: Iar cei ce scapă de sabie, puţini la număr, se 
vor întoarce în ţara lui Iuda; iar rămăşiţa Iui Iuda, cei 
care au stăruit să locuiască în ţara Egiptului, vor cunoaş¬ 
te al cui cuvânt va rămâne: (al Meu, sau al lor]. 

29: Şi acesta va fi pentru voi un semn: Vă voi bân¬ 
tui cu rele. 

30: Aşa grăit-a Domnul: Iată, Eu îl voi da pe Fara¬ 
onul Hofra, regele Egiptului, în mâinile vrăjmaşului său 
şi în mâinile celor ce caută să-i i-a viaţa, aşa cum l-am 
dat pe Sedechia, regele lui Iuda, în mâinile Iui Nabuco- 
donosor, regele Babilonului, vrăjmaşul său care căuta 
să-i ia viaţa”. 

„După Herodot, Hofra a murit de ştreang, după ce^fu- 
sese trădat de curteanul Amasis, care i-a şi urmat Ia tron” . 


CAPITOLUL 45 1 2 - Ieremia îl mustră pe Baruh 

1: Cuvântul pe care Ieremia profetul l-a grăit către 
Baruh, fiul Iui Neria, când el a scris cuvintele acestea în 

1 BBVA, p. 1020 

2 în Septuaginta , capitolul 51,31 -35. 

carte din gura lui Ieremia, în cel de al patrulea an al lui 
Ioîachim, fiul lui Iosia, regele lui Iuda. 

2: ,Aşa grait-a Domnul despre tine, Baruh: 

3: Fiindcă tu ai zis: «Vai mie, vai mie!, că Domnul 
i-a adăugat ostenelii mele durere; în suspine adorm, 
odihnă n-am aflat!», 

4: tu îi vei grăi astfel: Aşa grăieşte Domnul: Iată, 
pe cei ce i-am zidit îi voi dărâma; pe cei ce i-am sădit îi 


voi smulge. 

„Textul Masoretic abstractizează: Ceea ce am zidit 
voi dărâma; ceea ce am sădit voi smulge . Textul Septuagin - 
tei întâmpină teologia persoanei” 1 . 

5: Iar tu, tu cauţi pentru tine lucruri mari? Nu că¬ 
uta! Că, iată, Eu aduc rele peste tot trupul — zice Domnul 
-, dar Eu îţi voi da ţie viaţa ca pe o pradă în fiece loc un¬ 
de te vei duce”. 

„ Viaţa ca pradă (expresie folosită, cu un înţeles mai 
limpede, şi în 21, 9): după ce omul a pierdut tot ce avea, da- 
că-i rămâne viaţa - fie şi pândită de semenii prădători ea 
este bunul său cel mai de preţ (fiindcă oricând poate inter¬ 
veni minunea)” 2 . 


CAPITOLUL 46 3 - Profeţie împotriva Egiptului 

1: Cuvântul Domnului care a fost către Ieremia 
profetul, cu privire la neamuri. 


1 BBVA, p. 1020 

2 BBVA, p. 1020 

3 în Septuaginta , capitolul 26. Aici, o precizare în BBVA: „Profeţiile 
asupra neamurilor şi-au păstrat în Septuaginta locul lor original, în 
urma introducerii din capitolul 25. Versiunea Ebraică însă le-a stră¬ 
mutat către sfârşitul cărţii, adică în capitolele 46-51, socotindu-se că 
prezenţa lor în prima parte încarcă paginile cu prea multe texte de 
aceeaşi factură stilistică. Vechile versiuni româneşti au preluat această 
intervenţie; cea de faţă face la fel, dar trimiţând la textele corespunză¬ 
toare din Septuaginta , pentru eventuale confruntări”. 

2: Asupra Egiptului, împotriva oştirii Faraonului 
Neco, regele Egiptului, ce se afla în Carchemiş, lângă râ¬ 
ul Eufrat, şi pe care Nabucodonosor, regele Babilonului, 
a zdrobit-o în cel de al patrulea an al domniei Iui Ioia- 
chim, regele lui Iuda. 

„Ioiachim a domnit între 609 şi 598. Bătălia de la 
Carchemiş, prin care BabiIonul cucerea supremaţia asupra 
întregului actual Orient Mijlociu, a avut loc în anul 605” 1 . 

3: „Prindeţi arme şi scuturi şi alergaţi la luptă! 

4: Inşeuaţi-vă caii! Voi, călăreţi, urcaţi-vă în şei şi 
staţi gata sub coifurile voastre; înclinaţi în faţă lăncile, 
puneţi-vă platoşele! 

5: De ce oare le e teamă şi se feresc înapoi? Cei tari 
ai lor vor fi tăiaţi, cu fuga au fugit şi-mpresuraţi fiind ei 
nu s-au mai întors, zice Domnul. 

6: Cel sprinten să nu fugă, cel tare să nu scape! 
Spre nord, la Eufrat, ei au slăbit, ei au căzut 

7: Cine-i acesta, oare, cel ce ca un râu se urcă şi ca 
pâraiele ce-şi învolbură apa? 

Mai explicit, textul ebraic vorbeşte aici despre Nil, a 
cărui traducere este, însă, râu. 

8: Apele Egiptului ca un râu se vor sui; iar el a zis: 
mă voi urca s-acopăr tot pământul şi să-i afund pe cei ce- 
1 locuiesc! 

Al 

9: încălecaţi pe cai! Gătiţi carele de luptă! Ieşiţi, 
voi, războinici ai Etiopienilor; şi voi, Libieni înarmaţi cu 
scuturi; şi voi, Lidienilor, încălecaţi, întindeţi-vă arcul! 

10: Ziua aceea îi va fi Domnului Dumnezeului nos¬ 
tru zi de răzbunare asupra vrăjmaşilor Săi: Sabia Dom¬ 
nului îi va mânca, pe săturate îi va mânca şi cu sângele 
lor se va îmbăta; căci aceasta-i jertfa Domnului din ţara 
de miazănoapte la râul Eufrat. 

Astfel de locuri trebuie înţelese duhovniceşte; chiar 
dacă descriu lucruri imediate, sunt trimiteri către realităţi ne- 


1 BBVA, p. 1020 

văzute ochilor trupeşti: „La fel înseamnă şi sabia cea vie, de 
care se vorbeşte că este îmbătată de sângele celor răniţi şi va 
mânca în cer carne” 1 2 . 

11: Suie-te pe Galaad şi ia balsam pentru fata fe¬ 
cioară a Egiptului; zadarnic ţi-ai înmulţit tu leacurile; că 
toate sunt netrebnice! 

,fatafecioară : expresie ironică, mai ales în contextul 
acestui avertisment asupra căderii Egiptului” . 

12: Neamurile ţi-au auzit glasul, de strigarea ta 
umplutu-s-a pământul, căci războinic pe războinic a slă¬ 
bit, căzut-au amândoi de-a valma”. 

13: Cuvântul pe care Domnul i l-a grăit lui Ieremia 
cu privire la regele Babilonului care va veni să izbească 
Egiptul: 

14: „Daţi de ştire în Migdol, duceţi vestea până-n 
Memfis, ziceţi: Scoală-te şi te găteşte, că sabia ţi-a mân¬ 
cat tufanii. 

iy Migdol\ oraş sau cetate în Egiptul de Jos, menţionat 
în 44, 1 ca fiind una din aşezările Evreilor. ♦ Memfis (scris 
uneori Nof): vechea capitală a Egiptului, la circa 10 km sud 
de actualul Cairo. ♦ tufanii : grecescul smilax indică o specie 
de arbori din familia, oarecum, a stejarului. El poate însem¬ 
na şi tisă , copac cu lemn tare şi elastic, din care se făceau 
arcurile. 

Aşadar, sensul metaforei este: duşmanii ţi-au devorat 
apărarea” 3 4 . 

15: De ce-a fugit de la tine Apis? Nu, n-a rămas a- 
lesul tău viţel, căci Domnul Dumnezeu l-a betejit. 

„Boul Apis , zeul protector al oraşului Memfis; divini¬ 
zat ca Os iris-Ap is'^. 


1 SC Vasile cel Mare, Comentariu la Cartea profetului Isaia , 
începutul cuvântului , 45 

2 BBVA, p. 1021 

3 BBVA, p. 1021 

4 BBVA, p. 1021 

16: Şi gloata ta slăbit-a şi-a căzut şi fiecare pe ve¬ 
cin îl agrăia: — Să ne sculăm şi-n ţara noastră să ne-n- 
toarcem, şi la poporul nostru de sabia elină să fugim! 

Sabia elină : „Ebraică: sabia ucigătoare. Aici ar putea 
fi vorba de o calitate excepţională a săbiilor de provenienţă 
grecească, aşa cum vor fi mai târziu cele de Toledo” 1 . 

17: Pe Neco Faraonul, cel rege al Egiptului, numi- 
ţi-1: «Zgomot, dar-a-pierdut-prilejub>. 

Zgomot, dar-a-pierdut-prilejul : „Tălmăcirea expresiei 
ebraice; Septuaginta o păstrează ca atare, netradusă. Aluzie 
Ia incapacitatea Egiptenilor de a sări la timp în ajutorul alia¬ 
ţilor lor” 2 * . Septuaginta are aici Eacov-aapi-epcoriS transcriind 
(aproximativ) ebraicul şaon heevir hamoecf. 

18: Aşa cum Eu sunt viu — grăieşte Domnul Dum¬ 
nezeu - el va veni precum Taborul între munţi, precum 
Carmelul cel din mare. 

„Taborul: munte singuratic, care domină o câmpie în¬ 
tinsă. Carmelul: şir muntos, cu o înălţime maximă de 552 m, 
al cărui vârf, magnific, iese din apa Mediteranei” 4 . 

19: O, fiică a Egiptului, ce încă stai acasă, găteşte- 
ţi strai de-nstrăinare, căci Memfîsul va fi-ntru totul un 
pustiu şi «Vai!» se va chema, că nimeni nu mai e să-l lo¬ 
cuiască. 

20: Junincă preafrumoasă e Egiptul, dar, vai!, din 
miazănoapte nimicire veni-va peste ea! 

21: Şi luptătorii simbriaşi dintr-însa sunt ca viţeii 
puşi la îngrăşat, că şi ei s-au întors şi au fugit ca unul, în- 
tr-un gând; nu, n-au rămas, căci ziua nimicirii le-a venit 
şi vremea răzbunării. Li-i glasul ca un şuier şui de şarpe, 

22: căci prin nisipuri se tot duc; veni-vor [în E- 
gipt], dar cu topoare, asemenea tăietorilor de lemne; 


1 BBVA, p. 1021 

2 BBVA, p. 1021 

Tijyn pxu? 

4 BBVA, p. 1021 


273 


23: şi-i vor tăia pădurea Ia pământ — aşa grăieşte 
Domnul —, căci nimeni nu le ţine socoteala: se înmulţesc 
mai mult decât lăcusta, în roiuri fără număr. 

24: Acoperită-i de ruşine ea, fiica Egiptului, căci 
dată e pe mâna unui popor din miazănoapte. 

25: Iată, Eu îl voi bântui pe Amon, fiul său, şi pe 
Faraon şi pe cei ce-şi pun încrederea în el. 

Fiul său fiul Egiptului. Amon era zeul războinic 
din Teba, care, într-un fel, concentra în sine toate zeităţile 
egiptene. Versetul următor (26): text lacunar în Septuaginta ; 
preluat din Textul Masoretic” 1 2 . 

„Theodoret explică, pentru publicul vremii sale, că e- 
giptenii îl numesc Amon pe Zeus , fapt pentru care Egiptul se 
numeşte pământul amonian (Despre Ieremia 9,46)” . 

26: Şi-i voi da în mâinile celor ce le caută viaţa, în 
mâinile lui Nabucodonosor, regele Babilonului, şi în mâi¬ 
nile slujitorilor lui. Dar după aceea Egiptul va fi iarăşi 
locuit, ca în zilele de altădată, zice Domnul. 

27: Dar tu, Iacobe, să nu te temi, nici să te 
sperii, Israele, că, iată, Eu chiar de departe-am să te 
mântui, şi pe urmaşii tăi din jugul lor; şi Iacob se va- 
ntoarce şi tihnă va avea şi va dormi şi nimeni să-I 
sperie nu va fi. 

28: Tu, Iacobe, tu robul Meu, să n-ai în tine teamă 
— zice Domnul -, căci Eu cu tine sunt. Cea fără frică şi 
gingaşă a fost predată cu-ale ei; că Eu voi face să se 
stingă acele neamuri toate în care Eu te-am îmbrâncit; 
nu însă şi pe tine, ci-n judecată îţi voi da pedeapsă şi nu 
vei fl-ntru totul fără vină”. 

Versetele 27-28: „Acest mesaj de mântuire pentru 
Israel se regăseşte întocmai în Textul Masoretic la 30,10- 
ll” 3 . 


1 BBVA, p. 1022 

2 SEP 6/1, p. 456 

3 SEP 6/1, p. 457 

CAPITOLUL 47 1 2 - Profeţie asupra celor de alt 

neam 

1: Asupra celor de alt neam, acestea zice Domnul: 

2: „Din miazănoapte, iată, ape se ridică şi-n iureş 
care-neacă se prefac: îneacă ţara şi plinirea ei, cetatea şi 
pe cei ce-o locuiesc. Oamenii vor striga şi cei ce locuiesc 
pământul vor urla 

3: de vuietul pornirii Lui, de tropotul copitelor, de 
huruitul carelor de luptă, de scrâşnetul de roţi în aler¬ 
gare. 

4: Părinţii către fii nu s-au întors, de vreme ce în 
mâini de-abia se ţin în ziua care vine să-i dea morţii pe 
toţi cei din sămânţa altor neamuri. Voi stinge-n moar¬ 
te Tirul şi Sidonul şi rămăşiţa celor ce le-ajută, căci 
Domnul întru totul nimici-va pe cei rămaşi din insulele 
mării. 

Pe toţi cei din sămânţa altor neamuri : literal: pe toţi 
cei de alt neam [pantas tus allofilus). In Textul Masoretic: 
pe toţi Filistenii , ceea ce ar însemna o referire expresă Ia Fi¬ 
listeni, popor emigrant din insula Creta (Caftor, în ebraică) 
şi, după o invazie neizbutită în Egiptul Iui Ramses al III-lea, 
stabilit pe coasta de est a Mediteraneî, între Ioppe şi Gaza, 
cu Ascalonul la mijloc, pe un teritoriu numit Filistia (nume 
conferit, cu vremea, de către Greci, întregului teritoriu al Pa¬ 
lestinei). Evreii, care au avut mult de suferit din cauza Filis¬ 
tenilor (a se vedea doar celebrul episod David-Goliat 3 din I 
Regi 17), îi enumerau ca Popor al Mării , printre celelalte 
Popoare ale Mării ; de aici, semnificaţia generică: Filisteni = 
cei de alt neam. Exegeţii Textului Masoretic rămân fără răs¬ 
puns în faţa unei contradicţii evidente: Tirul şi Sidonul, 


1 în Septnaginta , capitolul 29. 

2 jravraq xouţ aAXcxpuXoix; 

3 Dar Goliat, deşi lupta în tabăra filisteană, era un descendent al 
vechilor populaţii (fiii lui Enac ). 

menţionate în stihul următor, nu erau oraşe filistene, ci 

feniciener 1 . 

5: întindere pleşuvă peste Gaza, tăcut în rostogol e 

Ascalonul şi cei rămaşi ai lui din Enachimi. 

* ■ * 

,Jntindere pleşuvă : metaforă pentru pustiirea totală. ♦ 
Enachimii : locuitori fabuloşi, prin gigantismul lor, ai terito¬ 
riului pre-filistean (Numerii 13, 32-33). învinşi de Iosua Na- 
vi, cei scăpaţi au continuat să rămână în Gaza, Gat, Aşdod 
(Iosua 11, 22) şi, probabil, în Ascalon. în unele texte sunt 
numiţi urmaşii lui Enac (Numerii 13, 28) sau fiii lui Enac 
(Deuteronom 2,21; 9,2)” 2 . 

6: Tu, sabie a Domnului, tu, până când vei mai tăia 
şi până când nu te vei linişti? întoarce-te în teaca ta şi- 
aşterne-te odihnei şi vegherii! 

7: - Cum oare se va linişti? Că Domnu-i porunci să 
se ridice asupra Ascalonului şi-a celor din şesuri şi cetăţi 
de lângă mare şi împotriva-a tot ce-a mai rămas”. 

Textul Masoretic are acolo i-a dat întânire, tradus de 
Septuaginta cu împotriva celor rămase. 


CAPITOLUL 48 3 - Profeţie asupra Moabuluî 

1: Asupra lui Moab. „Aşa grăit-a Domnul: E vai şi- 
amar de Nebo, că, iată, e pustiu! Şi Chiriataîmui a fost luat, 
e ruşinat şi biruit Amatul. 

y Moab\ popor (Moabiţii) şi teritoriu situat în zona 
Transiordaniei de astăzi. ♦ Nebo: trebuie că e vorba de ora¬ 
şul Nebo, menţionat în Numerii 32, 38, nu de muntele cu 
acelaşi nume pomenit în Deuteronom 32, 49. De altfel, nu 
toate toponimele de mai jos sunt astăzi identificabile” 4 . 


1 BBVA, p. 1022 

2 BBVA, p. 1022 

3 în Septuaginta , capitolul 31. 

4 BBVA, p. 1023 

2: Pentru Moab nu-i nici o vindecare, şi nici trufie 
nu mai este-n Heşbon. Atâtea rele se urzesc asupră-i: — 
«Veniţi să-l retezăm de printre neamuri!». Şi el va înceta 
să mai existe; în urma Iui doar sabia mai umblă. 

3: Că din Horonaim se-aude strigăt: «Zdrobire e şi 
prăbuşire mare!». 

4: Moab e prăbuşit, vestiţi-o în Zogora, 

5: că plin de plângere de-acum e Luhitul, şi plân¬ 
sul urcă spre Horonaim; un strigăt de prăpăd aţi auzit: 

6: «Fugiţi acum şi viaţa v-o scăpaţi şi fi-veţi ca asi¬ 
nul cel sălbatic pe-ntinderea pustiei!». 

„Asinul sălbatic o duce greu, dar trăieşte” 1 . 

7: De vreme ce ţi-ai pus nădejdea în propria-ţi tă¬ 
rie, vei fi şi tu luat; şi Chemoşul va merge în robie cu 
preoţii li dregătorii lui. 

8: Vine-n cetăţi prăpăd pe fiecare şi-n nici un chip 
nu va putea să scape; şi vor pieri şi valea şi câmpia aşa 
cum zis-a Domnul. 

9: Puneţi-i semne-semne lui Moab, căci în văpăi de 
foc se va aprinde; cetăţile lui, toate: fără urmă; de unde-i 
vor mai fi locuitori? 

Semne-semne : „= semne (marcaje) de recunoaştere în 
urma dezastrului” 2 . 

10: (O, blestemat e omul care face cu nepăsare lu¬ 
crurile Domnului şi sabia şi-o ţine-n teacă, nu în sânge). 

„Avertisment asupra invadatorului care, având un 
mandat de Ia Domnul (cazul lui Nabucodonosor), e cuprins 
de milă sau îndurare” 3 . 

Primele două stihuri sunt un avertisment şi pentru noi 
(al treilea, nu neapărat, doar dacă îl referim Ia războiul ne¬ 
văzut, cel în care curge un altfel de sânge): „Ieremia zicea: 
Blestemat cel ce săvârşeşte lucrurile Domnului cu negrijă. 


1 BBVA, p. 1023 

2 BBVA, p. 1023 

3 BBVA, p. 1023 

Căci, dacă am avea grijă de mântuirea sufletelor noastre, am 
tremura de cuvântul Domnului şi ne-am grăbi să împlinim 
poruncile Lui, prin care ne şi mântuim” 1 . „Cei ce ţin la voile 
lor şi voiesc să Ie împlinească pe ele încep cu duhul (să 
lucreze), dar nu por să se împotrivească vrăjmaşilor lor de¬ 
oarece, voind să împlinească voile lor, le îndeplinesc în trup 
şi de aceea fac zadarnică şi deşartă osteneala lor. De aceea îi 
osândeşte proorocul Ieremia, zicând: Blestemat este tot cel 
ce face lucrurile Domnului cu nepăsare. Observă că, cu cei 
ce voiesc să slujească patimilor lor, Dumnezeu nu conlu¬ 
crează, ci îi lasă pe ei cu voia lor şi-i predă pe ei în mâinile 
celor ce-i urăsc şi, în loc de cinstea pe care o caută de la 
oameni, primesc osânda” 2 . 

Aici sunt văzuţi ca vizaţi şi cei ce „au intrat cu îndo¬ 
ială şi cu răceală în lupta pentru Domnul” 3 . 

„Să îndeplineşti lucrările slujirii tale cu cinste şi cu 
sârguinţă, ca servind pe Hristos [...]. Să-ţi fie teamă — ca şi 
cum te-ar supraveghea Dumnezeu — să foloseşti rău, din ex¬ 
ces sau din dispreţ, uneltele ce ţi s-au încredinţat, chiar dacă 
s-ar părea că sunt fără valoare. Lucrul slujirii este mare şi 
prin el se dobândeşte împărăţia cerurilor” 4 . 

„Căci dacă cel căruia i s-a încredinţat grija domeniilor 
împărăteşti nu este scutit de acuzare, chiar dacă nu şi-a 
însuşit nimic din cele încredinţate, dar din neglijenţă pierde 
ceea ce putea fi câştigat, la ce pedeapsă trebuie să se aştepte 
că va veni asupra lor aceia care au administrat cu lene şi 
neglijenţă cele închinate Domnului?” 5 . 

„Să cugete deci la răspunderea lor toţi aceia care, deşi 
cunosc rănile inimii omeneşti, şovăie să le vindece cu aju¬ 
torul cuvintelor Iui Dumnezeu. De aceea nimerit zice pro- 


1 Sf Maxim Mărturisitorul, Cuvânt ascetic , 29 

2 Isaia Pustnicul, Douăzeci şi nouă de Cuvinte , XXVIII, 3 

. 3 Sf. Isaac Şirul, Cuvinte despre nevoinţă, LI 

4 Sf. Vasile cel Mare, Asceticele , 1,9 

5 Sf. Vasile cel Mare, Regulile mari , 9, 1 

orocul: Blestemat să fie tot cel ce opreşte sabia lui de la 
sânge. A feri sabia de sânge se întâmplă atunci când nu lă¬ 
săm drum liber cuvântului propovăduirii din datoria de a 
ucide viciile trupului” 1 . 

In sens mai înalt, e vorba de războiul pe care-I purtăm 
păcatelor: „Căci cel ce urmează să fugă de greutatea bles¬ 
temului trebuie ca niciodată să nu-şi oprească sabia de la 
sângele unor asemenea păcătoşi” 2 . 

„Vezi câte blesteme? Din acestea te-a slobozit pe tine 
Hristos, facându-Se blestem. Căci aşa cum S-a smerit pe Si¬ 
ne, ca pe tine să te înalţe, şi a murit, ca pe tine să te facă 
nemuritor, tot aşa şi blestem S-a făcut, ca să te umple pe tine 
de binecuvântare” 3 . 

11: Moab a dus-o bine de când era copil şi-n pro¬ 
pria lui slavă şi-a pus nădejdea toată; el n-a ştiut ce-n- 
seamnă să torni din vas în vas, nici că-n surghiun a fost; 
de-aceea gustul i-a rămas şi nici aroma nu l-a părăsit 

„Moabul era un ţinut al podgoriilor, vestit pentru vi¬ 
nurile Iui” 4 . 

Biblia 1982 are: Moab din tinereţea lui a fost liniştit, 
se odihnea pe drojdia sa şi n-a fost trecut din vas în vas... 
„Atât timp cât cei păcătoşi lucrează răul şi nu ascultă cele pe 
care cei drepţi le propovăduiesc cu privire la cele drepte, ei 
nu conştientizează cât de grave sunt cele pe care ei le să¬ 
vârşesc şi, din cauza propriei ignoranţe, sunt fără de grijă în 
amorţirea lor. Zăcând în greşeli, stau liniştiţi ca fără vlagă, 
după cum se spune despre un anumit popor păcătos şi nepă¬ 
sător: S-a odihnit pe drojdia sa, pentru că a zăcut nepăsător 
în păcate ” 5 . 


1 Sf Grigorie cel Mare, Cartea regulei pastorale , XXV - apud VSP, 
p. 430 

2 Sf. Vasile cel Mare, Comentariu la Cartea profetului Isaia , V, 164 

3 Sf Ioan Gură de Aur, Omilii la Psalmi , 44,4 

4 BBVA, p. 1023 

5 Sf. Grigorie cel Mare, Omilii la Profetul fezechiel y I, X, 27 

12: De-aceea, iată, zilele lui vin - zice Domnul -, 
când li voi trimite turnători-pritocitori şi-l vor pritoci şi-i 
vor goli vasele, iar ulcelele i Ie va zdrobi. 

13: Atunci lui Moab îi va fi ruşine de Cărnos, aşa 
cum casei lui Israel i-a fost ruşine de Betel, nădejdea lor, 
în care-şi puneau încrederea. 

„Camos (Chemoş): zeitate moabită, căreia Solomon i- 
a ridicat un altar în apropiere de Ierusalim (III Regi 11, 7), 
altar dărâmat apoi de Iosia (IV Regi 23, 13). ♦ Betel : zeitate 
siriană, apoi babilonică, adorată cândva şi de Evreii din 
Elefantina, în Egipt” 1 . 

14: Cum veţi putea să spuneţi: «Puternici suntem 
noi, puternici oameni de război?». 

15: Moab este Ia pământ, da, chiar cetatea lui, iar 
floarea tinerilor Iui s-a prăbuşit spre-njunghiere. 

16: Aproape-i ziua lui Moab, se mişcă-n iureş rău¬ 
tatea lui. 

17: Mişcaţi-vă spre el, voi, toţi vecinii lui, voi toţi 
rostiţi-i numele, zicând: «Cum s-a zdrobit toiagul cel 
ales, toiagul plin de slava!». 

„în limbajul biblic: toiag - sceptru” 2 . 

18: Coboară-te din slava ta, aşază-te pe strat de 
umezeală; Dibonul fi-va sfărâmat, Moabul a pierit; spre 
tine urcă cineva să-ţi facă praf puterea. 

19: Rămâi în cale şi priveşte, tu, care şezi în Aroer, 
întreabă-1 tu pe cel ce fuge şi întreabă-1 tu pe cel scăpat: 
«Ce oare s-a-ntâmplat?». 

20: E ruşinat Moab, că-a fost zdrobit. Te vaită şi 
strigă şi dă de veste în Arnon că a pierit Moab! 

21: Şi judecată vine împotriva ţinutului din şes, 
împotriva Holonului şi a Iahţei, împotriva Mefaatului şi 
a Dibonului, 

22: împotriva Iui Nebo şi a Bet-Diblataimului, 


* BBVA, p. 1023 
2 BBVA, p. 1023 

23: împotriva Chiriataimului şi a Bet-Gamuîui, a 
Bet-Meonului şi a Cheriotului, 

24: împotriva Boţrei şi împotriva tuturor cetăţilor 
Moabului, cele de departe şi cele de aproape. 

25: Cornul lui Moab s-a frânt, braţul său va fl 
zdrobit. 

A 

26: Imbătaţi-1, că împotriva Domnului s-a preamă¬ 
rit pe sine; Moab, cu mâinile lui, a bătut din palme, dar 
şi el însuşi va fi de râsul lumii. 

27: Oare nu de râsul lumii a fost pentru tine Isra¬ 
el? Fosta-a el oare găsit printre hoţi, de te-ai pornit cu 
luptă împotrivă-i? 

28: Locuitorii Moabului şi-au părăsit cetăţile şi-n 
stâncărie-au locuit; facutu-s-au ca nişte porumbiţe ce 
cuibăresc în piatră, la gura unei peşteri. 

29: Am auzit de semeţia Iui Moab; el foarte sus şi-a 
sumeţit mândria şi inima şi-a înălţat-o. 

30: Dar Eu îi cunosc faptele: Oare nu-ie de-ajuns? 
nu el şi-a facut-o? 

31: De-aceea: Văitaţi-vă voi toţi pentru Moab, din 
cele patru laturi!; strigaţi asupra oamenilor tunşi din 
pulberea ţărânii! 

32: Voi plânge pentru tine, podgorie din Sibma, cu 
plânsu] lui Iazer; viţele tale trecut-au marea şi la Iazer 
ajuns-au, în cetăţi; strugurii tăi loviţi au fost de moarte, 
ca şi culegătorii. 

33: Bucuria şi veselia fost-au măturate din ţara lui 
Moab; măcar că-n linurile tale este vin, nici că I-au stors 
în tălpi spre dimineaţă, şi nici c-au chiuit în faptul serii. 

34: De la strigătul Heşbonului până la Eleale, de la 
Ţoar până Ia Horonaim şi până Ia Eglat-Şelişia, cetăţile 
lor îşi vor înălţa glasul, că până şi apele Nimrimului se 
vor prăji. 

35: Şi voi nimici Moabul - zice Domnul - când se 
urcă Ia capişte şi arde tămâie dumnezeilor lui. 

36: De aceea, inima lui Moab va suna ca nişte flu¬ 
iere, inima Mea ca un fluier va suna pentru oamenii cei 
tunşi; ceea ce omul a agonisit, iată că i s-a dus! 

37: în tot locul vor avea capetele rase, şi rasă va fi 
fiecare barbă; şi toate mâinile vor da cu pumnii-n piept 
şi peste fiece coapsă va fi haină de sac. 

38: Şi tânguire va fi pe acoperişurile şi pe uliţele 
Moabului, că am zdrobit Moabul - zice Domnul — ca pe 
un vas netrebnic. 

39: Cum de s-a schimbat? Cum se face că Moab a 
întors spatele? Acoperitu-s-a Moab de ruşine şi s-a făcut 
de râsul lumii şi ţinta mâniei celor din preajma lui. 

40: Că aşa grăit-a Domnul: Iată, ca un vultur va 
porni şi aripile şi le va întinde deasupra Moabului. 

„Aluzie, desigur, la Nabucodonosor, robul lui Dum¬ 
nezeu . Aceste două stihuri [2 şi 3] se regăsesc, aproape ai¬ 
doma, în 49, 21; e raţiunea probabilă pentru care ele lipsesc, 
aici, din textul grecesc; vechile ediţii româneşti însă le-au 
transferat din Versiunea Ebraică” 1 . 

41: Cariotul a fost luat, luate i-au fost ce el şi tă¬ 
riile. Şi-n ziua aceea fi-va inima lui Moab ca inima femeii 
în chinurile naşterii. 

42: Din numeros cât era, Moabul va pieri, fiindcă- 
mpotriva Domnului s-a preamărit pe sine. 

43: Capcană şi frică şi mormânt peste tine, locui¬ 
tor al Moabului! 

44: Cel ce fuge de groază cădea-va în groapă, iar 
cel scăpat din groapă-n capcană va fi prins; că voi aduce 
acestea peste Moab în anul cercetării lui”. 

„Textul Masoretic adaugă două versete, care nu sunt 
altceva decât reluarea cântecului popular citat în Numerii 
21, 28-30, urmat de o încheiere” 2 . 


1 BBVA, p. 1024 

2 BBVA, p. 1024 

CAPITOLUL 49 1 — Profeţii despre Anton f Edom, 
Damasc , triburile arabe , E/am 

1: Asupra fiilor lui Amon, aşa grăit-a Domnul: 
„Nu sunt oare fii în Israel? Ori n-au pe nimeni care să-i 
moştenească? De ce, dar, a pus Milcom stăpânire pe Gad 
şi poporul Iui locuieşte în cetăţile acestuia? 

Amon: „Amoniţii: trib semitic care, potrivit textului 
din Facerea 19, 38, se trăgea din Ben-Ammi, fiul Iui Lot, 
născut prin incest de fiica sa cea mică, şi fratele lui Moab. 
Amoniţii ocupau teritoriul din nord-estul Mării Moarte, în 
jurul localităţii Rabat-Amon (Deuteronom 3, II), actualul 
Aman. Deşi înrudiţi, prin Lot, cu Evreii, atât Moabiţii cât şi 
Amoniţii au fost adversari permanenţi ai acestora. ♦ Amo¬ 
niţii locuiau teritoriul pe care Moise i-1 destinase tribului lui 
Gad (Numerii 32, 33-36)” 2 . 

„La est de Iordan, emoniţii au ridicat cetatea Raba 
(azi Aman) pe care o menţionează şi aghiografîî Vechiului 
Testament (II Regi 12,26; 17,27). Aşezarea a fost desco¬ 
perită de arheologi în anul 1961. Pe raza ei au fost înre¬ 
gistrate urmele unui templu zidit în secolul XV î. Hr. şi care 
era închinat zeului naţional Milcom. Amoniţii, ca popor se¬ 
mit, au dus o viaţă nomadă în sec XII î. Hr. şi, mai târziu, 
între anii 900-600 î. Hr. au cunoscut o perioadă de prosperi¬ 
tate, după care au fost cuceriţi (sec. VII î. Hr.) de asirieni” 3 . 

2: De aceea, iată, vin zile - zice Domnul - când în 
auzul Rabei voi da zvoană de război; şi ei vor deveni 
pustietate şi ruină şi capiştile lor cu foc vor fi arse; a- 
tunci fi-va Israel să-şi ia asupră-şi stăpânirea. 


1 Versetele 1-5: în Septuaginta , 30, 17-21; versetele 6-21: în 
Seplnaginta , 30, 1-16; versetele 22-26: în Septuaginta, 30, 29-33; 
versetele 27-32: în Septuaginta, 30, 23-28; versetele 33-37: în 
Septuaginta, 25, 14-19. 

2 BBVA, p. 1025 

3 AB, p. 33 

3: Jeluieşte-te, tu, Heşbon, că Aiul a pierit!; stri¬ 
gaţi, voi, fete din Raba, încingeţi-vă cu sac, că Milcom va 
merge în robie laolaltă cu preoţii şi dregătorii lui! 

4: Ce te tot bucuri în câmpurile lui Enachim, tu, fi¬ 
ică înfumurată, care-ţi pui nădejdea-n comorile tale şi 
zici: «Cine va intra la mine?». 

5: lata, Eu spaimă voi aduce asupră-ţi - zice Dom¬ 
nul - din toate ţările ce-ţi sunt împrejur; şi veţi fi risipiţi, 
fiecare de-a dreptu-nainte, şi nimeni nu va fi să vă adu¬ 
ne”. 

„Textul Masoretic adaugă: 6: Dar după aceea voi în¬ 
toarce din robie pe fiii lui Amon, zice DomnuF j[ . 

„După mulţi comentatori, începând cu Qimhi, Dum¬ 
nezeu se adresează edomiţilor aflaţi în pragul morţii, fâgădu- 
indu-le că va avea EI grijă de cei lipsiţi de apărare care ră¬ 
mân în urma lor. După alţii ( e.g. Raşi), s-ar adresa poporului 
ales” 1 2 . 

6: Despre Idumeea: „Aşa grăieşte Domnul: Nu mai 
este înţelepciune în Teman, pierit-a sfatul de la cei price¬ 
puţi, înţelepciunea li s-a dus, 

„Adversitatea dintre Edom [Idumeea] şi Israel era 
străveche, din vremea când tânărul Iacob îi răpise lui Esau 
(Edom) dreptul de întâi născut (Facerea 25, 29-34). în jurul 
anului 601, Nabucodonosor îi folosise pe Edomiţi împotriva 
regatului lui Iuda” 3 . 

7: locul lor nu-i decât amăgire. Săpaţi adânc pen¬ 
tru o locuinţă, voi, cei ce locuiţi în Dedan, că fapte grele- 
a săvârşit; necazuri am adus asupră-i la vremea când 1- 
am cercetat. 

8: Că vin culegători de struguri care nimic nu-ţi 
vor lăsa: mâinile lor, ca ale hoţilor de noapte. 


1 BBVA, p. 1025 

2 SEP 6/1, p. 479 

3 BBVA, p. 1025 

9: Că Eu l-am dezbrăcat pe Esau, descoperit-am 
tainiţele lor; ei nu vor mai putea să se ascundă; pierit-au 
fiecare de mâna fratelui său, a vecinului Meu, şi fi-va 
peste putinţă 

10: să-I lase pe sărmanul tău să trăiască; dar Eu 
voi trăi şi văduvele nădăjduiesc în Mine. 

11: Că aşa grăieşte Domnul: Cei ce nu erau să bea 
paharul, l-au băut; dar tu nu vei rămâne fără vină, fi¬ 
indcă şi tu, negreşit, îl vei bea. 

„...fiindcă (...) îl vei bea, conform Codex Alexandri- 
nus. E vorba de paharul urgiei Domnului, pe care atât nea¬ 
murile cât şi Israel trebuie să-l bea” 1 . 

A 

12: Că M-am jurat pe Mine însumi — zice Domnul 
- că tu vei fi în mijlocul ţării un ţinut fără urme şi de o- 
cară şi de blestem; şi toate cetăţile ei fi-vor pe-ntotdea- 
una pustii. 

Că tu: „Textul Masoretic specifică: Boţra , capitala E- 
domului” 2 . 

13: Auzit-am o veste de la Domnul: EI a trimis ves¬ 
titori la neamuri: «Adunaţi-vă! Veniţi împotriva lui! Ri- 
dicaţi-vă la război!». 

14: Mic te-am făcut între neamuri, Dispreţuit foar¬ 
te printre oameni. 

15: Obrăznicia ta s-a ridicat împotrivă-ţi, trufia 
inimii tale a plesnit găurile stâncilor, a apucat-o peste 
puterea dealului înalt; că precum vulturul şi-a înălţat el 
cuibul: de acolo te voi surpa! 

16: Şi fi-va Idumeea un pustiu fără urme; cel ce-i 
va trece pe-alături va fluiera spre ea. 

17: Aşa cum s-au prăbuşit Sodoma şi Gomora şi 
locuitorii lor — zice Domnul Atotţiitorul — nici un om nu 
va şedea acolo şi nici un fiu al omului acolo nu va locui. 


' BBVA, p. 1025 
BBVA, p. 1025 

18: Iată, ca un leu va sălta din tufişurile Iorda¬ 
nului la locul Iui Etam; că Eu grabnic li voi goni de la ea; 
puneţi-i pe tineri împotriva ei, căci: «Cine mai e ca mi¬ 
ne? Şi cine-mi va sta împotrivă? Şi cine-i păstorul care 
să-mi stea în faţă?»... 

19: De aceea, auziţi sfatul Domnului pe care El l-a 
cugetat asupra Idumeii şi gândul Său pe care l-a gândit 
asupra celor ce locuiesc în Teman: Ce e mărunt în tur¬ 
mă, cu târşul vor fi duse, sălaşul lor de-acuma pustiu li 
se va face! 

20: Că de vaierul căderii lor s-a-nfricoşat pămân¬ 
tul, iar vuietele mării nu s-au mai auzit. 

21: Iată, ca un vultur va vedea şi aripile peste tă¬ 
riile ei şi le va întinde şi-n ziua aceea fi-va inima puterni¬ 
cilor Idumeii ca inima femeii în chinurile naşterii!” 

22: Pentru Damasc: „Umplutu-s-au Hamatul şi 
Arpadul de ruşine, că au primit o veste rea, tulburate, 
mânioase, nu pot avea odihnă. 

„După unii comentatori, profeţia putea avea ca obiect 
campania iui Nabucodonosor din 604-603”'. 

23: Damascul s-a slăbănogit şi-i pus pe fugă, cutre¬ 
mur l-a cuprins. 

24: Cum de nu mi-au părăsit cetatea cei ce-au în¬ 
drăgit sătucul? 

25: De aceea cădea-vor tinerii pe uliţele tale şi toţi 
războinicii tăi vor cădea, zice Domnul. 

26: Iar Eu voi aprinde foc în zidul Damascului şi 
va mistui răspântiile fiului lui Benhadad”. 

27: Cu privire la Chedar, regina Curţii, pe care 
Nabucodonosor, regele Babilonului, a învins-o, aşa gră¬ 
ieşte Domnul: „Sculaţi-vă şi suiţi-vă la Chedar şi sătu- 
raţi-i pe fiii lui Chedma! 

„Chedar era numele generic al triburilor semi-nomade 
din deşertul siro-arab. ♦ regina Curţii : tribul-matcă; descen- 


1 BBVA, p. 1026 

denţii direcţi ai lui Chedar, fiul lui Ismael (cel născut lui 
Avram din egipteanca Agar- Facerea 25, 13). Textul Maso- 
retic foloseşte un termen mai general (şi mai prezumţios): 
regatele Haţorului: totalitatea triburilor arabe semi-nomade. 
♦ Chedma: fratele Iui Chedar (Facerea 25, 15), strămoşul tri¬ 
bului cu acelaşi nume” 1 . 

28: Le vor lua corturile şi turmele. Ie vor lua pen¬ 
tru ei hainele şi toate tărhatele şi cămilele. Chemaţi asu- 
pră-le, din toate părţile, nimicire! 

29: Fugiţi! Săpaţi adânc pentr-un sălaş de locuit, 
voi, cei ce locuiţi în curte; căci regele Babilonului a scor¬ 
nit un sfat şi-un gând a gândit împotriva voastră. 

30: Scoală-te şi ridică-te-mpotriva neamului sta¬ 
tornic, a celui ce locuieşte-n tihnă, la care nu sunt uşi, 
nici nituri, nici zăvoare şi nici încuietori, şi singuri lo¬ 
cuiesc. 

31: Cămilele lor vor fi de pradă, mulţimea vitelor 
lor va fi spre nimicire; ca pe o pleavă-i voi vântura cu 
fiece vârtej, pe ei, capete tunse Ia frunte; prăpăd din toa¬ 
te părţile Ie voi aduce, zice Domnul. 

Capete tunse la frunte: „după Heodot, bărbaţii triburi¬ 
lor arabe se tundeau în rotund, răzându-şi tâmplele” 2 . 

„Aşa s-a desfăcut toată ţara Iudeilor şi neamul lor a 
fost împrăştiat în tot locul necurat, după cum s-a spus prin 
prooroci” 3 . 

32: Curtea va fi odihnă pentru struţi, pe totdeauna 
părăsită; om acolo nu va rămâne, nici fiu al omului nu 
va locui acolo”. 

33: Profeţia lui Ieremia asupra neamurilor din Elam: 

„Elamul, ca teritoriu, cuprindea întregul versant al Po¬ 
dişului Iranian spre Valea Tigrului, cu capitala ia Suza, şi 


' BBVA, p. 1026 

2 BBVA, p. 1026 

3 Sf. Chirii al Alexandriei, Glafire la Levitic , Despre căderea adunării 
iudeilor în neascultare , 3 

era locuit de Elamiţi, descendenţi ai Iui Elam, unul din cei 
cinci fii ai lui Sem (Facerea 10, 22). Elamiţii, cu o istorie 
lunga şi zbuciumată, au cunoscut şi vremuri de glorie, îna¬ 
inte'de a fi fost încorporaţi în imperiul medo-persan, spre 
590. în altă ordine de idei: Capitolul 49 din vechile versiuni 
româneşti ale Septuagintei nu cuprind şi acest episod [w. 

33-38]”'. 

34: Aşa grăieşte Domnul: Arcul lui Elam s-a frânt, 
temeiul puterii Iui. 

35: Aduce-voi asupra Elamului cele patru vânturi 
din cele patru colţuri ale cerului şi-n toate aceste vânturi 
îi voi risipi, şi nu va ii neam la care ei să n-ajungă - chiar 
şi surghiuniţii Elamului. 

36: Şi-n faţa duşmanilor lor îi voi umple de spai¬ 
mă, ca să-şi cruţe viaţa; şi rele voi aduce asupră-le, pe 
măsura mâniei Mele; şi sabia Mea în urma lor o voi tri¬ 
mite, până ce-i voi nimici. 

37: Şi-Mi voi aşeza tronul în Elam şi voi alunga de- 
acolo regi şi dregători. 

38: Dar va fi că-n zilele de la urmă îl voi întoarce 
pe Elam din robie, zice Domnul”. 


CAPITOLUL 50 1 2 -Profeţie asupra Babilonului 

I: Cuvântul Domnului, pe care l-a grăit asupra 
Babilonului: 

2: „Vestiţi-le printre neamuri, faceţi-Ie auzite, nu 
Ie ascundeţi, ci ziceţi: Babilonul e luat. Bel e ruşinat, ne¬ 
înfricatul, încrezutul Merodah s-a predat. 

„Merodah (Marduk): principala zeitate a Babilonului; 
apelativul ei obişnuit, popular, era Bel (Baal), care se tradu¬ 
ce Stăpânul. 


1 BBVA, p. 1026 

2 în Sephtaginţa, capitolul 27. 

3: Că neam de Ia miazănoapte s-a ridicat împotri- 
vă-i şi ţara i-o va stinge şi nimeni că va fi s-o locuiască, 
nici om, nici dobitoc. 

Neam de la miazănoapte îi desemnează „aici pe mezi 
şi perşi. Intr-adevăr, Cyrus cel Mare (551-529 î. Hr.) avea să 
unifice cele două regate punând bazele imperiului persan; în 
539 î. Hr. avea să cucerească Babilonul, iar în 538 î. Hr. Ie 
va da drumul evreilor să se întoarcă în ţara lor” 1 2 3 . 

4: In zilele acelea şi-n vremea aceea veni-vor fiii lui 
Israel, ei şi fiii lui Iuda-mpreună; în mergere plângând 
vor merge, căutându-L pe Domnul, Dumnezeul lor. 

5: Pân-la Sion vor întreba de cale, — căci către el li 
se îndreaptă faţa — şi vor veni şi vor căta scăpare, căci le¬ 
gământul veşnic nu va fi dat uitării. 

6: Turmă de oi pierdute a fost poporul Meu; păs¬ 
torii lor le-au îmbrâncit afară, prin munţi Mi le-au făcut 
să rătăcească, din munte-n deal au tot umblat, pân’ şi-au 
uitat sălaşul de odihnă. 

7: Toţi care-au dat de ele, le-au mâncat Vrăjmaşii 
lor ziceau: «Să nu le dăm din mână!», în loc de-a zice: 
«Păcătuit-am în faţa Domnului; Cel ce i-a adunat pe pă¬ 
rinţii lor avea o păşune a dreptăţii». 

8: Fugiţi din mijlocul Babilonului şi din ţara Cal- 
deilor şi faceţi-vă ca şerpii înaintea turmelor. 

„Poruncă apăsată a Domnului către Israeliţii captivi. 
Comparaţia: ca şerpii înaintea turmelor se referă, probabil, 
la reptilele care, la apropierea unui tropot de copite, fug şi-şi 
caută adăpost în pământ. 

Textul Masoretic: ca ţapii (sau berbecii ) înaintea tur¬ 
melor , ceea ce pare mai puţin potrivit pentru un j>opor în¬ 
treg. (Despre înţelepciunea şerpilor: Matei 10, 16)’ . 


1 BBVA, p. 1027 

2 SEP 6/1, p. 458 

3 BBVA, p. 1027 

9: Că, iată, adunări de neamuri Eu ridic din latura 
de miazănoapte asupra Babilonului şi-n linii de bătaie s- 
or aşeza-mpotrivă-i; de-acolo va fî luat ca-n suliţa răz¬ 
boinicului iscusit ce nu se-ntoarce goală. 

„Din sângele răniţilor, din seul celor tari, arcul lui 
Ionatan nu se-ntorcea pustiu, iar sabia lui Saul nu se-nvâr- 
tea zadarnic (ÎI Regi 1, 22)”'. 

10: Şi Caldeea va fi de pradă: toţi cei ce o pradă 
vor fi îndestulaţi. 

11: Pentru că voi vă veseleaţi şi vă împăunaţi jefu- 
indu-Mi moştenirea, fiindcă zburdaţi ca viţeii prin iarbă 
şi împungeaţi cu coarnele ca nişte tauri, 

12: acoperitu-s-a maica voastră de ruşine; maica 
voastră, cea care v-a născut pentru bunăstare, acum e la 
pământ, cea din urmă dintre naţii, pustie 

13: din pricina mâniei Domnului, nu va mai fi lo¬ 
cuită, ci pe de-a-ntregul va fi pustie; şi tot cel ce va trece 
prin Babilon se va uita cu tristeţe şi va fluiera de toate 
rănile lui. 

14: Aşezaţi-vă-n linii de bătaie-mpotriva cetăţii 
Babilonului de jur-împrejur, voi, toţi cei ce încordaţi ar¬ 
cul!; trageţi în ea cu săgeţile, nu vă cruţaţi săgeţile, 

15: copleşiţi-o! Mâinile i-au slăbit, meterezele i- 
au căzut, zidul i s-a prăbuşit. Că răzbunare este de la 
Domnul; răzbunaţi-vă asupră-i: cum a făcut ea, tot a- 
şa faceţi-i voi! 

16: Nimiciţi din Babilonia tot ce e sămânţă şi pe cel 
ce poartă seceră la vremea secerişului! De frica săbiei 
greceşti se-ntoarce fiecare la poporul său, aleargă fieca- 
re-n ţara lui. 

17: Israel e o oaie rătăcită pe care leii au alungat-o. 
Cel dintâi care-a mâncat-o a fost regele Asiriei, iar, mai 
pe urmă, acest rege al Babilonului i-a ronţăit oasele. 


1 BBVA, p. 1027 

18: De aceea, aşa grăieşte Domnul: Iată, Eu Mă voi 
răzbuna pe regele Babilonuiui şi pe ţara lui, aşa cum M- 
am răzbunat pe regele Asiriei. 

19: Şi-l voi alcătui din nou pe Israel la păşunea lui 
şi va paşte pe Cârmei şi pe muntele lui Efraim, şi în Ga- 
laad, şi sufletul său se va sătura. 

Şi-l voi alcătui din nou : „apokatasteso [afton] ~ îl voi 
restaura; ÎI voi face ca la început. (Puterea lui Dumnezeu de 
a re-crea din nimic)” 1 . 

A 

20: In zilele acelea şi-n vremea aceea - zice Dom¬ 
nul - vor căuta nedreptatea lui Israel, dar nu va fi nici 
una; şi păcatele lui Iuda, dar nu le vor afla. Că milostiv 
le voi fi Eu celor rămaşi pe pământ, zice Domnul. 

„Nu se socotesc păcatele care nu sunt făcute de bună 
voie” 2 . 

21: Amarnic ridică-te-mpotrivă-i şi împotriva ce¬ 
lor ce-o locuiesc! Răzbună-te, sabie, şi nimiceşte de istov 
- zice Domnul - şi fa-ntru totul cum îţi poruncesc! 

îndemnul e adresat unui popor care-i atacă pe babilo¬ 
nieni. 

22: Larmă de război, cumplită nimicire-n ţara 
Caldeilor! 

23: Cum oare s-a zdrobit şi cum s-a sfărâmat cio¬ 
canul lumii-ntregi? Cum oare devenit-a Babilonul pustie 
printre neamuri? 

Fericitul Ieronim observă 3 că, printre alte nume, dia¬ 
volului i se spune şi ciocan. Astfel, am putea vedea aici anti¬ 
cipată biruinţa lui Hristos asupra puterilor diavolului. 

24: Veni-vor peste tine, Babiloane, şi tu nu vei şti 
că tu însuţi vei fi luat rob: aflat vei fi şi dus, fiindcă tu I- 
ai stat împotrivă Domnului. 


1 BBVA, p. 1028 

2 Clement Alexandrinul, Stromate , II, 66, 1 

3 Cf. Fericitul Ieronim, Epistole /, XXI, 11 


291 


25: Domnul Şi-a deschis vistieria şi armele mâniei 
Şi le-a scos: fiindcă Domnul Dumnezeu are o treabă în 
ţara Caldeilor. 

26: Că vremile ei au venit: «Deschideţi-i grânarele, 
scotociţi-o ca pe-o peşteră şi nimiciţi-o de istov, din ea 
nimic să nu rămână! 

27: Secaţi-i rod urile toate, ei să vină jos la-njun- 
ghiere! Vai lor!, că ziua lor a venit şi vremea răsplătirii 
lor!». 

28: Glasul fugarilor şi al celor ce scapă din ţara 
Babilonului ca să vestească în Sion răzbunarea Domnu¬ 
lui, a Dumnezeului nostru. 

29: Daţi-le celor mulţi porunci împotriva Babilo¬ 
nului, fiecăruia din cei ce-ncordează un arc!; tăbărâţi a- 
supră-i de jur-împrejur!; nimeni să nu scape!; daţi-i du¬ 
pă faptele lui!; faceţi-i după toate câte a făcut!, fiindcă i- 
a stat împotrivă Domnului, Sfanţului Dumnezeu al Iui Is¬ 
rael! 

Ia stat împotrivă', textul ebraic are s-a trufit. „Trufia, 
refuzul de a asculta de Dumnezeu, apare în Biblie ca izvor al 
tuturor păcatelor şi având consecinţe extrem de grave pentru 
om (cf. Facerea 3; 11,1-9; Isaia 14,12-14; Tezechiel 28; A- 
mos 4)” 1 . 

30: De aceea cădea-vor tinerii lui pe uliţe şi toţi 
războinicii lui fi-vor prăbuşiţi, zice Domnul. 

31: Iată, Eu sunt împotriva ta, trufaşule, zice Dom¬ 
nul, că ziua ţi-a venit şi vremea răsplătirii tale. 

32: Trufia ta va slăbi şi va cădea, şi nimeni nu va fl 
ca s-o ridice. Şi foc voi aprinde-n pădurea lui şi totul va 
mistui de primprejur. 

33: Aşa grăieşte Domnul: Fiii lui Israel şi fiii lui 
Iuda au fost asupriţi; toţi cei ce i-au robit, laolaltă i-au 
asuprit nevrând să le dea drumul. 


1 SEP 6/1, p. 462 

34: Puternic însă le e Izbăvitorul: Domnul Atotţi- 
itorul e numele Lui. Intra-va la judecată cu potrivnicii 
Săi, ca să ridice ţara, dar să-i întărâte pe cei ce locuiesc 
în Babilon. 

35: Sabie-mpotrîva Caldeilor, împotriva celor ce 
locuiesc Babilonul, împotriva dregătorilor şi a-nţelepţi- 
lor lui! 

36: Sabie-mpotriva războinicilor lui, şi ei vor fi 
slăbiţi. Sabie-mpotriva cailor lor şi-mpotriva carelor lor 
de luptă; 

37: sabie-mpotriva războinicilor lor şi a adunăturii 
din mijlocul lui: ca nişte femei vor arăta! Sabie-mpotriva 
vistieriilor lui, şi ele se vor risipi! 

38: In apele lui îşi punea nădejdea, şi se vor face de 
ruşine. Că-i o ţară de idoli, dar prin insule n-o să vă mai 
împăunaţi! 

39: De aceea locuiesc idoli în insule şi-n ele fiicele 
sirenelor vor locui: pe veci nu vor mai fi ele locuite! 

40: Aşa cum Domnul a surpat Sodoma şi Gomora 
şi cetăţile din hotarele lor - zice Domnul -: om nu va mai 
locui acolo, nici fiu al omului acolo se va aşeza! 

41: Iată, un popor vine din miazănoapte, şi-o na¬ 
ţiune mare şi regi numeroşi se vor stârni de la marginea 
pământului, purtând în mână arcul şi cuţitul. 

42: Popor fioros, nici o milă nu va avea; glasurile 
lor ca marea vor viu, călări-vor pe cai gătiţi de război, ca 
o flacără veni-vor împotriva ta, o, fiică a Babilonului! 

43: Regele Babilonului le-a auzit tumultul, şi mâi¬ 
nile i-au slăbit, durerile l-au copleşit, chinuri ca ale celei 
ce naşte. 

44: Iată, ca un leu va sălta de la Iordan, la lo cu l lui 
* Etani, că Eu grabnic îi voi goni de la ea şi pe toţi tinerii n 
voi pune împotriva ei, căci: «Cine mai e ca mine? Şi cin ^" 
mi va sta împotrivă? Şi cine-i păstorul care să-mi stea m 
faţă?». 

Etam , conform Codex Alexandrinus. Acest verset şi 
următorul reiau, aidoma, textul din 49, 18-19, transferându-1 
asupra Babilonului . 

45: De aceea, auziţi sfatul Domnului pe care El l-a 
cugetat asupra Babilonului şi gândul Său pe care l-a 
gândit asupra celor ce locuiesc în Caldeea: Da, mieii tur¬ 
mei lor fi-vor nimiciţi; da, păşunea lor va pieri! 

46: Că de vaierul căderii Babilonului va tremura 
pământul şi strigare între neamuri se va auzi. 

„Să nu ne mirăm deci şi să nu ne supărăm că acum 
aceia suportă unele neplăceri din partea oamenilor; vedem 
că sunt cu mult mai mari cele pe care le-au pricinuit ei înşişi 
înainte împotriva lui Dumnezeu, dacă, ţinând seamă de vi¬ 
novăţia fiecăruia, punem în balanţă într-o parte ceea ce în¬ 
dură şi în cealaltă ceea ce au săvârşit” 1 2 . 


CAPITOLUL 51 3 — Profeţie asupra Babilonului 
continuare) 

1: Aşa grăieşte Domnul: Iată, vânt arzător, aducă¬ 
tor de moarte, stârnesc asupra Babilonului şi a celor ce 
locuiesc Caldeea. 

2: Iată, Eu voi trimite batjocoritori asupra Babi¬ 
lonului şi-l vor batjocori şi-i vor pustii pământul. Vai, 
din toate părţile, Babilonului în ziua chinuirii sale! 

3: Arcaşul să-şi întindă arcul, iar cel ce are armu¬ 
ră, să şi-o pună! Pe tinerii lui să nu-i cruţaţi, puterea 
toată să i-o nimiciţi! 

4: Oameni răniţi cădea-vor în ţara Caldeilor, iar 
cei străpunşi de lance s-or prăbuşi pe-alături. 


1 BBVA, p. 1029 

2 Salvianus, Despre guvernarea lui Dumnezeu, VIII, 5 

3 In Septuaginta , capitolul 28. 

Străpunşi de lance : „katakenteo (cuvânt folosit, câte o 
dată, numai de Ieremia, aici, şi de Iezechiel — 23, 47): a do¬ 
borî prin străpungere ”'. 

5: Că Israel şi Iuda n-au fost văduviţi de Dumne¬ 
zeul lor — Domnul Atotţiitorul - când ţara lor [a Caldei- 
lor) se umpluse de nedreptăţi împotriva sfinţilor lui Is¬ 
rael. 

6: Fugiţi din mijlocul Babilonului şi viaţa fiecare 
să şi-o scape şi nu vă-ncovoiaţi sub nedreptatea lui! Că-i 
vremea răzbunării Domnului asupră-i: cu ce-a plătit îi 
răsplăteşte. 

7: Cupă de aur era Babilonul în mâna Domnului, 
făcând pământu-ntreg să se îmbete; băut-au neamurile 
din vinul lui, iată de ce s-au clătinat. 

8: Căzut-a Babilonul far-de veste şi în bucăţi s-a 
sfărâmat! Plângeţi-1! Balsam i-aduceţi rănii lui de moar¬ 
te, că poate se va vindeca!... 

„Sinagoga nu s-a vindecat şi balsamul acesta a trecut 
la Biserică” 1 2 3 . 

9: Noi am încercat să vindecăm Babilonul, dar nu 
s-a vindecat. Să-l părăsim şi meargă fiecare-n ţara lui; că 
judecata lui tins-a cerul, da, pân-la stele s-a urcat 

„Când sufletul care a păcătuit nu primeşte necazurile 
ce vin asupră-i, atunci îngerii zic despre el: Am doftorit Ba- 
bilonul şi nu s-a vindecai. 

Zice „Ieremia: Am doftoricit Babilonul şi nu s-a vin¬ 
decat , adică am vestit Babilonului numele Tău, am arătat 
poruncile Tale, binefacerile, făgăduinţele, am spus de mai 
înainte năvălirile duşmanilor şi, totuşi, nu s-a tămăduit, adi¬ 
că nu s-a pocăit, nu s-a înfricoşat, nu s-a întors de la răutatea 


1 BBVA, p. 1030 

2 Sf. Ambrozie al Milanului, Despre Patriarhul Iosif 17 

3 Marcu Ascetul, Despre cei ce-şi închipuie că se îndrepteccă din 
fapte , 82 

lui. Sau, cum zice şi în altă parte, n-a primit mustrarea , adi¬ 
că îndemnul, învăţătura” 1 . 

10: Domnul Şi-a dat judecata Ia iveală: Veniţi, şi-n 
Sion să vestim lucrurile Domnului Dumnezeului nostru! 

11: Fiţi gata cu săgeţile! Umpleţi-vă tolbele! Dom¬ 
nul stârnit-a duhul regelui Mezilor; că-mpotriva Babilo- 
nului îi este mânia, să-l nimicească de istov; că-i răzbu¬ 
narea Domnului, răzbunarea poporului Său! 

12: Steag înălţaţi pe zidurile Babilonului, fiţi gata 
cu tolbele, urcaţi pe coame străji de pază şi gata fiţi cu 
armele! Că Domnu-a luat în mână totul şi ce-a grăit va 
face împotriva celor ce locuiesc Babilonul. 

13: Tu, cel ce locuieşti de-a lungul multor ape şi ai 
în jur belşugul comorilor Iui toate; sfârşitul ţi-a venit în 
măruntaie! 

14: Că Domnul S-a jurat pe braţul Său: «Te voi 
umple de oameni ca de lăcuste, iar cei ce se vor coborî 
vor striga împotrivă-ţi». 

15: Domnul cu puterea Sa a făcut pământul, cu în¬ 
ţelepciunea Sa a pregătit lumea, cu priceperea Sa a în¬ 
tins cerul. 

Un comentariu înţelege prin putere , înţelepciune şi 
pricepere Persoanele Treimii: „Acestea sunt puterile Sale pe 
care Ie-a pus în lucrare pentru a crea această [lume]” 2 . 

16: £1 glasul Şi-l face tunet al apei în cer şi nori 
aduce de la marginea pământului; £1 face fulgere spre 
ploaie şi din vistieriile Sale a izvorât lumină. 

17: Omul a devenit nebun din propria sa minte; 
fiecărui argintar îi e ruşine de idolii pe care i-a făcut, că 
el minciuni a scos din topitoare şi duh într-înşii nu se 
află: 

18: lucruri deşarte, vrednice de dispreţ, la vremea 
cercetării lor vor pieri. 


1 Ava Dorotei, Felurite învăţaturi, 1,3 

2 Tertulian, împotriva tui Hermoghene , XLV, 2 

19: Nu astfel e partea lui Iacob; că Acela care a 
plăsmuit totul, El e moştenirea lui: Domnul e numele 
Său. 

20: Tu-Mi risipeşti Mie arme de război; iar Eu în¬ 
tru tine voi risipi neamuri şi din tine voi ridica regi; 

Voi risipi : „în Textul Masoretic, versetele 20-23 sunt 
construite pe cuvântul-pilot ciocan [maqebet]\ cu verbul a 
ciocăni , a bate cu ciocanul , a chinui care se repetă de nouă 
ori şi al cărui complement se sprijină pe prepoziţiile cu sau 
prin (ex: cu tine am lovit popoare şi cu tine am stricat rega¬ 
te). De aici, ideea că un mare conducător politic şi militar 
(unii exegeţi presupun că textul s-ar referi la Cirus) nu este 
altceva decât instrumentul dur prin care Dumnezeu izbeşte 
pe cine vrea. în Septuaginta, aceleaşi versete sunt construite 
pe verbul-pilot a risipi , a dispersa (diaskorpizo), care se re¬ 
petă tot de nouă ori şi al cărui complement se sprijină pe 
prepoziţia întru (en) şi, o singură dată, pe din ( ek ). De aici 
decurge o cu totul altă exegeză, dacă se ţine seama de faptul 
că enunţurile se află în continuarea versetului 19, în care e 
vorba de Tacob (şi care, în fapt, este o reluare a versetului 16 
din capitolul 10). Poporul ales devine un spaţiu în interiorul 
căruia Domnul îşi realizează planul general, un spaţiu unde 
neamurile, oamenii şi lucrările lor se regăsesc, sub mâna lui 
Dumnezeu, într-un fel de absorbţie, asimilare sau participa¬ 
re, aşa cum vor fi ele chemate să se regăsească, sub har, în¬ 
tru noul Israel, Biserica lui Hristos. 

Pentru această interpretare pledează şi relaţia antino¬ 
mică a risipi — întru (a dispersa în interiorul unui spaţiu 
deschis) 1 ’ 2 . 

21: întru tine voi risipi cal şi călăreţ, întru tine vot 
risipi care de luptă şi pe cei ce le mână; 

22: întru tine voi risipi tânăr şi fecioară, întru tine 
voi risipi bărbat şi femeie; 


2 BBVA, pp. 1030-1031 

23: întru tine voi risipi păstorul şi turma lui, întru 
tine voi risipi plugarul şi arătura lui întru tine îi voi 
risipi pe cârmacii şi căpitanii tăi. 

24: Iar Babilonului şi tuturor celor ce locuiesc Cal- 
deea le voi răsplăti toate răutăţile pe care i le-au făcut 
Sionului, chiar înaintea ochilor voştri, zice Domnul. 

„Versetul apare ca o inserţie în care Dumnezeu se 
adresează poporului Său prevestindu-i pedepsirea Babilonu¬ 
lui, care a întrecut măsura relelor săvârşite” 1 . 

25: Iată, Eu sunt împotriva ta, munte dărăpănat 
care dărapeni pământul întreg; mâna Mi-o voi întinde 
asupră-ţi şi te voi prăvăli de pe-nălţimea stâncilor şi chip 
îţi voi da de munte pârlit. 

y JAunte dărăpănat : metaforă pentru puterea distrugă¬ 
toare; Babilonul era situat într-o câmpie” 2 . 

26: Şi nu vor lua din tine o piatră unghiulară sau o 
piatră de temelie, căci pustiu vei fi pe-ntotdeauna, zice 
Domnul. 

A 

27: înălţaţi un steag în ţară, sunaţi din trâmbiţe 
printre neamuri, neamuri sfinţiţi împotrivă-i, prin Mine 
ridicaţi împotrivă-i pe regii Araratului şi pe ai Aşchena- 
zului; alezaţi împotrivă-i aruncătoare de flăcări, aduceţi 
împotrivă-i călăreţi ca mulţimea lăcustelor! 

sfm(i (a consacra) neamuri împotriva Babilonului: 
a le angaja într-un război sfânt, condus de însuşi Domnul. ♦ 
Ararat : muntele pe care s-a oprit corabia lui Noe (Facerea 8, 
4). Regat pe actualul teritoriu al Armeniei, a cărui istorie se 
întinde din secolul 9 î. Hr., când e menţionat în cronicile 
asiriene, până pe la începutul secolului 6 î. Hr., când a fost 
distrus de atacurile Mezilor. Aşchenaz : fiu al Iui Gomer, 
nepot al lui Iafet şi strănepot al lui Noe (Facerea 10, 3). 
Regat pomenit aici în asociere cu Araratul (şi, în Textul Ma- 
soretic, cu Mini), locuit de urmaşii Iui Iafet. Popor migrator 


1 SEP 6/1, p. 470 

2 BBVA, p. 1031 

indo-iranian, cu primele apariţii pe coasta de nord a Mării 
Negre şi apoi în zona Caucazului, Aşchenazii au fost mai 
bine cunoscuţi în istorie sub numele de Sciţi; ei i-au împins 
pe Sumerieni către Asia Mică şi le-au luat locul. ♦ arun¬ 
cătoare de flăcări : grecescul [velos tas is] înseamnă, stricto 

A 

sensu , baterie de artilerie aşezată în linie de tragere. In an¬ 
tichitate: maşinile de război care catapultau asupra cetăţii 
asediate, după caz, fie torţe aprinse, pentru incendiere, fie 
bolovani de piatră, pentru spargerea zidului” 1 . 

, 28: Neamuri aduceţi împotrivă-i, pe însuşi regele 
Mezilor şi-al întregului pământ, pe dregătorii şi pe toţi 
căpitanii lui şi toate ţările de sub stăpânirea lui. 

29: Pământul s-a cutremurat şi freamăt l-a cu¬ 
prins, că gândul Domnului s-a ridicat împotriva Babilo- 
nului, să facă ţara Babilonului o-ntindere pustie, de nelo¬ 
cuit. 

30: Războinicul Babilonului s-a dat bătut în luptă; 
ei vor şedea acolo, sub împresurare; puterea li s-a sfă¬ 
râmat, facutu-s-au ca nişte muieri; capiştile le-au fost 
arse-n foc, zăvoarele i s-au frânt. 

31: Unul aleargă-n faţa celui ce aleargă, unul dă de 
veste-n faţa celui ce vesteşte, ca să-i vestească regelui 
Babilonului că cetatea i-a fost luată. 

32: Luate i-au fost cele din urmă trecători, podu¬ 
rile i-au fost arse cu foc, războinicii lui, unul după altul, 
ies afară. 

33: Căci aşa grăieşte Domnul: Casnicii regelui 
Babilonului fi-vor treieraţi ca grânele vara; încă puţin, şi 
secerişul lor va veni. 

Casnicii: „literal: casele = familiile şi casnicii (unui 
rege poligam)” 2 . 

34: El m-a mâncat, m-a ciopârţit, întuneric subţire 
m-a cuprins; regele Babilonului ca un balaur m-a-nghi- 


1 BBVA, p. 1031 

2 BBVA, p. 1031 

ţit, pântecele şi l-a umplut, din desfătarea mea m-a alun¬ 
gat. Aici este glasul Sionului. 

35: «Fie zdroaba mea şi chinurile mele asupra Ba- 
bilonului!», zice-va cea care locuieşte-n Sion: «fie sângele 
meu asupra celor ce locuiesc în Caldeea!», zice-va Ieru¬ 
salimul. 

36: De aceea, aşa grăieşte Domnul: Iată, Eu îl voi 
judeca pe potrivnicul tău şi te voi răzbuna: marea lui o 
voi deşerta şi fântâna lui o voi seca; 

37: şi fi-va Babilonul o-ntindere pustie şi niciodată 
fi-va locuit. 

38: Că ei precum leii s-au năpustit şi ca puii de leu. 

39: Când ei se înfierbântă, Eu le voi da o duşcă şi- 
aşa am să-i îmbăt, ca ei să se-ameţească şi veşnic somn 
să doarmă şi-n veci să nu se scoale! Aşa grăieşte Dom¬ 
nul. 

40: Iar tu să ţi-i cobori ca mieii la tăiere şi-ntocmai 
ca berbecii cu cei prăsiţi ai lor. 

41: Cum oare-a fost luată trufia-ntregii lumi, şi 
cum s-a prins în laţ? Cum oare-i Babilonul pustie prin¬ 
tre neamuri? 

42: Cu vuiet greu de valuri veni asupră-i marea - 
asupră-i: Babilonul — şi l-a acoperit. 

43: Cetăţile i s-au făcut ca un ţinut uscat şi fără 
nici o urmă: nu, nici măcar ţipenie nu va şedea în el, şi 
nici că fiu de om va fi să-l locuiască. 

44: Şi Mă voi răzbuna pe Babilon şi din gura lui 
voi scoate ceea ce a-nghiţit şi neamurile la el nu se vor 
mai aduna. 

45: Ieşi din mijlocul lui, tu, popor al Meu, şi fie¬ 
care să-şi scape viaţa de flacăra mâniei Domnului! 

„Versetele 45-49 lipsesc din textul Septuaginîei (din 
pricina probabilă a deteriorării manuscrisului original). în¬ 
trucât ele nu reprezintă simple glosări pe marginea textului, 
ca în alte cazuri, versiunea de faţă le preia din Textul Maso- 

retic, precum ediţiile noastre curente (cu adaptările prozo¬ 
dice posibile)” 1 . 

46: Inima să nu vă slăbească, de zvonurile ce se- 
aud prin ţară nu vă temeţi; că-n anul acesta va veni o 
veste şi-o altă veste-n anul care vine: silnicie pe pământ, 
tiran contra tiran! 

47: De-aceea, iată că vin zile când îi voi pedepsi pe 
idolii Babilonului: toată ţara lui va fi cuprinsă de ruşine, 
loviţii săi cădea-vor în mijlocul Iui. 

48: Atunci cerul şi pământul şi tot ce este-n ele 
striga-vor cu glas de bucurie asupra Babilonului, că din 
miazănoapte-i vin pustiitori, zice Domnul. 

49: Şi Babei va să cadă pentru cei loviţi ai lui Isra¬ 
el, aşa cum pentru Babei au căzut loviţii-ntregului pă¬ 
mânt. 

50: Voi, cei scăpaţi din ţară, duceţi-vă! nu staţi!; 
iar voi, cei de departe, pe Domnul pomeniţi-L, chemaţi 
Ierusalimul să vi se suie-n inimi! 

51: Ne-am auzit ocara, ruşinea ne-a cuprins; ne¬ 
cinstea şi dispreţul ne-acoperă obrajii; străinii-au dat 
năvală în tot ce-aveam mai sfânt, în casa Domnului. Cei 
ce vorbesc aici sunt fiii lui Israel. 

52: De-aceea, iată, zile veni-vor - zice Domnul — 
când idolii lui il-vor sub răzbunarea Mea şi când răniţi 
cădea-vor în toată ţara lui. 53: Chiar dacă Babilonul s-ar 
înălţa cât cerul, chiar dacă înălţimea din zid şi-ar întări- 
o, din Mine - zice Domnul - asupră-i vor veni acei ce-I 
vor distruge. 

54: Glas de strigare-n Babilon, mare prăpăd în 
ţara Caldeilor!; 

55: că Domnul nimicit-a-ntru totul Babilonul şi i-a 
tăiat suflarea acelui glas puternic ce răsuna prin aer ca 
nişte ape multe; da, glasul său cel mare l-a dat spre ni¬ 
micire. 


1 BBVA, p. 1032 

56: Că, iată, suferinţe-au venit în Babilon: război¬ 
nicii lui sunt prinşi, arcurile lor sunt netrebnice, căci 
Dumnezeu este Cel ce le dă răsplată. 

57: El îi va îmbăta pe cârmacii lui şi pe-nţelepţii lui 
şi pe căpitanii lui, zice împăratul — Domnul Atotţiitorul 
Ii este numele. 

58: Aşa grăieşte Domnul: Zidul Babilonului s-a 
lăţit, dar el cu totul va fi ras, iar înaltele lui porţi cu foc 
vor fi arse; şi popoarele nu vor munci pe nimic, nici 
neamurile vor pieri cât încă sunt în leagăn”. 

59: Cuvântul pe care Domnul i l-a poruncit pro¬ 
fetului Ieremia să i-1 spună lui Seraia, fiul lui Neria, fiul 
lui Maaseia, când acela a plecat de la Sedechia, regele Iui 
Iuda, spre Babilon, în cel de al patrulea an al domniei 
lui. Iar Seraia avea în grijă darurile. 

De la Sedechia : „Textul Masoretic: cu Sedechia. 
Consemnare puţin probabilă. Prudent, regele a preferat să 
trimită un sol (de altfel, aşa cum reiese din context, plecarea 
lui Sedechia n-ar fî avut nici un rost)” 1 . 

60: Şi Ieremia a scris într-o carte toate relele care 
erau să vină asupra Babilonului - anume toate cuvintele 
acestea ce sunt scrise împotriva Babilonului. 

61: Şi a zis Ieremia către Seraia: „Când vei fi sosit 
în Babilon şi vei vedea şi vei citi toate cuvintele acestea, 

„Seraia era fratele iui Baruh, secretarul căruia Ieremia 
îi dictase prima versiune a cărţii sale (32,12)” 2 . 

62: atunci vei zice: - Doamne, Doamne, Tu ai grăit 
împotriva acestui loc, ca să-l nimiceşti şi ca-n el să nu fie 
nimeni care să-I mai locuiască, nici om, nici dobitoc, căci 
el va fi pe veci o-ntindere pustie. 

63: Şi va fi că atunci când te vei opri din citirea 
acestei cărţi, vei lega de ea o piatră şi o vei arunca în 
mijlocul Eufratului 


1 BBVA, p. 1033 

2 BBVA, p. 1033 

64: şi vei zice: - Aşa se va îneca Babilonii!, şi nu se 
va ridica din nenorocirile pe care Eu Ie aduc asupra lui* 1 . 

„Asemenea acte simbolice mai avuseseră loc în viaţa 
profetului: cingătoarea la Eufrat (13,1-7), urciorul spart (19, 
1-10), jugul de pe grumaz (27, 1-2), pietrele la poarta lui Fa¬ 
raon (43, 8-10). De data aceasta, simbolul e foarte puternic, 
el exprimând credinţa neclintită că profeţiile asupra Babi- 
lonului se vor împlini negreşit: cartea profetului, îngropată 
în firul apei, dar pururea vie sub curgerea fluviului Eufrat, 
nu e altceva decât prevestirea sigură a unui fapt istoric: dis¬ 
pariţia uriaşului imperiu babilonian în marele fluviu al Tim¬ 
pului” 1 . 


CAPITOLUL 52 - Asediul şi căderea Ierusalimu¬ 
lui Sedechia, rob. Jefuirea Ierusalimului Ducerea-n ro¬ 
bie. Eliberarea lui loiachim 

1: Sedechia avea douăzeci şi unu de ani când a în¬ 
ceput să domnească; şi a domnit unsprezece ani în Ieru¬ 
salim. Mama sa se numea Hamutal, fiica lui Ieremia din 
Libna. 

2: EI a făcut ceea ce e rău în ochii Domnului, pe 
potriva a tot ceea ce făcuse loiachim. 

3: De aceea a venit mânia Domnului asupra Ieru¬ 
salimului şi a lui Iuda, până într-atât încât i-a lepădat de 
la faţa Sa. Sedechia s-a ridicat împotriva regelui Babilo- 
nului. 

Versetele 2 şi 3 sunt preluate din Textul Masoretic. 

4: Şi a fost că în cel de-al nouălea an al domniei 
sale, în luna a noua, în cea de a zecea zi a lunii, a venit 
Nabucodonosor, regele Babilonului, şi toată oastea lui, 
împotriva Ierusalimului şi l-au înconjurat cu şanţ şi au 
ridicat împrejur un zid cu pietre de patru picioare. 

1 BBVA, p. 1033 

Nabucodonosor a venit cu oaste Ia sfârşitul lunii de¬ 
cembrie, anul 589 î. Hr. 

5: Cetatea a fost astfel împresurată până în cel de 
al unsprezecelea an al regelui Sedechia, 

6: luna a patra, în cea de a noua zi a lunii, când s-a 
înteţit foametea în cetate şi nu se mai găsea pâine pentru 
poporul din ţară. 

Era luna iulie a anului 587 î. Hr. Asediul a durat, 
aşadar, aproape doi ani. 

„Dumnezeu ar fi putut într-o clipă, din prima zi, să-i 
predea pe aceştia şi să-i supună duşmanilor, însă de aceea a 
îngăduit să fie istoviţi timp de trei ani, de aceea a făcut ca un 
asediu foarte greu de îndurat să-i slăbească pe aceştia, pen¬ 
tru ca, fiind readuşi în simţiri şi de frica soldaţilor de afară, 
şi de foametea dinăuntru care stăpânea oraşul, să-l silească 
pe împărat, chiar împotriva voii lui, să se supună barbarului, 
şi să capete o oarecare mângâiere pentru păcatul săvârşit” 1 . 

7: Atunci s-a făcut o spărtură în cetate şi toţi oa¬ 
menii de război au ieşit noaptea pe calea Porţii, între zid 
şi întărituri, care se afla în apropiere de grădina regelui 
-în timp ce Caldeii erau de jur-împrejurul cetăţii - şi au 
apucat-o pe calea ce duce la Araba. 

8: Dar oastea Caldeilor a luat-o pe urma regelui şi 
l-a ajuns dincolo de Ierihon; şi toţi servii iui l-au părăsit, 
risipind u-se. 

9: Şi l-au prins pe rege şi l-au dus la regele Babi- 
lonului, în Ribla, iar acela a rostit judecată asupră-i. 

10: Şi regele Babilonului i-a înjunghiat pe fiii Iui 
Sedechia în chiar faţa ochilor săi, şi pe toţi dregătorii lui 
Iuda i-a înjunghiat în Ribla. 

11: Iar lui Sedechia i-a scos ochii şi i-a încătuşat 
picioarele în piedică de cai; şi regele Babilonului l-a dus 
în Babilon şi l-a ţinut în casa morii până în ziua-n care a 
murit. 


1 Sf. Ioan Gură de Aur, Omilii la statui , XIX, 3 

î-a încătuşat picioarele în piedică de cai : „pedeapsă 
mai umilitoare decât punerea In lanţuri” 1 . 

12: Şi în luna a cincea, în zece ale lunii, a intrat în 
Ierusalim Nabuzaradan, căpetenia gărzii, care era întot¬ 
deauna la porunca regelui Babilonului, 

13: şl a ars casa Domnului şi casa regelui; şi toate 
casele cetăţii şi flecare casă le-a ars cu foc. 

14: Iar oastea Caldeilor care era împreună cu 
căpetenia gărzii a dărâmat întregul zid al Ierusalimului, 
de jur-împrejur. 

Ca şi la Facerea 37, 36, termenul grecesc de arhi- 
maghiros [apxipayeipo^] e înţeles ca mai marele bucătarilor 
în scrierile patristice. 

Deşi traducerile moderne par mai întemeiate, uneori 
sensul dat în vechime duce Ia tâlcuiri interesante: Mai mult 
decât din alte patimi, „pornirea spre desfrâu vine din 
lăcomia pântecelui. Din acest motiv şi firea, voind să arate 
apropierea acestor patimi, a numit organele de împreunare 
cele de sub pântece [imoydaTpia], arătând înrudirea lor prin 
vecinătate. Căci dacă slăbeşte această patimă, slăbeşte din 
sărăcirea celei de deasupra, iar dacă se aprinde şi se întărâtă, 
de acolo îşi primeşte puterea. Dar lăcomia pântecelui nu 
numai că o hrăneşte şi o alăptează pe aceasta, ci şi alungă 
toate virtuţile. Căci stăpânind şi ţinând ea puterea, cad şi se 
nimicesc toate virtuţile: înfrânarea, cumpătarea, bărbăţia, 
răbdarea şi toate celelalte. 

Aceasta a arătat-o Ieremia acoperit, zicând că mai 
marele bucătarilor din Babilon a dărâmat de jur împrejur 
zidurile Ierusalimului, numind prin mai marele bucătarilor 
patima lăcomiei. Căci, precum mai marele bucătarilor îşi dă 
toată silinţa să slujească pântecelui şi născoceşte nenumărate 
* meşteşuguri ca să producă plăceri, tot aşa lăcomia pântecelui 
pune în mişcare tot meş-teşugul ca să servească plăcerii în 


1 BBVA, p. 1033 

vremea foamei; iar felurimea mâncărilor dărâmă şi surpă Ia 
pământ întăritura virtuţilor” 1 . 

15: Pe aceia din popor care fuseseră lăsaţi în ce¬ 
tate, pe fugarii care trecuseră de partea regelui Babilo- 
nului şi pe cei rămaşi dintre meşteri, Nabuzaradan, că¬ 
petenia gărzii, i-a trimis în surghiun. 

Versetul 15 este preluat din Textul Masoretic. 

16: Dar căpetenia gărzii i-a lăsat pe cei rămaşi ai 
poporului să fie vieri şi plugari. 

17: Caldeii au sfărâmat în bucăţi stâlpii de aramă 
ce se aflau în casa Domnului, precum şi temeliile şi Ma- 
rea-de-aramă din casa Domnului şi au luat arama şi au 
dus-o în Babilon. 

18: De asemenea, şi cununa şi cupele şi furculiţele 
şi toate vasele de aramă ce se foloseau la slujbe; 

19: şi lighenele şi mucarniţele şi ibricele de turnat 
ulei şi sfeşnicele şi căţuile şi paharele, şi tot ce era de aur 
şi tot ce era de argint le-a luat căpetenia gărzii; 

20: şi cei doi stâlpi şi singura Mare şi pe cei doi¬ 
sprezece boi de aramă de sub Mare, lucruri pe care 
regele Solomon le făcuse pentru casa Domnului, a căror 
aramă nu putea fi socotită în greutate. 

21: Cât despre stâlpi, înălţimea unuia singur era 
de treizeci şi cinci de coţi; o sfoară de doisprezece coţi îl 
putea încinge, iar grosimea iui, de jur-împrejur, era de 
patru degete. 

22: Deasupra fiecăruia era un capitel de aramă cu 
lungimea de cinci coţi, adică înălţimea unui capitel; pe 
capitel, de jur-împrejur, erau o plasă şi rodii, toate de 
aramă. 

23: Tot aşa, la al doilea stâlp erau opt rodii pe un 
cot, din cei doisprezece coţi; rodiile erau nouăzeci şi şase 
pe o parte; şi toate rodiile de pe plasă, de jur-împrejur, 
erau o sută. 


1 Nil Ascetul, Cuvânt ascetic, 58 

24: Şi căpetenia gărzii i-a luat pe preotul-protos şi 
pe preotul-ajutător şi pe cei care păzeau calea; 

Cei care păzeau calea sunt străjerii de la pragul 
templului. 

25: iar din cetate l-au luat pe un eunuc, care era 
mai-mare peste oamenii de război, şi şapte oameni de re¬ 
nume, care se aflau întotdeauna la porunca regelui; şi pe 
scribul oştilor, care făcea lucrări de grefier pentru popo¬ 
rul ţării, pe care i-a aflat în cetate. 

26: Şi i-a luat Nabuzaradan, căpetenia gărzii,, şi i- 
a dus la regele Babilonului, în Ribla. 

27: Iar regele Babilonului i-a lovit în Ribla, în 
ţinutul Hamat. Iuda a fost strămutat departe de pămân¬ 
tul lui. 

I-a lovit : „în Textul Masoretic: i-a lovit şi i-a omo¬ 
rât” 1 . 

28: Iată numărul celor din popor pe care Nabuco- 
donosor i-a strămutat: în anul aş şaptelea, trei mii do¬ 
uăzeci şi trei de Iudei; 

29: în anul al optsprezecelea al lui Nabucodonosor, 
opt sute treizeci şi doi de inşi din Ierusalim; 

30: în cel de al douăzeci şi treilea an al lui Nabuco¬ 
donosor, Nabuzaradan, căpetenia gărzii, a strămutat şapte 
sute patruzeci şi cinci de Iudei; de toţi, la un loc, patru mii 
şase sute de oameni. 

31: Şi a fost că la treizeci şi şapte de ani după ce 
Ioiachim, regele lui Iuda, fusese strămutat în robie, în lu¬ 
na a douăsprezecea, în douăzeci şi patru ale lunii, Evil- 
Merodac, regele Babilonului, în anul în care el a început 
să domnească, s-a îndurat de Ioiachim, regele lui Iuda, şi 
l-a scos din casa unde era păzit. 

„Evil-Merodac, fiul şi succesorul lui Nabucodonosor; 
a domnit în anii 561 - 560” 2 . 


* BBVA, p. 1034 
2 BBVA, p. 1034 

32: Şi i-a spus vorbe bune şi i-a aşezat scaunul mai 
presus de acelea ale regilor ce se aflau cu el în Babilon; 

33: şi i-a schimbat îmbrăcămintea de temniţă; şi 
[Ioiachim] lua masa în faţa lui, fără nici o sminteală, în 
toate zilele pe care Ie-a mai trăit 

34: Şi hrana lui cea dinainte rânduită îi era dată, 
fără nici o sminteală, din avutul regelui Babilonului, zi 
de zi, pănă în ziua în care a murit. 

Scriptura nu ne spune nimic despre sfârşitul Iui Iere- 
mia. Autorii VSP caută să umple acest gol, urmând Tradi¬ 
ţiei: „Ieremia i-a îndemnat cu tărie [pe iudei] să nu-şi pună 
nădejdea în sprijinul şi în puterea egiptenilor, ci să se încrea¬ 
dă în iubirea de oameni a lui Dumnezeu. Profetul a slujit în 
[Egipt] vreme de patru ani, până când a fost ucis cu pietre de 
către fiii lui Israel care fugiseră în Egipt şi nădăjduiau că vor 
afla acolo un refugiu. Trupul său a fost înmormântat undeva, 
în apropierea palatului lui Faraon, pare-se chiar în apropie¬ 
rea mormintelor regale, pentru că egiptenii aveau o evlavie 
deosebită faţă de el” 1 . 


1 VSP, p. 384 


Comentarii 
la Cartea 

Plângerile lui Ieremia 




Introducere 


Plângerile lui Ieremia este o carte poetică, alcătuită 
din cinci poeme elegiace, primele patru în acrostih alfabetic. 
Cartea a fost întotdeauna socotită canonică şi, până în vre¬ 
murile mai noi, atribuită ferm profetului Ieremia, aşa cum o 
vom socoti şi noi. 

Biblia Hebraica denumeşte cartea după cuvântul înce¬ 
pător: Eikah 1 , „Vai, cum...!”; Septuaginta o numeşte după 
conţinut, Thrini (©prjvoi), „plângere, lamentaţie”, iar Biblia 
Sacra Vulgata o numeşte Lamentationes , punând scrierea în 
prelungirea Cărţii Ieremia. 

Cele cinci poeme deplâng ultima cădere a cetăţii Ieru¬ 
salimului, a Templului şi a regatului Iuda. Putem face o ana¬ 
logie cu căderea omenirii în păcat ori cu căderile fiecărui su¬ 
flet, licărind nădejdea restaurării în Hristos. 




CAPITOLUL 1 — Plângerea întâi 


la: Şi a fost că după ce Israel a fost dus în robie şi 
Ierusalimul a rămas pustiu, a şezut Ieremia jelind şi a 
plâns această plângere asupra Ierusalimului; şi a zis: 

„Această introducere este proprie Septuagintei şi Vul¬ 
gate i; Textul Masoretic o omite” . 

„Origen vede aici o evocare a sufletului ajuns In stă¬ 
pânirea diavolului sau a oricăror puteri potrivnice: numai 
Hristos îl va elibera. Olympiodor din Alexandria consideră 
că menţionarea captivităţii este o aluzie profetică şi adevă¬ 
rată la ceea ce a îndurat ierusalimul din partea romanilor, 
dar propune şi o interpretare alegorică: sufletul care s-a în¬ 
depărtat de virtute şi a decăzut” 1 2 . 

„Ieremia a compus pentru poporul iudeu şi o serie de 
poeme numite Plângeri , iar când mai-marele perşilor i-a dat 
voie, acordându-i toată libertatea de a locui unde va voi, el a 
preferat să stea acolo şi să împărtăşească cu poporul său 
toate relele şi ticăloşiile, în ţară străină” 3 . 

Urmează plângerea întâi, prima ei strofa socotindu-se 
ca ţinând tot de primul verset: 

lb: Cum şade răznită cetatea aceasta, ea, cea cu 
multe popoare! E-acum ca o văduvă-n lume: slăvită 
cândva printre neamuri, prinţesă cândva peste ţări, a- 
juns-a tribut să plătească. 

„După Origen, se umpluse de popoare se referă la is- 
raeliţi, iar se înmulţise printre neamuri , la prozeliţi; în mod 
alegoric, aplicată sufletului, prima expresie s-ar referi la bo¬ 
găţiile contemplaţiei, iar cea de-a doua, la domeniul practic, 
la mulţimea faptelor bune. ♦ ca o văduvă, după Origen, 


1 BBVA, p. 1036 

2 SEP 6/1, p. 605 

3 Sf. Ioan Gură de Aur, Omilii la Epistola către Romani a Sfântului 
Apostol Pavely XIV - apudV SP, p. 383 

aceasta simbolizează sufletul privat de Logosul dumneze¬ 
iesc, din pricina păcatului. ♦ a ajuns să plătescă bir : Origen 
compară răsturnarea de situaţie cu nestatornicia în virtute. ♦ 
Olympiodor din Alexandria interpretează şi el alegoric su¬ 
fletul, odinioară plin de gânduri bune şi dominând asupra 
viciilor, de când e lipsit de Logos, mirele său, a ajuns tribu¬ 
tar viciilor” 1 . 

2: Ea nopţile şi le trece plângând, în lacrimi scăl- 
dându-şi obrajii. Din toţi care-atunci o iubeau nu-i ni¬ 
meni acum s-o aline. Prietenii toţi au trădat-o, duşmani 
împotrivă-i se-arată. 

„Deplângerea soartei e o mustrare ascunsă care, prin- 
tr-un ajutor dibaci, rânduieşte în chip acoperit mântuirea” 2 . 

SEP 6/1 traduce: Mult a mai plâns în noapte şi la - 
crimile-i pe obrazul ei/ şi nu e cine să o mângâie din toţi cei 
care o iubeau:/ toţi cei ce o îndrăgeau au înşelat-o. „o iu¬ 
beau... o îndrăgeau : Origen, explicând că ayarcav este mai 
dumnezeiesc şi mai spiritual , pe când cpiXsiv este mai tru¬ 
pesc şi mai omenesc , deduce că oamenii superiori n-au ali¬ 
nat suferinţele Ierusalimului, pe când cei inferiori l-au trădat 
şi i-au devenit duşmani” 3 . 

La acelaşi Origen, altă nuanţă: Amanţii tăi chiar duş¬ 
mani ţi-au devenit? „Aşadar, astfel înţelege şi tu: mulţi au 
fost amanţii sufletului tău, care s-au desfătat de frumuseţea 
lui, cu care el 4 s-a prostituat” s . Desigur, sufletul e chemat la 
starea sa cea dintâi, să redevină mireasă a lui Hristos, chiar 
dacă aceasta, pentru multe dintre suflete, cu liberă voia lor, 
nu se va petrece. 


1 SEP 61 1, pp. 605-606 

2 Clement Alexandrinul, Pedagogul , 1,80,3 

3 SEP 6/1, p. 606 

4 în latină (anima), ca şi în greacă (\|n>xf|" psih!), sufletul este de genul 
feminin. Aici s-a făcut acordul pentru genul neutru (din română), 
astfel că se pierde parţial din limpezimea construcţiei lui Origen. 

3 Origen, Omilii la Exod, VIII, 4 

3: Iudeea e dusă-n robie prin tot ce-i mai josnic 
într-însa, prin propria ei înrobire. Risipă-ntre neamuri, 
odihnă nu-şi află; gonacii au prins-o la mijloc, al celor ce 
crunt o apasă. 

Prin propria ei înrobire : „Ideea (care va fi reluată pe 
parcursul poemului) este aceea că pricina a ceea ce se în¬ 
tâmplă rău nu trebuie căutată, neapărat, în afara noastră, ci 
în propriile noastre comportamente. La unison cu ceilalţi 
profeţi, autorul Plângerilor crede că marile puteri militare, 
laolaltă cu comandanţii lor, sunt instrumente prin care Dum¬ 
nezeu îşi împlineşte un plan” 1 2 . 

„După Origen, Iudeea a fost deportată pentru că s-a 
umilit, adică şi-a pierdut demnitatea şi vigilenţa din vremea 
când Dumnezeu o ţinea în cinste, şi s-a înrobit punându-se 
în slujba patimilor . 

4: Plângând se coboară cărări din Sion, că nimeni 
nu vine la praznic. Surpate-i sunt porţile toate: pe ele, 
suspine de preoţi. Fecioarele-s duse-n robie, el singur şi- 
neacă amarul. 

Că nimeni nu vine ia praznic : „E vorba de sărbătorile 
rânduite prin Lege să se ţină la templul din Ierusalim, Ia care 
veneau pelerini din toate părţile. ♦ El singur... : El, adică Si- 
onul. în limba originală, numele de localităţi sunt de genul 
feminin. Cititorul versiunilor româneşti este îndemnat să-şi 
amintească de acest fapt, mai ales când intervine metafora: 
Ierusalim = ţiitoare, Ierusalim = femeie părăsită. Iuda = soţie 
necredincioasă etc. Mental, Ierusalim poate fi substituit prin 
cetate ” 3 . 

„Origen şi Olympiodor evocă cele trei mari sărbători 
anuale de pelerinaj la Ierusalim: în plus, Origen dă şi o in¬ 
terpretare alegorică: Sionul reprezintă puterea de a observa 
şi de a contempla, iar căile sunt diversele învăţături care duc 


1 BBVA, p. 1036 

2 SEP 6/1, p. 606 

3 BBVA, p. 1036 

la înţelegere şi contemplare; când omul se lasă aservit de 
pasiuni, aceste căi sunt în doliu” 1 . 

„Căile Sionului sunt pline de jale, pentru că nimeni 
nu mai vine la sărbătoare. A închipuit prin aceasta pustiirea 
şi pieirea sufletului, pentru că nici calea lui Dumnezeu nu 
mai ducea către sufletul şi mintea omului, nici sufletul nu 
umbla în Dumnezeu” 2 3 . 

5: Acei ce-1 apasă sunt încă deasupră-i, duşmanii 
se-ngraşă la cârmă, că-n faţa noianului său de păcate 
culcatu-l-a Domnul cu fruntea-n ţărână: pruncuţii săi 
fragezi sunt duşi în robie, din urmă mânaţi de tirani. 

Noianul său de păcate : Septuaginta foloseşte aici aaePsia 
- greşeală ; păcat. Symmachos traduce prin aaovOecria - încăl¬ 
care (a unui pact). 

„Pentru Origen, expresia se referă la cei care nu au 
păstrat faţă de Dumnezeu convenţiile sfintelor porunci. 

6: Fiicei Sionului, iată, răpită i-a fost frumuseţea! 
Ai săi voievozi erau ca berbecii care nu şi-au aflat o pă¬ 
şune: pe drum se mişcau fără vlagă din faţa gonacilor 
lor. 

Prin fiica Sionului este înţeles poporul Ierusalimului. 
„Origen are două linii de interpretare: fiica Sionului este Si¬ 
nagoga, iar frumuseţea ei (gr. su7cpe7ieui are conotaţii multi¬ 
ple: înfăţişare frumoasă , ţinută demnă , farmec , măreţie , 
splendoare) desemnează bogăţiile pe care duşmanul i Ie-a 
jefuit; pe de altă parte, Sionul fiind prin excelenţă înălţimea 
de unde se contemplă , sufletul, fiica sa, este aptă pentru 
contemplaţie , frumuseţea ei reprezintă bogăţia sfintelor în¬ 
văţături meditate cu înţelepciune ; dacă sunt neglijate, po¬ 
doaba se pierde” 4 . 


1 SEP 6/1, p. 607 

2 Sf Macarie Egipteanul Omilii 2 (52) 

3 SEP 6/1, p. 607 

4 SEP 6/1, p. 607 


316 



Erau ca berbecii : „Ebraică: precum cerbii. Berbecul 
(ca şi cerbul) este simbolul bărbăţiei şi al curajului; pe dru¬ 
mul exilului el devenea, cu atât mai mult, simbol al umi¬ 
lirii” 1 2 . 

7: Şi-aduce Ierusalimul aminte de zilele lui triste, 
umile, când braţ de vrăjmaş îi supuse poporul ah, fără 
ca nimeni s-ajute: când ei, ei, duşmanii, văzându-I pe 
drumuri, de el îşi râdeau. 

După versul de zilele lui triste, umile , „Versiunea E- 
braică introduce aici două stihuri suplimentare: de toate co¬ 
morile sale / din zilele cele vechi , preluate şi de Septuaginta , 
care însă nu sunt altceva decât o încărcătură inutilă, care 
rupe ritmul strofei” - . 

„Origen interpretează: când a fost pedepsit, sufletul 
(Ierusalimul) şi-a amintit de păcatul său (înjosirea), de în¬ 
depărtarea de Dumnezeu (lepădarea) şi de dorinţele vechi; 
prin neglijenţa sa, a pierdut contemplaţia (poporul ei), iar 
păcatele (asupritorul) au năvălit asupră-i, fără ca sufletul să 
primească ajutorul Logosului” 3 . 

„Duşmanii au privit la ea şi au râs de sabatul ei. 
Duşmanii au râs de sabatul ei este atunci când duhurile rele 
inspiră minţii nelucrătoare gânduri stricăcioase încât, chiar 
dacă mintea se linişteşte de Ia săvârşirea lor cu fapta, nu se 
linişteşte de la desfătarea cu lucrarea cea rea” 4 . 

8: Păcătui cetatea, din greu, Ierusalimul, pricină 
pentru care-i acum în suferinţă. Cei ce-o aveau în cinste, 
cu toţi au umilit-o, că i-au văzut ruşinea; ea însăşi a 
gemut şi faţa şi-a întors-o. 

„Certarea este o mustrare publică, făcând tuturor cu¬ 
noscute păcatele. Pedagogul se foloseşte de certare ca de un 


1 BBVA, p. 1036 

2 BBVA, p. 1036 

3 SEP 6/1, p. 608 

4 Sf. Grigorie cel Mare, Omilii la Profetul Iezechiel , I, XII, 19 

mijloc de neapărată trebuinţă pedagogiei din pricina slăbi¬ 
ciunii credinţei celor mulţi” 1 . 

„Pentru că Ierusalimul a păcătuit de moarte , după 
cum este scris în Plângerile lui Ieremia că el s-a cutremurat 
şi toate sărbătorile şi solemnităţile sale au încetat, e pentru 
că locuitorii săi au dat morţii pe Domnul meu Iisus Hris- 
tos” 2 3 * . 

9: Necurăţia-i udă se-ncleie pe picioare. Nu şi-a a- 
dus aminte de-un astfel de sfârşit: cândva semeaţă frun¬ 
te, acum cu nasu-n jos; şi nimeni nu-i să-i dea o mângâ¬ 
iere... „O, Doamne, Doamne, iată, Tu vezi-mi umilinţa, 
că-n faţa mea duşmanul s-a înălţat pe sine!”. 

Necurăţia-i udă se-ncleie pe picioare : „Imagine tare 
(ca şi precedenta), împrumutată din fiziologia intimă a fe- 
meu . 

„Pentru Origen, expresia a domolit nemăsurarect în¬ 
seamnă că Ierusalimul a înjosit ceea ce avea măreţ şi minu¬ 
nat. Olympiodor, în schimb, explică astfel: dacă sufletul şi- 
ar fi amintit că urmează plata, şi-ar fi domolit trufia pentru a 
scăpa de pedeapsă. Theodoret al Cyrului, care citeşte rece¬ 
siunea antiohiană, ea a căzut în chip uimitor , subliniază că 
omul nu trebuie să se încreadă în belşug, pentru că situaţia 
se poate schimba” 5 . 

10: Vrăjmaşul mâna şi-a-ntins-o spre tot ce-are ea 
mai de preţ. Că ea i-a văzut pe păgâni cum intră în sfân¬ 
ta ei casă, ei, despre care ai zis ca-n obştea Ta să nu in¬ 
tre. 

„Origen vede aici o imagine a asaltului cărnii împotri¬ 
va spiritului” 6 . 


1 Clement Alexandrinul, Pedagogul , 1,78,2 

2 Origen, Omilii la Cartea Numerii, XXIII, 2 

3 BBVA, p. 1037 

La Anania: acum cu nasu-n jos. 

5 SEP 6/1, pp. 608-609 

6 SEP 6/1, p. 609 

11: Poporul suspină, întreg, umblând după pâine; 
ce-aveau mai de preţ au dat pe mâncare, să-şi cheme la 
viaţă sufla rea. Vezi, Doamne, priveşte, Că-n mare-njosire 
se află! 

12: „Voi, toţi cei ce mergeţi pe cale, veniţi şi vedeţi 
de este pe lume durere la fel cu durerea ce-a dat peste 
mine! Acel ce prin mine grăit-a, El, Domnul, în ziua a - 
prinsei mânii m-a smerit. 

„Umilirea e cu atât mai mare cu cât cetatea Ierusali¬ 
mului fusese, până la un punct, simbol al vocilor profetice” 1 . 

13: El foc a trimis din naltele Sale locaşuri; în oa¬ 
sele mele-l aduse. Şi laţ mi-a întins Ia picioare şi pasu- 
ndărăt mi la-ntors; un gol mi-a căscat înlăuntru, durere 
din zori până-n seară. 

14: Un ochi veghetor asupra păcatelor mele! Şi 
iată că ele de mâini mi s-au prins, grămadă le simt pe 
grumaz. Slăbitu-mi-a-n ele puterea: De vreme ce Dom¬ 
nul m-a dat pe mâna durerii, nimic nu mă ţine-n pi¬ 
cioare. 

Un ochi veghetor asupra păcatelor mele\ „Rezonanţă 
a Cărţii lui Iov!” 2 . 

„Origen comentează versetul pornind de la imaginea 
jugului: sufletul care a adormit în necucernicie pentru că a 
respins jugul sfinţitor al Logosului a ajuns sub jugul 
păcatului” 3 . 

15: Vitejii mei, iată, pe toţi gonitu-i-a Domnul din 
mijlocul meu. Un timp a chemat împotrivă-mi spre 
moartea aleşilor mei. Strivită a fost ca-ntr-un lin fecioa¬ 
ra lui luda, de-aceea eu plâng. 

,^4 călcat teasc 4 : Origen comentează expresia evo¬ 
când imaginea lui Dumnezeu care calcă în teasc vinul mâ- 


1 BBVA, p. 1037 

2 BBVA, p. 1037 

3 SEP 6/1, p. 610 

4 La Anania: Strivită a fost ca-ntr-un lin . 

niei Sale şi citează Deuteronom 32,32-33 şi Teremia 32, 13. 
15-16 [25,27 Textul Masoretic]” 1 2 . 

16: în ochiul meu ape îşi află izvor. Că-mi este 
departe Acel ce alină şi duhul spre sine-1 întoarce. Pieri- 
tu-mi-au fiii, că prins-a putere vrăjmaşul”. 

17: Sionul mâna şi-a întins-o: nu-i nimeni să-i dea 
mângâiere. Porunci a dat Domnul asupra lui Iacob; duş¬ 
manii săi, iată-i, îi sunt împrejur. în mijlocul lor, singur, 
un biet Rusalim, un chip de femeie-alungată. 

18: Da, drept este Domnul, că spuselor Sale le-am 
stat împotrivă. Tu, lume de neamuri, auzi-mi durerea şi 
vezi-mi obida: fecioarele mele şi tinerii mei sunt duşi în 
robie! 

19: Chematu-i-am pe-aceia cu care m-am iubit; ei 
însă m-au trădat. Preoţii mei, ca şi bătrânii mei, pierit- 
au în cetate cătând de-ale mâncării atât cât să trăiască şi 
neaflând nimic. 

„Pentru Origen, iubiţii de aici sunt asirienii şi babilo 

* m »2 

menii . 

20: O, Doamne, Tu vezi-mi necazul! Lăuntrul meu 
e pradă tulburării şi inima în mine mi se-ntoarce: că-am 
necăjit pe altul şi-s necăjit de altul; afară pruncii mi-au 
pierit de spadă, în casă parc-aş fi-ntru moarte. 

21: Te rog, ascultă-mi suspinul! Nu-i nimeni să-mi 
dea alinare. Aflat-au vrăjmaşii de răul meu, Doamne, şi- 
au râs ca nebunii de câte-ai făcut. O zi ai adus, un timp 
ai chemat, şi ei devenit-au asemenea mie. 

22: Le fie răutatea-naintea feţei Tale şi fă-le şi Tu 
lor cum mi-ai făcut Tu mie pe seama celor multe păcate 
ale mele! Că mult îmi e suspinul, mâhnită-mi este inima. 

Şifâ-le şi Tu lor e redat în SEP 6/1 prin şi smulge-i . 
Verbul ebraic alai are şi sensul de a culege ce a rămas în 
vie. 


1 SEP 6/1, p. 610 

2 SEP 6/1, p. 611 

„Aici este imaginea pedepsei nimicitoare, pentru că ei 
nu au respectat prescripţia de a lăsa ceva şi pentru săraci în 
urma secerişului şi a culesului viei” 1 . 


CAPITOLUL 2 - Plângerea a doua 

1: Cum a-ntunecat-o-n mânia Sa Domnul pe fiica 
Sionului! Din cer azvârlit-a jos pe pământ slava lui Isra¬ 
el, fără să-Şi aducă aminte de aşternutul picioarelor Lui. 

Aşternutul picioarelor Lui : templul din Ierusalim 
(Psalmi 98,5; 109,1; lezechiel 43,7). 

2: Fără cruţare, In ziua urgiilor Sale, zdrobit-a 
Domnul tot ce era floare în Iacob; surpat-a-n mânia Sa 
cetăţile-ntărite ale fiicei lui Iuda; da, una cu pământul ie- 
a făcut, blestem a pus pe regat şi pe principii luL 

E un avertisment în toate acestea şi pentru generaţiile 
viitoare: „Ca şi cum am fî nişte orbi, nu ne-am grăbit să ne 
câştigăm bunăvoinţa şi iertarea dumnezeiască, ci — judecând 
ca nişte păgâni - ne închipuim că de treburile noastre n-are 
Dumnezeu nici o grijă şi nici un interes, de aceea îngrămă¬ 
deam nelegiuire peste nelegiuire. Cei care păreau că sunt 
păstorii noştri dispreţuiau regula credinţei şi se mistuiau, se 
măcinau între ei, pizmuindu-se unii pe alţii. Nu făceau decât 
să se lase pradă disputelor, ameninţărilor, pizmei, urii şi 
vrăjmăşiei reciproce. îşi urmăreau pătimaş pofta după pute¬ 
re, de parcă ar fi fost nişte tirani” 2 . 

3: Cu-aprinderea mâniei Sale puterea lui Iacob în- 
treagă-a zdrobit-o; dreapta Şi-a tras-o-napoi din faţa 
vrăjmaşului; în Iacob aprins-a văpaie de foc ce mistuie 
totul prin preajmă. 

Puterea lui Iacob : „Literal cornul , simbol al puterii” 3 . 


1 SEP 6/1, p.611 

2 Eusebiu de Cezareea, Istoria bisericească , VIII, 1,8 

3 BBVA, p. 1038 

4: El arcul Şi 1-a-ntins ca un duşman, ca un po¬ 
trivnic dreapta Şi-a-ntărit-o şi a ucis tot, totul ce-n ochii 
mei era mai desfătat; în cortul fiicei Sionului mânia Şi-a 
vărsat-o ca un foc. 

Şi a ucis tot : SEP 6/1 are şi a ucis toate cele dorite. 
„Pentru Origen, e vorba de idoli; Olympiodor spune că se 
referă la fiii şi fiicele Sionului, dar şi la poftele violente ale 
sufletului” 1 . 

5: Ca un duşman facutu-ni-S-a Domnul: l-a nimi¬ 
cit pe Israel, i-a nimicit palatele, i-a prăpădit cetăţile-n- 
tărite şi fiicei lui Iuda i-a-nmulţit pe cei ce-s umiliţi şi 
obidiţi. 

6: Şi-a-mprăştiat locaşul ca pe-o vie, serbarea Şi-a 
stricat-o de istov; Domnu-a uitat ce-a pus El In Sion, ser¬ 
bările şi ziua de odihnă şi-n flacăra mâniei Lui i-a-ntărâ- 
tat pe rege şi pe preot şi pe prinţ. 

7: El, Domnu-acum Şi-a lepădat altarul, locaşul 
Său cel sfânt l-a scuturat; cu mâinile duşmanului zdro- 
bit-a înaltul zid al turnurilor lui; glas de război au dat în 
casa Domnului ca-n zi de sărbătoare! 

8: Gândit-a Domnul să dezghioace zidul de apăra¬ 
re al fiicei Sionului; El sfoara de măsură Şi-a întins-o şi 
mâna cu necazuri nu Şi-a tras-o: zidul-proptea s-a înecat 
în plâns şi zidu-ntreg deodată s-a slăbit. 

Gândit-a Domnul este tradus de SEP 6/1 cu Şi S-a în- 

A 

tors Domnul : „întorsătura greacă ar putea fi semnul unei 
actualizări a textului, cu referire la distrugerea Ierusalimului 
de către romani în 70 d. Hr. - o a doua distrugere, după cea 
săvârşită de babilonieni în 586 î. Hr.” 2 . 

9: I-s porţile-necate în pământ, zăvoarele-au sărit 
şi zac în cioburi. Printre păgâni stă regele şi prinţul, nici 
vorbă de vreo lege! Profeţii lui vedenii n-au avut venite 
de la Domnul. 


1 SEP 6/1, p. 612 

2 SEP 6/1, p. 613 

10: Şed pe pământ, tăcuţi, bătrânii fiicei Sionului; 
pe capete şi-au presărat ţărână şi mijlocul cu sac şi l-au 
încins; fecioarele Sionului, fruntaşele, le-au îngropat în 
tină. 

11: De-atâtea lacrimi, ochii mi s-au stins, iar inima 
mi-i tremur. Mărirea mea se scurse în pământ, căci frân- 
tă-a fost a neamului meu fiică atunci când tânăr şi sugar 
mureau pe străzile cetăţii. 

12: Ziceau către maicile lor: „Unde se află pâine şi 
vin?”, când leşinau ca nişte plini de răni prin pieţele ce¬ 
tăţii şi sufletul şi-l revărsau în sânul celor ce-i născuseră. 

13: Ce mărturie îţi voi da şi-asemănare, o, fiică a 
Ierusalimului? Cin-te va mântui sau alina, fecioară, fiică 
a Sionului? Căci cupa morţii tale s-a lărgit: cin-te va vin¬ 
deca? 

14: Profeţii tăi văzut-au pentru tine vedenii gău¬ 
noase şi nebune. Nu ţi-au făcut vădită nedreptatea, ca să- 
ţi întorci robimea-n biruinţă, ci sarcini găunoase ţi-au 
văzut, netrebnice vedenii. 

15: Plesnesc din palme din pricina ta toţi cei ce 
trec pe drum; ei şuieră şi dau din cap la fiica Ierusali¬ 
mului: „Aceasta-i cetatea măririi - vor zice -, cunună-a 
ce-i vesel pe-ntregul pământ?”. 

16: Ei gura-şi deschid împotrivă-ţi, duşmanii tăi 
toţi; în şuier şi-n scrâşnet de dinţi îşi spun: „S-o-nghi- 
ţimî; aceasta ni-i ziua-ndelung aşteptată: o ştim, o ve¬ 
dem!” 

17: Făcut-a Domnul ce Şi-a pus în gând, El Şi-a 
plinit cuvântul cel poruncit din vremea de demult: sur- 
pat-a fără milă. Asupră-ţi pe duşmani i-a veselit, vigoa¬ 
rea a sporit-o-n cei potrivnici. 

18: Inima lor strigat-a către Domnul: Voi, ziduri 
din Sion, vărsa ţi-vă pâraiele de lacrimi de-a lungul zilei 
şi al nopţii!; să nu te dai odihnei, iar lumina din ochii tăi 
să nu-şi oprească vocea! 

19: Ridică-te şi bucură-te noaptea, când i te-mbii ve¬ 
gherii; fa-ţi inima o apă revărsată naintea feţei Domnului; 
spre £1 ridică-ţi mâinile de dragul vieţii celor mici ai tăi (a 
pruncilor ce se sfârşesc de foame în pragul uliţelor toate). 

„Aceste ultime două stihuri, care frâng unitatea rit¬ 
mului strofic, sunt un ecou al versetului 11. Ele se află atât 
în Septuaginta cât şi în Textul Masoretic” 1 . in noapte : „Pen¬ 
tru Origen, expresia se referă la Noaptea timpului de faţă\ el 
citează Marcu 3,35” 2 . 

20: „Vezi, Doamne, şi priveşte: asupra cui Ţi-ai ai- 
bâtut prăpădul? Femei mâncându-şi rodul dat de pân¬ 
tec? Un bucătar facându-şi o strânsură de prunci sugari 
pe care să-i ucidă? Profet şi preot duşi la-njunghiere în 
chiar altarul Domnului?... 

21: în uliţă-s de-a gata la pământ pruncuţul şi bă¬ 
trânul. Fecioarele şi fecioraşii mei robiţi au fost, departe; 
cu sabie şi foame i-ai ucis şi fără milă-n ziua furiei Tale. 

22: El i-a chemat ca pentru-o sărbătoare pe cei stră¬ 
ini ai mei de primprejur; în ziua furiei Domnului, nici 
unul n-a fost să fugă ori să scape viu, aşa că eu mai mulţi 
mi i-am făcut pe toţi duşmanii mei, şi mai puternici. 

„Ce/ străini ai mei : venetici aciuaţi pe lângă o gazdă 
localnică, binevoitoare, ospitalieră” 3 . „Pentru Origen, Olym- 
piodor şi Theodoret este vorba de locuitorii dimprejur veniţi 
să se refugieze în interiorul fortificaţiilor Ierusalimului” 4 . 


CAPITOLUL 3 - Plângerea a treia 

1: Eu sunt bărbatul ros de sărăcie sub varga aspră 
a mâniei Lui. 


1 BBVA, p. 1039 

2 SEP 6/1, p. 615 

3 BBVA, p. 1040 

4 SEP 6/1, p. 616 


324 


2: Luându-mă, m-a dus la întuneric, şi nu întru lu¬ 
mină 

3: Doar către mine îşi întoarce mâna de-a lungu-n- 
tregii zile. 

Doar către mine îşi întoarce mânai „Textul Masoretic 
are o construcţie intensivă cu două verbe sinonime cu sensul 
a întoarce . Se poate înţelege însă, aşa cum face Origen, că 
Dumnezeu Şi-a inversat mâna: odinioară le aducea binefa¬ 
ceri, iar acum, pedeapsă” 1 . 

4: El trupul mi I-a-mbătrânit, şi pielea, iar oasele 
mi le-a zdrobit 

5: Zidiri a ridicat să-mi stea-mpotrivă şi capul mi 
1-a-ncins şi m-a trudit 

6: M-a pus să locuiesc în întuneric, cum a făcut cu 
morţii cei din veac. 

Cu mor (ii cei din veac: Origen afirmă că Plângerile i 
s-ar putea aplica şi lui Hristos în Pătimirile Sale: ca şi 
profetul de aici, a fost aşezat în mormânt” 2 . 

7: Zidiri a ridicat să-mi stea-mpotrivă: nu pot ieşi, 
pe lanţuri îmi apasă. 

„Avem, aşadar, ca lanţuri însăşi slăbiciunea şi strică¬ 
ciunea firii noastre muritoare, dar, când ni se adaugă neca¬ 
zuri şi vaiete, lanţurile noastre se fac mai grele. Şi într-ade- 
văr, atâta timp cât dreptul suferă întârzieri în această viaţă, 
el se grăbeşte să fie de folos altora, vorbindu-le despre cele 
bune dar, când vede că sufletele lor sunt împietrite şi consta¬ 
tă că acestea sunt stăpânite de duhul de ceartă, se abţine de 
Ia a propovădui cuvântul” 3 . 

8: Şi dacă strig sau mă slobod în răcnet, El ruga 
mi-o astupă. 

El ruga mi-o astupă sau, după SEP 6/1, mi-a îngrădit 
rugăciunea: „Origen pune versetul în legătură cu Ieremia 


1 SEP 6/1, p. 616 

2 SEP 6/1, p. 617 

3 Sf. Grigorie cel Mare, Omilii la Profetul lezechiel , I, XII, 13 

14,11-12 (Nu te ruga pentru poporul acesta spre bine!/ 
Căci, şi de vor posti, nu voi da ascultare rugii /or)” 1 . 

9: Cu zid de piatră-mi stăvileşte drumul, El mi-a- 
ngrădit cărările. 

10: Un urs îmi este El, ce stă la pândă, un leu în 
ascunziş. 

11: Eu am plecat, dar El m-a urmărit şi piedică 
mi-a pus şi m-a trântit. 

12: El arcul Şi 1-a-ntins şi m-a ochit ca pe o ţintă a 
săgeţii Lui. 

13: Săgeţilor din tolba Lui le-a poruncit să-mi in¬ 
tre în rărunchi. 

14: La tot poporul meu sunt de ocară, de cântec 
toată ziua. 

15: De-amărăciune m-a tăcut sătul şi m-a-mbătat 
cu fiere. 

16: El dinţii mi i-a scos cu pietre-n gură şi cu 
cenuşă m-a hrănit. 

17: Departe-mi duse sufletul de pace, eu fericirea 
mi-am uitat-o. 

18: Tot mai departe-mi este biruinţa, nădejdea 
mea ce-mi vine de la Domnul! 

19: Aminte mi-am adus, în sărăcie şi-n asuprire, de 
amar şi fiere. 

a 

20: In amintiri îmi voi aduce-aminte, sufletul meu 
va cugeta asupră-mi. 

21: La inimă pe-aceasta mi-o voi pune, de-aceea 
voi răbda. 

„Se vede insistenţa asupra temei aşteptării pline de 
speranţă a intervenţiei lui Dumnezeu” 2 . 

22: Nu-s părăsit de Domnul întru milă, nici ispră¬ 
vită e-ndurarea Lui; 


1 SEP 6/1, p. 617 

2 SEP 6/1, p. 618 

23: în toată dimineaţa se-nnoiesc şi mare e credin- 
cioşia Lui. 

24: îmi zice duhul: „Partea mea e Domnul, de-ace¬ 
ea mi-L voi ţine-n aşteptare”. 

25: Domnul e bun acelor ce-L aşteaptă şi sufletului 
care-I caută urma. 

încercând să distingă între bunătate şi milostenie , 
Sfanţul Vasile cel Mare se referă şi la acest ioc: „Mi se pare 
că bunătatea este mai extinsă spre facerea de bine celor care, 
în orice chip, au nevoie de ea, în timp ce milostenia este mai 
restrânsă şi urmează normele dreptăţii în facerile de bine” 1 . 

26: E bine să aştepţi întru tăcere să vină mântuirea 
de la Domnul. 

27: E bine pentru om să poarte jug în tinereţea lui; 

„Dacă acum, când trebuie să asudăm şi să muncim, nu 
încetăm să păcătuim, ce n-am fi îndrăznit să facem dacă 
Dumnezeu ne-ar fi lăsat să trăim în desfătare continuă, fără 
să muncim de Ioc? [...] Prin urmare, necazurile, ispitele şi 
nenorocirile care vin peste noi ne arată tot atât de mult 
purtarea de grijă a lui Dumnezeu, ca şi binefacerile Sale” 2 . 

28: el singur şi-n tăcere va şedea, căci l-a purtat 
asupră-şi; 

„Unul ca acesta este vrednic de laude, de fericiri, de 
aplauze, căci îşi înfrânează pornirile nebuneşti ale firii, îşi 
scapă corabia sufletului său de la înec chiar în timpul celei 
mai cumplite furtuni” 3 . 

De aici, sfaturi pentru monahi: „Să ştie că este călugăr 
nu vorbind şi alergând încoace şi încolo, ci tăcând şi stând 
pe loc. Să-I citească pe Ieremia...” 4 . 

29: el gura şi-o atinge de ţărână: mai poate fi nă¬ 
dejde; 


1 Sf. Vasile cel Mare, Regulile mici, 214 

2 Sf. loan Gură de Aur, Despre necazuri şi biruirea tristeţii , 1,3 

3 Sf. loan Gură de Aur, Apologia vieţii monahale , 17 

4 Fericitul Ieronim, Epistole /, L, 4 

30: obrazu-1 dă acelui ce-I loveşte, sătul este de 

ocară. 

„Augustin interpretează versetul în sens hristologic, 
ca profeţie a răbdării lui Hristos în Pătimirea Sa (Ennaratio- 
nes in Psalmos 119,!)” 1 . 

31: Căci Domnul nu-1 va lepăda [pe om] pe-ntot- 
deauna; 

32: l-a umilit, dar milă Ii va fi în marea Sa-ndu- 

rare; 

33: de i-a smerit pe fiii omeneşti, nu inima L-a-m- 

pins. 

34: Să-i umileşti, ţinându-i sub picioare, pe toţi cei 
înrobiţi de pe pământ, 

„Păcătuind ne pregătim lanţuri şi funii, cu care sun¬ 
tem legaţi după măsura mulţimii sau mărimii păcatelor, 
împletindu-ne legături ale sufletelor fie mai mari, fie mai 
mici, cu care, după Ieremia, suntem prinşi” 2 . 

„Până şi în viaţa celor pe care Ieremia îi numeşte robii 
pământului , sufletul virtuos poate fi slobozit din lanţurile 
păcatului” 3 . 

35: să strâmbi tu judecata unui om naintea feţei 
Celui-Preaînalt, 

36: să-l osândeşti pe cel nejudecat, nu Domnu-a zis 
acestea. 

„Pentru Origen, textul înseamnă că Domnul nu este 
răspunzător de nedreptăţile pe care oamenii şi le fac unii 
altora, căci El iubeşte dreptatea” 4 . 

37: Cine-a grăit acestea, şi ele s-au făcut? Nu Dom¬ 
nu-a poruncit. 

38: Din gura Celui-Preaînalt nu va ieşi ce-i rău cu 
ce e bun. 


1 SEP 6/1, p. 618 

2 Sf. Vasile cel Mare, Comentariu la Cartea profetului Isaia , V, 169 

3 Origen, Contra lui Celsus , VIII, 54 

4 SEP 6/1, p. 619 

„E un adevăr clar că răul nu provine de la Dumnezeu, 
după cum afirmă şi proorocul Ieremia” 1 . 

„Să cunoaştem că Cel care ne-a zidit ne-a dat voinţă 
liberă, aşa încât să fie în puterea noastră şi a tinde spre cele 
bune, şi a ne abţine de la cele rele. Căci nu ne-ar fî osândit 
Dreptul Judecător pentru că suntem stăpâniţi de patimi dacă 
ar fi fost El creatorul lor” 2 . 

39: De ce s-ar plânge oare omul viu, bărbatu-n faţă 
cu păcatul său? 

„După Olympiodor, omul nu-1 poate considera pe 
Dumnezeu responsabil pentru păcatul propriu, pentru că 
omul păcătuieşte din voia sa proprie şi poate să se con¬ 
vertească dacă vrea” 3 . 

40: Cătată ne-a fost calea, cercetată, iar noi la 
Domnul ne-om întoarce. 

„Aşa se explică şi faptul că mai târziu şi proorocii au 
ajuns în robie, alături de poporul iudeilor: ca nu cumva mul¬ 
ţimea, lipsită de sprijinul sfinţilor şi părăsită de sfatul lor, să 
sufere mai tare, ci sfătuită de desele propovăduiri ale pro¬ 
orocilor să se reîntoarcă în bună credinţă spre Domnul Dum¬ 
nezeul său; şi ca nu cumva zdrobită de chinurile robiei să se 
prăbuşească în păcatul necredinţei şi să-şi piardă nădejdea în 
posibilitatea mântuirii veşnice” 4 . 

41: Pe mâini ne-om pune inimile noastre, spre Cel- 
Inalt din cer le-om înălţa. 

Pe mâini ne-om pune inimile noastre: SEP 6/1 redă 
prin să ne ridicăm pe mâini inimile : „S-au dat variate expli¬ 
caţii acestei expresii; după Origen, trebuie să ne luăm inima 
în mâini ca să ne cercetăm gândurile şi să vedem dacă sunt 
curate; Olympiodor o înţelege ca un îndemn de a înlătura 


1 Origen, Contra lui Celsus , IV, 66 

2 Sf. Macarie Egipteanul Epistola cea mare 

3 SEP 6/1, p. 619 

4 Sf Ambrozie al Milanului, Despre Cain şi A bel, 36 

din suflet cele pământeşti pentru a-I aduce lui Dumnezeu 
[inima] ca pe o ofrandă prin faptele noastre” 1 . 

42: Păcătuit-am, ne-am făcut păgâni, Tu însă n-ai 

iertat 

43: Ne-ai cercetat cu furie, ne-ai gonit şi ne-ai ucis, 
şi milă n-ai avut. 

44: De rugăciune Te-ai ascuns în nor, aşa ca eu să 
nu văd, şi să plec. 

„După Origen, păcatele oamenilor formează un nor 
care se înalţă ca un zid şi îl despart pe om de Dumnezeu, 
împiedicând rugăciunea să străbată. El aminteşte că oamenii 
nu au aripi ca de porumbel (Psalmi 54/55,7) ca să zboare 
deasupra şi să spună: întru Dumnezeul meu voi trece zidul 
(Psalmi 17/18,30)” 2 . 

45: Pe noi - şi doar pe noi - ne-ai izgonit în mij¬ 
locul popoarelor. 

46: Ei, toţi vrăjmaşii noştri, ’mpotriva noastră gu¬ 
ra şi-au deschis-o 

47: şi frică grea ni s-au făcut, şi spaimă, urcare şi 
cădere. 

„Origen interpretează înălţarea ca orgoliu ce duce la 

■ • ))} 
pieire . 

48: Din ochii mei se vor vărsa pâraie pentru-a po¬ 
porului meu fiică nimicită. 

„Profetul Ieremia a cunoscut că penitenţa este 
remediul cel mai potrivit pentru izbăvirea Ierusalimului” 4 . 

a 

49: In lacrimi ochii mi s-au înecat; nu voi tăcea, 
odihnă nu-mi va fi 

50: pân-ce El, Domnu-Şi va pleca privirea şi va ve¬ 
dea din cer. 


‘SEP 6/1, p. 619 

2 SEP 6/1, p. 620 

3 SEP 6/1, p. 620 

4 Sf. Ambrozie al Milanului, Despre pocăinţă , n, 6 - apud VSP, p. 
391 

51: Pe suflet ochi târzii se stafidiră plângând pe 
toate fiicele cetăţii. 

52: Ca pe o păsăruică m-au vânat vrăjmaşii mei, 
fără pricină, toţi; 

„Origen pune în legătură imaginea păsării urmărite de 
vânător cu Psalmi 123/124,7”*. 

53: mi-au aruncat vieaţa într-o groapă şi-o piatră- 
au pus deasupra; 

Prefigurare a punerii Domnului în mormânt: „Eu, pia¬ 
tra cea din capiii unghiului (I Petru 2,6; Isaia 28,16), cea 
aleasă, cea scumpă, stau pentru puţină vreme înlăuntrul pie¬ 
trei. Pentru Iudei sunt o piatră de poticnire (I Petru 2,8), iar 
pentru cei credincioşi o piatră mântuitoare. S-a sădit, aşadar, 
lemnul vieţii în pământ, ca pământul cel blestemat să se bu¬ 
cure de binecuvântare şi ca morţii să fie sloboziţi” 1 2 . 

Când nu vorbim despre Domnul Hristos, putem aplica 
versetul şi credinciosului, astfel de stări fiind frecvente. Cel 
unit cu Dumnezeu se umple de lumină. „Când, însă, ca ur¬ 
mare a nepăsării, omul se întunecă iarăşi şi această lumină 
sfântă piere de la ei, atunci fug şi se ascund de la el numai¬ 
decât şi toate aceste lucruri bune; şi el ajunge iarăşi nebun şi 
lipsit de minte în gândurile lui, săvârşindu-se în el ceea ce s- 
a spus: Lumina ochilor mei nu mai e cu mine (Psalmi 38,11) 
şi: Au vrut să stingă în groapă viaţa mea şi au aruncat în 
mine cu pietre'" 3 . 

54: pe capul meu $e revărsară ape 4 şi-am zis: „De- 
acum sunt pierdut!”. 

„întregul verset evocă rugăciunea lui Iona din burta 
peştelui (Iona 2,5-6)”'. 


1 SEP 6/1, p. 620 

2 Sf. Chirii al Ierusalimului, Cateheze , XIII, 35 

3 Sf. Isaac Şirul, Cuvinte către singuratici, II, 9,7 

4 La Anania: se revărsaseră . Pentru bunul mers prozodic, ne-am 
îngăduit intervenţia, aceasta fiind, totodată, şi o propunere pentru o 
eventuală (şi foarte probabilă) reeditare a lucrării. 

55: Din prea-adâncul gropii mele eu numele Tău, 
Doamne, l-am chemat; 

56: Tu glasul meu l-ai auzit: Ia ruga mea să nu-Ţi 
închizi auzul; 

57: spre ajutor mi Te-ai făcut aproape; când Te- 
am chemat, mi-ai zis: „Nu-ţi fie teamă!” 

58: împricinatul suflet Tu mi l-ai apărat, o, Doam¬ 
ne, şi vieaţa tot Tu mi-ai mântuit-o; 

„Olympiodor vede aici şi o prevestire a învierii lui 
Hristos” 1 2 . 

59: Tu, Doamne, tulburarea mi-ai văzut-o şi prici¬ 
na mi-ai judecat-o; 

60: văzut-ai toată răzbunarea lor şi-ale lor gân¬ 
duri, toate, împotrivă-mi. 

61: Ocara lor ai auzit-o şi toate uneltirile-mpotrivă-mi, 

62: cum buzele şi le ascut asupră-mi şi toată ziua 
pun ceva la cale; 

63: când se aşază ori când se ridică, priveşte Tu în 
ochii lor! 

64: Tu le vei da răsplată, Doamne, după lucrarea 
mâinii lor; 

65: Tu le vei da drept aşternut truda inimii mele. 

„Origen parafrazează: Le vei pricinui chin arătându- 
le cât de mult i-ai ocrotit” 3 . 

A 

66: Intru mânie Tu îi vei goni şi îi vei pierde. 
Doamne, de sub cer. 

CAPITOLUL 4 - Plângerea a patra 

1: Cum oare fî-va aurul coclit şi cum se va schimba 
argintul fin? O, sfintele nepreţuite pietre: vărsate sunt 
pe uliţele toate! 


1 SEP 6/1, p. 620 

2 SEP 6/1, p. 621 

3 SEP 6/1, p. 621 



S-a văzut în acest verset o aluzie la preoţia Vechiului 
Testament, ce poate fi valabilă şi azi: „Nu se cuvine păs¬ 
torului de suflete să se afunde în afaceri lumeşti, căci atunci 
unul ca acesta nu va mai fi în stare să certe şi să b ic iu iască 
păcatele altora, ba încă îşi va pierde până şi conştiinţa sluj¬ 
bei sale de păstor. [...] căci preotul, într-adevăr, devine ase¬ 
menea poporului când părăseşte slujbele lui cele duhovni¬ 
ceşti, pentru care a fost ales. [...] Ce este, aşadar, autul cel 
nobil, dacă nu desăvârşirea sfinţeniei? [...] Ce sunt pietrele 
sanctuarului, dacă nu acele persoane care au devenit sfinţite 
prin darul preoţiei? [...] Pietrele Templului sunt împrăştiate 
în pieţe atunci când cei rânduiţi spre podoaba Bisericii ar fi 
trebuit să se îndeletnicească cu tainele vieţii interioare, în lo¬ 
curile cele mai ascunse ale Sanctuarului, dar îi găseşte afară, 
căutând drumurile largi, pe care umblă interesele omeneşti. 
[...] Persoanele sfinte care se lasă cu totul în voia nenumă¬ 
ratelor plăceri şi sunt scufundate în afaceri lumeşti sunt 
pietrele sanctuarului care zac împrăştiate şi pierdute prin 
pieţe. împrăştiate chiar şi la colţurile pieţelor, pentru că şi în 
rău doresc să-şi păstreze locurile de cinste” 1 . 

2: Nepreţuiţii fii de pe Sion, al căror preţ se cân¬ 
tărea cu aur, cum de-s acum ca vasele de lut ieşite dintr- 
o mână de olar? 

Al căror preţ se cântărea in aur: SEP 6/1 are: cei ce 
fuseseră in aur înălţaţi: „Origen propune două interpretări: 
cei care se trufesc cu bogăţia lor sau cei care sunt mai de 
preţ decât aurul” 2 . 

3: Până şi şerpîi-şi dezveliră sânii să-şi alăpteze 
puii!...; a neamului meu fiică este crudă ca struţul în 
pustie! 

4: Sugarului, de sete, i se lipeşte limba-n cerul gu¬ 
rii; cerut-au pruncii pâine, nu-i nimeni să Ie-o frângă. 


1 Sf Grigorie cel Mare, Cartea regulei pastorale, VII - apud VSP, p. 
402 

2 SEP 6/1, p. 622 

Versetul explică oarecum şi porunca ce i s-a dat Iui 
Ieremia de a nu se căsători Ieremia 16, 1-2). 

„Nabucodonosor se află aproape. Leul se ridică din 
culcuşul său. La ce bun să mă căsătoresc pentru a-l sluji pe 
cel mai trufaş dintre regi? La ce bun copiii pe care profetul 
i-ar jeli zicând: Din pricina setei, lipitu-s-a limba sugarului 
de cerul gurii lui; copiii cer pâine, dar nimeni nu le-o în- 
tinde?''. 

5: ,Cei ce mâncau bucate pe alese se sting acum pe 
străzi; cei ce-n porfiră se hrăneau s-au îmbrăcat în zoaie. 

„De ce, aşadar, tragem la pământ vieţuirea cea ce¬ 
rească, afundând-o în mizeriile materiale? De ce ne îngră¬ 
mădim de jur împrejur gunoaie, noi, cei ce ne hrăneam odi¬ 
nioară cu mâncări alese , cum a zis Ieremia despre unii, 
plângându-i? Căci când ne odihnim în cugetări strălucite şi 
arzătoare, ne nutrim cu mâncări alese. Iar când părăsim 
această stare şi suntem traşi în lucrurile pământeşti, ne adu¬ 
năm în jurul nostru gunoaie” 1 2 . 

6: A neamului meu fiică a-ntrecut cu fapta ei păca- 
ele Sodomei (cetatea ce-ntr-o clipa s-a surpat şi mâini 
într-asta nu s-au ostenit). 

7: Erau într-însa nazireii mai curaţi decât zăpada, 
şi mai albi ca laptele; curaţi erau ca petrecuţi prin foc şi 
mai lucioşi ca piatra de safir. 

8: Acum li-i chipul mai cernit ca fumul, că nimeni 
de pe străzi nu-i recunoaşte; pe trupuri pielea s-a lipit de 
oase: s-a scorojit de parc-ar fi de lemn. 

9: Mai buni erau răniţii de sub spadă decât acei ce 
sunt răniţi de foame, cei ce s-au scurs, prin carne stră¬ 
vezie, de dorul unor fructe de pe câmp. 

10: Femei cu inimi calde şi duioase cu propriile 
mâini şi-au fiert copiii; din ei mâncare şi-au făcut, când 
foamea o răpunea pe-a neamului meu fiică. 


1 Fericitul Ieronim, Epistole /, XXII, 20 

2 Nil Ascetul, Cuvânt ascetic, 14 

„Origen trimite Ia asediul Ierusalimului de către ro¬ 
mani povestit de losif Fia viu (Istoria războiului iudeilor îm¬ 
potriva romanilor VJ,3); corespondenţele sunt nu numai de 
conţinut, ci chiar de termeni” 1 . 

„Mame au mâncat pe cei ce i-au născut, iar pântecele 
care naşte a ajuns mormânt copiilor născuţi. Foamea a biruit 
firea. Dar, mai bine spus, a biruit nu numai firea, ci şi vo¬ 
inţa” 2 3 4 . 

11: Domnul acum Şi-a-ndestulat mania, iuţimea 
furiei Sale Şi-a vărsat-o şi foc aprinse în Sion şi-i mistui 
cu totul temeliile. 

12: Nu, n-au crezut vreodată împăraţii pământu¬ 
lui, şi toţi cei vii ai lumii, că va intra tiranul şi duşmanul 
pe porţile Ierusalimului! 

13: Păcatele profeţilor din el şi nedreptatea fiecă¬ 
rui preot sunt pricina, precum şi cei ce-ntr-însul vărsat- 
au, chiar în mijloc, sânge drept. 

14: Pândarii lui se clătinau pe străzi, toţi pângăriţi 
de sânge; cuprinşi de slăbiciune, îşi atingeau vestmintele 
cu el. 

„Origen identifică veghetorif cu îngerii, trimiţând la 
Daniel 4,10 (versiunea Theodotion). în apocrifele intertesta- 
mentare, aceştia sunt îngeri căzuţi în ispită şi deveniţi coru¬ 
pători, conform Facerea 6 (e. g. I Enoh 1,5-6; 10,7.9.15); 
Testamentul lui Ruben 5,6.7) ,>4 . 

15: „Feriţi-vă de cei ce nu-s curaţi! Chemaţi-i! 
Staţi pe-alături! Nu-i atingeţi! Se-aprind, se-aţâţă... Zi¬ 
ceţi întru neamuri: Locuri pe-acolo nu-s şi pentru ei!” 

16: Ca parte, Faţa Domnului aveau, dar El nu le-a 
mai dat nici o privire; de feţe preoţeşti nu le-a păsat, şi 
nici că le-a fost milă de profeţi. 


1 SEP 6/1, p. 623 

2 Sf. Ioan Gură de Aur, Cuvânt de laudă la Sfântul Mucenic Lucian , 2 

3 La Anania: pândarii. 

4 SEP 6/1, pp. 623-624 

17: încă trăiam când ochii ni s-au stins, când în 
deşert priveam spre ajutor; noi ne uitam cu ochii spre un 
neam în care nu-i scăpare. 

18: Pe cei mai mici ai noştri i-am vânat, pe uliţele 
noastre să nu umble; ni-i vremea pe sfârşite, ni-s zilele 
plinite, sfârşitul ne-a sosit. 

19: Gonacii noştri s-au făcut mai sprinteni decât 
vulturii cerului; în munţi s-au avântat, din latura pustiei 
ne pândesc. 

„Dacă sunt iuţi cei ce ne urmăresc, potrivit cu cel ce 
zice: S-au făcut urmăritorii noştri mai iuţi ca vulturii ceru¬ 
lui , iar noi ne împovărăm pe noi înşine cu lucruri lumeşti, e 
vădit că, mişcându-ne noi mai anevoie la drum, vom fi 
prinşi cu uşurinţă de duşmanii de care ne-a învăţat Pavel să 
fugim, zicând: fugiţi de desfrânare (I Corinteni 6, 18) şi de 
lăcomia de averi. Căci şi cei sprinteni în alergarea la ţintă, 
dacă nu-şi pun puterea cu încordare Ia lucru, rămân în urmă 
de-i prind vrăjmaşii ce-i urmăresc, care au poate picioare 

• • j.*»! 

mai iuţi . 

20: „Suflarea nării noastre”, al nostru „uns al 
Domnului” luat a fost în groasele lor lanţuri, el, despre 
care-am zis: „în umbra lui vom vieţui de-acum printre 
neamuri!”. 

Uns al Domnului: xpicrcoţ Kupiou. De la sine, gândul 
merge la Mântuitorul Hristos, chiar dacă Ieremia nu s-a 
gândit la aceasta [deşi nu este exclus!]. Adresându-se Iudei¬ 
lor, un comentariu spune: „Citiţi Plângerile lui Ieremia. Iere¬ 
mia, plângându-vă pe voi, a scris în Plângerile sale ceea ce 
era vrednic de plâns. A văzut pierderea voastră! Plângea Ie¬ 
rusalimul de atunci, căci acesta de acum [în care scria auto¬ 
rul, episcop al Ierusalimului - n. n.] n-are să fie plâns. Ieru¬ 
salimul de atunci L-a răstignit pe Hristos, iar acesta de acum 
i se închină lui Hristos. Ieremia spunea plângând: Duhul 


1 Nil Ascetul, Cuvânt ascetic, 12 


336 



feţei 1 noastre [BBVA: suflarea nării noastre], Hristos Dom¬ 
nul, a fost prins din cauza stricăciunilor noastre. Nu cumva 
născocesc eu aceste cuvinte? Iată, Ieremia mărturiseşte că 
Hristos Domnul are să fie prins de oameni. 

- Spune-mi, profetule, ce are să urmeze de aici? 

Iar el răspunde: 

- Am spus că la umbra acestuia vom trăi între nea¬ 
muri. 

Prin aceste cuvinte, Ieremia lasă să se înţeleagă că ha¬ 
rul vieţii nu va mai locui în Israil, ci între neamuri” 2 . 

„Iar prin profetul s-a zis astfel: Duhul feţei noastre 
este Hristos Domnul” 3 4 . 

„Omul se deosebeşte şi prin forma lui de animalele 
iraţionale şi mai cu seamă prin postura lui corporală: stand 
drept şi cu mâinile întinse şi având nasul care se reliefează 
din planul feţei şi prin care, respirând, se menţine în viaţă. 
Iar aceasta nu arată nimic altceva decât forma crucii - ceea 
ce spune şi proorocul: Suflarea vieţii voastre, Hristos Dom- 
nuP A . 

„i Suflarea vieţii noastre este Hristos Domnul , despre 
care zicem: la umbra Lui noi vom vieţui printre popoare. Iar 
de la o umbră trecem acum la o altă umbră, căci peste cei 
care locuiau în latura umbrei morţii lumină va străluci (Isa- 
ia 9, 1), în aşa fel încât noi trecem de la umbra morţii la cea 
a vieţii. Calea desăvârşirii este aceasta: Ia început să râv¬ 
neşti, cel puţin, să te odihneşti la umbra virtuţilor” 5 . 

„Cu adevărat Mântuitorul este Fiul şi Cuvântul lui 
Dumnezeu, dar şi izbăvitor, de vreme ce El este Duhul, căci 
scris este: Duh este Dumnezeu (Ioan 4,24) şi Suflarea viaţii 


1 în text: fetiţei , desigur, în urma unei erori de tipar. în ah Ioc, pe care- 

1 redăm aici, apare feţei , cum, de altfel, este şi logic. 

2 Sf. Chirii al Ierusalimului, Cateheze , XIII, 7 

3 Sf. Iustin Martirul, Apologia întâia, LV 

4 Sf. Iustin Martirul, Dialog cu iudeul Trifon , 1 ,55 

5 Origen, Omilii la Cartea Cântarea Cântărilor , II, 5 

noastre, Hristos Domnul , şi ni S-a făcut nouă spre mântuire, 
trup luând, căci Cuvântul S-a făcut trup şi S-a sălăşluit între 
noi (loan 1,14)” 1 2 3 . 

Versetul este citat şi în alt Ioc: „Cuvântul şi numirea 
aceasta de Duh se dă, îndeobşte în dumnezeieştile Scripturi, 
tuturor persoanelor Sfintei Treimi: [...] se spune despre Fi- 
ui: Duh înaintea feţei noastre este Hristos DomnuF . 

„Căci trupul lui Dumnezeu este trup duhovnicesc: 
este trupul Duhului dumnezeiesc; fiindcă duh este Hristos, 
după cum citim: Duh înaintea feţei noastre este Hristos 
Domnul. 

„Proorocul, privind la Cuvântul ce Se face trup, a zis: 
Duhul feţei noastre Unsul ( Hristos ) Domnul , ca să nu soco¬ 
tească cineva că Domnul e om simplu, ci auzind şi de Duhul 
să afle că Cel ce este în trup este Dumnezeu” 4 . 

„Cu toată limpezimea au vestit proorocii de mai târziu 
pe Hristos spunându-I pe nume şi arătând în acelaşi timp 
atât uneltirile care se vor urzi împotriva Lui de către poporul 
iudeilor, cât şi chemarea neamurilor la mântuire” 5 6 . 

„Trupul lui Dumnezeu este trup duhovnicesc: este 
trupul Duhului dumnezeiesc; fiindcă duh este Hristos, după 
cum citim: Duh înaintea feţei noastre este Hristos Dom¬ 
nul. 

„A deplâns Ierusalimul şi proorocul Ieremia, ca necin¬ 
stitor de Dumnezeu, ca ucigător al Domnului, ca spurcat, ca 
nemulţumitor. [...] Trebuind să aleagă harul prin credinţă, 
au fost prinşi luptând împotriva lui Dumnezeu” 7 . 


1 Sf. Irineu, Adversus Haereses , III, X - apudW SP, p. 414 

2 Sf. Chirii al Ierusalimului, Cateheze , XVII, 34 

3 Sf Ambrozie al Milanului, Despre Sfintele Taine , 58 

4 Sf. Atanasie cel Mare, Epistole către Serapion , Despre Duhul Sfânt* 
IV, 19 

5 Eusebiu de Cezareea, Istoria bisericească , I, III, 6 * 

6 Sf Ambrozie, Despre Sfintele Taine , 58 

7 Sf Chirii al Alexandriei, Glafire la Facere , V, Iarăşi despre Iacob , 
1 

21: Te bucură, tresaltă, tu fiică-a Idumeii, ce locu¬ 
ieşti pe-aproape; dar vezi că şi la tine va trece cupa 
Domnului: ai să te-mbeţi şi vei vărsa pe tine. 

22: Păcatul tău e gata, o fiică a Sionului! De-acum 
£1 în robie nicicum te va mai duce! Ţi-a cercetat păcatul, 
o, fiică a Edomului!”; nelegiuirea toată ţi-a dat-o la iveală. 

„Traducătorul Septuagintei accentuează caracterul re¬ 
ligios al greşelilor duşmanului; el sporeşte astfel efectul de 
mângâiere, sugerând întoarcerea situaţiei” 1 . 


CAPITOLUL 5 — Plângerea a cincea 

1: Adu-Ţi aminte, Doamne, de ce-a dat peste noi, 
priveşte-ne ocara! 

A 

2: întreaga moştenire ni s-a mutat la alţii, casele la 
străini. 

„Dacă vrei să te întorci la tine însuţi, omule, şi să 
primeşti din nou slava pe care ai avut-o înainte şi pe care ai 
pierdut-o prin neascultare, precum n-ai avut grijă înainte de 
poruncile lui Dumnezeu şi ai dat atenţie poruncilor şi 
sfatului vrăjmaşului, aşa despărţindu-te acum de cel de care 
ai ascultat, întoarce-te către Domnul. Să ştii, zice, că prin 
multă osteneală şi sudoare a feţii tale îţi vei dobândi din nou 
bogăţia ta. Căci nu ţi-e de folos dobândirea fără osteneală a 
binelui, deoarece primind la început fără osteneală şi fără 
sudori, ai pierdut cele ce ai primit şi ai predat vrăjmaşului 
moştenirea ta. Să cunoaştem deci fiecare ce am pierdut şi să 
ne însuşim plângerea Proorocului. Căci cu adevărat moşte¬ 
nirea noastră a fost dată celor de alt neam şi casa noastră 
străinilor, prin aceea că n-am ascultat de poruncă, ne-am 
potrivit voilor noastre şi ne-am îndulcit de gândurile întinate 
şi pământeşti. De aceea sufletul nostru a ajuns Ia mare 


1 SEP 6/1, p. 625 

depărtare de Dumnezeu şi ne-am făcut asemenea unor orfani 
care nu au tată” 1 . 

3: Orfani suntem de tată, iar mamele, de parc-ar 
trăi în văduvie. 

4: Din propria fântână bem apă şi dăm bani şi ne 
plătim pădurea ducând-o, grea, în cârcă. 

5: Prigoană grea, grumaz încovoiat, munciţi am 
fost şi n-am avut odihnă. 

6: Egiptul ne-a-ntins mâna, Asurul, să ne-arate ce- 
am ajuns. 

„Textul Masoretic: Ne întindem mâna la Egipt, laAsur, 
ca să ne sature de pâine . Aici, situaţia e mult mai umilitoare: 
Atât Egiptul, cât şi Asurul (Babilonul), duşmanii tradiţionali ai 
fiilor lui Israel, le întind acestora o mână binevoitoare, dea¬ 
supra căreia trebuie văzut zâmbetul batjocoritor” 2 . 

7: Părinţii în păcate-au trăit şi nu mai sunt, noi le 
purtăm păcatul. 

„Generaţiile umane sunt solidare între ele; flecare ins 
răspunde, într-un fel, şi pentru faptele celorlalţi” 3 . 

8: Ah, robi ne stăpânesc! Din mâinile lor nimeni 
nu este să ne scape. 

„Robi îi numeau îsraeliţii pe fruntaşii asiro-babiloni- 
eni; aceştia îşi spuneau ei înşişi robi (servitori) ai regelui” 4 . 

9: Punându-ne vieaţa-ntr-un fir ne-aducem pâi¬ 
nea, având a sta de faţă cu sabia pustiei. 

10: Ni-i pielea înnegrită de par-ar fi cuptor; ia ui- 
te-i: prinşi de tremur pe sub furtuna foamei! 

11: Femeile-n Sion le-au umilit, fecioarele-n cetăţi¬ 
le lui Iuda. E vorba de umilirea prin viol. 

12: Boierii fost-au spânzuraţi de mâini, bătrânii n- 
au primit nici o cinstire. 


1 Sf Simeon Metafrastul, Parafrază la Macarie Egipteanul , 51 

2 BBVA,p. 1043 

3 BBVA, p. 1043 

4 BBVA, p. 1044 

13: Aleşii noştri plângeri a „ stri t _ . a 

pădure s-au sfârşit ei tlnen 

14: Bătrânii-au încetat să stea în noarfi „.. - 
aleşii să mai cânte. ^ ^ an wcetat 

15: în inimi bucuria ni s-a stins, din hora noastră 
plânsul s-a ales. 

16: Cununa de pe frunte ne-a căzut Vai nouă, vai. 
că am păcătuit! h 

17: De-aceea vin dureri şi inima ni-i tristă, de-a- 
ceea ochii noştri ni s-au înnegurat: 

18: pe muntele Sion, că-a devenit deşert şi vulpile-) 
străbat! 


19: Ci numai Tu, Tu, Doamne, Tu vei rămâne-n 
veci: pe tronul Tău [de-a pururi vei sta], din neam în 
neam. 


20: De ce pân-la sfârşit ne vei uita pe noi? Ne pă¬ 
răseşti Tu oare cât zile vor mai fi? 

21:0, Doamne, întoarce-ne la Tine, iar noi ne vom 
întoarce; ca şi-altădată, fa-ne din zi o noutate! 

_ 

Intoarce-ne la Tine, iar noi ne vom întoarce : „Expre¬ 
sia subliniază o idee foarte importantă, asupra căreia profeţii 
insistă mai ales începând cu Ieremia: iniţiativa convertirii 
omului I se datorează lui Dumnezeu” 1 . 

22: Că prea de tot cu totul ne-ai lepădat pe noi, 
asupră-ne cu mare mânie Te-ai aprins! 

„împreună cu sfântul [prooroc] Ieremia să strigăm şi 
noi, cei necuraţi: Tu, Doamne, împără(eşti în veci şi scaunul 
Tău în neam şi în neam! Nu ne părăsi pentru totdeauna şi 
nu ne fă să rătăcim pentru lungime de zile! Întoarce-Te că¬ 
tre noi şi ne vom întoarce! 

Făcuţi iarăşi vii, să ne rugăm; mistuiţi, să ne rugăm; 
nevinovaţi, să ne rugăm; vinovaţi, să ne rugăm; întinaţi de 
sângele rănilor noastre, să ne rugăm; căzuţi, să ne rugăm; în 
întuneric, să ne rugăm. Niciodată să nu încetăm să ne rugăm 


1 SEP 6/1, p. 628 

sub pretextul că nu suntem vrednici de rugăciune şi aşa cum 
se cuvine pentru cele pe care le cerem” 1 . 


1 Sf. Isaac Şirul, Cuvinte către singuratici , II, III, 336 

